\NormalFont\ShortTitle{ዒሲያሴ ማፃኣፖ}

{\MT ዒሲያሴ ማፃኣፖ

\par }{\IMT ዓይፆ ካሮ

\par }{\IP ፆኦሲ ማሊፆ ኬኤዛ ዒሲያሴ ማፃኣፓ ኪሪስቶሴ ሾይንታንዳሢኮ ቤርታ ፄኤቶ ፄኤቶ ሌዖ ፓይዶኮ ሳላሳ ፄኤቶ ሌዖ ጋፒንፃ ዬሩሳላሜይዳ ናንጋ ፆኦሲ ማሊፆ ኬኤዛ ዼኤፖ ዓሢ ሱንፆና ዔኤሊንቴያኬ፤ ሃና ማፃኣፔላ ሃይሦ ዼኤፒ ቤሲ ፓቂንታኒ ዳንዳዓኔ። ዬንሢያ፦

\par }{\IP 1. ዓይሢ 1—39 ሄላንዳኣና ዓኣዜላ ዓጮኮ ዾኦሎ ዛሎ ዪሁዳ ካኣታ ዎልቄና ማዔ ዒዞኮ ዓሺኖ ዓሶኦሬ ዓጮ ካኣቲ ዒዞ ዖላንዳያ ማዔሢ ኬኤዛያኬ። ዒማና ሜታሢ ዪሁዳ ሄሌሢ ዓሶኦሬ ዓጮ ካኣቲኮ ዎልቃዺፆፓቱዋንቴ ዴሮኮ ጎሞና ፆኦሲም ዓይሢንቲፆ ዒፂፆናሮ፤ ዬያጉዲ ሃሣ ዔያቶኮ ፆኦሲዳ ዓኣ ጉሙርቂፃ ፓጬያ ማዔሢ ዒሲያሴ ዛጌኔ፤ ፔጋዺ ዔርቴያ ማዔ ጌኤሲና ማዾና ዴሮንታ ዔያቶኮ ሱኡጎንታ ፂሉሞና ፒዜ ማዔ ዎጌና ናንጊና ባንሢ ማዓንዳጉዲ ማሊሺሢና ፆኦሲም ዓይሢንቱዋ ዓቲፃ ላኣፑሞና ባይሲንታና ዔኪ ሙካንዳሢ ዒሲያሴ ዔያቶም ላታኔ። ቃሲ ሃሣ ዒሲያሴ ዒማና ኬኤዛዖ ሙካንዳ ዎዶይዳ ዓጪ ማዔ ካራናይዳ ቢያ ኮሺ ናንጊ ሚርጋንዳሢና ጎኑሞና ጌኤሹሞና ዎይሣንዳ ዳውቴ ዜርፃፓ ማዔ ካኣቲ ሙካንዳ ዎዴ ዓኣሢያ ኬኤዛኔ።

\par }{\IP 2. ዓይሢ 40—55 ሄላንዳኣና ዓኣ ቤዞኮ ባሼሢ ዪሁዳ ዴራ ባብሎኔ ዲዒንቲ ዔውቲ ሎኦሞንታ ሃጊ ማዓ ዎዛ ቲቂሢንታ ዔያቶ ሄላንዳሢ ዛሎዋ ኬኤዛኔ፤ ፆኦሲ ማሊፆ ኬኤዛሢ ፆኦሲ ፔኤኮ ዴሮ ዓይላታፓ ኬሳንዳሢና ሜሌ ዓኪ ናንጊ ናንጋኒ ሃንጋ ዬሩሳላሜ ማዖንዶ ዎዴ ዑኬሢያ ኬኤዛኔ፤ ዬንሢ ዓይፆንሢዳ ዼኤፒ ጴዻ ማሊፃ ሃይሶኮ ቢያ ዓዴ ፆኦሲ ማዔሢንታ ፔኤኮ ዴሮም ዒዛኮ ዓኣ ማሊፃ ዒስራዔኤሌ ዓሶ ዛሎና ሜሌ ዴሮም ቢያ ዓንጆ ማዓኒ ኮይሳያ ማዔሢ ኬኤዛ ቤዞኬ። «ፆኦሲ ዓይላሢ ዛሎ» ፃኣፒንቴ ባካ ሚና ጫኣቃሢ ማፃኣፓ ኬኤዚንቴ ዼኤፖ ኪኢቶ ባኣካ ማዒ ፓይዲንታያኬ።

\par }{\IP 3. ዓይሢ 56—66 ሄላንዳኣና ዓኣ ማሊፆኮ ባሼሢ ኬኤዛሢ ዬሩሳላሜ ዔያታ ማዒ ዓኣዼሢንታ ፆኦሲ ዒስራዔኤሌ ዓሶም ዒንጌ ሃጊ ማዓ ዎዞ ቃኣላ ቢያ ማዺንቲ ኩማንዳያ ማዒፆኮ ጎኑሞ ዔራኒ ኮዓ ዴሮ ዛሎኬ፤ ዱማዺ ዛጊንታንዳጉዲ ኮዒንቴ ማሊፃ ፂሉሞንታ፥ ፒዜ ዎጌንታ፥ ሃውሾ ኬሎ ቦንቺሢንታ፥ ፆኦሲም ዒንጎ ባኣዚ ዒንጊሢንታ፥ ዬያጉዲ ሃሣ ሺኢጲሢና ዶዲሢ ዛላኬ። ዬኖ ቤዞፓ ዔርቴያ ማዔ ቤዛ ዓይሢ 61፡1-2 ማዓዛ፥ ዬሱሴ ፔኤኮ ማዾ ዓይፆይዳ ዒዛኮ ዔኤሊንቲፆ ዛሎ ማርካ ማሂ ኬኤዜ ማሊፃ ዒኢካ ዓኣኔ።

\par }{\IOT ማፃኣፔላ ዱማ ዱማ ዓርቄ ባኮ

\par }{\IO ዓይፆ ካሮ (1፡1-31)

\par }{\IO ዪሁዳና ዒስራዔኤሌ ዓሶና ዛሎ ኬኤዚንቴ ኪኢታ (2፡1—5፡30)

\par }{\IO ዪሁዳና ዒስራዔኤሌ ዓሶናም ቃሲ ኬኤዞና ኪኢታ (6፡1—12፡6)

\par }{\IO ፆኦሲ ሜሌ ዴሮይዳ ሜቶ ዓጋንዳያ ማዔሢ (13፡1—23፡18)

\par }{\IO ዋኣዪፆይዳ ዓኣ ፆኦሲ ዴሮም ሃጊ ማዓንዳ ዎዛ ኪኢታ (24፡1—27፡13)

\par }{\IO ፆኦሲ ዋይዞ ዒፃ ዴሮይዳ ሜቶ ዓጋንዳያ ማዔሢ (28፡1—31፡9)

\par }{\IO ፆኦሲ ዔኤዶሜ ዓጮይዳ ሜቶ ዓጊ፥ ዬሩሳላሜ ጋዓንቴ ዓንጃንዳያ ማዔሢ (32፡1—35፡10)

\par }{\IO ዓሶኦሬ፥ ባብሎኔ፥ ካኣቲ ሂዚቂያሴንታ ዒሲያሴንታ ዛላ (36፡1—39፡8)

\par }{\IO ፆኦሲ ፔኤኮ ዴሮ ዓውሳንዳያ ማዒፆ (40፡1—48፡22)

\par }{\IO ፆኦሲ ዓይላሢ ዛላ (49፡1—53፡12)

\par }{\IO ፆኦሲ ጫኣቄ ጫኣቁሞ ካፓንዳያ ማዒፆ (54፡1—55፡13)

\par }{\IO ዴሬ ጉቤ ፆኦሲ ዒጊኒ ማዓኒ ዳንዳዓሢ (56፡1-8)

\par }{\IO ፆኦሲም ጉሙርቂንቱዋ ሱኡጎይዳ ሜታ ሄላንዳያ ማዒፆ (56፡9—59፡21)

\par }{\IO ዬሩሳላሜ ሃጋ ቦንቺንታንዳ ቦንቾ (60፡1—62፡12)

\par }{\IO ፆኦሲኮ ዲቃሢ ሄርሺሳ ዓኮ ማዢንቶ (63፡1—66፡24)



\par }\ChapOne{1}{\PP \VerseOne{1}ዪሁዳ ዓጮ ካኣቶ ዖዚያንታ፥ ዒዮዓታሜንታ፥ ዓካኣዜንታ ሂዚቂያሴንታ ዎዶና ዓሞፄ ናኣዚ ዒሲያሴ ዪሁዳና ዬሩሳላሜና ዛሎ ፆኦሲ ፔጋሲ ዻዌም ዛጌ ባካ ያዺኬ፦
\XREF{}{{\XO 1:1 }{\XT{2ካኣቶ. ማ 15፡1-7፤ 15፡32—16፡20፤ 18፡1—20፡21፤ 2ፆኦሲ. ዓሃኬ 26፡1—32፡33።}}}


\par }{\SH ዋይዞ ዒፄ ዴሮ
\par }
{\PP \VS{2}ናንጊና ናንጋ ጎዳ፦ «ጫሪንቺዮ ዋይዙዋቴ፤ ሳዔሌ ዋይዜ፤ ናይ ታ ሾዒ ዓርቂ ዲቼ ታ ናኣታ ታኣም ዋይዙዋያ ማዔኔ፤

\VS{3}ጌማይ ፔኤኮ ዓዶ ዔራኔ፤ ሃሬያ ፔ ጎዳኮ ባርቶ ዔዔራኔ፤ ዒስራዔኤሌ ዴራ ጋዓንቴ ዓይጎዋ ዔሩዋሴ፤ ታ ዴራኣ ማሊ ጶቂሡዋሴ» ጋዓኔ።


\par }{\PP \VS{4}ዒንሢ ጎሞ ዓሳ፥ ዻቢንቶ ኬዴ ዜርፃ! ሃሣ ፑርቶ ማዻ ዓሶ ሾይንታ! ናንጋ ዒንሢኮ ፑርቴ ዴራ ዒንሢና ባዴዔቴ! ናንጊና ናንጋ ጎዳ ዒንሢ ሃሼኔ፤ ዒስራዔኤሌኮዋ ዱማዼሢ ቶኦቺ ዒዛም ዙሎ ዒንሢ ሺርሼኔ።

\VS{5}ዒንሢ ዋይዞ ዒፂ ዒፂ ላሚ ሜቶ ዔካኒ ዓይጎሮ ኮዓይ? ዒንሢኮ ቶኦካ ቆፃያ፥ ዒናኣ ዒንሢኮ ላቢሢም ጊኢጌያ ማዔኔ።

\VS{6}ዬያፓ ዔቄያና ቶኮ ፁንጋፓ ዴንዲ ቶኦኮ ጋሞ ሄላንዳኣና ዒንሢኮ ኮሺ ማዔ ዑሢ ባኣሴ፤ ኪሢንታ፥ ዱንጫንታ፥ ጊኢሺ ዴዒ ኩሜያ ማዔኔ፤ ዬያ ዒንሢኮ ኪፆ ፓፂሳኒና ዛይቶ ቲዦናታዖ ሎጪሻኒያ ዳንዳዒንቱዋያኬ።


\par }{\PP \VS{7}ዓጫ ዒንሢኮ ዓሲ ናንጉዋ ዳውሌ ማዔኔ፤ ካታማ ዒንሢኮ ታሚና ሚጪ ጋፔኔ፤ ዒንሢኮ ጎዦ ቤዞ ዓኣፓ ዒንሢሲ ዛጋንቴ ዙሌ ሞርኬ ዔካንዳኔ፤ ቢያ ባኮ ባይዚ ሳዖ ዒንሢኮ ዔያታ ቆይዳ ማሃንዳኔ።

\VS{8}ፂዮኔኮ ዉዱሮ ናዔላ ዎይኖ ቱኮና ቤዞይዳ ዓኣ ዉልሻጉዲ፥ ሃሣ ቦቶ ባልጊ ባኣካ ዓኣ ዉዲጉዲ፥ ጊንሣ ሃሣ ማንጊንቴ ካታማጉዲ ማዔኔ፤

\VS{9}ቢያ ባኮ ዎይሣ ጎዳሢ ባይሲንታፓ ዓታ ዜርሢ ኑኡኮ ዓይሲባኣያ ማዔቴ ሶኦዶሜጉዲ ኑ ማዔያ ናንዳኔ፤ ጊንሣ ሃሣ ጋሞኦራኣ ኑ ማሌያ ናንዳንቴኬ።
\XREF{}{{\XO 1:9 }{\XT{ማዢ. ማፃ 19፡24፤ ሮሜ 9፡29።}}}


\par }{\PP \VS{10}ዒንሢ ሶኦዶሜ ሱኡጋ! ናንጊና ናንጋ ጎዳኮ ቃኣሎ ዋይዙዋቴ፤ ዒንሢ ጋሞራ ዴራ! ኑ ፆኦዛሢኮ ዔርዚፆ ዒናፓ ዋይዙዋቴ፤
\XREF{}{{\XO 1:10 }{\XT{ዓሞ. 5፡21-22።}}}

\VS{11}ናንጊና ናንጋ ጎዳ ሂዚ ጋዓኔ፦ «ዒንሢኮ ታኣም ዒንጊፆ ሚርጉማ ዓይጎ ማኣዳንዳይ? ሃኖ ሄላንዳኣና ዒንሢ ታኣም ሺኢሼ ዓዶ ማራቶንታ፥ ሚቺ ዒንጎ ዒንጊፆንታ፥ ሶቦሮ ማላኣ ታኣም ጊዴኔ፤ ጌማቶ ዚዮና ዓዶ ማራናኣቶ፥ ሃሣ ዋኣሮ ኮላቶናኮ ሱጉፆና ታ ዎዛዹዋሴ።

\VS{12}ታኣና ዒንሢ ካኣማኒ ሙካንዳጉዲና ታኣኮ ዱማዼ ቤዞኮ ዾኦኮ ሄርቃንዳጉዲ ዖ ዒንሢ ዖኦጬይ?

\VS{13}ዬያ ማላ ጉሪ ዒንጊሢ ሃካፓ ሴካ ሺኢሺፖቴ፤ ታ ቤርታ ዒንሢ ጩቢሻ ዑንጃ ታና ሻኣካያኬ፤ ዓጊና ፄኤሬም ዒንሢ ቦንቻ ቦንቾንታ ሃውሾ ኬሎንታ፥ ታና ካኣሽካኒ ጌዒ ዒንሢ ቡካ ቡኪንታኣ ጎሜና ሲኢሬንቴያ ማዔሢሮ ታ ዒንሢኮ ናሽኪባኣሴ።

\VS{14}ሃሣ ዒንሢኮ ዓጊኖ ፄኤሮንታ ቦንቾ ኬሎንታ ታ ዒፄኔ፤ ዬያታ ዴኤሢ ኬዲጉዲ ታኣም ማዔሢሮ ጊባኒ ታ ዳንዳዑዋሴ።


\par }{\PP \VS{15}«ኩጮ ዒንሢኮ ሺኢጲፆሮ ታ ባንሢ ዒንሢ ዔቂሴቴ ታ ዒንሢ ባንሢ ዛጋዓኬ፤ ኩጫ ዒንሢኮ ሱጉሢና ቱርጲንቴያ ማዔሢሮ ዎዚ ዒንሢ ሺኢጲሢ ሚርጊሼታቴያ ታ ዒንሢም ዋይዛዓኬ፤

\VS{16}ዒንሢ ሃሢ ማስቲ ጌኤሺ ማዑዋቴ፤ ዒንሢኮ ፑርቶ ማዾ ቢያ ታ ቤርታፓ ሺኢሹዋቴ፤ ዻቢንቲ ማዺፆዋ ሃሹዋቴ።

\VS{17}ኮሺ ባኣዚ ማዺሢ ዔሩዋቴ፤ ፒዜ ዎጌ ፓጩዋጉዲ ማሁዋቴ፤ ሄርቂንቲ ዎርቃ ዓሶ ዓውሱዋቴ፤ ዜኤሮ ናኣቶም ዔቁዋቴ፤ ሃሣ ዜኤሮ ዒንዶንሢ ጌኤዞዋ ዋይዙዋቴ።»


\par }{\PP \VS{18}ናንጊና ናንጋ ጎዳ፦ «ሂንዳ ሃኒ ሙኩዋቴ ኑ ዎላ ጌስቶም፤ ጎማ ዒንሢኮ ሱጉሢጉዲ ዞቄቴያ ታ ማስኬም ሻቺጉዲ ጌኤሽካንዳኔ፤ ዑሣ ዓኣዼ ዞቄያ ማዔቴያ ፓኣቶና ፑኡታጉዲ ቦኦራንዳኔ።

\VS{19}ዔኤዔ ጌይ ታኣም ዒንሢ ዓይሢንቴቴ ሳዓ ዒንሢም ዒንጋ ዓንጆ ዒንሢ ሙዓንዳኔ፤

\VS{20}ዔይዔ ጌይ ዋይዞ ታኣም ዒንሢ ዒፄቴ ጋዓንቴ ጬንቻ ዓፓሮና ዒንሢ ሃይቂ ኩዳንዳኔ፤ ሃያ ኬኤዛሢ ታና ናንጊና ናንጋ ጎዳኬ።»


\par }{\SH ጎማ ኩሜ ካታሜሎ
\par }
{\PP \VS{21}ጉሙርቂንታያ ማዔ ካታሜላ ዎይቲ ዞኦስካ ኮኦማ ላኣሊ ማዔይ! ሚና ዒዛ ፒዜ ፂሎ ዓሲ ናንጋ ቤሲኬ፤ ሃሢ ጋዓንቴ ዓሲ ዎዻ ዓሲ ኩሜያ ማዔኔ።

\VS{22}ቢራ ኔኤኮ ሳልፔኔ፤ ዎይኖ ዑዣኣ ኔኤኮ ዋኣሢና ሲኢሪንቴኔ።

\VS{23}ሱኡጋ ኔኤኮ ዋይዚ ዒፃያና ዉዞና ዎላ ፔቴ ማዔኔ፤ ዔያታ ፔቴ ፔቴሢ ቢያ ዎዴና ዔኤቢ ዒንጎ ባኣዚና ዴሜና ዔኮ ሚኢሼ ዔካኔ፤ ዜኤሮ ናኣቶ ዛሎ ዔቁዋሴ፤ ዜኤሮ ዒንዶንሢ ጌኤዞዋ ዔያታ ዋይዙዋሴ።


\par }{\PP \VS{24}ዬያሮ ዒስራዔኤሌኮ ዎልቃሢ፥ ናንጊና ናንጋ ጎዳ ማዔ ፆኦዛሢ ሂዚ ጋዓኔ፦ «ታኣኮ ሞርኮ ዑፆይዳ ታኣኮ ዎልቆ ጎሪንቶ ኬይሲ ዋይዞ ታኣም ዒፃዞንሢኮ ኮሞ ታ ኮፃንዳኔ።

\VS{25}ታኣኮ ዴኤፆ ጎሪንቶና ታ ኔና ሜታሳንዳኔ፤ ኔኤኮ ሳልፒፆ ታ ሼኤሺ ኮሻንዳኔ፤ ዒኢቲፆዋ ታ ኔኤኮ ባይዚ ታ ኔና ጌኤሻንዳኔ።

\VS{26}ሚና ቤርታ ኔኤኮ ዓኣ ሱኡጎና ዞራ ዓሶዋ ጊንሣ ታ ኔኤም ዔቂሳንዳኔ፤ ዬካፓ፦ ‹ጎኑሞ ዓኣ ጉሙርቂንታ ካታማ› ጌይንቲ ኔ ዔኤሊንታንዳኔ።»


\par }{\PP \VS{27}ፂዮኔ ካታማ ፒዜ ዎጌና፥ ጎሞ ፔኤኮ ቡኡፂ ማዓ ዴራኣ ፂሉሞና ማሂ ሻንቂንቲ ዔውታንዳኔ።

\VS{28}ጎሞ ዓሶና ዋይዞ ዒፃ ዓሶ ጋዓንቴ ፔቱሞና ዒዚ ሜንሢ ባይዛንዳኔ፤ ጊንሣ ሃሣ ናንጊና ናንጋ ጎዳ ሃሻዞንሢ ቢያ ባይቃንዳኔ።


\par }{\PP \VS{29}ዒንሢ ናሽኪ ዴማ ዴዒ ካኣሽካ ሚፃ ዒንሢ ቦርሳንዳኔ፤ ሃሣ ዒንሢ ዶኦሬ ቱኮ ባኮ ቱኮ ቤዛኣ ሴልቂንቲ ዒንሢም ጴዻንዳኔ፤

\VS{30}ጋፒንፆይዳ ዋላዣ ዲኢኔ ሻኣቢና ዋኣሢባኣ ዔኤቢ ቱኮ ቤሲጉዲ ዒንሢ ማዓንዳኔ።

\VS{31}ዶዳሢ ጎቦጉዲ፥ ዒዛኮ ማዻኣ ዜኤሊንሢ ጴዺ ባይቃሢጉዲ ማዓንዳኔ፤ ላምዖንሢ ዎላ ሚጫንዳኔ፥ ዬያ ታሞ ዎዻንዳያ ባኣሴ።




\par }\Chap{2}{\SH ናንጊና ናንጋ ኮሹሞ
\par }
{\R (ሚኪ. 4፡1-3)

\par }{\PP \VerseOne{1}ዓሞፄ ናኣዚ ዒሲያሴ ዪሁዳ ዓጮና ዬሩሳላሜ ካታሞ ዛሎ ኬኤዜ ሃይሳ ያዺኬ፦


\par }{\Q \VS{2}ዎዶኮ ጋፒንፃ ሄላዛ

\par }{\QB ናንጊና ናንጋ ጎዳኮ ጌኤዦ ማኣራ ማዢንቴ ዹካ

\par }{\QB ሃንጎ ዹኮይዳፓ ቢያ ባሺ ጴዻንዳኔ፤

\par }{\QB ጌሜሮይዳፓ ቢያ ኮሺ ዼጊ ጋዓንዳኔ፤

\par }{\QB ዴሬ ቢያ ዬያ ባንሢ ጎዓንዳኔ።


\par }{\Q \VS{3}ዬያሮ ሚርጌ ዴራ፦

\par }{\QB «ዎጌ ፂዮኔይዳፓ፥ ፆኦሲ ቃኣላ ዬሩሳላሜይዳፓ ጴዻንዳሢሮ

\par }{\QB ሃኒ ሙኩዋቴ፥ ናንጊና ናንጋ ጎዳ ዹኮ ኑ ኬስኮም፤

\par }{\QB ያይቆኦቤ ፆኦዛሢ ጌኤዦ ማኣሪ ኑ ዓኣዾም፤

\par }{\QB ዒዚ ፔ ማሊፆ ኑ ማዻንዳጉዲ ኑና ዔርዛንዳኔ፤

\par }{\QB ኑኡኒያ ዒዛ ጎይፆና ዓኣዻንዳኔ» ጋዓንዳኔ።


\par }{\BB \par }
{\Q \VS{4}ዒዚ ሚርጌ ዴሮ ባኣካ ዎጊሢና ዎሊፓ ዱማሳ ባኮ ባይዛንዳኔ፤

\par }{\Q ዬያሮ ጬንቾ ዓፓሮ ዔያታ ማራሻ፥ ዎርፆ ሃሣ ባኣቺ ማሂ ዔያታ ዹይሳንዳኔ፤

\par }{\Q ፔቴ ካኣታ ባጋሢ ዑፃ ዖልዚ ዔቂሳዓኬ፤ ዬካፓ ዖልዚ ዛላ ዔራኒ ኮዓያ ባኣያ ማዓንዳኔ።
\XREF{}{{\XO 2:4 }{\XT{ዒዩ. 3፡10።}}}


\par }{\Q \VS{5}ዒንሢ ያይቆኦቤ ናኣታ!

\par }{\QB ሃኒ ሙኩዋቴ! ፆኦሲ ፖዓ ኑ ሃንቶም!


\par }{\SH ፆኦሲ ኬሊ
\par }
{\PP \VS{6}ፆኦዛሢዮ! ያይቆኦቤ ዜርፆ ማዔ ኔ ዴሮ ቴርፄይዲ ኔ ሃሼኔ፤ ዬያ ኔ ማዼሢ ሳዔላ ዓባ ኬስካ ባንፆ ዓጮ ዓሶ ዦዋቶና ፒሊስፄኤሜ ዓሶ ማርሾና ኩሜሢሮ፥ ሃሣ ኔ ዴራ ሜሌ ዴሮና ዎላ ፔቴ ማዔሢሮኬ።

\VS{7}ሳዓ ዔያቶኮ ቢራና ዎርቄና ኩሜሢሮ፥ ቆላ ዔያቶኮ ኮሺ ሚርጌኔ፤ ዓጫ ዔያቶኮ ፓራ ኩሜኔ፥ ዔያቶኮ ሳርጌሌ ዖይታኣ ፓይዲንቱዋያኬ።

\VS{8}ዬያ ሌሊቱዋንቴ ሳዓ ዔያቶኮ ሜሌ ፆኦዞና ኩሜኔ፤ ዔያታ ፔ ኩጮና ማዤ ባኮም ዔያታ ዚጋኔ።


\par }{\PP \VS{9}ዬያፓ ዔቄያና ዔያቶ ቢያሢዳ ቦርሲንቲና ዻውሲንቲ ሄላንዳኔ፤ ናንጊና ናንጋ ጎዳሢዮ! ዻቢንቶ ዔያቶም ዓቶም ጌይፖ!


\par }{\PP \VS{10}ናንጊና ናንጋ ጎዳኮ ጎሪንቶና ዒዛኮ ዒጊቻ ዼኤፑማፓኣ ቶላኒ ላሎ ቆኦፖና ሳዖ ዔቶናይዳ ዓኣሺንቱዋቴ!
\XREF{}{{\XO 2:10 }{\XT{ዮሃ. ፆፔዻ 3፡10፤ 6፡15፤ 2ቴስ. 1፡9።}}}

\VS{11}ዖቶርቃ ዓሳ ቦርሲንታንዳኔ፤ ሄርሺንታ ዓሳኣ ዻውሲንታንዳኔ፤ ዬኖ ኬሎና ናንጊና ናንጋ ጎዳ ሌሊ ቦንቾና ዼጊ ዼጊ ጋዓንዳኔ።

\VS{12}ቢያ ባኮ ዎይሣ ጎዳ ዖቶርቃ ዓሶና ሄርሺንታ ዓሳ ዻውሲንታንዳ ኬሊ ሜንሤኔ።

\VS{13}ዒዚ ዼኤፖ ዼኤፖ ሊባኖኦሴ ሚፆና ባኣሳኔ ዓጮኮ ሻኣቦ ባይዛንዳኔ።

\VS{14}ዼኤፖ ዼኤፖ ዹኮና ጌሜሮ ጌሜሮ ሂርኪዲ ቦኦሊ ማሃንዳኔ።

\VS{15}ካታሞኮ ኬልቂ ኮሾና ዲፆንታ ዋርዲዮ ቤዞዋ ቢያ ሂርኪዳንዳኔ፤

\VS{16}ሚርጌና ሚዛጲሶና ሜሆንታ ቴርሴሴ ዓጮ ዋኣፆ ካኣሚሎዋ ዒ ዔኤዺሳንዳኔ፤

\VS{17-18}ዓሶኮ ዖቶሩሙማ ባይቃንዳኔ፤ ሄርሺንቲ ሆኦሊንቲፃኣ ዔያቶኮ ጋፓንዳኔ፤ ሜሌ ፆኦዛኣ ቢያ ባይቃንዳኔ፤ ዬኖ ዎዶና ናንጊና ናንጋ ጎዳ ሌሊ ቦንቾና ዼጊ ዼጊ ጋዓንዳኔ።


\par }{\PP \VS{19}ናንጊና ናንጋ ጎዳ ሳዖ ዓጊሣኒ ሙካ ዎዶና ዒዛኮ ጎሪንቶና ዒጊቻ ዼኤፑማፓ ቶላኒ ላሎ ቆኦፖና ሳዖ ዔቶናይዳ ዓኣሺንታኒ ዔያታ ማላንዳኔ።

\VS{20}ዓሳ ዬያቶም ዚጋንዳጉዲ ፔ ኩጮና ሚዛጲሲ ኮሾና ቢሮና ዎርቆ ማላቶ ዖኦቻሢና ፓቃቶናም ኬኤሪ ዔያታ ዓኣዻንዳኔ።

\VS{21}ናንጊና ናንጋ ጎዳ ሳዖ ዓጊሣኒ ሙካ ዎዶና ዒዛኮ ጎሪንቶና ዒጊቻ ዼኤፑማፓ ዓኣሺንቲ ቶላኒ ላሎ ቆኦፖና ሳዖ ዔቶናይዳ ዔያታ ዓኣሺንታንዳኔ።


\par }{\PP \VS{22}ዓካሪ ሲኢዺና ዑኡሲ ዔካ፥ ሃይቃ ዓሲና ጉሙርቂፃ ዒንሢኮ ዓቶንጎ፤ ዬይ ዓይጎዋ ፓሡዋሴ።




\par }\Chap{3}{\SH ዬሩሳላሜና ዪሁዳናይዳ ሄላንዳ ሜቶ
\par }
{\PP \VerseOne{1}ዓካሪ ቢያ ባኮ ዎይሣ ጎዳ ማዔ ፆኦዛሢ ዒዛኮ ዴራ ዎልቄና ዶዱሞና ዴንቂ ናንጋንዳ ሙኡዚንታ ዋኣሢንታ ሜሌ ባኣዚ ቢያ ዬሩሳላሜና ዪሁዳናይዳፓ ባይዛንንዳኔ።

\VS{2}ዖሎና ዔያቶኮ ዔርቴ ዓሳ፥ ዖሎ ዓሶንታ ዔያቶኮ ሱኡጋ፥ ፆኦሲ ማሊፆ ኬኤዛ ዓሳ፥ ማርሾ ዓሶንታ ጋርቾንታ፥

\VS{3}ዖሎ ዓሶ ዓይሣ ዓሶንታ ዞራ ዓሳ፥ ዦዎንታ ዓማቶንታ ቢያ ቱጊ ዒ ባይዛንዳኔ።

\VS{4}ሃጊ ዲጫያ ማዔዞንሢና ዒናዺባኣ ናኣቶ ዔያቶኮ ሱኡጌ ማሂ ዒዚ ዶኦራንዳኔ።

\VS{5}ዴራ ዎሊና ፔቴይ ባጋሢ ሄርቂ ዎይሣኒ ላጋሢ ፔ ላጋሢ ዑፃ ዔቃንዳኔ፤ ዼጌሢ ጋርቻሢ ቦንቺንዱዋሴ፤ ቶኦቺንቲ ናንጋ ዓሢ ቦንቺንታ ዓሢ ዑፃ ዖቶርቃንዳኔ።


\par }{\PP \VS{6}ማኣሮ ዓሳ ፔኤኮ ዓዶ ማኣሮ ዓሶይዳፓ ፔቴ ጌርሲ ዶኦራዖ፦ «ኔኤኒ ሜሌ ዓቴቶ ኔኤኮ ማኣዖ ዓፒላ ዓኣኔ፤ ዬያሮ ሃዳራ ኔ ኑኡኮ ሱኡጌ ማዔ፥ ሃያ ዶዔ ካታሞ ኔ ዎይሤ» ጋዓንዳኔ።


\par }{\PP \VS{7}ዬይ ዓሢ ዬማ ዓቦና ዑኡዞ ፔኤሲ ዼጊዲ፦ «ታ ማኣሮይዳ ጊዳ ሙኡዚንታ ማኣዖንታ ባኣሢሮ ካራ ታ ዒንሢም ዴንቂሳኒ ዳንዳዑዋሴ! ዬያሮ ሱኡጌ ታና ማሂፖቴ!» ጌዒ ማሃንዳኔ።


\par }{\PP \VS{8}ዬሩሳላሜ ዹቂንቲ ሎኦማኒ ጋኣዲንቲሢዳኬ፤ ሃሣ ዪሁዳ ሎኦማኒ ዑኬኔ፤ ዓይጎሮ ጌዔቴ ዔያታ ጌስታሢ ማዔቴያ ማዻሢ ቢያ ናንጊና ናንጋ ጎዳ ዎይታቴያ ዛጋኒ ማዔሢሮ ቦንቾ ዒዛኮ ዔያታ ዻኪሴኔ።

\VS{9}ዔያቶ ዛጋ ዓሲም ዓኣፖ ካራ ዔያቶሲ ማርካዻንዳኔ፤ ሶኦዶሜ ዓሶጉዲ ጎሞ ፔኤሲ ዓኣቹዋዖ ፔጌና ዔያታ ኬኤዛኔ፤ ዔያታ ፔ ቶኦካ ባይሲንታ ዔኪ ሙኬሢሮ ዔያቶ ባዴዔ።


\par }{\PP \VS{10}ቢያ ባኣዚ ዔያቶም ጊኢጋንዳሢሮና ኮዦ ማዾ ዛሎ ዔያታ ዴንቃንዳሢሮ ፂሎ ዓሶ ዒንሢ ዓንጂንቴያኬ ጎዑዋቴ።

\VS{11}ዓይጎ ባኣዚያ ዔያቶም ጊኢጊንዱዋሢሮ ዔያቶኮ ፑርቶ ማዾ ዛሎሮ ዔያታ ዴንቃንዳ ባኮሮ ፑርቶ ዓሶም ባዴዔ!


\par }{\PP \VS{12}ሚኢሾ ታልዓ ዓሳ ዴሮ ታኣኮ ካላሳኔ፤ ሾይቺና ማሃንዳጉዲ ታልዓ ዓሳ ዔያቶ ጌሻኔ፤ ታ ዴሬዮቴ፥ ዒንሢኮ ሱኡጋ ዒንሢ ዻቢሻኔ፤ ዒንሢ ሃንታ ጎይፆዋ ዔያታ ዎቢሳኔ።


\par }{\SH ናንጊና ናንጋ ጎዳ ዴሮ ዑፃ ዎጋሢ
\par }
{\PP \VS{13}ናንጊና ናንጋ ጎዳ ፔኤኮ ዎጎ ዎጋ ሻኣሎይዳ ዴዔኔ፤ ዴሮ ዑፃ ዎጋኒ ዒዚ ጊኢጊንቴኔ።

\VS{14}ዬያሮ ዴሮኮ ሱኡጎና ጋርቾዋ ዎጎ ባንሢ ሺኢሺ፦ «ዎይኖ ቱኮ ቤዞ ዒንሢ ቡሬኔ፤ ማንቆ ዓሶይዳፓ ቡሮና ቆሎና ማኣሮ ዒንሢኮ ዒንሢ ኩንሤኔ።

\VS{15}ታ ዴሮ ዒንሢ ዓይጋ ጋኣጫይ? ማንቆ ዓሶ ዒንሢ ሲላላ ዓይጋ ኮላሳይ? ሃያ ኬኤዛሢ ታኣኒ ቢያ ባኮ ዎይሣ ጎዳ ማዔ ፆኦዛሢኬ» ጋዓኔ።


\par }{\SH ዬሩሳላሜ ላኣሎም ኬኤዚንቴ ላቲሢ
\par }
{\PP \VS{16}ናንጊና ናንጋ ጎዳ፦ «ዬሩሳላሜ ላኣላ ዖቶርሙሞ ሚርጊሼኔ፤ ባቃኖ ፔኤኮ ዖዶሲ ዖዶሲ ዓኣፖ ዎሊም ዎዻኔ፤ ሃሣ ሌቂ ታኣኪ ቶኮይዳ ፔኤኮ ዓኣሦና ሂቻሢ ዖኦዢሲ ዖኦዢሲ ሃንታኔ።

\VS{17}ታ ዔያቶኮ ቶኦኮ ባሊሳያና ዹኡሳ ኪሢ ዓጋንዳኔ፤ ዔያቶኮ ሴልሳ ዑፃ ፔጋ ማዒ ጴዻንዳኔ» ጋዓኔ።


\par }{\PP \VS{18}ናንጊና ናንጋ ጎዳ ፂዮኔኮ ላኣላ ሄርሺንታ ቦንቾ ፓልማሢ ቢያ ባይዛ ዎዴ ሙካንዳኔ፤ ዬይያ ዔያቶኮ ቶኮ ሂቻሢንታ ቶኦኮ ዖሾሢንታ ቆርጫ ማኣዖ ፓልማሢንታ፥

\VS{19}ኩጮ ጋዎንታ ዋዮ ዱንዳሢንታ ዓኣፖ ካሮ ዖሾሢንታ፥

\VS{20}ቶኦካ ዓጎ ቆኦቦንታ፤ ቃሶይዳ ዓኣሦ ፓልማሢንታ ኬርና ቱኮ ጪራሢንታ ሳውቃ ቲዦ ዶሎዞንታ ዔያቶኮ ዦዋቶሮ ባሊቶይዳ ጌሦ ፃኣፖና ባኮ፥

\VS{21}ዔያቶኮ ኬኤሎ ዢኢራሢና ሲኢዾ ዱንዳሢ፤

\VS{22}ሌዖ ቦንቾም ማዓ ኮዦ ማኣዓሢ፥ ቦንቾ ማኣዓሢና ዼኤፖ ኮኦታኣ፥ ኩጫ ዓርቆ ቃርፂታኣ፥

\VS{23}ሌማሌኤሻሢንታ ጉኡፂሲ ሱኪ ዹይሶና ዴማ ማይንቶ ዓፒሎንታ ቶኦካኣ ማሮ ማርፆንታ ጊዳ ዴርጊ ኮሾ ባኮ ቢያ ታ ባይዛንዳኔ።


\par }{\PP \VS{24}ዬያሮ ሳዎ ቲዦ ቤዛ ዛዒ፥ ኮዦ ቃልሾ ቱኮንዶ ዛሎ ሱሲ፥ ቶኦኮ ጋፓኖ ዲቾንዶ ቤዞ ጉኡሊንቲ፥ ቦንቺንታ ማኣዖ ቤሲ ሲዬ ፓቲሌ፥ ሚዛጶንዶ ቤሲ ዲኢዳዺሢ ዔያቶም ማዓንዳኔ።


\par }{\PP \VS{25}ኔኤኮ ዼጌ ናኣታ ጬንቻ ዓፓሮና ዖሎና ዔርቴ ዓሳኣ ዖሎ ቤዛ ሃይቃንዳኔ።

\VS{26}ዬሩሳላሜኮ ጌሎ ካራ ካሎ ዴዒ ዬኤኪ ዖያ ላኣሊጉዲ ማዓንዳኔ።




\par }\Chap{4}{\PP \VerseOne{1}ዬኖ ዎዶና ላንካይ ላኣሊ ፔቴ ዓቲንቄ ዓርቃዖ፦ «ሙኡዚናታቴያ ማኣዖና ኑ ቶኦኮ ኑ ዳንዳዒ ዎርቃንዳኔ፤ ‹ዓኒ ዔያቶኮ ባኣሴ› ጌይንቲ ጫሽኪንቶፓ ኑ ኔ ማቾንሢ ጌይንቲ ዔኤሊንታንዳጉዲ ሌሊ ኔ ዔኤዔቴራ!» ጌይ ዒዛ ሺኢቃንዳኔ።


\par }{\SH ዬሩሳላሜ ላሚ ዓካሶናሢ
\par }
{\PP \VS{2}ዬኖ ኬሎና ናንጊና ናንጋ ጎዳ ዓጬሎይዳ ዓኣ ቱኮና ሚፆ ካኣፖኮ ዋዻ ሚዛጴያና ቦንቺንቴያ ማሃንዳኔ፤ ዒስራዔኤሌ ፃጶኮ ባይሲንታፓ ዓቴዞንሢ ቢያ ሳዔላ ካሣ ሃኣኮና ዎዛዺ ዖቶርቃንዳኔ።

\VS{3}ዬሩሳላሜይዳ ፒኢጫዺ ዓቴዞንሢና ዒኢካ ናንጋንዳጉዲ ዓይሦናዞንሢ ዖኦሲም ዱማዼ ዴሬ ጌይንቲ ዔኤሊንታንዳኔ።

\VS{4}ዬሩሳላሜኮ ዒኢቲፆ ሻቲንሣንዳኔ፤ ዒ ዎጋ ዎጎና ታሞጉዲ ሚቻ ፔኤኮ ዓያኖ ዎልቆና ዓሲ ዎዺሢ ዒዞ ባኣካፓ ባይዛንዳኔ።

\VS{5}ዬካፓ ናንጊና ናንጋ ጎዳ ካታሞ ጉቤና፥ ዒኢካ ቡኪንታ ቢያሢዳ ሮኦሮና ዹሜ ሻኣሬ፥ ዋኣንቶና ታሚ ሎስቶ ፖዒ ዳካንዳኔ። ፆኦሲኮ ቦንቻ ካታሜሎ ዼኤፒ ዓፒላፓ ኮሾና ማኣሪጉዲ ካንቂ ካፓንዳኔ።
\XREF{}{{\XO 4:5 }{\XT{ኬሲ. ማፃ 13፡21፤ 24፡16።}}}

\VS{6}ዒዛኮ ቦንቻ ካታሜሎ ሮኦሮና ዓባ ሚቻሢዳፓ ሺባንዳኔ፤ ሃሣ ዒርዚና ጉዶ ዢባሬናይዳፓ ቶሊ ዓቶ ቤሲ ማዓንዳኔ።




\par }\Chap{5}{\SH ዎይኔ ቤሲ ዛላ ካላሊንቴ ካላሊ
\par }
{\Q \VerseOne{1}ታ ላጋሢና ዒዛኮ ዎይኖ ቤዞ ዛሎ

\par }{\QB ታኣኒ ካላላ ካላሎ ዋይዙዋቴ፤

\par }{\QB ታ ላጋሢኮ ሚርጌና ማሊ ጌሜሪ ጎሺዳ ቱኮና ዎይኔ ዓኣኔ።


\par }{\Q \VS{2}ሳዖ ዒ ቦኦኪ ሹጮዋ ቡኩሲ ኬሲ

\par }{\QB ቃራ ዎይኔ ዞንዜ ዒ ቱኬኔ፤

\par }{\Q ባኣኮይዳ ካፒፆም ማዓ ሴኤላ ሴኤሌኔ፤

\par }{\QB ሃሣ ዔቴያ ቦኦኪ ዎይኖ ዓኣፖ ሄርቆንዶ ቤዞዋ ኮሼኔ፤

\par }{\Q ዬካፓ ኮሺ ዓኣፒ ዓኣፓንዳኔ ጌዒ ዒ ካፔኔ፤

\par }{\QB ጋዓንቴ ሶልኪ ዓኣፔኔ።
\XREF{}{{\XO 5:2 }{\XT{ማቲ. 21፡33፤ ማር. 12፡1፤ ሉቃ. 20፡9።}}}


\par }{\PP \VS{3}ዬያሮ ታ ላጋሢ ሂዚ ጋዓኔ፦ «ዒንሢ ዬሩሳላሜና ዪሁዳ ዴሬዮቴ! ሂንዳ ታኣና ታኣኮ ቱኮና ዎይኖ ቤዞ ባኣካ ዓኣ ባኮ ዛሎ ዎጉዋቴ፤

\VS{4}ዓካሪ ታኣኒ ዬያ ቤዞም ማዺ ባኣ ባኣዚ ዓኣ? ሃያይዳፓ ሜሌ ታ ማዻንዳያ ኮይሳ ባኣዚ ዓይጎዳይ? ታኣኒ ኮሺ ዓኣፒ ዓኣፓንዳኔ ጌዒ ካፓዛ ዓይጎሮ ሶልኪ ዓኣፒ ዓኣፔይ?


\par }{\PP \VS{5}«ማይ ታኣኒ ታኣኮ ዎይኖ ቤዞይዳ ማዻንዳ ባኮ ታ ዒንሢም ኬኤዞም፤ ዙላ ዓኣ ዲፆ ታ ቱጌም ቆልሞ ሄንቃ ቤሲ ማዓንዳኔ፤ ጊንሣ ኬኤሎ ዲፆዋ ታ ሻሄም ቆልሞኮ ፔኤሺ ቤሲ ማዓንዳኔ።

\VS{6}ዬካፓ ቦኦኪንቱዋያና ሃርሚንቱዋ ዋኣሄ ታ ማሃንዳኔ፤ ጋውዲና ዓንጊሢና ባቃላንዳኔ፤ ዒርዚ ዋርቂሱዋጉዲ ሻኣሮ ታ ላኣጋንዳኔ።»


\par }{\Q \VS{7}ቢያ ባኮ ዎይሣ ጎዳ ማዔ ፆኦዛሢኮ ዎይኖ ቤዞ ጌይንቴሢ

\par }{\QB ዒስራዔኤሌ ዴሮኬ፤

\par }{\QB ዒዚያ ቱኬሢና ዎዛዻሢ

\par }{\QB ዎይኖ ዞንዛሢ ዪሁዳ ዴሮኬ።

\par }{\QB ኮሺ ማዾ ዔያታ ማዻንዳጉዲ ሃጋ ዎዛ ማሄኔ፤

\par }{\QB ዔያታ ጋዓንቴ ዓሲ ዎዻያ ማዔኔ፤

\par }{\QB ፂሎ ማዾ ዛጋኒ ዒ ኮዔኔ፤

\par }{\QB ጋዓንቴ ዴሮኮ ዒላታ ሚርጌኔ።


\par }{\SH ዓሶኮ ፑርቱሞ
\par }
{\PP \VS{8}ዓጬሎይዳ ናንጋኒ ኮይሳሢ ዒንሢም ዒንሢ ሌሊ ማላኔ፥ ቤርታ ዒንሢኮ ዓኣ ቤዞና ዎላ ካንሣኒ ዓሶ ቢያ ዒንሢ ኬሲ ኬሲ ማኣሮ ማኣሮና፥ ጎዦዋ ጎዦና ካንሢ ዒንሢሮ ማሃኒ ኮዓዞንሢዮ ዒንሢም ባዴዔ!

\VS{9}ቢያ ባኮ ዎይሣ ጎዳ ማዔ ፆኦዛሢ ሂዚ ጌዒ ጫኣቂ ኬኤዛንቴ ታ ዋይዜኔ፦ «ሚዛዺሶና ዼኤፖ ዼኤፖ ማኣራ ቢያ ሻሂንቲ ባዔ ማዓንዳኔ፤ ናንጋ ዓሲያ ጴዻዓኬ።

\VS{10}ታጶ ዋኣፃ ጌማይ ጎሽኬ ዎይኖ ቤዛፓ ሳሊ ዶሎዜ ሌሊ ማዓ ዎይኔ ጩኡጲንታንዳኔ፤ ፔቴ ፄኤታና ሳሊታሚ ኪሎ ማዓ ሃኣኮ ዜርቂንቴ ጎሺዳፓ ታጶ ሳሊ ኪሎ ሌሊ ማዓ ሃኣኮ ዔውታንዳኔ።»


\par }{\PP \VS{11}ዑሽኪ ማሢንታኒ ሚኢሪ ዑዦ ማኣሪ ዓኣዻዞንሢም፥ ዎይኖ ዑዣ ሳዛ ዔኤታንዳያ ሄላንዳኣና ዋኣንቶ ቢያ ዒኢካ ናንጋኒ ማላዞንሢም ባዴዔ!

\VS{12}ዔያቶኮ ሙዖ ቤዛ ሚርጌ ሻዦና ፔቴ ሻዦ ዴንሢ ዋርቆ ጎኦሎንታ ካራባሢንታ ዲንካሢንታ ዎይኖ ዑዣኣ ዓኣኔ፥ ጋዓንቴ ናንጊና ናንጋ ጎዳኮ ማዾ ዒ ዔያቶም ማዼ ባኮ ዔያታ ማሊ ጶቂሢባኣሴ፤

\VS{13}ዬያሮ ታኣኮ ዴራ ዔራቶ ዓቲሢና ዲዒንቲ ዔኪ ዓኣዺንታንዳኔ፤ ዔያቶኮ ቦንቺንቴ ሱኡጋኣ ሃይቃንዳያ ሄላንዳኣና ናይዺንታንዳኔ፤ ዓቴ ዴራ ዋኣፆ ዼኤቦና ሜላንዳኔ።

\VS{14}ዱኡፖ ዔታ ጎጶ ፔኤኮ ዳልጊሺ ካሮዋ ቡሊ ዔያቶ ካፓኔ፤ ዼኤፖ ዓሳ፥ ጋርቻ፥ ዖርጎጮንታ ዎዛዺ ኮርጋ ዓሶንታ ዒኢካ ዔኤዺንታንዳኔ።


\par }{\PP \VS{15}ዓሲ ቢያ ዻውሲንቴያ ማዓንዳኔ፥ ዖቶርቃያ ማዔሢያ ቢያ ቦርሲንታንዳኔ።

\VS{16}ቢያ ባኮ ዎይሣ ጎዳሢ ጋዓንቴ ፒዙሞ ዎጎና ዼግ ዼግ ጋዓንዳኔ፤ ዒ ፔኤኮ ዱማዼ ጎኑሞና ዱማዼያ ማዒፆ ፔጋሲ ዔርዛንዳኔ።

\VS{17}ማራናኣታ ሚና ሄንቃ ቤዛ ሄንቃንዳኔ፤ ማሌ ሶቦሮና ዋኒናኣታኣ ሻሂንቴ ቤዞ ማኣቶ ሄንቃንዳኔ።


\par }{\PP \VS{18}ጌሺሢ ሱሲና ጎሜ፥ ሳርጌሎ ዖይቶ ሱዞና ጌኔ ጎቻዞንሢም ባዴዔ!

\VS{19}«ኑኡኒ ኑ ዓኣፖና ዛጋንዳጉዲ ፆኦሲ ማዻኒ ማሌ ባኮ ዑኬና ማዾንጎ፤ ኑ ዔራንዳጉዲ ዒስራዔኤሌኮ ዱማዼሢ ማሊ ቱኬ ባካ ማዺንቲ ኩሞንጎ» ጋዓዞንሢም ቢያ ባዴዔ!


\par }{\PP \VS{20}ፑርቶ ኮሺ ኮዦ ፑርታ ጋዓዞንሢም፥ ዹሞ ፖዒ ፖዖዋ ዹሚ ማሊሳ ዓሶም፥ ዓኣፆ ጫንቺ፥ ጫንጮ ዓኣሢ ማሃዞንሢም ባዴዔ!


\par }{\PP \VS{21}ፔና ጪንጫ ማሂ፥ ፔኤሮ ፔና ዔራ ማሂ ፓይዳዞሢም ባዴዔ!


\par }{\PP \VS{22}ዎይኖ ዑዦ ዑሽኪፆና ዔርቴያ፥ ማሣ ዑዦ ሲኢሪ ዑሽካኒያ ጫርቃዞንሢም ባዴዔ!

\VS{23}ዴሜና ዔኮ ሚኢሼ ዔኪ ዻቢንቶ ማዼሢ ጉሪ ሃሺሢና፥ ዻቢንታ ሄሌሢም ፒዜ ዎጊፆ ሃሻ ዓሶም ባዴዔ!

\VS{24}ቢያ ባኮ ዎይሣ ዒስራዔኤሌኮ ዱማዼ ጎዳ ማዔ ፆኦዛሢ ዓይሤ ዎጎና ዔርዜ ዳምቦ ሼሌዒሴሢሮ ጎቦና ሜሌ ዖሃኣ ታሚና ሚጪ ባይቃሢጉዲ ዔያቶኮዋ ዓይፆ ፃጳ ዎዒ ባይቃንዳኔ፤ ቡናኣ ዔያቶኮ ሜሊ ሲላሊጉዲ ዔቃንዳኔ።

\VS{25}ናንጊና ናንጋ ጎዳኮ ዻጋ ፔኤኮ ዴሮ ዑፃ ታሚጉዲ ዔኤቴኔ፤ ዒዛኮ ዎልቁሞጉዴያ ዒ ዔያቶ ሜታሳንዳኔ፤ ዹካ ዓጊፃንዳኔ፤ ሃይቄ ዓሶኮ ሌዛ ቡኡራጉዲ ጎይፆ ዓጫ ኬኤሪንታንዳኔ፤ ዬይ ቢያ ማዔቴያ ዻጋ ዒዛኮ ማዓዓኬ፤ ዔያቶ ዒ ሜታሳኒ ጊንሣ ጊኢጊንቴኔ።


\par }{\PP \VS{26}ናንጊና ናንጋ ጎዳ ሜሌ ዴሮ ሃኬይዳፓ ዔኤላንዳ ማላታ ዾቃንዳኔ፥ ሳዖኮ ጋፓፓ ቢያ ዔያቶ ዒ ዔኤላንዳኔ፤ ዔያታኣ ዑኬና ጳሽኪ ጳሽኪ ሙካንዳኔ።

\VS{27}ዔያቶ ባኣካ ላቤያና ዹቂንታያ ጴዻዓኬ፤ ላሃያና ጊንዓያ ባኣሴ፤ ቱኮና ዓንጋሞዋ ዔያታ ቡላዓኬ፤ ዔያቶኮ ዱርዞ ቱኮ ሱዛኣ ዱጱዋያኬ።

\VS{28}ሂኢዣ ዔያቶኮ ዋርቆናያ፥ ቆኦዞ ሻዣ ሂኢዦ ዓኣሢ ጎቾናያ፤ ዔያቶኮ ፓራሢኮ ካኣና ሳቆ ሹቺጉዲ፤ ሳርጌሎ ዖይቶኮ ሺራ ቶካ ዓልጎ ዢባሬጉዲ ሺራያኬ።

\VS{29}ዒላታ ዔያቶሲ ዞቢሮጉዲኬ፤ ዔያታ ሃጊ ዔቃ ዓዴ ዞቢጉዲ ጉዻኔ፤ ኬሚ ዓርቂ ዔካዖ ዖርዳኔ፤ ዖኦኒያ ዔያቶይዳፓ ቶሊሲ ኬይሳኒ ዳንዳዑዋሴ።


\par }{\PP \VS{30}ዬኖ ዓቦና ባዚጉዶጉዲ ዒስራዔኤሌ ዴሮ ዑፃ ዶዒ ዔያታ ሙካንዳኔ፤ ዬካፓ ዒስራዔኤሌ ዓሳ ሳዖ ዛጋኣና ዹሚና ሜቶና ማንጊንቴሢ ዴንቃንዳኔ፤ ሻኣሮይዳፓ ዔቄያና ፖዓ ዹማንዳኔ።




\par }\Chap{6}{\SH ፆኦሲ ዒሲያሴ ፔ ማሊፆ ኬኤዛያ ማሂ ዔኤሌሢ
\par }
{\PP \VerseOne{1}ካኣቲ ዖኦዚያ ሃይቄ ሌዖና ናንጊና ናንጋ ጎዳ ዼጊ ጌዔያና ቦንቺንቴ ካኣቱሞ ሻኣሎይዳ ዴዒ ዓኣንቴ ታኣኒ ዛጌኔ፤ ዒማና ዒዛኮ ዖዶዞ ማኣዓሢ ጌኤዦ ማኣሮኮ ጋሮ ኩሚ ዓኣኔ።
\XREF{}{{\XO 6:1 }{\XT{2ካኣቶ. ማ 15፡7፤ 2ፆኦሲ. ዓሃኬ 26፡23።}}}

\VS{2}ሱራፔሌ ጌይንታ ኪኢታንቻ ዒዛኮ ዓጮ ሺሪ ዔቂ ዓኣኔ፤ ዬያቶ ፔቴ ፔቴ ኪኢታንቾኮ ላሆ ጋኣሲ ዓኣኔ፤ ላምዖ ጋኣዞና ፔኤኮ ዓኣፖ ካሮ ካንቃኔ፤ ሃሣ ላምዖ ጋኣዞና ቶኮ ካንቃኔ፤ ጊንሣ ዓቴ ላምዖ ጋኣዞና ባራናኔ።

\VS{3}ዒማና ፔቴ ኪኢታንቻሢ ባጋሢና ዎሊም ዓኣሢ ዓኣሢ፦ «ቢያ ባኮ ዎይሣ ጎዳሢ ዱማዼያኬ፥ ዱማዼያኬ፥ ዱማዼያኬ!

\par }{\Q ዒዛኮ ቦንቻኣ ዓጮ ቢያ ኩሜያኬ!» ጋዓኔ።
\XREF{}{{\XO 6:3 }{\XT{ዮሃ. ፆፔዻ 4፡8።}}}


\par }{\PP \VS{4}ዔያቶኮ ዑኡዞ ዒላታፓ ዔቄያና ጌኤዦ ማኣሮኮ ሬኤካ ዓጊፄኔ፤ ጋራኣ ሃሣ ጩቢና ኩሜኔ።
\XREF{}{{\XO 6:4 }{\XT{ዮሃ. ፆፔዻ 15፡8።}}}


\par }{\PP \VS{5}ዬካፓ ታኣኒ፦ «ዻንጋ ዒኢቴ ዴሮ ባኣካ ታ ናንጋያ፥ ሃሣ ታኣኒያ ዔያቶ ጉዴሢኬ፤ ታኣኒ ካኣቲ፥ ቢያ ባኮ ዎይሣ ጎዳ ታ ዓኣፖና ዛጌሢሮ ታ ባይቄኔ፤ ታና ባዴዔ!» ጌዔኔ።


\par }{\PP \VS{6}ዬማና ዬንሢ ኪኢታንቾንሢዳፓ ፔቴይ ባራኒ ታ ባንሢ ሙኬኔ፤ ዒዚ ዒማና ዒንጊፆ ዒንጎ ቤዛፓ ቃጶና ፔ ኩጫ ዓርቄ ቄንሢ ታሚ ዓኣኔ።

\VS{7}ዬያ ታሞ ቄንፆና ሙሱሮ ታኣኮ ካንሣዖ፦ «ዓካሪ ሃይ ታሞ ቄንፃ ኔኤኮ ሙሱሮ ካኣሜሢሮ ዻቢንታ ኔኤኮ ጋፔኔ፤ ጎማኣ ኔኤኮ ዓቶም ጌይንቴኔ» ጌዔኔ።


\par }{\PP \VS{8}ዬካፓ ናንጊና ናንጋ ጎዳ፦ «ዖና ታ ዳካንዳይ? ኑም ኪኢታ ዓሲ ማዓንዳሢ ዖናዳይ?» ጋዓንቴ ታ ዋይዛዖ «ሃይሾ ታ ዓኣዻንዳኔ፤ ታና ዳኬ!» ጌዔኔ።


\par }{\PP \VS{9}ዒዚ ማሃዖ፦ «ያዺ ማዔቴ ዬያ ዴሮ ባንሢ ዴንዲጋፓ፦ ‹ዋይዞ ዒንሢ ዋይዛኔ፤ ጋዓንቴ ማሊ ዒንሢ ጶቂሡዋሴ፤ ዛጊያ ዒንሢ ዛጋኔ፥ ጋዓንቴ ዒንሢ ዒና ዔኩዋሴ› ዔያቶም ጌዔ» ጌዔኔ።

\VS{10}ሄሊሳዖ፦ «ዔያታ ዴንቁዋጉዲ፥ ሃሣ ዋይዙዋጉዲና ማሊያ ጶቂሡዋጉዲ፥ ፔ ዓኣፖና ዛጊ፥ ዋዮና ዋይዚ፥ ዒኖና ማሊ ጶቂሢ ታ ባንሢ ማዒ ዔያታ ዻቁዋጉዲ ሃያ ዴሮኮ ዒና ዶጬያ፥ ዋያ ባይቄያ፥ ዓኣፓ ዱኡሚንቴያ ማዓንዳጉዲ ማሄ» ጌዔኔ።
\XREF{}{{\XO 6:10 }{\XT{ማቲ. 13፡14-15፤ ማር. 4፡12፤ ሉቃ. 8፡10፤ ዮሃ. 12፡40፤ ዳኪ. ማዾ 28፡26-27።}}}


\par }{\PP \VS{11}ታኣኒያ ማሃዖ፦ «ጎዳሢዮ ሃዳራ፥ ዬይ ያዺ ማዓንዳሢ ዓይዴ ሄላንዳኣናዳይ?» ጌዒ ታ ዖኦጬኔ፤

\par }{\PP ዒዚያ፦ «ካታማ ሻሂንታንዳኣና፥ ማኣሮይዳኣ ናንጋ ዓሲ ባይቄም ባዓ ማዓንዳኣና ዓጬላ ባይቂ ጉሪ ማዓንዳያ ሄላንዳኣናኬ።

\VS{12}ዴሮ ታኣኮ ታኣኒ ሃኬ ዓጪ ዔኪ ዓኣዻንዳኔ፤ ዓጬላ ጉሪ ማዓንዳኔ።

\VS{13}ታጶ ዓሲዳፓ ፔቴ ዓሲ ሳዔሎይዳ ዓቴቴ ዬይ ዓሢያ ባይቃንዳኔ፤ ጋዓንቴ ሻሪንታ ሻኣቢንታ ቲቂንታዛ ዱርሚ ዓታሢጉዲ ዱማዼ ዜርሢ ዬያጉዲ ሳዔሎይዳ ዱርሚ ማዒ ዓታንዳኔ» ጌዔኔ።




\par }\Chap{7}{\SH ካኣቲ ዓካኣዜም ሄሌ ኪኢቶ
\par }
{\PP \VerseOne{1}ዖኦዚያኮ ናኣዚ ዒዮዓታሜፓ ሾይንቴ ዓካኣዜ ዪሁዳይዳ ካኣታዼ ዎዶና፥ ሶኦሪያ ዓጮ ካኣቲ ሬፂኔንታ ዒስራዔኤሌ ካኣቲ ሬማሊያ ናኣዚ ፓኣቁሄንታ ዖልዚሮ ኮዒ ዬሩሳላሜ ሙኬኔ፤ ጋዓንቴ ዔያታ ዬሩሳላሜ ባሻኒ ዳንዳዒባኣሴ።
\XREF{}{{\XO 7:1 }{\XT{2ካኣቶ. ማ 16፡5፤ 2ፆኦሲ. ዓሃኬ 28፡5-6።}}}


\par }{\PP \VS{2}ሶሪያ ዓጫ ዒስራዔኤሌ ካኣቶና፥ ዎላ ፔቴ ማዒ ዖላኒ ጫኣቄሢ ዪሁዳ ካኣቲ ዋይዜ ዎዶና ዒዛንታ ዒዛኮ ዴሮንታ ዲቃቲ ዢባሬና ሂዒንታ ሚሢጉዲ ዓጊፄኔ።


\par }{\PP \VS{3}ዬካፓ ናንጊና ናንጋ ጎዳ ዒሲያሴም ሂዚ ጌዔኔ፦ «ኔናንታ ናኣዚ ኔኤኮ ሼሪያሹቤንታ ካኣቲ ዓካኣዜና ካኣማኒ ማኣዓሢ ማስካ ዓሢኮ ጎዦ ባንሢ ዔኪ ዓኣዻ ጎይፆኮ ዓኣ ኬዶ ዛሎ ቦቆሎ ዋኣፆ ዻዋሢ ዎታ ካሮ ኬስኩዋቴ።

\VS{4}ዒዚ ታሣንዳጉዲ፤ ሃሣ ዒዚ ዒጊጩዋጉዲ፤ ታሚዳ ዔኤቲ ሚጪ ጩባ ዱርሚጉዲ ማዔ፥ ዻጎ ዻጋዻ ሬዚኔና ሶሪያ ዓጮ ዓሢ ሬማሊያ ናኣዚ ዛሎሮ ዲቃቲ ዒ ካራ ባይዙዋጉዲ ዒዛም ኬኤዜ።

\VS{5}ሶኦሪንታ ዔፕሬኤሜንታ ሬማሊያ ናኣዚ ባይዛኒ ሂዚ ጌዒ ዞርቴኔ፤

\VS{6}ዪሁዳ ኑ ዖሊ ዓርቆም፥ ዓሶዋ ኑ ፓቂ ፓቂ ዣኣሊሲ ዓጬሎ ኑ ጊሽቲ ዎይሦም፤ ዬካፓ ፃቢዔኤሌ ናኣዚ ኑ ካኣታሣንዳኔ።»


\par }{\PP \VS{7}ጋዓንቴ ናንጊና ናንጋ ጎዳ ሂዚ ጋዓኔ፦ «ዬይ ዔያቶኮ ዞርቲፃ ጎኔ ማዓዓኬ፤ ፔቴታዖ ማዺንቲንዱዋያኬ፤

\VS{8}ዓይጎሮ ጌዔቴ፥ ሶሪያ ዓጮኮ ዑፆ ማዓዛ ዴማስቆ ማዓዛ፥ ዴማስቆኮ ዑፆ ማዓሢ ሬፂኔኬ፤ ጊንሣ ዒስራዔኤሌ ዓሶ ዛሎታቴ ላሂታሚ ዶንጎ ሌዔ ጋርካ ቤሲ ዔያቶኮ ባይቂ ካኣቶ ዓጪ ማዒ ዔርቲፃ ዓታንዳኔ።

\VS{9}ዬያጉዲ ሃሣ ዒስራዔኤሌኮ ዑፆ ማዓዛ ሳማሪያ፥ ሳማሪያኮ ዑፃ ማዒ ዎይሣንዳሢ ካኣቲ ፓቁሄኬ።

\par }{\PP «ዒንሢኮ ዶዲ ጉሙርቂሢ ባኣያታቴ ዒንሢያ ዶዳዓኬ።»


\par }{\SH ዓማኑዔኤሌኮ ሙኪፆ ዔርዛ ማላቶ
\par }
{\PP \VS{10}ናንጊና ናንጋ ጎዳ ላሚ ዓካኣዜም ኬኤዛዖ፦

\VS{11}«ሳዖኮ ሊካ ዴማፓ ማዔቴያ ጫሪንጮኮ ሌካ ዑፃፓ ፔቴ ማላታ ኔኤም ዒንጋንዳጉዲ ናንጊና ናንጋ ጎዳ ሺኢቄ» ጌዔኔ።


\par }{\PP \VS{12}ዓካኣዜ ጋዓንቴ፦ «ማላታ ታኣም ዒንጌ ጌይ ታ ዖኦጫዓ፤ ፆኦሲ ዎይታቴያ ዛጋኒ ታ ኮዓዓኬ» ጌዔኔ።


\par }{\PP \VS{13}ዬያሮ ዒሲያሴ ማሃዖ ሂዚ ጌዔኔ፦ «ዒንሢ ካኣቲ ዳውቴ ማኣሮ ዓሳ! ዋይዙዋቴ፤ ዓሶ ዒንሢኮ ሼናሲፃ ዻኬም ፆኦሲ ዒንሢ ዖዪሳኒ ኮዓ?

\VS{14}ዓካሪ ናንጊና ናንጋ ጎዳ ዒንሢም ማላታ ዒንጋንዳኔ፤ ኩሙሢ ዉዱሮናይ ጎጳዻንዳኔ፤ ዓቲንቄ ናይያ ዒዛ ሾዓንዳኔ፤ ዒዛኮ ሱንፆ ዒዛ ‹ዓማኑዔኤሌ›\FTNT{*}{{\FR 7:14 }{\FQ{ዓማኑዔኤሌ
}}{\FT{ጌይፃ፦ ዔብሬ ዓሶ ሙኡጮና «ፆኦሲ ኑኡና ዎላኬ» ጌይሢኬ።
}}} ጌዒ ጌሣንዳኔ፤
\XREF{}{{\XO 7:14 }{\XT{ማቲ. 1፡23።}}}

\VS{15}ዒዚያ ፑርታ ባኣዚ ሃሺ ኮሺ ባኣዚ ዶኦራኒ ዳንዳዒሳ ዔራቶ ዴንቄ ዎዶና ዔኤሲና ዲኢቂና ሙዒ ዑሽካንዳኔ።

\VS{16}ዓካሪ ዬይ ናዓሢ ኮዦ ፑርቶይዳፓ ዱማሲ ዔራንዳሢኮ ቤርታ ኔኤኒ ዒጊጫ ዬንሢ ላምዖ ካኣቶንሢኮ ዓጫ ዓሲ ናንጉዋ ዳውሌ ማዓንዳኔ።


\par }{\PP \VS{17}«ናንጊና ናንጋ ጎዳ ዒስራዔኤሌ ዓሳ ዪሁዳ ዓሶይዳፓ ዱማዼ ዎዳፓ ዓርቃዖ ዛጊንቲ ቤቂባኣ ሜቶ ዎዴ ኔኤና ኔ ዴሮናይዳ፥ ኔ ዓዶ ካኣቱሞ ማኣሮ ዓሶይዳ ዔኪ ሙካንዳኔ፤ ዬይያ ዓሶኦሬ ዓጮ ካኣቲ ኔ ጊዳ ዔኪ ዬዓንዳኔ ጌይሢኬ።


\par }{\PP \VS{18}«ዬኖ ዎዳ ሄላዛ ሃኬ ዓኣ ዓባዬ ዎሮ ዓጫፓ ጊብፄ ዓሳ ሚርጌ ዉፃሌጉዲ፥ ዓሶኦሬ ዓሳ ሃሣ ፔ ዓጫፓ ማሢጉዲ ሻዺ ሙኮም ፆኦሲ ዔያቶ ዉቲ ዔኤላንዳኔ።

\VS{19}ዔያታ ዲርጊ ሙኪ ዳውሎ ዶኦጮና ላሎ ቆኦፖናይዳ፥ ዓንጊፆ ቶሾና ባኣታ ሄንቃ ማኣቶናይዳ ቁንዳንዳኔ።


\par }{\PP \VS{20}«ዬና ዎዳ ሄላዛ ናንጊና ናንጋ ጎዳ ዔፒራፂሴ ዎሮኮ ሶኦ ሱካፓ ዔርጌ ዋኣዳ ጌይፃ ዓሶኦሬ ካኣቲ ዒንሢኮ ቶኦኮ ጋሞንታ ቡኡጮንታ ዑፆ ጋሞዋ ቢያ ሜኤዳንዳኔ።


\par }{\PP \VS{21}«ዬኖ ዎዶና ፔቴ ዓሲ ፔቴ ማሮና ላምዖ ማራይና ቆላንዳኔ፤

\VS{22}ዬያታ ሚርጌ ማኣፃ ዲኢቃፓ ዒዛም ኮይሳ ሙኡዚ ቢያ ዒ ዴንቃንዳኔ፤ ዬያሮ ዓጬሎይዳ ሚርጌ ዓሶኮ ሙይ ዑሽኮሢ ዔኤሲና ዲኢቂና ማዓንዳኔ።


\par }{\PP \VS{23}«ዬኖ ዓቦና ሺያ ቢራ ኬሳንዳኔ ጌይ ማሎና ፔቴ ሺያ ዶኦሪንቴ ዎይኔ ቱኮና ጎዦይዳ ቢያ ጋውዲና ዓንጊሢና ባቃላንዳኔ።

\VS{24}ዓጬላ ጋውዲና ዓንጊሢና ኩሜያ ማዓንዳሢሮ ዴራ ዬያ ካዮ ጌላንዳሢ ቆኦሲና ሂኢሺያ ዓርቂኬ።

\VS{25}ሃያኮ ቤርታ ባላሻና ቦኦኪንቴም ሃኣካ ካፃ ጌሜራ ቢያ ጋውዲና ዓንጊሢና ባቃልሴም ዖኦኒያ ዒኢካ ዓኣዺንዱዋሴ፤ ጋዓንቴ ባይና ማራይና ሄንቃ ቤሲ ማዓንዳኔ።»




\par }\Chap{8}{\SH ዒሲያሴ ናኣዚ ዴሮ ዲዒንቶኮ ማርካ ማዒፆ
\par }
{\PP \VerseOne{1}ናንጊና ናንጋ ጎዳ ታኣም፦ «ዼኤፒ ሳሌዳ ዔኪጋፓ ‹ማሄር-ሻላል-ሃሽ-ባዝ›\FTNT{*}{{\FR 8:1 }{\FQ{ማሄር-ሻላል-ሃሽ-ባዝ
}}{\FT{ጋዓዛ፦ ዔብሬ ዓሶ ሙኡጮና «ዲዒሢ ሩኡሬኔ፥ ቡራ ዑካዼኔ» ጌይሢኬ።
}}} ጌይ ዼኤፒሲ ፃኣፔ።

\VS{2}ጉሙርቂንታያ ማዔ ላምዖ ዓሲ፥ ጌይፃ ቄኤሳሢ ዖኦሪዮኔና ቤራኪዮ ናኣዚ ዛካሪያሴ ማርካ ማሂ ዴይሤ» ጌዔኔ።


\par }{\PP \VS{3}ዬካፓ ዻካ ጋዓዖ ፆኦሲ ማሊፆ ኬኤዛ ታ ማቻ ጎጳዺ ዓቲንቄ ናይ ሾዔኔ፤ ዒማና ናንጊና ናንጋ ጎዳ ታኣም፦ «ሱንፆ ዒዛኮ ‹ማሄር-ሻላል-ሃሽ-ባዝ› ጌይ ጌሤ ጌዔኔ።

\VS{4}ናዓሢ ሃጊ ዓዴ፥ ዒንዴ ጌይ ዔኤላኒ ዳንዳዓንዳሢኮ ቤርታ ዴማስቆ ዓጮሲንታ ሳማሪያ ዓጮ ቆሎዋ ዓሶኦሬ ካኣቲ ቡሬም ዲዒንቲ ዔውታንዳኔ» ጌዔኔ።


\par }{\SH ዓሶኦሬ ካኣቲኮ ዖሎሮ ሙኪፆ
\par }
{\PP \VS{5}ናንጊና ናንጋ ጎዳ ላሚ ታኣም ኬኤዜኔ፤ ሂዚ ጌዔኔ፤

\VS{6}«ታሢ ዎታ ሴሊሆሜኮ ዓልቃ ዋኣፆ ዔያታ ሃሺ ካኣቲ ሬፂኔና ፓቁሄና ዔያታ ናሽኬኔ፤

\VS{7}ሃሢ ታኣኒ ዓሶኦሬ ካኣቲ ዒዛኮ ዎልቃዻያ ማዔ ዖሎ ዓሶና ዎላ ዔያቶ ዑፃ ዔቂሳንዳኔ፤ ዒዛኮ ዖሎ ዓሶኮ ሙኪፃ ዔፒራፂሴ ዎራ ኩሚ ዓጮ ቢያ ባይዛሢጉዲ ማዓንዳኔ።

\VS{8}ዒዚ ዎልቄና ዲጲጉዲ ኩሚ ዪሁዳ ዓጮ ጌላንዳኔ፤ ቢያ ባኣዚ ባይዚ ዱኡኪፆ ሌሊቱዋንቴ ኩሚፃ ኬስኪ ቆርጮ ሄላንዳኔ፤» ያዺ ማዔቴያ ፆኦሲ ኑኡና ዎላኬ፤ ዒዚ ኮይዳ ፔኤኮ ናኣቶ ጋኣዞ ዴማ ዓኣቺ ካፓሢ ጎይፆ ዓጬሎ ካፓንዳኔ።


\par }{\PP \VS{9}ዒንሢ ሃይ ዴራ ዖሎ ዒላቱዋቴ! ጋዓንቴ ዒንሢ ባይቃንዳኔ፤ ሃሣ ዒንሢ ሃኬ ዓጮ ዓሳ ቢያ ዋይዙዋቴ! ጋዓንቴ ዒንሢ ዓታዓኬ፤ ሃሢያ ዖልዚም ጊኢጊንቱዋቴ፤ ጋዓንቴ ዒንሢ ጋፓንዳኔ።

\VS{10}ዖልዚ ዖላኒያ ማሊ ቱኡቱዋቴ፤ ጋዓንቴ ዒንሢ ማሌ ጎይፆ ዒንሢም ጊኢጋዓኬ፤ ዒንሢ ኮዔ ጎይፆ ጌስቱዋቴ፤ ፆኦሲ ኑኡና ዎላታሢሮ ዞርቲፃ ዒንሢሲ ጎናዻዓኬ።


\par }{\SH ፆኦሲ ፔ ማሊፆ ኬኤዛሢም ላቴሢ
\par }
{\PP \VS{11}ታኣኒ ዴራ ዴንዴ ጎይፆ ዓኣዹዋጉዲ ናንጊና ናንጋ ጎዳ ታና ፔኤኮ ዶዶ ዎልቆና ላቲ ሂዚ ጌዔኔ፦

\VS{12}«ዔያታ ‹ሃይ ዋይዚ ዒፃኒ ማሎናያኬ› ጋዓ ጎይፆ ዒንሢያ ያዺ ጌዒፖቴ፤ ዒንሢ ዔያታ ዒጊጫ ባኮዋ ዒጊጪፖቴ፤ ዲቃቲፖቴ።

\VS{13}ታኣኒ ቢያ ባኮ ዎይሣ ጎዳሢ ዱማዼያ ማዔሢ ማሉዋቴ፤ ዒንሢ ዒጊጫኒ ኮይሳሢ ታና ሌሊኬ።
\XREF{}{{\XO 8:13 }{\XT{1ጴፂ. 3፡14-15።}}}

\VS{14}ታኣኒ ዱማዼ ጌኤሺ ሹቺኬ፤ ጋዓንቴ ሃያ ዴሮም ታ ሎሎንሣ ሹቺ፥ ጊንሣ ሃሣ ዹቃ ላሌኬ፤ ዬይያ ዪሁዳንታ ዒስራዔኤሌ ካኣቶ፥ ሃሣ ዬሩሳላሜይዳ ናንጋ ዓሶዋ ታ ዓርቃ ፒሮኬ፤

\VS{15}ዬያሮ ሚርጌ ዓሳ ዹቂንታንዳኔ፤ ሎኦሚያ ሜቃንዳኔ፤ ፒራሢናኣ ዓዺንታንዳኔ» ጌዔኔ።
\XREF{}{{\XO 8:15 }{\XT{1ጴፂ. 2፡8።}}}


\par }{\SH ዦዎና ጎርሞይቶናም ኬኤዚንቴ ላቲሢ
\par }
{\PP \VS{16}ዒዛኮ ማርካቶ ካፒ ዓርቄ፤ ታኣኮ ጊንፆ ሃንታ ናኣቶኮ ዒኖ ጋራ ዓይሢ ሃሼ።

\VS{17}ናንጊና ናንጋ ጎዳ ዒስራዔኤሌ ዓሶይዳፓ ፔኤኮ ዓኣፖ ካሮ ሺርሼኔ፥ ያዺ ማዔቴያ ታኣኒ ዒዛ ጉሙርቃኔ።
\XREF{}{{\XO 8:17 }{\XT{ዔብ. 2፡13።}}}


\par }{\PP \VS{18}ዓካሪ ታኣና ናንጊና ናንጋ ጎዳ ታኣም ዒንጌ ናኣቶና ፂዮኔ ዹኮይዳ ናንጋ ቢያ ባኮ ዎይሣ ጎዳይዳፓ ዒስራዔኤሌ ዓሶም ዒንጊንቴ ማላታና ዓኪ ዲቃሣ ባኣዚናኬ።


\par }{\PP \VS{19}«ዒላቲ ሃሣ ካሽካሺ ኬኤዛ ማርሾ ዓሶና ሃይቄ ዓሶ ዔኤላ ጎርሞይቶ ዖኦጩዋቴ» ጌዒ ጌዒ ዒንሢ ጌሻ ዓሲ ዓኣኔ፤ ዓካሪ ሼምፖና ዓኣ ዓሶ ዛሎ ሃይቄ ዓሶ ዖኦጪፆይዳፓ ዴራ ፆኦዛሢ ዖኦጫኒ ኮይሱዋዓዳ?


\par }{\PP \VS{20}ዒንሢ ዎጎና ማርካቶ ቃኣሎና ባንሢ ዓኣዹዋይ! ዬያ ቃኣሎ ዔያታ ኬኤዚባኣቴ ጎኔና ካሪሢ ፖዒ ዔያቶም ፖዒንዱዋሴ።


\par }{\SH ሜቶ ዎዴ
\par }
{\PP \VS{21}ዴራ ሃጊ ማዓ ዎዞ ቲቂ፥ ሃሣ ናይዺንታዖ ሳዔሎይዳ ሴካ ሃንጋ ሜታዺ ሃንታኔ፤ ዔያቶ ናይዼሢሮ ዻጋዺ ሌካ ጫሪንጮ ዛጊ ዛጊ ፔኤኮ ካኣቲንታ ሜሌ ፆኦዞዋ ጫሽኪ ጋዳንቃኔ።

\VS{22}ዬካፓ ዔያታ ሊካ ሳዖ ባንሢ ዛጋንዳኔ፤ ዔያታ ዛጋንዳሢ ዋኣዪሢ፥ ዹሚንታ ዒጊቻ ቃኣዮንታኬ፤ ሻኔ ዹሚዳኣ ዔያታ ኬኤሪንታንዳኔ።




\par }\Chap{9}{\SH ሃጊ ካኣታዻንዳ ኮሺ ካኣቲ
\par }
{\PP \VerseOne{1}ዬንሢ ቤርታ ሜታዼዞንሢ ጋዓንቴ ላሚ ሜታ ሄላዓኬ።

\par }{\PP ሚናኣ ዎዶና ዛብሎኦኔንታ ኔፒታኣሌሜንታ ዓጫ ቶኦቺንቲ ናንጌኔ፤ ሙካ ዎዶይዳ ጋዓንቴ ሜዲቴራኒያ ባዞኮ ዓባ ኬስካ ባንፃፓ ዓርቃዖ ዴንዲ ዮርዳኖሴ ሱኮ ሄላንዳኣና ዓኣ፥ ባሼ ሜሌ ዴራ ማዢ ዴዔ ጌሊላ ዓጫ ቦንቺንታንዳኔ።
\XREF{}{{\XO 9:1 }{\XT{ማቲ. 4፡15።}}}


\par }{\Q \VS{2}ዹሞይዳ ናንጋ ዴራ

\par }{\QB ሃሢ ዼኤፒ ፖዒ ዛጌኔ፤

\par }{\QB ሃይቦ ሺቦ ዓጮይዳ ናንጋዞንሢማኣ ቢያ ፖዒ ኬስኬኔ።
\XREF{}{{\XO 9:2 }{\XT{ማቲ. 4፡16፤ ሉቃ. 1፡9።}}}


\par }{\Q \VS{3}ናንጊና ናንጋ ጎዳሢዮ! ዴሮ ኔኤኮ ኔ ሚርጊሼኔ፤

\par }{\QB ዔያቶም ዎዛ ኔ ዺቢሼኔ፤

\par }{\QB ዓሲ ማኣሊ ቡራ ዎዶና

\par }{\QB ሃንጎ ዔኤቢ ዲዒ ዔካኣና ዎዛዻሢጉዲ

\par }{\QB ኔኤኮ ዴራኣ ኔ ማዼ ባኮና ዎዛዻኔ።


\par }{\Q \VS{4}ሚና ቤርታ ኔ ሚዲያሜ ዓሶ ባሼሢጉዲ

\par }{\QB ሃሢያ ኔኤኮ ዴሮ ባቃና ጌሢ ዎይሦ ቃንባሮንታ

\par }{\QB ዔያቶኮ ጊኢሮ ጳርቃ ኮኦሎ ኔ ሜንሤኔ፤

\par }{\QB ሃሣ ዴሮ ኔኤኮ ዋዪሲ ዎይሣሢያ ኔ ባሼኔ።


\par }{\Q \VS{5}ዖሎ ዓሶኮ ዱርዛ ቢያ

\par }{\QB ዔያቶኮ ሱጉፆ ሙላኮና ዓፒላኣ ቢያ

\par }{\QB ታሚዳ ሚቺንታያ ማዓንዳኔ፤

\par }{\QB ሃንፂሌጉዲ ማዒያ ዔኤሢንታንዳኔ።


\par }{\Q \VS{6}ሃይሾ ናይ ኑኡም ሾይንቴኔ፤

\par }{\QB ዓቲንቄ ናይያ ኑኡም ዒንጊንቴኔ፤

\par }{\QB ዒዚያ ሱኡጌ ማዓንዳኔ፤

\par }{\QB ሱንፃ ዒዛኮ፦ «ዞሪፆና ዲቃሢ ሄርሺሳያ፥ ዎልቄና ዼኤፒ ፆኦሲ፥

\par }{\QB ናንጊና ናንጋ ዓዶ፥ ኮሹሞኮዋ ሱኡጌ» ጌይንታንዳኔ።


\par }{\Q \VS{7}ዒዛኮ ካኣቱሞ ቢታንቶኮ ዛጲ ባኣሴ፤

\par }{\QB ካኣቱማ ዒዛኮ ናንጊና ኮሹሞ ኩሜያ ማዓንዳኔ፤

\par }{\QB ሃኖይዳፓ ዓርቃዖ ናንጊና ናንጊ ሄላንዳኣና

\par }{\QB ዳውቴኮ ካኣቱሞ ዖይታ ዾቂንቲ ዶዳንዳጉዲ ማሃንዳኔ፤

\par }{\QB ቢያ ባኮ ዎይሣ ጎዳ ማዔ ፆኦዛሢኮ

\par }{\QB ፔ ጊዳፓ ሜሌ ካኣሽኪንቶም ኮዑዋ ዒና ዬያ ማዻኒ ማሊ ቱኬኔ።
\XREF{}{{\XO 9:7 }{\XT{ሉቃ. 1፡32-33።}}}


\par }{\SH ፆኦሲ ዒስራዔኤሌ ዴሮ ሜታሳንዳያ ማዔሢ
\par }
{\PP \VS{8}ናንጊና ናንጋ ጎዳ ያይቆኦቤ ዜርፆ ዒስራዔኤሌ ዑፃ ዎጋንዳ ዎጌ ቃኣላ ዳኬኔ፤ ዬይ ዎጋ ማዾይዳ ፔኤቃንዳኔ።

\VS{9}ዒስራዔኤሌ ዴሮና ሳማሪያ ካታማ ናንጋዞንሢ ቢያ ዬያ ማዼሢ ፆኦሲታሢ ዔራንዳኔ፤ ጋዓንቴ ዖቶርቃ ዓሲና ዋይዚ ዒፃ ዓሲ ማዒ፦

\VS{10}«ፁኡቤ ጌይንታ ባኮይዳፓ ኮሺንቴ ኬኤላ ዶዔኔ፤ ኑኡኒ ጋዓንቴ ጊንሣ ዓርሲንቴ ሹቺና ኬልቃንዳኔ፤ ቦኦቦ ሚፆና ኮሺንቴ ቱርቱራ ሜቄኔ፤ ኑኡኒ ጋዓንቴ ዶኦሪንቴ ሊባኖኦሴ ሚፆ ቤዛ ዓኣሣንዳኔ» ጋዓንዳኔ።


\par }{\PP \VS{11}ናንጊና ናንጋ ጎዳ ዔያቶኮ ሞርኮ ማዔ ዓሶ ዔቂሲ ዔያቶ ዖሊሻንዳኔ።

\VS{12}ሶኦሪያ ዓሶ ዓባ ኬስካ ባንፃፓ፥ ፒልስፄኤሜ ዓሶ ዓባ ጌላ ባንፃፓ ዳኪ ዒስራዔኤሌ ዓሶኮ ካራ ታይዚ ዓርቂሴኔ፤ ዬይ ቢያ ያዺ ማዔንቴ ፆኦሲኮ ዻጋ ሺሚባኣሴ፤ ዒዛኮ ዔያቶ ሜታሳኒ ዔቄ ኩጫ ማዒባኣሴ።


\par }{\PP \VS{13}ዴራ ጋዓንቴ ዔያቶ ሜታሴ ናንጊና ናንጋ ጎዳ ባንሢ ማዒባኣሴ፤ ጊንሣ ዒዛ ኮዓያ ማዒያ ጴዺባኣሴ።

\VS{14}ዬያሮ ናንጊና ናንጋ ጎዳ ፔቴ ኬሊዳ ዒስራዔኤሌ ዓሶ ባኣካ ቶኦኪ ሃሣ ዑንኪ ማዔ ዓሶ፤ ጊንሣ ሃሣ ሜኤፄና ካኣፖናጉዲ ፓይዲንታዞንሢ ቲቂ ሺኢሻንዳኔ።

\VS{15}ቶኦኮ ጌዒንቴዞንሢ ጪሞና ቦንቺንታ ሱኡጎናኬ፤ ዑንኮ ጌይንቴዞንሢ ሉኡዙሞና ፆኦሲ ማሊፆ ኬኤዛዞንሢኬ።

\VS{16}ሃያ ዴሮ ዔኪ ዓኣዻ ዓሳ ዻቢሼኔ፤ ዴራኣ ጎይፃፓ ኬስኪ ዣኣሌኔ።

\VS{17}ዬያሮ ናንጊና ናንጋ ጎዳ ዼጌሢ ሜታሳንዳኔ፤ ላኣሎ ዜኤሮ ዒንዶንሢና ዲቻ ዓሳባኣ ዜኤሮ ናኣቶም ሚጪንቲንዱዋሴ፤ ፔቴ ፔቴሢ ቢያ ጋኣዳያና ፑርታ ማዻያ ማዔኔ፤ ፔቴ ፔቴ ዓሶ ዒንዲርዛፓ ጌስቲንታ ሃይሳ ጌኔ ኩሜያኬ፤ ዬይ ቢያ ማዔቴያ ፆኦሲኮ ዻጋ ሃጋ ሺሚባኣሴ፤ ዒዛኮ ዔያቶ ሜታሳኒ ዔቄ ኩጫ ማዒባኣሴ።


\par }{\PP \VS{18}ዴሮኮ ፑርቱማ ታሚጉዲ ዔኤታኔ፤ ጋውዶንታ ዓንጊፆንታ ዴኤሎ ካዮዋ ሙዓኔ፤ ዬያኮ ጩባ ኬስካኣና ሙሊንቲ ቱርቱሪ ዔቄያ ማላኔ።

\VS{19}ቢያ ባኮ ዎይሣ ጎዳሢ ዻጋዼኔ፤ ዒዚ ዓጋ ሜታሢ ዓጬሎይዳ ቢያ ታሚጉዲ ዔኤታንዳኔ፤ ዴራ ዒማና ሃንፂሌጉዲ ማዓንዳኔ፤ ጌርሲ ጌርሲም ሚጪንቲንዱዋሴ።

\VS{20}ፔቴ ዛሎና ዔያታ ሙዓኔ፥ ጋዓንቴ ዔያታ ናይዼ ጎይሣኬ፤ ዬያጉዲ ባጎ ዛሎና ሹኡሪ ኩኡላኔ፥ ጋዓንቴ ዔያታ ሚሽኩዋሴ፤ ፔቴ ፔቴ ዓሳ ፔኤኮ ዒጊኖ ዓሽኮ ሙሙዓኔ።

\VS{21}ዬይያ፦ ሚናኣሴ ዔፕሬኤሜ፥ ዔፕሬኤሜያ ሚናኣሴ ሙዓንዳኔ፤ ላምዖ ፃጳ ዎላ ፔቴ ማዒ ዪሁዳ ዖላኒ ኬስካንዳኔ፤ ዬይ ቢያ ማዔንቴ ናንጊና ናንጋ ጎዳኮ ዻጋ ሃጊ ሺሚባኣሴ፤ ዔያቶ ሜታሳኒ ዒዛኮ ዔቄ ኩጫ ቤዛኣኬ።




\par }\Chap{10}{\PP \VerseOne{1}ዴሮ ታኣኮ ሄርቂ ዎይሣ፥ ፒዜ ማዒባኣ ዎጎ ኬሳ ዓሳ ዒንሢና ባዴዔቴ!

\VS{2}ማንቆ ዓሳ ቶኦኪ ባይቃንዳጉዲና ጌኤዞና ዓሳ ፒዜ ዎጌ ዴንቁዋጉዲ ዒንሢ ማዻ ጎይፃ ዬያኬ፤ ዒንሢኮ ዬያ ማዾና ላኣሎ ዜኤሮ ዒንዶንሢና ዲቻ ዓሳባኣ ዜኤሮ ናኣቶኮ ቆሎ ዒንሢ ቡራኔ።

\VS{3}ዒንሢኮ ዬያ ቢያ ጌኖ ማዾሮ ፆኦሲ ዒንሢ ሜታሳ ዎዶና ዒንሢ ዎይታንዳይ? ዒንሢ ዑፃ ሄላንዳ ባይሲንታ ሃኬ ዓጫፓ ሙካ ዎዶና ዓይጌ ዒንሢም ኮሽካንዳይ? ዒማና ማኣዶ ዒንሢ ዴንቃኒ ዖ ባንሢ ዓኣዻንዳይ? ሃሣ ቆሎ ዒንሢኮ ዒንሢ ዓንካ ዓኣቻንዳይ?

\VS{4}ዲዒንቲሢና ሃይቢናይዳፓ ዎይቲ ዒንሢ ቶላንዳይ? ዬይ ቢያ ማዔንቴ ናንጊና ናንጋ ጎዳኮ ዻጋ ሃጋ ማዒባኣ ጎይሣኬ፤ ዒንሢ ሜታሳኒ ዒዛኮ ዔቄ ኩጫኣ ማዒባኣሴ።


\par }{\SH ዓሶኦሬ ዓጮ ካኣቲ ፆኦሲኮ ዓንጋሞ ማዔሢ
\par }
{\PP \VS{5}ናንጊና ናንጋ ጎዳ፦ «ታኣኮ ዻጎ ኮኦሎ፥ ሃሣ ዣኣጮ ማዔ ዓሶኦሬ ኔና ባዴዔ!
\XREF{}{{\XO 10:5 }{\XT{ዒሲ. 14፡24-27፤ ናሆ. 1፡1-3፤ ሶፖ. 2፡13-15።}}}

\VS{6}ቆሎ ዔያቶኮ ቡራንዳጉዲ፥ ዲዒ ዔካ ባኮዋ ጋኣዛንዳጉዲ፥ ጎይሢዳ ዓኣ ዾቃሌጉዲ ዒ ዔያቶ ሄርቃንዳጉዲ፥ ፆኦሲ ካኣሽኩዋ ዴሮ ማዔ ታና ዻጋሳ ዓሶ ዖላንዳጉዲ ታ ዳካንዳኔ።»


\par }{\PP \VS{7}ዒዛ ማሊፃ ጋዓንቴ ዬያቱዋሴ፤ ዬይ ባካ ዒዛ ማሊፆይዳ ባኣሴ፤ ዒዛ ማሊፃ ዛላ ዻኮንሢ ሌሊቱዋንቴ ሚርጌ ዴሮ ባይዛኒኬ።

\VS{8}ዬይ ካኣታሢ፦ «ታኣኮ ዖሎ ዓሶ ዓይሣ ዓሳ ቢያ ካኣቶቱዋዓዳ?

\VS{9}ታኣኒ ካሊኖኔ፥ ካርካሚሼ፥ ሃማቴንታ ዓርፓዴ ካታሞዋ ባሼኔ፤ ሃሣ ሳማሪያንታ ዴማስቆንታ ታ ዴማ ታኣኒ ማሄኔ።

\VS{10}ሃያኮ ቤርታ ታኣኒ ዬሩሳላሜና ሳማሪያናይዳፓ ባሼ ካኣሽኮ ሜሌ ፆኦዛ ኩሜ ካኣቶ ባሼኔ።

\VS{11}ሳማሪያ ዓጮና ዒዞኮ ካኣሽኮ ሜሌ ፆኦዞ ታኣኒ ማዼሢጉዲ ዬሩሳላሜና ዒኢካ ዚጎ ማላቶ ዑፃ ታኣኒ ማዺንዱዋዓዳ!» ጌዒ ሄርሺንቴኔ።


\par }{\PP \VS{12}ጋዓንቴ ናንጊና ናንጋ ጎዳ፦ «ዬሩሳላሜና ፂዮኔ ዹኮይዳ ታኣኒ ማዻንዳ ባኮ ቢያ ማዺ ኩንሤስካፓ ዒዛኮ ሄርሺንቶና ዖቶርሙሞ ቢያ ዛሎሮ ዓሶኦሬ ካኣቲ ታ ሜታሳንዳኔ» ጌዔኔ።

\VS{13}ዓሶኦሬ ካኣቲ ሄርሺንቶና ኬኤዛዖ፦ «ሃያ ቢያ ታኣኒ ማዼሢ ታኣኒ ታኣሮኬ፤ ታኣኒ ዶዲ፥ ጊንሣ ዔራና ጪንጫኬ፤ ካኣቶ ዓጮኮ ባኣካ ዓኣ ዛጶ ታኣኒ ሺኢሼኔ፥ ዔያታ ቡኩሴ ቆሎ ቢያ ታኣኒ ዔኬኔ፤ ዬንሢ ዓጮንሢዳ ናንጋ ዴሮ ቢያ ታኣኮ ዎልቆና ታ ዔያቶ ዻውሲሴኔ።

\VS{14}ዓጮ ካኣታ ቢያ ታ ቤርታ ካፒ ማኣሪጉዲ ማዔኔ፤ ሜታ ባኣያ ጱኡላ ቡኩሲንታሢጉዲ ቆሎ ታ ቢያ ዔያቶኮ ቡኩሲ ዔኬኔ፤ ዬያ ታኣኒ ማዼ ዎዶና ካፒ ፔ ጱኡሎ ላኣጋኒ ባራኒ ሺራሢጉዲ፤ ጊንሣ ሙሱሮና ቆንቃኒ ጋዓሢጉዲታዖ ዓጊፄይ ባኣሴ» ጌዔኔ።


\par }{\PP \VS{15}ናንጊና ናንጋ ጎዳ ሂዚ ጋዓኔ፦ «ሄርጋ ሚሢ ቆፃ ዎዶና ቆፃ ዓሢዳ ዔቃኒ ዳንዳዓ? ጊንሣ ማጋኣዜ ጌይንታ ዓንጋ ሚፆ ፑኡሳ ዓሢዳ ዔቃኒ ዳንዳዓ? ዬያጉዲ ኮኦሎኮዋ ዔኪ ሃንታ ዓሢ ዑፃ ዎልቄ ባኣሴ።»


\par }{\PP \VS{16}ዬያሮ ቢያ ባኮ ዎይሣ ጎዳሢ ዎልቆና ዓኣ ዖላ ዓሶይዳ ዖኦፒሳ ሃርጌ ዳካንዳኔ፤ ዑፆ ጋራ ታሚጉዲ ሚቻ ቆሢያ ዔኤሣንዳኔ።

\VS{17}ዒስራዔኤሌ ዓሶኮ ፖዖ ማዔ ፆኦዛሢ ፔኤሮ ዬያ ዓሶም ታሚ ማዓንዳኔ፤ ዒስራዔኤሌ ዓሶኮ ዱማዼ ፆኦዛሢ ፔኤሮ ፔቴ ኬሊና ጋውዶና ሃንጎ ዓንጊፆዋ ዓይሱዋዖ ቢያ ሚቺ ጋፒሳ ታሚ ሎስቶጉዲ ማዓንዳኔ፤

\VS{18}ዎዻ ዶርዓ ዓሲ ዖኦፒሲ ዎዻሢጉዲ፥ ዲም ጌዔ ዴኤሎ ካዮና ማሎ ጎዣኣ ጋፒ ባይቃንዳኔ።

\VS{19}ዴኤሎ ካዮይዳ ዓታ ሚፃ ፓይዶና ዻካንዳሢሮ ዻካ ናይታዖ ፓይዳኒ ዳንዳዓኔ።


\par }{\SH ሃይባፓ ዓቴ ዒስራዔኤሌ ዓሶ
\par }
{\PP \VS{20}ዒማና ዒስራዔኤሌኮ ፒኢጫዺ ዓቴ፥ ያይቆኦቤኮ ባይሲንታፓ ዓቴ ዴራ ዔያቶ ሜታሢ ሄሊሴ ዓሶኦሬ ዓሶ ጉሙርቂንዱዋሴ፤ ዬያ ዓሶ ጉሙርቆ ሃሺ ዒስራዔኤሌኮ ዱማዼ ፆኦዛሢ ጎኔና ዔያታ ጉሙርቃንዳኔ።

\VS{21}ያይቆኦቤኮ ፒኢጫዺ ዓቴዞንሢ ዎልቆና ዓኣ ፆኦዛሢ ባንሢ ጎኑሞና ማዓንዳኔ።

\VS{22}ዎዚ ዒስራዔኤሌ ዓሶኮ ሚርጉማ ባዞ ማኣሻሎጉዲ ማዔያታቴያ ዔያቶ ባኣካፓ ዻቃንዳዞንሢ ዻኮንሢ ሌሊኬ፤ ዴሮ ባይዛኒ ኮይሳያ ማዔ ጎኑሞ ዎጌያ ጊኢጊንቴኔ።

\VS{23}ሂዮ! ቢያ ባኮ ዎይሣ ጎዳ ማዔ ፆኦዛሢ ዓጬሎይዳ ቢያ ዓጋንዳኔ ጌዒ ማሌ ባይሲንቶ ዔኪ ሙካንዳኔ።
\XREF{}{{\XO 10:23 }{\XT{ሮሜ 9፡27።}}}


\par }{\SH ፆኦሲ ዓሶኦሬ ዓሶይዳ ሜቶ ዓጋንዳሢ
\par }
{\PP \VS{24}ቢያ ባኮ ዎይሣ ጎዳ ማዔ ፆኦዛሢ ፂዮኔይዳ ናንጋ ዴሮም፦ «ዎዚ ሃያኮ ቤርታ ጊብፄ ዓጫ ዒንሢ ሄርቂ ዎይሤሢጉዲ ዔያታ ዒንሢ ሄርቂ ዎይሣያ ማዔቴያ ዓሶኦሬ ዓሶ ዒጊጪፖቴ።

\VS{25}ዻካ ኬሊኮ ጊንፃፓ ዒንሢዳ ታ ዻጋዻ ዻጋ ጋፓንዳኔ፤ ዬካፓ ጊንሣ ሺሪ ዔያቶ ታ ባይዛንዳኔ።

\VS{26}ታኣኒ ቢያ ባኮ ዎይሣ ጎዳ ማዔ ፆኦዛሢ ዖሬቤ ላሎ ዓጮይዳ ሚኢዲያሜ ዓሶ ጳርቄሢጉዲ ዓሶኦሬ ዓሶዋ ዢኢራፖና ታ ጳርቃንዳኔ፤ ጊብፄይዳ ታ ማዼ ጎይፆ ታኣኮ ኮኦሎ ታኣኒ ዔፒራፂሴ ዎሮይዳኣ ዔቂሳንዳኔ።

\VS{27}ዬኖ ዎዶና ታኣኒ ዒንሢ ዓሶኦሬ ዓሳ ሄርቂ ዎይሣሢዳፓ ኬሳንዳኔ፤ ዬካፓ ዔያቶኮ ሄርቂ ዎይሦ ቃንባራ ዒንሢኮ ዓንዱርሙሞይዳፓ ዔቄያና ሜሜቃንዳፓዓቴም ባቃኖይዳ ዋኣፂንቴ ጎይሣ ዴዓዓኬ» ጋዓኔ።


\par }{\SH ዖሎሮ ሙኬ ዓሳ ዖሌ ዖሎ
\par }
{\PP \VS{28}ዬይ ዖሎ ዓሳ ዓያቴ ጌይንታ ካታሞ ጌሌኔ፤ ዬካፓ ሚጊሮኔ ጊዴና ጌይ ዓኣዻኣና ዔያታ ፔኤኮ ዓርቄ ባኮ ሚክማሴይዳ ጌሤኔ።

\VS{29}ዒኢና ዓኣዻ ጎይፆና ቲቂ ዓኣዺ ዓዳኣሬ ጌይንታ ቤዛ ዔያታ ዎርቃዛ፥ ራኣሜ ካታሞይዳ ናንጋ ዓሳ ቢያ ዲቃቴኔ፤ ካኣቲ፥ ሳዖኦሌ ካታሞ ጊቢዓይዳ ናንጋ ዓሳ ቢያ ዓኣሺንቴኔ።

\VS{30}ዔኤዛታ ጋኣሊሜ ዴሬዮቴ! ዉውይ ጎዑዋቴ! ሃሣ ላዪሻሜ ዴሬዮቴ! ዋይዙዋቴ! ዓናቶቴ ዓሲዮቴ! ማሂ ኬኤዙዋቴ!

\VS{31}ማዲሜናሄና ጌቢሜ ዴራ ፔኤኮ ሼምፓሢ ዓይሳኒ ጳሽኪ ጳሽኪኬ።

\VS{32}ሞርካ ሃኖ ኖኦቤ ካታሞይዳ ዓኣዖ ዬሩሳላሜ ካታሞ ማዔ ፂዮኔ ጌሜሮ ዒጊቺሢሮ ኩጮ ዓጊሢ ዓጊሢኬ።


\par }{\PP \VS{33}ቢያ ባኮ ዎይሣ ጎዳሢ ሚሢዳፓ ቲቂንቴ ካኣፒጉዲ ሜንሢ ሜንሢ ዔያቶ ኬይሳንዳኔ፤ ጊንሣ ዔያቶ ባኣካፓ ዖቶርቃያ ማዔሢና ኮሺ ዼጊ ጌዒ ዖቶርቃሢ ዻውሲንታንዳኔ።

\VS{34}ዴኤሊ ካይዚዳ ዓኣ ሚሢ ሄርጋና ቆፂንቲ ዶዓሢጉዲ ናንጊና ናንጋ ጎዳ ዔያቶዋ ቆፃንዳኔ፤ ዶኦሪንቴያ ማዔ ሊባኖኦሴ ሚፃ ቆፂንቲ ዶዓሢጉዲ ዔያታ ዎልቆ ፆኦዛሢ ዔያቶ ቆፄም ዶዓንዳኔ።




\par }\Chap{11}{\SH ኮሺ ማዔ ካኣቶ ዎዴ
\par }
{\PP \VerseOne{1}ሚሢኮ ዱርሚ ቶሻሢና ዴማፓ ካኣፒ ኬሳሢጉዲ፥ ዬያጉዲ ዒሴዬ ዜርፃፓ ፔቴ ካኣቲ ኬስካንዳኔ፤
\XREF{}{{\XO 11:1 }{\XT{ዮሃ. ፆፔዻ 5፡5፤ 22፡16።}}}


\par }{\BB \par }
{\Q \VS{2}ናንጊና ናንጋ ጎዳኮ ዓያና ዒዛ ዑፃ ናንጋንዳኔ፤

\par }{\QB ዔራቶና ማሊ ጶቂሥሢ ዓያና

\par }{\QB ዞሮና ዎልቄ ዓያና

\par }{\QB ዔራቶና ናንጊና ናንጋ ጎዳ ዒጊጪሢ ዓያናና ዒዛይዳ ሃውሻንዳኔ።


\par }{\Q \VS{3}ናንጊና ናንጋ ጎዳ ዒጊቹሞና ዒ ዎዛዻንዳኔ፤

\par }{\QB ዒዚ ዛጋሢና ሌሊ ዎጊንዱዋሴ፤

\par }{\QB ዋይዜሢና ሌሊያ ዒ ጌስቲ ዔቂሲንዱዋሴ።


\par }{\Q \VS{4}ጋዓንቴ ማንቆ ዓሶም ጎኑሞና ዎጋንዳኔ፤

\par }{\QB ማኣዳያ ባኣዞንሢም ታርዤ ማዒ

\par }{\Q ዔያቶ ዛሎ ጌስቲ ዔያቶ ዒ ቦንቺሳንዳኔ፤

\par }{\QB ዻንጋፓ ኬስካ ኮኦሎና ሳዖ ዒ ጳርቃንዳኔ፤

\par }{\QB ፔኤኮ ዻንጎ ዑኡዞና ፑርቶ ዓሶ ዒ ዎዻንዳኔ።
\XREF{}{{\XO 11:4 }{\XT{2ቴስ. 2፡8።}}}


\par }{\Q \VS{5}ዒ ፔኤኮ ዴሮ ዎይሣኒ ኬርና ቱካሢ ጎኑሞ

\par }{\Q ኬርና ዒ ማራሢያ ጉሙርቂንቲሢ ማዓንዳኔ።
\XREF{}{{\XO 11:5 }{\XT{ዔፕ. 6፡14።}}}


\par }{\Q \VS{6}ያኣዮና ማራይና ፔቴይዳ ናንጋንዳኔ፤

\par }{\QB ማኣካኣ ዋናናኣቶና ሄንቃንዳኔ፤

\par }{\QB ናኣሪና ሃጊ ዔቃ ዓዴ ዞቢና ዎላ ሄንቃንዳኔ፤

\par }{\QB ዻካ ናይ ዔያቶ ዒሺ ዒሺ ሃንታንዳኔ።
\XREF{}{{\XO 11:6 }{\XT{ዒሲ. 65፡25።}}}


\par }{\Q \VS{7}ባይና ዲቤ ጌይንታ ቦዖና ዎላ ኬስካንዳኔ፤

\par }{\QB ናኣሮና ዞቦ ናኣቶና ዎላ ፔኤቃንዳኔ፤

\par }{\QB ዞባ ጌማይጉዲ ጎቦ ሙዓንዳኔ።


\par }{\Q \VS{8}ዻንቃ ናይ ሾኦዦኮ ዔቶ ዓጫ ዓማላንዳኔ፥

\par }{\QB ዻንሢ ጉኡጴ ናይ ጎፖ ዔቶይዳ ፔ ኩጮ ዳካንዳኔ።


\par }{\Q \VS{9}ናንጊና ናንጋ ጎዳኮ ዱማዼ ዹኮ ዓይጎ ሜታኣ ሄሊንዱዋሴ፤

\par }{\QB ባዚ ዋኣሢና ኩማሢጉዲ

\par }{\QB ሳዓ ናንጊና ናንጋ ጎዳ ዔራዞንሢና ቦንቻዞንሢና ኩማንዳኔ።
\XREF{}{{\XO 11:9 }{\XT{ዒምባ. 2፡14።}}}


\par }{\SH ሼንፔና ዓቴ ዲዒንቴ ዓሶኮ ማዒፆ
\par }
{\PP \VS{10}ዒማና ዒሴዬ ዜርፃሢ ዴሮኮ ማላታ ማዒ ዔቃንዳኔ፤ ዴራ ዒዛ ኮዓንዳኔ፤ ዒ ናንጋ ማኣራ ቦንቺንቴያ ማዓንዳኔ።
\XREF{}{{\XO 11:10 }{\XT{ሮሜ 15፡12።}}}

\VS{11}ዬኖ ዎዶና ናንጊና ናንጋ ጎዳ ላሚ ጊንሣ ዎልቄ ማዾ ማዻንዳኔ፤ ዬይያ፦ ዓሶኦሬይዳ፥ ጊብፄይዳ፥ ጳፂሮሴ ዓጮይዳ፥ ዒቶጲያይዳ፥ ዔኤላሜይዳ፥ ባብሎኔና ሃማቴናይዳ፤ ዬያጉዲ ሃሣ ባዞ ኮይሎ ዓጮና ዋኣፆ ሳዞናይዳ ናንጋ ፒኢጫዺ ዓቴ ዓሶ ፔ ዓጮ ማሃንዳኔ።

\VS{12}ዴሮም ዒ ማላታ ዾቂ ዔቂሳንዳኔ፤ ዒስራዔኤሌኮ ዜርቂንቲ ዴንዴ ዓሶ ማሂ ዔኪ ሙካንዳኔ፤ ዬያጉዲ ዜርቂንቲ ዓኣ ዪሁዳ ዴሮዋ ዓጮኮ ዖይዶ ባንፃፓ ቡኩሳንዳኔ።

\VS{13}ዬካፓ ዔፕሬኤሜኮ ጌኖ ማዻ ጋፓንዳኔ፤ ዪሁዳኮ ሞርካኣ ባይቃንዳኔ፤ ዪሁዳኣ ዔፕሬኤሜ ዒፂፆ ሃሻንዳኔ።

\VS{14}ላምዖንሢ ዎላ ፔቴ ማዒ ዓባ ጌላ ባንፆና ፒሊስፄኤሜ ዓሶይዳ ዔቃንዳኔ። ዓባ ኬስካ ባንፆና ናንጋ ዴሮኮዋ ቆሎ ዔያታ ቡራንዳኔ፤ ሃሣ ዔኤዶሜና ሞዓኣቤ ዴሮ ዔያታ ባሻንዳኔ፤ ዬካፓ ዓሞኦኔ ዴራ ዔያቶም ዓይሢንታያ ማዓንዳኔ።

\VS{15}ናንጊና ናንጋ ጎዳ ጊብፄ ባዞኮ ሳዖ ዛሪ ጌሌ ዋኣፆ ሚጪሳንዳኔ፤ ዓይጎ ዓሲያ ቶኪና ፒንቃኒ ዳንዳዓንዳንጉዲ ዔፒራፂሴ ዎሮ ዶዲ ዢባሬ ዢባርሺሲ ላንካይ ዻካ ዻካ ዛሬ ማሂ ፓቃንዳኔ።
\XREF{}{{\XO 11:15 }{\XT{ዮሃ. ፆፔዻ 16፡12።}}}

\VS{16}ፆኦሲ ዔያቶኮ ቤርታ ዓዶንሢ ጊብፄ ዓጫፓ ኬሴ ዎዶና ማዼ ጎይፆ ሃሢያ ባይሲንታፓ ዓቴ ዒስራዔኤሌ ዴሮ ዓሶኦሬ ዓጫፓ ኬስካንዳ ጎይፆ ዔያቶም ጊኢጊሻንዳኔ።




\par }\Chap{12}{\SH ጋላታ ዓይኑሞ
\par }
{\Q \VerseOne{1}ዬኖ ዎዶና ኔ ሂዚ ጌይ ናንጊና ናንጋ ጎዳ ቦንቾም ዓይናዻንዳኔ፦

\par }{\QB «ናንጊና ናንጋ ጎዳሢዮ! ሃያኮ ቤርታ ኔ ታና ጎሬኔ፤

\par }{\QB ሃሢ ኔ ጋዓንቴ ዻጎ ኔኤኮ ማሂ

\par }{\QB ታና ዶዲሼሢሮ ታ ኔና ጋላታኔ።


\par }{\Q \VS{2}ጎኔና ፆኦሲ ታኣኮ ዼኤሻሢኬ፤

\par }{\QB ዒዛ ታ ጉሙርቃሢሮ ታና ዒጊቻያ ባኣሴ፤

\par }{\QB ናንጊና ናንጋ ጎዳሢ ታኣኮ ዎልቃሢና ዶዱማሢናኬ፤

\par }{\QB ዒዚ ታኣኮ ዼኤሻሢያ ማዔኔ።
\XREF{}{{\XO 12:2 }{\XT{ኬሲ. ማፃ 15፡2፤ ዓይኑ. 118፡14።}}}


\par }{\Q \VS{3}ዻቂንቶኮ ዓልቃ ዋኣፆ

\par }{\QB ዎዛና ዒንሢ ዱዓንዳኔ።»


\par }{\Q \VS{4}ዬኖ ኬሎና ሂዚ ዒንሢ ጋዓንዳኔ፦

\par }{\QB «ናንጊና ናንጋ ጎዳ ጋላቱዋቴ!

\par }{\QB ዒዛኮ ሱንፆዋ ቦንቹዋቴ!

\par }{\QB ዴሮ ባኣካ ዒዚ ማዼ ባኮ ኬኤዙዋቴ!

\par }{\QB ዒዛኮ ዼኤፑሞዋ ማርካዹዋቴ!


\par }{\Q \VS{5}ዒዛኮ ዼኤፖ ማዾሮ ናንጊና ናንጋ ጎዳ ቦንቾም ዓይናዹዋቴ!

\par }{\QB ዬይ ዒዛኮ ዼኤፖ ማዻ ዓጮ ቢያይዳ ዔርታንዳጉዲ ማሁዋቴ።


\par }{\Q \VS{6}ዒንሢ ባኣካ ዓኣ ዒስራዔኤሌ ዓሶኮ ዱማዼሢ ዼኤፒ ማዔሢሮ

\par }{\QB ፂዮኔይዳ ናንጋ ዓሳ ቢያ ዎዛና ዒላሹዋቴ!»




\par }\Chap{13}{\SH ፆኦሲ ባብሎኔ ዓጮይዳ ሜቶ ዓጋንዳሢ
\par }
{\PP \VerseOne{1}ዓሞፄ ናኣዚ፥ ዒሲያሴ ፆኦሲ ዒዛም ፔጋሲ ዻዌም ባብሎኔ ዓጮ ዛሎ ኬኤዜ ፆኦሲ ማሊፃ ያዺኬ፤
\XREF{}{{\XO 13:1 }{\XT{ዒሲ. 47፡1-15፤ ዔር. 50፡1—51፡64።}}}


\par }{\PP \VS{2}ዔኤቢ ፔቴታዖ ባቃሉዋ ዹኮ ቶኦካ ዔቂጋፓ ማላታ ማዓ ባኣዚ ዾቁዋቴ፤ ዑኡዞ ዒንሢኮ ዼጊዲ ዒላቱዋቴ፤ ሱኡጋ ጌላ ካሮና ዔያታ ጌላንዳጉዲ ኩቻ ቤኤዙዋቴ።

\VS{3}ዻጎ ታኣኮ ማዾይዳ ዔያታ ፔኤሻንዳጉዲ ታኣም ዱማዼ ዓሶ ታ ዓይሤኔ፤ ታኣኮ ባሺፆና ዎዛዻ፥ ታኣኮ ዔርቴ ዎልቆና ዓኣ ዓሶ ታ ዔኤሌኔ።


\par }{\PP \VS{4}ዹኮይዳ ዒላቲንታ ዒላቶ ዋይዙዋቴ፤ ዬይ ዒላታ ፔቴይዳ ቡኬ ሜሌ ዴሮ ካኣቶኮ ዣላሢኬ፤ ቢያ ባኮ ዎይሣ ጎዳሢ ፔኤኮ ዖሎ ዓሶ ዖልዚም ጊኢጊሺ ጊኢጊሺኬ፤

\VS{5}ዔያታ ዓጮኮ ጋፖ ማዔ ሃኬ ዓጫፓ ሙኬያኬ፤ ናንጊና ናንጋ ጎዳ ዓጬሎ ጉቤ ባይዛኒ ዻጎኮ ዓንጋሞ ማዔ ዖሎ ዓሶ ኬሴኔ።


\par }{\PP \VS{6}ቢያ ባኮ ዎይሣ ጎዳ ባይሲንታ ዔኪ ሙካ ኬላ ዑኬሢሮ «ኑና ዎኦ!» ጌይ ጌይ ዬኤኩዋቴ።
\XREF{}{{\XO 13:6 }{\XT{ዒዩ. 1፡15።}}}

\VS{7}ዒጊቹሞይዳፓ ዔቄያና ጉቤ ዓሶኮ ዔኤቢ ዎልቃ ጌላንዳኔ፤ ቢያሢያ ዒጊቹሞና ጎጲ ዋኣፃንዳኔ።

\VS{8}ሾዓ ላኣሊ ሾይጮና ሜታዻሢጉዲ ዔያታ ዒጊቹሞና ሜታዻንዳኔ፤ ዬያ ሌሊቱዋንቴ ዎሊ ዔያታ ዒጊቹሞና ሴካ ሃንጋ ዛጋንዳኔ።

\VS{9}ናንጊና ናንጋ ጎዳኮ ኬላ ዑኬኔ፤ ዒዛኮ ዻጎንታ ዱማ ዱማ ባይዛ ባኮንታ ኩማንዳ ዬና ኬላ ሚርጌና ዒጊቻያኬ፤ ዬኖ ዎዶና ዒዞይዳ ናንጋ ጎሞ ዴራ ሃይቂ ጋፓንዳሢሮ ሳዓላ ጉሪ ማዓንዳኔ።

\VS{10}ዦኦጎ ቢያሢንታ ዎሊ ዑፃ ቡኬ ዦኦጋሢያ ፖዖ ፖዒፆ ሃሻንዳኔ፤ ዓባ ሃጊ ፆፆርቃዖ ዹማንዳኔ፤ ዓጊናኣ ፖዓዓኬ።
\XREF{}{{\XO 13:10 }{\XT{ሂዚ. 32፡7፤ ማቲ. 24፡29፤ ማር. 13፡24-25፤ ሉቃ. 21፡25፤ ዮሃ. ፆፔዻ 6፡12-13።}}}


\par }{\PP \VS{11}ናንጊና ናንጋ ጎዳ ሂዚ ጋዓኔ፦ «ዓጮ ፑርቱሞ ዛሎሮ፥ ሃሣ ፑርቶ ዓሶ ዔያቶኮ ጎሞሮ ታ ሜታሳንዳኔ፤ ‹ዓይጌ ታኣኮ ዓኣይ› ጌዒ ዖቶርቃ ዓሶ ታ ዻውሲሳንዳኔ፤ ዖቶርቃ ዓሶኮ ዖቶርሙሞ ታ ሃሺሳንዳኔ፤ ሄርቂ ዎይሣ ዓሶኮዋ ሄርሺንቶ ታ ላኣላንዳኔ።

\VS{12}ቶሊ ዓቴ ዓሳ ዎርቄፓ ባሼ ቦንቺታያ ማዓንዳኔ፤ ዓሲ ዖኦፔሬ ዓጮ ዎርቆይዳፓ ባሼ ቦንቺንታንዳጉዲ ታ ማሃንዳኔ፤

\VS{13}ታኣኒ ቢያ ባኮ ዎይሣ ጎዳ ዻጎ ታኣኮ ታ ፔጋሲ ዻዋ ዎዶና ጫሪንጮ ታ ጎቃይሳንዳኔ፤ ሃሣ ሳዖዋ ዓኣ ቤዛፓ ታ ዓጊሣንዳኔ።
\XREF{}{{\XO 13:13 }{\XT{ማዢ. ማፃ 19፡24።}}}


\par }{\PP \VS{14}«ኬሞ ዓሲ ዳውሴ ዶቆሲና ሄንቃ ዓሲባኣ ማራይናጉዲ ዣኣሌ ዓሳ ቢያ ፔ ዒጊኖ ባንሢ ማዓንዳኔ፤ ፔ ዓጮ ባንሢያ ጳሽካንዳኔ።

\VS{15}ዲዒንቴ ዓሲ ቢያ ጫታንዳኔ፥ ዓርቂንቴሢያ ቢያ ጬንቾ ዓፓሮና ዎዺንታንዳኔ።

\VS{16}ናኣታ ዔያቶኮ ቤርቶይዳ ጪርኪንታንዳኔ፤ ማኣራ ዔያቶኮ ቡሪንታንዳኔ፤ ላኣላኣ ዔያቶሲ ዔያቶኮ ቤርታ ዓርቂንታንዳኔ።»


\par }{\PP \VS{17}ናንጊና ናንጋ ጎዳ ሂዚ ጋዓኔ፦ «ሜዶኔ ዓሶ ታኣኒ ባብሎኔ ዓሶይዳ ዔቂሳንዳኔ፤ ዔያታ ቢራ ዔኤቢኬ ጋዓያቱዋሴ፤ ዎርቄናኣ ዔያታ ጌሺንቱዋሴ።

\VS{18}ዔያታ ፔኤኮ ሂኢዦና ዼጌሢ ዎዻንዳኔ፤ ዓኣሎ ናኣቶታዖ ዔያታ ሃሺንዱዋሴ፤ ዻኮ ናኣቶማኣ ሚጪንቲንዱዋሴ።

\VS{19}ባብሎኔ ካኣቲ ካኣቶ ቢያይዳፓ ሚርጌና ሚዛጳያኬ፤ ዴራኣ ዬያና ሄርሺንታያኬ፤ ጋዓንቴ ታኣኒ ናንጊና ናንጋ ጎዳ ባብሎኔ ሴዶሜና ጋሞራናጉዲ ዡጊ ኬኤራንዳኔ!

\VS{20}ዎዶ ቢያይዳ ዓሲ ዒኢካ ናንጋዓኬ፤ ዓሬቦ ዓጮ ዓሳ ዓፒላፓ ኮሾ ማኣሮ ፔኤኮ ዒኢካ ዾቃዓኬ፤ ቆልሞ ሄንቃ ናኣታኣ ቆልሞ ዒኢካ ሞኦሢ ዓርሣዓኬ።

\VS{21}ዳውሎ ቦኦሎ ቦዖኮ ፂኪሢ ቤሲ ዒዛ ማዓንዳኔ፤ ኩኩቴ ዒኢካ ማኣሪ ማዣንዳኔ፤ ሙኡታሌያ ዒኢካ ናንጋንዳኔ፤ ሃሣ ዒዞኮ ዶዔ ቦኮይዳ ፑርቶ ዓያኖ ኮኦኪንሦ ማዔ ሞይላሢ ፂካንዳኔ።
\XREF{}{{\XO 13:21 }{\XT{ዒሲ. 34፡14፤ ሶፖ. 2፡14፤ ዮሃ. ፆፔዻ 18፡2።}}}

\VS{22}ዼኤፖ ዼኤፖ ሹጮና ማዦና ማኣሮንታ ካኣቱሞ ማኣሮ ጋሮንታይዳ ጉዱሪና ያኣዮናኮ ዑኡሲ ማኣማንዳኔ፤ ዓካሪ ዬያይዲ ባብሎኔ ባይቃንዳ ዎዳ ሄሌኔ።»




\par }\Chap{14}{\SH ዒስራዔኤሌ ዓሶኮ ዲዒንታፓ ማዒፆ
\par }
{\PP \VerseOne{1}ናንጊና ናንጋ ጎዳ ያይቆኦቤም ሚጪንታንዳኔ፥ ዒስራዔኤሌያ ጊንሣ ዒ ዶኦራንዳኔ፤ ዔያቶ ዓጮይዳኣ ዒ ዔያቶ ናንጊሳንዳኔ፤ ሜሌ ዓጪፓ ሙኬ ዓሳኣ ያይቆኦቤና ዎላ ጊኢጊ ናንጋንዳኔ።

\VS{2}ሜሌ ካኣታ ዒስራዔኤሌ ዴሮ ናንጊና ናንጋ ጎዳ ዔያቶም ዒንጌ ዓጮ ማዓንዳጉዲ ማኣዳንዳኔ፤ ሜሌ ዴራ ካራሚጉዲ ማዒ ዒስራዔኤሌ ዴሮም ማዻንዳኔ፤ ቤርታ ዒስራዔኤሌ ዓሶ ዲዔ ዓሶ ሃሢ ዒስራዔኤሌ ዓሳ ዲዓንዳኔ፤ ዬያሮ ዒስራዔኤሌ ዴራ ቤርታ ዔያቶ ሄርቂ ዎይሤ ዓሶ ቢያ ዎይሣኒ ቢታንቶ ዓኣያ ማዓንዳኔ።


\par }{\SH ባብሎኔ ካኣቲ ሃይቄሢ
\par }
{\PP \VS{3}ናንጊና ናንጋ ጎዳ ሜቶና ዋኣዮና ዒንሢ ናንጋ ካራሙሞ ናንጋፓ ኬሴ ዎዶና፥

\VS{4}ባብሎኔ ካኣቲዳ ሂዚ ጌዒ ዒንሢ ሚኢጫንዳኔ፦

\par }{\PP «ሃኣዛጉዋቴ ሄርቂ ዎይሣ ካኣቲ ሎኦሜኔ! ሃካፓ ሴካ ዖናኣ ዒዚ ሄርቂ ዎይሢንዱዋሴ!

\VS{5}ናንጊና ናንጋ ጎዳ ፑርቶ ሱኡጎኮ ዎልቆንታ ቢታንቶንታ ባይዜኔ፤

\VS{6}ዬንሢ ሱኡጎንሢ ፔኤኮ ጎርቲኖ ማዾና ዴሮ ሄርቂ ናንጌኔ፤ ዔያታ ባሺ ፔ ዴማ ማሄ ዓሶዋ ሃውሾ ባኣያ ሜታሴኔ፤

\VS{7}ዬካፓ ዓጫ ቢያ ኮሺ ሃውሾ ዴንቄኔ፤ ቢያሢ ዎዛ ዓይኑሞ ዓይናዼኔ።

\VS{8}ሊባኖኦሴ ሚፆንታ ዚቢቆንታኣ ዶዔ ካኣቲሮ ዎዛዻኔ፤ ዒዚ ኬዴሢሮ ሃካፓ ሴካ ሄርጋና ዔያቶ ቆፃንዳ ዓሲ ባኣሴ።


\par }{\PP \VS{9}«ሃይቄ ዓሶ ዓጫ ባብሎኔ ካኣቲ ዔካኒ ጊኢጊንቴኔ፤ ሃይቄ ዓሶኮ ዔኤዣ ቢያ ዒዛ ሞኦካኒ ዓጊፃኔ፤ ሳዖይዳ ዎልቄና ዓኣ ዓሶንታ ካኣቶንታ ዔያቶኮ ካኣቱሞ ሻኣላፓ ዒዛ ዔኮሮ ዔቃኔ።

\VS{10}ሂዚ ዔያታ ዒዛም ጋዓኔ፦ ‹ኔኤኒያ ሃሣ ኑጉዲ ላቢያ! ኑናጉዲ ኔ ማዒ ሃሺያ!

\VS{11}ሚና ኔኤኮ ቦንቾሮ ጎኦሎ ዋርቂ ዓይናዾሢ ጋፔኔ፤ ሃሢ ኔኤኒ ኔኤኮ ዖቶርሙሞና ሃይቄ ዓሶ ዓጮ ኬዴኔ። ዬያሮ ሻኣላ ኔኤኮ ራዔ፥ ማኣዓሢያ ኔኤኮ ፁርቃሌ ማዔኔ።› »


\par }{\PP \VS{12}ኔኤኒ ፖዓ ካሪፆ ዦኦጋሢና ማላቲንቴ ባብሎኔ ካኣቲዮ! ጫሪንጮጉዲ ዼጊ ጌዔ ኔኤኮ ቦንቻፓ ዎይቲ ኔ ሎኦሜይ! ካኣቶ ቢያ ኔ ቦርሲሳኔ፤ ሃሢ ጋዓንቴ ሊካ ሳዖ ባንሢ ኔ ኬኤሪንቴኔ።
\XREF{}{{\XO 14:12 }{\XT{ዮሃ. ፆፔዻ 8፡10፤ 9፡1።}}}

\VS{13}ኔኤኒ፦ «ሌካ ጫሪንጮ ታኣኒ ኬስኪ ፆኦሲኮ ዦኦጋሢ ዑፃ ታ ካኣቱሞ ዖይቶ ጌሣንዳኔ፤ ዓጮኮ ኬዶ ባንፆ ጋፖይዳ ካኣሽኪንታ ሜሌ ፆኦዛ ቡካ ዹኮይዳ ታ ዴዓንዳኔ።

\VS{14}ሻኣሮኮ ዑፃ ታ ኬስኪ ዼኤፖ ፆኦዛሢና ታ ቤቃንዳኔ» ጌይ ማሌኔ።

\VS{15}ጋዓንቴ ሊካ ሃይቄ ዓሶ ዓጮ፥ ሄሊንቱዋ ዔቶ ኔ ኬዴኔ።
\XREF{}{{\XO 14:15 }{\XT{ማቲ. 11፡23፤ ሉቃ. 10፡15።}}}


\par }{\PP \VS{16}ሃይቄ ዓሳ ኔኤኮ ጊቶ ዛጊ ዲቃቲ ሄርሻዖ፦ «ዬይ ዓጮ ዓጊሣሢና ካኣቶ ዲቃሣ ዓሢ ሃያዳ?

\VS{17}ካታሞ ባይዚ ዓጫ ዳውሌ ማዓንዳጉዲ ማሄ ዓሢ ሃያዳ! ቱኡዞ ዓሳ ቡሊንቱዋጉዲና ፔኤኮ ማኣሪ ጌሉዋጉዲ ማሄሢ ዒዛቱዋዓዳ?» ጋዓንዳኔ።


\par }{\PP \VS{18}ሜሌ ዴሮ ካኣታ ሃይቃኣና ቦንቾና ዱኡኪንታኔ።

\VS{19}ኔኤኒ ጋዓንቴ ቶኪና ሄርቂንታ ሚሢ ዋላሺጉዲ ኬኤሪንቴያ ማዔኔ፤ ሌዛ ኔኤኮ ዖሎይዳ ሃይቄ ዓሶ ሌዞና ካንቂንቴኔ፤ ዬያቶ ሌዞና ዎላ ሹጫዻ ዔቶይዳ ኬኤሪ ሄርቂንቴኔ።

\VS{20}ኔኤኒ ዓጮ ኔኤኮ ባይዚ፥ ኔ ዴሮ ኔ ዎዺ ጋፒሴኔ፤ ዬያሮ ኔኤኒ ሃንጎ ካኣቶጉዲ ዱኡፒ ቤሲ ዴንቃኒ ካራ ኔኤኮ ባኣሴ፤ ፑርታ ማዻ ማኣሪ ዓሲ ባኣካፓ ዓታ ዜርሢ ባኣሴ።

\VS{21}ዒዛኮ ናኣቶ ሹኮንዶ ቤሲ ሃሢ ጊኢጊንቶንጎ፤ ሃያ ካኣቲኮ ናኣቶ ዔያቶኮ ቤርታኣ ዓዶንሢ ጎሞሮ ሃይቢ ዎጌ ካፒ ዓኣኔ፤ ሃካፓ ሴካ ዔያቶይዳፓ ዖኦኒያ ሳዖ ዻካላኒ ማዔቴያ ካታማ ማዣኒ ዳንዳዑዋሴ።


\par }{\SH ፆኦሲ ባብሎኔ ባይዛንዳሢ
\par }
{\PP \VS{22}ቢያ ባኮ ዎይሣ ጎዳ ማዔ ፆኦዛሢ፦ «ባብሎኔይዳ ታኣኒ ሞርኬ ማዒ ዔቂ ሻሃንዳኔ፤ ፔቴ ባኣዚታዖ ታ ዒዞኮ ዓይሳዓኬ፤ ዒዞኮ ዜርሢም ዓታንዳ ሾይንቲታዖ ባኣያ ማዓንዳኔ፤ ሃያ ታኣኒ ናንጊና ናንጋ ጎዳ ኬኤዜኔ።

\VS{23}ባብሎኔ ታኣኒ ጫሬ ቤሲ ማሃንዳሢሮ ጊርሻ ዎርቃያ ማዓንዳኔ፤ ጋፒሲ ፒፃ ሃኣፂና ታ ዒዞ ፒፃንዳኔ፤ ሃያ ታኣኒ ቢያ ባኮ ዎይሣ ጎዳሢ ኬኤዜኔ» ጌዔኔ።


\par }{\SH ፆኦሲ ዓሶኦሬ ዓሶ ባይዛንዳሢ
\par }
{\PP \VS{24}ቢያ ባኮ ዎይሣ ጎዳ ማዔ ፆኦዛሢ፦ «ታኣኒ ማሊ ቱኬ ባካ ቢያ ማዺንቲ ኩማያ ማዓንዳኔ፤ ታ ማዻኒ ጌዔ ባካኣ ማዺንታንዳኔ።
\XREF{}{{\XO 14:24 }{\XT{ዒሲ. 10፡5-34፤ ናሆ. 1፡1—3፡19፤ ሶፖ. 2፡13-15።}}}

\VS{25}ዓሶኦሬ ዓሶ ታኣኒ ዒስራዔኤሌ ዓሶም ዒንጌ ሳዔሎይዳ ኩርሳንዳኔ፤ ታ ዹኮ ዑፃ ታኣኒ ዔያቶ ሄርቃንዳኔ፤ ዓሶኦሬ ዓጮ ዓሳ ዎይሣ ቃንባሮና ዴኤፆ ኬዶናፓ ታኣኮ ዴሮ ታኣኒ ኬሳንዳኔ።

\VS{26}ዓጮ ቢያሢ ዛሎ ታኣኮ ዓኣ ማሊፃ ሃያኬ፤ ሜሌ ዴሮ ካኣቶ ታ ሜታሳኒ ኩጮ ታኣኮ ታ ዔቂሴኔ» ጌይ ጫኣቄኔ።

\VS{27}ቢያ ባኮ ዎይሣ ጎዳ ማዔ ፆኦዛሢ ዬያ ማዻኒ ቱኬኔ፤ ዬይ ማዑዋጉዲ ማሃንዳይ ዖናዳይ? ሜታሳኒ ዒዚ ፔኤኮ ኩጮ ዔቂሴኔ፤ ላኣጊ ዒዛ ቃዛኒ ዳንዳዓይ ዖናዳይ?


\par }{\SH ፆኦሲ ፒሊስፄኤሜ ዓሶ ባይዛንዳያ ማዒፆ
\par }
{\PP \VS{28}ካኣቲ ዓካኣዜ ሃይቄ ሌዖና ኬኤዚንቴ ፆኦሲ ቃኣላ ሂዚኬ፤
\XREF{}{{\XO 14:28 }{\XT{2ካኣቶ. ማ 16፡20፤ 2ፆኦሲ. ዓሃኬ 18፡27።}}}


\par }{\PP \VS{29}ፒሊስፄኤሜ ዓሲዮቴ! ሃኣዛጉዋቴ፥ ዒንሢ ጳርቂንቴ ኮኦላ ሜቄኔ፤ ጋዓንቴ ዎዛዻንዳያ ዒንሢም ኮይሱዋሴ፤ ፔቴ ሾኦሺ ሃይቃዛ ሜሌ ዒዛይዳፓ ባሼ ዒዛ ቤዛ ኬኬስካኔ፤ ሾኦሺ ጱኡላይዳፓ ጋኣሲና ባራና ታሚ ማላ ቃሮ ቃንቂንታኔ።

\VS{30}ጋፒንሢ ኩፒ ማዔዞንሢ ዎርቆ ቤሲ ዴንቃንዳኔ፤ ማንቃታ ሜታሴ ዓሳ ዖቶርቂ ናንጋንዳኔ፤ ዒንሢ ናኣቶ ጋዓንቴ ታኣኒ ናይዚና ዎዻንዳኔ፤ ዓቴዞንሢ ታ ባይዛንዳኔ።


\par }{\PP \VS{31}ጌሎ ካራ ዔቂጋፓ «ባዴዔ ኑና!» ጎዑዋቴ፥ ካታሞ ጋራ ማዒጋፓ «ዉውይ!» ጎዑዋቴ፤ ፖኦሊሶይዳፓ ፔቴታዖ ጊንሢም ጌይንዱዋ ዎልቄና ዓኣ ሞርኬ ዓጮኮ ኬዶ ባንፃፓ ሙኬሢሮ ፒሊስፄኤሜ ዓሳ ቢያ ዒጊቹሞና ጎጋይቆንጎ!
\XREF{}{{\XO 14:31 }{\XT{ዔር. 47፡1-7፤ ሂዚ. 25፡15-17፤ ዒዩ. 3፡4-8፤ ዓሞ. 1፡6-8፤ ሶፖ. 2፡4-7፤ ዛካ. 9፡5-7።}}}


\par }{\PP \VS{32}ፒሊስፄኤሜ ዓጫፓ ሙካ ኪኢቶ ዓሶም ኑ ጋዓንዳ ባካ ዓይጌንዴዳይ? ናንጊና ናንጋ ጎዳ ፂዮኔ ጊንሣ ዔቂሲፆና ዋኣዪ ናንጋ ዒዛኮ ዴራኣ ናንጊ ቤሲ ዴንቂ ኮሺና ናንጋንዳጉዲ ማሂንቴሢ ኑ ዔያቶም ኬኤዛንዳኔ።




\par }\Chap{15}{\SH ሞዓኣቤ ዓጮም ኬኤዚንቴ ፆኦሲ ቃኣላ
\par }
{\PP \VerseOne{1}ሞዓኣቤ ዓጮም ኬኤዚንቴ ፆኦሲ ቃኣላ ያዺኬ፤

\par }{\PP ዬይያ፦ ዔኤሬና ቂሬ ካታማ ፔቴ ዋኣንቴይዳ ባይቄሢሮ ሞዓኣቤ ዓጫ ጬዊዮ ጌዔኔ።
\XREF{}{{\XO 15:1 }{\XT{ዒሲ. 25፡10-12፤ ዔር. 48፡1-47፤ ሂዚ. 5፡8-11፤ ዓሞ. 2፡1-3፤ ሶፖ. 2፡8-11።}}}


\par }{\PP \VS{2}ፂቦኦኔ ዴራ ዔያቶኮ ሜሌ ፆኦዞ ካኣሽኮ ማኣሮይዳ ዬኤካኒ ሌካ ጌሜሮ ኬስካኔ፤ ሞዓኣቤ ዴራ ዔያቶኮ ኔኤቦና ሜዳባ ካታሞናሮ ሚርጌ ዖዪ ዬኤካኔ፤ ዬያ ዖዪፆና ፔኤኮ ቶኦኮ ጋሞና ቡኡጮዋ ሜኤዲ ጉኡሊንቴኔ።

\VS{3}ጎይፃ ጴዻ ዓሳ ሲዬ ፓቲሌ ማይንቴያኬ፤ ዔያቶኮ ኩቦ ማኣሮ ዑፃ ዓኣ ቤዞና ዓሳ ቡኪንታ ጶኦካ ቢያ ዓቢቲ ዓቢቲ ዔያታ ዬኤካኔ።

\VS{4}ሃሴቦኦኔንታ ዔልዓሌ ዴራ ዒላታኔ፤ ዔያቶኮ ዒላታ ያሃፄ ጌይንታ ቤዞ ሄላንዳኣና ዋይዚንታኔ፤ ሞዓኣቤ ፖኦሊሳኣ ዓቱዋዖ ጫርሹማ ዔያቶኮ ባይቂ ዒጊቹሞና ጎጋይቄኔ።

\VS{5}ሞዓኣቤ ዓጮ ዛሎ ዒናፓ ታ ዬኤኬኔ፤ ዴራ ዒዞኮ ፆዓሬና ዔጊላቴሼልሺያ ቤቴኔ፤ ዛሎንሢ ሌካ ሉሂቴ ሴኤሮ ኬስኬኔ፤ ዒማና ዔያታ ኬዞ ኬስካዖ ዬኤካኔ፤ ዛላ ሃሣ ዑኡዞ ፔኤሲ ዼጊዲ ፔኤኮ ባይሲንቶ ዛሎ ዬኤኪ ዬኤኪ ሆሮናይሜ ጌይንታ ቤዞ ቶሊ ዓኣዻኒ ማሌኔ።

\VS{6}ዒማና ኒምሪሜ ዎራ ሚጬኔ፤ ዓይጎዋ ዓኣዔ ባኣዚ ዓቱዋዖ ዓጮይዳ ዓኣ ማኣታ ቢያ ሜሌኔ።

\VS{7}ዴራ ቡኩሴ ቆሎ ዔኪ ዓሃያ ጌይንታ ሚፃ ዓኣ ዶኦጮና ፒንቂ ዓኣዼኔ፤

\VS{8}ሞዓኣቤ ዓጮኮ ዛጳኣ ቢያ ቤዛ ዒላቲ ዋይዚንታኔ፤ ዬይ ዒላታ ዔጊላይሜንታ ዴንዲ ቢዔርዔሊሜያኣ ሄሌኔ።

\VS{9}ዲቦኔ ጌይንታ ካታሞ ዎራ ዓሲ ሱጉሢና ኩሜኔ፤ ጋዓንቴ ዲቦኔይዳ ፆኦሲ ዬያይዳፓ ባሼ ባኣዚ ዔኪ ሙካንዳኔ፤ ሞዓኣቤይዳፓ ፑኒንቲ ቶላዞንሢና ሃይባፓ ዓቴንዞንሢያ ቢያ ዞቢ ዳኪ ዒ ባይዛንዳኔ።




\par }\Chap{16}{\SH ሞዓኣቤኮ ሃጋኣ ዎዛ ቲቂንቴያ ማዒፆ
\par }
{\PP \VerseOne{1}ሞዓኣቤ ዴሬዮቴ! ፂዮኔ ዹኮ ዑፃ ዓኣ ዓጬሎኮ ሱኡጋሢም ሴኤላ ካታማፓ ዓሳ ናንጉዋ ዳውሎ ባንፆና ዓዶ ማራናኣቶ ዒንጊሢ ማሂ ዳኩዋቴ።

\VS{2}ማኣራፓ ዳውሲንቲ ጌሎንዶ ቤሲ ባይዜ ካፒጉዲ ሞዓኣቤ ላኣላ ዓርኖኦኔ ዎሮ ፒንቆ ካራ ያዺ ማዓንዳኔ።


\par }{\PP \VS{3}ሞዓኣቤ ዓጮ ኪኢቶ ዓሳ ዪሁዳ ዴሮም ጋዓንዳኔ፦ «ዓይጎ ማዻኒ ኑኡም ኮይሳያታቴያ ኑና ዞሩዋቴ፤ ዓቦ ሮኦሮና ዒንሢኮ ዔኤዦ ሺባ ኑና ዋኣንታ ዹሚጉዲ ሺቦንጎ፤ ፑኒፆይዳ ዓኣዞንሢ ዓኣቹዋቴ፥ ዳውሲንቴዞንሢያኣ ዓኣሢ ዒንጊፖቴ።

\VS{4}ሞዓኣቤ ዓሶኮ ዳኪንቴ ዓሳ ዒንሢ ባኣካ ናንጎንጎ፤ ዔያቶ ባይዛኒ ኮዓ ዜርፆይዳፓ ዒንሢ ዔያቶ ዓይሳያ ማዑዋቴ።» ሄርቂ ዎይሣ ዓሳ ሃካፓ ሴካ ናንጋዓኬ፤ ዓጪኮ ሻሂንቲሢያ ጋፓንዳኔ፤ ዖላኒ ጌላ ዓሳኣ ባይቃንዳኔ።

\VS{5}ዬኖ ዎዶና ፔቴ ካኣቲ ናንጊና ናንጋ ናሹሞና ዔቃንዳኔ፤ ካኣቱሞ ሻኣሎይዳ ዳውቴ ዜርፃፓ ፔቴ ጉሙርቂንታያ፥ ጊንሣ ፒዜ ዎጌ ኮዓያና ፒዜ ባኣዚ ማዻኒ ሩኡራያ ማዔ ካኣቲ ካኣታዻንዳኔ።


\par }{\PP \VS{6}ዒማና ዪሁዳ ዴራ፦ «ሞዓኣቤ ዴራ ዎዚጉዴ ዖቶርቃያ፥ ሆኦሊንታያ፥ ሃሣ ሄርሺንታያና ቶኦቻያ ማዒፆ ኑ ዋይዜኔ፤ ጋዓንቴ ሆኦሊንታ ቢያ ጉሪኬ» ጋዓኔ።


\par }{\PP \VS{7}ዬያሮ ሞዓኣቤ ዓሳ ዬኤኮንጎ፤ ዬያ ሌሊቱዋንቴ ዓሲ ቢያ ሞዓኣቤ ዛሎ ዬኤኮንጎ፤ ቂርሄሬሴ ካታማ ዓኣ ዓሶ ማሊ ማሊ ዼኤፒ ዖዪሢና ዔያታ ዬኤካኔ።

\VS{8}ሃሴቦኦኔ ጎዦና ሲቤማኮ ዎይኖ ቱኮና ቤዛ ባይቄኔ፤ ዬይ ዎይኖ ቱኮ ቤዛ ሜሌ ዴሮ ሱኡጎ ማሣ ዎይኖ ዑዦ ጊኢጊሻኒ ማዓያኬ፤ ዬያኮ ቤርታ ዬንሢ ዎይኖ ሚፃ ዴንዲ ዒያዒዜሬ ካታሞ ሄላንዳኣና ባልጌያኬ፤ ዬያጉዲ ዓባ ጌላ ባንፆና ዴንዲ ሼምፔና ዓኣ ባኣዚ ናንጉዋ ባዞኮ ሱኮና ጌይ ዓባ ኬስካ ባንፃ ዓኣ ዓሲ ናንጉዋ ዳውሎ ሄላኔ።

\VS{9}ታኣኒ ያዕዜሬ ዛሎ ዬኤካሢጉዲ ሲቢማሬኮ ባልጌ ዎይኖማኣ ዬኤካኔ፤ ሃሴቦኦኔንታ ዔልዔኤሌንታ! ዓቢፆ ታኣኮ ታ ላኣሊ ዒንሢ ዎዛሳንዳኔ፤ ዱማ ዱማ ሚፃ ኔኤኮ ዓኣፔ ዎዶና ዓኣ ኮፃ፥ ሃኣካኣ ኔኤኮ ካፃ ዎዶና ዓኣ ዎዛ ባይቄኔ።

\VS{10}ሃኣካ ካፃ ጎዦይዳ ፔቴታዖ ዎዛዻ ዓሲ ባኣሴ፤ ዎይኖ ቱኮ ቤዞይዳ ዒላሺሢንታ ዓይኑሞ ዑኡሲያ ዋይዚንቱዋሴ፤ ዎይኖ ዓኣፖ ጩኡጲ ዑዦ ኮሻኒ ሄርቃ ዓሶኮ ኮፆ ታ ባይዜኔ።

\VS{11}ዬያሮ ዒና ታኣኮ ሞዓኣቤ ዓሶም፥ ሼምፓሢያ ታኣኮ ቂርሄሮሴ ዓሶ ዛሎ ማሊ ሜታዻኔ።

\VS{12}ሞዓኣቤ ዴራ ዔያቶኮ ሜሌ ፆኦዞ ካኣሽኮ ማኣሮና ዚጊፆሮ ኮሾና ዹኮ ሺኢጲፆሮ ሃንቲ ሃንቲ ዑፆ ፔኤኮ ላቢሴኔ፤ ጋዓንቴ ዬይ ቢያ ፔቴታዖ ዔኤቢ ዔያቶም ጴዺሳያቱዋሴ።


\par }{\PP \VS{13}ናንጊና ናንጋ ጎዳ ቤርታዺ ሞዓኣቤ ዓጮ ዛሎ ኬኤዜ ቃኣላ ያዺኬ፤

\VS{14}ሃሢ ጋዓንቴ ናንጊና ናንጋ ጎዳ፦ «ሚኢሼ ዔኪ ዔኪ ዻካ ዎዴሮ ማዺቤቃ ማዺሻ ዓሢ ሃሻዛ ጋፓሢጉዲ ሞዓኣቤ ዓጮኮ ቦንቾንታ ዴሮ ሚርጉማኣ ሃይሦ ሌዔ ጋርካ ላኣፓንዳኔ፤ ዒዞኮ ዴሮይዳፓ ዓታንዳዞንሢ ኮሺ ዻካያና ላቤያ ማዓንዳኔ» ጋዓኔ።




\par }\Chap{17}{\SH ፆኦሲ ዴማስቆንታ ዒስራዔኤሌ ዓጮዋ ሜታሳንዳሢ
\par }
{\PP \VerseOne{1}ዴማስቆ ካታሞ ዛሎ ኬኤዚንቴ ፆኦሲ ቃኣላ ሂዚ ጋዓያኬ፦ «ዓካሪ ዴማስቃ ሃካፓ ሴካ ካታማ ማዒፃ ዓቴም ዶዔ ቦኪኮ ናቲ ማዓንዳኔ፤

\VS{2}ሶኦሪያ ዓጮ ካታማ ዓሲ ናንጉዋ ባዓ ማዓንዳኔ፤ ማራቶንታ ባኣቶንታ ዒኢካ ሄንቃንዳኔ፤ ዔያቶ ዲቃሣ ባኣዚ ባኣያ ማዓንዳኔ።

\VS{3}ኬልቂ ዲርቂንቴ ካታሞ ዔፕሬኤሜይዳፓ፤ ካኣቱሞ ቢታንታኣ ዴማስቆይዳፓ ኬዳንዳኔ፤ ሶኦሪያ ዓጮኮ ዓቴ ዓሳ ዒስራዔኤሌ ዓሶኮ ቦንቾጉዴያ ማዓንዳኔ» ጋዓኔ ቢያ ባኮ ዎይሣ ጎዳ ማዔ ፆኦዛሢ።
\XREF{}{{\XO 17:3 }{\XT{ዔር. 49፡23-27፤ ዓሞ. 1፡3-5፤ ዛካ. 9፡1።}}}


\par }{\PP \VS{4}«ዬኖ ኬሎና ዒስራዔኤሌ ዓሶኮ ዼኤፑማ ቶኦቺንታንዳኔ፤ ዖርጎቹማኣ ዔያቶኮ ባይቂ ማንቆ ማዓንዳኔ።

\VS{5}ዒስራዔኤሌ ዓሳ ማኣሊ ቡሪንቴስካፓ ጉሪ ማዓሢጉዲ፥ ራፓይሜ ዶኦጫኣ ፔጋዻሢጉዲ ማዓንዳኔ።

\VS{6}ሪሚቶ ሚፆ ሃርፖዛ ላምዖ ሃንጎ ሃይሦ ዓኣፒ ካኣፖኮ ቶኦካ ዓታሢጉዲ፥ ዺቦ ዓኣፖ ዓርቄ ሶዮይዳፓ ዖይዶ ሃንጎ ዶንጎ ዓኣፒ ሌሊ ዓታሢጉዲ ዻካ ቃኣሉሚ ዓታንዳኔ፤ ታኣኒ ቢያ ባኮ ዎይሣ ጎዳ ማዔ ዒስራዔኤሌ ፆኦዛሢ ሃያ ኬኤዜኔ።»


\par }{\PP \VS{7}ዬና ኬላ ሄላዛ ዴራ ማኣዶ ዴንቃኒ ዔያቶ ማዤሢ፥ ዒስራዔኤሌኮ ዱማዼ ፆኦዛሢ ባንሢ ዛጋንዳኔ፤

\VS{8}ዬካፓ ዔያታ ፔ ኩጮና ኮሼ ዒንጎ ባኮ ሺኢሾ ቤዞንታ ዑንጆ ጩቢሾ ቤዞዋ ጉሙርቂፆ ሃሻንዳኔ፤ ዓሼራ ጌይንታ ዔያቶኮ ካኣሽኮ ፆኦዜሎ ማላቶዋ ዔያታ ቦንቻዓኬ።


\par }{\PP \VS{9}ዬማ ዎዶና ዒስራዔኤሌ ዓሳ ዔያቶ ዖሌም ሂዋዌንታ ዓሞራንታ ካታማ ጉሪ ማዔሢጉዴያ ዒንሢኮዋ ዶዶ ካታማ ዓሲ ናንጉዋ ጉሪ ቤሲ ማዓንዳኔ።


\par }{\PP \VS{10}ዒስራዔኤሌ ዓሲዮቴ! ዶዲ ላሌጉዲ ቃዛያ ማዒ ዒንሢ ዓውሴ ፆኦዛሢ ዒንሢ ዋሌኔ፤ ዬያሮ ሻንቾናቴ ዺቢ ሚኢሼ ኬሳንዳ ሄርሺሳያ ማዔ ቱኮ ባኣዚ ዒንሢ ቱኬያታቴያ፥ ዓኪ ዜርሢ ዒንሢ ዜርቄታቴያ፥

\VS{11}ዒማ ዒንሢ ቱኬ ዓቦማና ዑጊ ቡኔያታቴታዖ ፔቴታዖ ዒንሢ ካፂሲ ዔካዓኬ፤ ዬያይዶንዶ ቤዞ ሜቶንታ ሃሹዋ ሃርጌያኣ ዒንሢ ዔካንዳኔ።


\par }{\SH ፆኦሲ ፔኤኮ ዴሮ ዛላ ዔቃንዳሢ
\par }
{\PP \VS{12}ባዞ ጉዳሢ ዢባሮ ዑኡዞጉዲ፥ ጊንሣ ሃሣ ዼኤፖ ዋኣፆጉዲ ጉኡማ ዴሮ ዺባ ዒንሢና ባዴዔ!

\VS{13}ዴራ ዎልቄ ዓኣ ዋኣሢጉዲ ጉኡሜታቴያ ፆኦሲ ዔያቶ ጎራዛ ጌሜሪ ዑስካ ፒዺሶና ዲልባ ዢባሬ ዔካሢጉዲ፥ ጊንሣ ሃሣ ዓልጎ ዢባሬ ፒፂ ዔኪ ዴንዳ ሲላሊጉዲ ዔያታ ማዓንዳኔ።

\VS{14}ሳዓ ዓማኣና ዲቃቲሢ ማዓንዳኔ፤ ሳዓ ካራኣና ዔያታ ባይቃንዳኔ፤ ኑና ቡሪ ዔካ ዓሶኮ ጋፒንፃ ዬማዺኬ።




\par }\Chap{18}{\SH ፆኦሲ ዒቶጲያ ዓጮ ዛሎ ኬኤዜ ቃኣላ
\par }
{\PP \VerseOne{1}ዒቶጲያኮ ዎሮ ሱካ፥ ዡኡዣ ጋኣሲ ዑኡሲ ዋይዚንታ ዓጬሎም ባዴዔ!
\XREF{}{{\XO 18:1 }{\XT{ሶፖ. 2፡12።}}}

\VS{2}ዬና ዓጬላ ኪኢቶ ዓሶ ማጫሬና ኮሺንቴ ዋኣፆና ፒንቆ ጎንጊ ዓባዬ ዎሮና ዳካኔ፤ ዴራ ዒዞኮ ዖዶሲ፥ ዑፃኣ ሺኢቺ፤ ዓጫ ዔያቶኮ ዎርዚና ፓቂንቴያ፥ ዶዲ ጊንሣ ሃሣ ዎልቄና ዓኣያ ማዔያታሢሮ ዓጮ ቢያይዳ ናንጋ ዓሶ ባንሢ ዒንሢ ሩኡራ ኪኢቶ ዓሳ ዓኣዹዋቴ።


\par }{\PP \VS{3}ሳዖይዳ ናንጋ ዓሳ ቢያ ዋይዙዋቴ! ዹኮ ቶኦካ ዾቂንቴ ባንዲራ ዓጊፃኣና ማሊ ጶቂሡዋቴ! ዛዬ ዋርቂንታኣናኣ ዋይዙዋቴ፤

\VS{4}ናንጊና ናንጋ ጎዳ ታኣም ሂዚ ጌዔኔ፦ «ዓባ ሳዛ ማዔ ዎዶና ሜታ ባኣያ ፖዓ ዓቢጉዲ፥ ሃሣ ማኣሎ ቡሮ ዓጊኖና ሱኡላ ዋኣንቶ ኬዳ ዖልኬጉዲ ታኣኒ ታኣኮ ጫሪንጫ ናንጋ ኬኤፃፓ ዓጊፁዋዖ ዚቲ ጌይ ዛጋንዳኔ።

\VS{5}ዎይና ካፄም ቲቂ ዔኮንዶሢኮ ቤርታ ቡና ዲኢኒ ዓሚ ካፄ ዎዶና ዎይኖ ሚፆኮ ሶያ ዓንጊና ቲቂንቲ ኬኤሪንታሢጉዲ ፆኦሲ ዬኖ ዓጬሎ ዴሮ ቲቂ ባይዛንዳኔ።

\VS{6}ዔያቶ ፖኦሊሶኮ ሌዛ ጫሪንጮ ካፖና ዓሳ ናንጉዋ ዳውሎ ቦዖም ሙኡዚ ማዓንዳኔ፤ ዖጎፆና ካፓ፥ ባርጎና ሃሣ ካዮ ቦዓ ሙዒ ሻኣጫንዳኔ።»


\par }{\PP \VS{7}ቢያ ባኮ ዎይሣ ጎዳ ማዔ ፆኦዛሢ ዓጮ ቢያ ዲቃሢ ዒጊቻ ዎልቃ ዓኣ፥ ዑፃ ሺኢቺ ማዔ፥ ዔጳኣ ዖዶሲ፥ ዎልቄና ዶዲ ማዔ፥ ዎሮና ፓቂንቴ ሳዓ ዓኣ ዬያ ዴሮይዳፓ ዒንጎ ባኣዚ ዔኪንታ ኬሊ ሙካንዳኔ፤ ዔያታ ቢያ ባኮ ዎይሣ ጎዳ ማዔ ፆኦዛሢ ካኣሽኪንታ ፂዮኔ ጌሜሮ ዬዓንዳኔ።




\par }\Chap{19}{\SH ጊብፄ ዓጮ ዛላ ኬኤዚንቴ ፆኦሲ ቃኣላ
\par }
{\PP \VerseOne{1}ጊብፄ ዓጮ ዛሎ ኬኤዚንቴ ናንጊና ናንጋ ጎዳ ቃኣላ ሃካፓ ዴማ ዓኣሢኬ፦

\par }{\PP ናንጊና ናንጋ ጎዳ ሻኣሬና ማዒ ሩኡሪ ጊብፄ ዓጮ ሙካንዳኔ፤ ዒማና ጊብፄ ዓሶኮ ካኣሽኮ ሜሌ ፆኦዛ ዒዛ ቤርታ ካራ ባይዛንዳኔ፤ ጊብፄ ዴራኣ ዒጊቹሞና ጎጋይቃንዳኔ።

\VS{2}ናንጊና ናንጋ ጎዳ፦ «ጊብፄ ዓጮይዳ ዓሳ ዎሊ ዖልዚ ዓርቃንዳጉዲ ታ ማሃንዳኔ፤ ጌርሲ ጌርሲዳ፥ ዓሺናሢ ፔ ዓሺናሢዳ ሞርኬ ማዒ ዔቃንዳጉዲ ታ ማሃንዳኔ፤ ካታማ ካታሞይዳ፥ ካኣታ ካኣቶይዳ ሞርኬ ማዒ ዔቂ ዖልታንዳኔ።

\VS{3}ጊብፄ ዓሳ ሃጊ ማዓ ዎዛ ቲቃንዳኔ፤ ዔያታ ማሊ ቱኬ ባካ ማዾይዳ ፔኤቁዋጉዲ ታ ማሃንዳኔ፤ ዬኖ ዎዶና ዔያቶ ማኣዳንዳጉዲ ዔያቶኮ ካኣሽኮ ሜሌ ፆኦዞ ዔያታ ሺኢቃንዳኔ፤ ዔያቶኮ ዦዎ ኮራኣ ዓኣዺ ዔያታ ዦኦቻንዳኔ፤ ሃይቄ ዓሶኮ ዔኤዦ ዔኤላ ጎርሞይቶና ዔያታ ዞርታንዳኔ።

\VS{4}ዔያቶ ታኣኒ ሄርቂ ዎይሣ ካኣቶም ዓኣሢ ዒንጋንዳኔ፤ ታኣኒ ቢያ ባኮ ዎይሣ ጎዳ ማዔ ፆኦዛሢ ሃያ ኬኤዜኔ» ጌዔኔ።


\par }{\PP \VS{5}ዓባዬ ዎሮኮ ዋኣፃ ዓኣ ቤዛፓ ኬዳንዳኔ፤ ዬካፓ ዎራ ታሢ ታሢ ሚጫንዳኔ፤

\VS{6}ዎሮ ዋኣፃ ዛዓንዳኔ፤ ጊብፄኮ ዻዋሢ ዋኣፃ ታሢ ኬዲ ኬዲ ሚጫንዳኔ፤ ዬካፓ ፒሎና ማጫሮና ሹላንዳኔ።

\VS{7}ዓባዬ ዎሮ ዓጫ ዓኣ ቱኮና ባካ ቢያ ሃይቃንዳኔ፤ ዎሮኮ ዓጫ ዜርቂንቴ ሃኣካኣ ቢያ ሜሌም ዢባሬ ዔኪ ዓኣዻንዳኔ።

\VS{8}ሞላሢ ዓርቆ ዓንጎ ኪሮ ዓባዬ ዎሮይዳ ዓጊ ፒራ ዓሳ ዖያንዳኔ፤ ዬኤካንዳኔ፤ ሞላሢ ዓርቆ ሮኦጮ ማላ ሱዞና ፒራዞንሢያ ዎዛ ቲቃንዳኔ፤

\VS{9}ታልቦ ጎሎና ማኣዓሢ ማዣዞንሢንታ ቦኦሬ ፑኡቶ ሻላሢና ዓፒሎ ዹዓዞንሢያ ዎዛ ቲቃንዳኔ።

\VS{10}ዶርዞም ካራ ባይቃንዳኔ፤ ሚኢሾ ጪጎም ማዻ ዓሳኣ ዒላቲ ዒላቲ ዬኤካንዳኔ።


\par }{\PP \VS{11}ፆዓኔ ጌይንታ ካታማ ዓኣ፥ ካኣቲ ቢታንቶ ዒንጌ ዓሳ ጋፒንሢ ዔኤያኬ፤ ጊብፄ ካኣቲ ዞራ ዔሮ ዶንዛ ፓሡዋ ባኣዚ ዞራኔ፤ ካኣቲም ዎይቲ ዔያታ፦ «ኑኡኒ ጪንጫ ዓሲኬ፤ ኑኡኮ ዜርፃ ሚና ቤርታ ካኣታፓ ዓርቂ ሙኬያኬ» ጋዓዖ?

\VS{12}ጊብፄ ካኣቲዮ! ዬንሢ ጪንጮ ዞራዞንሢ ዓንካዳዖ? ቢያ ባኮ ዎይሣ ጎዳ ጊብፄይዳ ማዻኒ ማሊ ቱኬሢ ኔኤም ዔያታ ኬኤዞንጎ።

\VS{13}ፆዓኔ ካታሞ ካኣቲ ቢታንቶ ዒንጌ ዓሳ ዔኤያ ማዔኔ፤ ሜምፒሴ ሱኡጋኣ ጌሺንቴኔ፤ ዒዞኮ ዴሮ ዞራ ዼኤፖ ዓሳ ጊብፄ ዻቢሼኔ።

\VS{14}ዔያታ ዎቦ ዞሮ ዞራንዳጉዲ ዔያቶ ማሄሢ ናንጊና ናንጋ ጎዳኬ፤ ጋፒንፆይዳ ጊብፄ ዓሳ ቢያ ባኣዚና ዻቢንቲ ፔኤኮ ጮኦዣ ሃሊፂ ሎንሣ ማሢንቴ ዓሲጉዲ ጋኣዲንታንዳኔ።

\VS{15}ጊብፄ ዓጮይዳ ዖርጎቺ ማዔቴያ ማንቆ፥ ዔርቴ ዓሲ ማዔቴያ ዔርቱዋ ዓሲ ዓይጎ ባኣዚያ ማዻኒ ዳንዳዑዋሴ።


\par }{\SH ጊብፄ ዓጮ ዛሎ ኬኤዚንቴ ሎንሦ
\par }
{\PP \VS{16}ጊብፄ ዓጮ ዴራ ዒጊቹሞና ላኣሊጉዲ ማዓንዳ ዎዴ ሙካንዳኔ፤ ቢያ ባኮ ዎይሣ ጎዳ ማዔ ፆኦዛሢ ዔያቶ ሜታሳኒ ዎልቆ ፔኤኮ ዻዋ ዎዶና ዒጊቹሞና ዔያታ ጎጋይቃንዳኔ፤

\VS{17}ዪሁዳ ዓጫ ጊብፄ ዴሮ ዒጊቻያ ማዓንዳኔ፤ ዪሁዳ ዓጮኮ ሱንፃ ዔኤሊንታዛታዖ ሚርጌና ዔያታ ዲቃታንዳኔ፤ ዬይ ያዺ ማዓሢ ቢያ ባኮ ዎይሣ ጎዳ ማዔ ፆኦዛሢ ዔያቶ ሜታሳኒ ጊኢጌሢ ዔያታ ዔራሢሮኬ።

\VS{18}ዬኖ ዎዶና ጊብፄ ዓጮይዳ ዓኣ ዶንጎ ካታሞንሢ ዔብሬ ዓሶ ሙኡጮ ጌስታንዳኔ፤ ዒኢካ ናንጋ ዴራ ቢያ ባኮ ዎይሣ ጎዳ ማዔ ፆኦዛሢ ሱንፆና ጫኣቃንዳኔ፤ ዬንሢ ካታሞንሢዳፓ ፔቴዜላ «ባይሲንታ ካታማ» ጌይንቲ ዔኤሊንታንዳኔ።


\par }{\PP \VS{19}ዒማና ጊብፄ ዓጮኮ ሳዞይዳ ናንጊና ናንጋ ጎዳም ሚቺ ዒንጎ ቤሲ ኮሺንታንዳኔ፤ ዬያጉዲ ሃሣ ዓጮኮ ዛጶይዳ ዒዛ ሱንሢና ዻኣቦ ሹቺ ዾቂንታንዳኔ።

\VS{20}ቢያ ባኮ ዎይሣ ጎዳ ማዔ ፆኦዛሢ ጊብፄ ዓጮይዳ ዓኣያ ማዒፆኮ ዬንሢ ባካ ማላታና ማርካና ማዓንዳኔ፤ ሃሣ ዒኢካ ናንጋ ዴራ ሜታ ዔያቶ ሄላኣና ናንጊና ናንጋ ጎዳ ዔያቶ ማኣዳንዳጉዲ ሺኢቃ ዎዶና ዔያቶ ዓውሳንዳ ዓሲ ዒ ዔያቶም ዳካንዳኔ፤ ዔያቶኮ ሞርካፓ ዬይ ዔያቶ ዓውሳንዳኔ።

\VS{21}ናንጊና ናንጋ ጎዳ ጊብፄ ዴሮም ፔና ፔጋሲ ዻዋንዳኔ፤ ዒማና ዔያታ ዒዛኮ ፆኦሱሞ ዔሪ ዒዛም ዚጋንዳኔ፤ ሚቺ ዒንጎ ዒንጊሢና ሜሌ ዒንጊሢያ ዒዛም ዔያታ ሺኢሻንዳኔ፤ ፆኦሲም ዔያታ ናኣቢያ ናኣባንዳኔ፤ ዬያ ዔያታ ናኣቤ ናኣቦዋ ማዺ ኩንሣንዳኔ።

\VS{22}ናንጊና ናንጋ ጎዳ ጊብፄ ዓሶይዳ ሜቶ ዓጋንዳኔ፤ ጋዓንቴ ማሂ ዒዚ ዔያቶ ዓውሳንዳኔ፤ ዔያታ ዒዛ ባንሢ ማዔም ዒዚ ዔያቶኮ ሺኢጲፆ ዋይዚ ዓውሳንዳኔ።


\par }{\PP \VS{23}ዬኖ ዎዶና ጊብፄና ዓሶኦሬ ዓጮናኮ ባኣኮይዳ ዳልጊ ጎይሢ ኬስካንዳኔ፤ ዬንሢ ላምዖ ዓጮንሢኮ ዴራ ሴካ ሃንጋ ዎሊ ዓጮ ጌላያ ማዓንዳኔ፤ ዬካፓ ላምዖ ዴሮኮ ካኣዣ ፔቴ ማዓንዳኔ።

\VS{24}ዬኖ ዎዶና ዒስራዔኤሌ ጊብፄና ዓሶኦሬ ዓጮና ዎላ ካኣሚ ሃይሣሳ ዓጪ ማዓንዳኔ፤ ዬንሢ ሃይሦ ዴሮንሢ ሳዖ ቢያም ዓንጆ ማዓንዳኔ።

\VS{25}ቢያ ባኮ ዎይሣ ጎዳ ማዔ ፆኦዛሢያ፦ «ታ ዴራ ጊብፄ ዓሳ፥ ታኣኒ ማዤ ዓሶኦሬ ዓሳ፥ ታ ዶኦሬ ዒስራዔኤሌ ዴራ ዓንጂንቴያ ማዑዋቴ» ጋዓንዳኔ።
\XREF{}{{\XO 19:25 }{\XT{ዔር. 46፡2-26፤ ሂዚ. 29፡1—32፡32።}}}




\par }\Chap{20}{\SH ካሎ ሃንቴ ፆኦሲ ማሊፆ ኬኤዛሢኮ ማላቶ ማዒፆ
\par }
{\PP \VerseOne{1}ዓሶኦሬ ካኣቲ ማዔ ሳርጎኦኔ ዓይሤም ዒዛኮ ዖሎ ዓሶ ዓይሣሢ ፒሊስፄኤሜ ካታሞ ማዔዞ ዓሽዶኦዴ ዖሌኔ፤

\VS{2}ዒማና ናንጊና ናንጋ ጎዳ ዓሞፄ ናኣዚ ዒሲያሴ፦ «ኔኤኮ ዱርዞና ሲዮ ማኣዓሢና ኬሲ ቶኪ ጉሪ ሃንቴ» ጌዒ ዓይሤኔ። ዬያሮ ቃኣሎም ዓይሢንቲሢና ካሎ፥ ጊንሣ ሃሣ ቶኪ ጉሪ ዒ ሃንቴኔ።

\VS{3}ናንጊና ናንጋ ጎዳ፦ «ታኣም ማዻሢ ዒሲያሴ ካሎ፥ ሃሣ ቶኪ ጉሪ ሃይሦ ሌዔ ጉቤ ጊብፄና ዒቶጲያ ዓጮናይዳ ሄላንዳ ባኮኮ ማላታ ማዒ ሃንቴሢጉዲ፥

\VS{4}ዓሶኦሬ ካኣቲ ዬንሢ ላምዖ ዓጮንሢዳፓ ዲዒ ዔኬ ዓሶ፥ ዼጌሢንታ ጋርቾንታ ጊብፄ ዓጮኮ ዻውሲንቲ ማዓንዳጉዲ ዑሢ ካሎ ሃሣ ቶኪ ጉሪያ ሃንቲሲ ዔኪ ዓኣዻንዳኔ።

\VS{5}ጉሙርቂፆ ዒቶጲያይዳ ጌሣዞንሢና ጊብፄይዳ ጌኤቂንቲ ሄርሺንታዞንሢ ቢያ ካራ ዔያቶኮ ባይቄም ዻውሲንታንዳኔ።

\VS{6}ዬኖ ዎዶና ባዞ ዓጫ ናንጋ ዓሳ፦ ‹ኑና ዓሶኦሬ ካኣቲዳፓ ዻቂሻንዳኔ ጌዒ ኑ ጉሙርቂ፥ ዔያቶ ባንሢያ ዶጬ ዓጫ ዎዎይቴቴያ ሂንዳ ዛጉዋቴ! ኑኡኒ ዓካሪ ዎይቲ ቶላንዳይ?› ጋዓንዳኔ» ጌዔኔ።




\par }\Chap{21}{\SH ባብሎኔ ሎኦማንዳ ጎይፆ ፆኦሲ ፔጋሲ ዻዌሢ
\par }
{\PP \VerseOne{1}ሃይ ባብሎኔ ዛሎ ኬኤዚንቴ ፆኦሲ ቃኣላኬ፤

\par }{\PP ዓጮኮ ዾኦሎ ባንፃፓ ሙካ ዓልጎ ዢባራ ቢያ ባኣዚ ፒፂ ዔኪ ዓኣዻሢጉዲ ዒጊቻያ ማዔ ዖልዚ ዓሲ ፔቴ ዳውላዻ ዓጪፓ ሙካንዳኔ።

\VS{2}ዒጊቻያ ማዔ፥ ፆኦሲ ፔጋሲ ዻዋ ባኣዚ ታኣም ጴዼኔ፤ ዬይያ ፔቴይ ባጋሢ ዓኣሢ ዒንጋንዳኔ፤ ፑርቲሳሢ ፑርቲሳንዳኔ፤ ቡራሢያ ቡራንዳኔ።

\par }{\PP ዔኤላሜ ዓጪ ዓሲዮቴ! ዖላኒ ኬስኩዋቴ፤ ሜዶኔ ዓጪ ዓሲዮቴ! ካታሞ ማንጉዋቴ፤ ባብሎኔ ዔኪ ሙኬ ፑርቶ ባኮ ፆኦሲ ባይዛንዳኔ።


\par }{\PP \VS{3}ዬያሮ ዑፃ ታኣኮ ሃርጊንቴኔ፤ ሾይሢ ዓርቄ ላኣሊጉዲያ ታና ሜታሴኔ፤ ታኣኒ ዋይዛ ባኮና ዲቃቴኔ፤ ሃሣ ታ ዛጋ ባኮና ካራ ታኣም ባይቄኔ።

\VS{4}ታና ዲቃሣኔ፤ ዒጊቹማፓ ዔቄያና ታ ጎጋይቃኔ፤ ሳዓ ታኣም ዑኬና ዓማንዳጉዲ ታ ኮዓኔ፤ ጋዓንቴ ዬይያ ታና ሚርጌ ዒጊቻያ ማዔኔ።


\par }{\PP \VS{5}ፆኦሲ ፔጋሲ ዻዌም ታ ዛጌ ባካ ያዺኬ፦ ሾኦቺም ሙኡዚ ጊኢጊንቴኔ፥ ዴዖንዶ ዜዺያ ሂኢሢንቴኔ፤ ዬይ ዓሳ ሃጊ ሙዒ ዑሽካ ጎይሣ ዓኣንቴ፥ «ዒንሢ ዖሎ ዓሶ ሱኡጋ! ጊቲሞ ዒንሢኮ ዑጪ ጊኢጊሹዋቴ!» ጋዓ ዓይሥሢ ማሊንቲባኣንቴ ዔያቶም ኬኤዚንቴኔ።


\par }{\PP \VS{6}ዬካፓ ናንጊና ናንጋ ጎዳ ታኣም፦ «ዓኣዼ፤ ዔቦ ቢያ ዛጊ ዛጊ ዔሪ ኔኤም ኬኤዛንዳ ዓሲ ጌሤ።

\VS{7}ፓራሢ ቶጋ ዖሎ ዓሳ ዋኣፃ ማዒ ማዒ ቶጋኣና፥ ሃሣ ሃሮና ጋኣላሢና ቶጋ ዓሶዋ ቢያ ኮሺ ዔያቶ ዒ ዛጎንጎ!» ጌዔኔ።


\par }{\PP \VS{8}ካፒፆ ካፓሢያ፦ «ታ ጎዳሢዮ! ታኣኒ ታኣኮ ሴኤሎይዳ ዴዒ ዋንቴና ሮኦሪና ካፒሢዳኬ።

\VS{9}ዋኣፃ ማዒ ማዒ ፓራሢ ቶጋ ዖሎ ዓሳ ማሊቦኦንቴ ሙካንዳኔ» ጌዒ ዒላቴኔ፤ ጊንሣ ዒዚ፦ «ሃይሾ ባብሎኔ ዶዔኔ! ዔያቶም ዓሳ ዚጋ ሜሌ ፆኦዛ ቢያ ሜቂ ሜቂ ጋፔኔ!» ጋዓ ሃይሴ ዋይዚሳኔ።
\XREF{}{{\XO 21:9 }{\XT{ዮሃ. ፆፔዻ 14፡8፤ 18፡2።}}}


\par }{\PP \VS{10}ታኣኮ ዴሬዮ ዒስራዔኤሌ! ዛርጋሢ ቆይዶይዳ ሺርኪንታሢጉዲ ዒንሢያ ሺርኪንቴኔ፤ ሃሢ ጋዓንቴ ቢያ ባኮ ዎይሣ ጎዳ ማዔ ዒስራዔኤሌ ፆኦዛሢፓ ታኣኒ ዋይዜ ኮዦ ሃይሶ ቃኣሎ ዒንሢም ታ ኬኤዛኔ።


\par }{\SH ዔዶኦሜ ዛሎ ኬኤዚንቴ ቃኣላ
\par }
{\PP \VS{11}ዔዶኦሜ ዓጮ ዛሎ ኬኤዚንቴ ቃኣላ ያዺኬ፤ ፔቴ ዓሲ ዔዶኦሜፓ ታና ዔኤላዖ፦ «ካፒፆ ካፓሢዮ! ሳዓ ዹሜሢ ዓይዲ ካራንዳይ? ዹማ ካራኒ ዎማጉዴ ዎዴ ዓቴታቴያ ታኣም ኬኤዜ» ጋዓኔ።


\par }{\PP \VS{12}ካፒፆ ካፓሢያ ማሃዖ፦ «ሳዓ ካራኒ ዑኬኔ፤ ጋዓንቴ ጊንሣ ዹማንዳኔ፤ ላሚ ዒንሢ ዖኦጪ ዔራኒ ኮዔታቴ ጊንሣ ማዒ ሙኬ» ጌዔኔ።


\par }{\SH ዓሬቦ ዓጮ ዛሎ ኬኤዚንቴ ቃኣላ
\par }
{\PP \VS{13}ዓሬቦ ዓጮ ዛሎ ኬኤዚንቴ ቃኣላ ያዺኬ፤ ዒንሢኮ ዔቦ ጫኣና ጋኣላሢና ዎላ ዓሬቦ ዳውሎይዳ ዱንኪ ዴዓ ዴዳኔ ዴሬዎቴ፥

\VS{14}ዼኤቢንቲ ዒንሢ ባንሢ ሙካሢም ቢያ ዋኣሢ ዒንጉዋቴ፤ ዒንሢ ቴኤማ ዴሬዮቴ ዒፂ ዳኪንታዞንሢም ሙኡዚ ዒንጉዋቴ።

\VS{15}ዴራ ቢያ ዎዻ ጬንቾ ዓፓራፓ፥ ዔያቶ ዱካኒ ዓኣሢንቲ ዓኣ ሂኢዦና ፑርቶ ዖሎናፓ ቶላኒ ዔያታ ዓኣሺንታኔ።


\par }{\PP \VS{16}ናንጊና ናንጋ ጎዳ ታኣም፦ «ማዾ ማዻ ዓሲኮ ማዻኒ ጌስቶና ኬላ ጋፓሢጉዲ ፔቴ ሌዔይዳ ቄዳሬ ዓሶኮ ቦንቻ ጋፓንዳኔ።

\VS{17}ቄዳሬ ዓጮኮ ሂኢዦና ዖላ ዔርቴ ዓሶፓ ዓታንዳዞንሢ ዻካኬ፤ ታኣኒ ናንጊና ናንጋ ጎዳ ማዔ ዒስራዔኤሌ ፆኦዛሢ ሃያ ኬኤዜኔ» ጌዔኔ።




\par }\Chap{22}{\SH ዬሩሳላሜ ዛሎ ኬኤዚንቴ ሎንሦ
\par }
{\PP \VerseOne{1}«ዖኦሲ ፔጋሲ ዻዋ ባኮ ዶኦጮ» ጌይንታ ቤዞ ዛሎ ኬኤዚንቴ ቃኣላ ያዺኬ፤ ዒንሢ ፔቴ ፔቴሢ ማኣሮኮ ዑፃ ዓኣ ዼጌ ቤዞይዳ ኬስኪ ዴዔሢ ዓይጌ ዎይቴምዳይ?

\VS{2}ዣሎና ዒላቲና ኩሜያ፥ ዎዛዻ ዓሳኣ ኮርጋ ካታሜላ ሃና ኔ! ኔኤኮ ሃይቄ ዓሳ ጬንቾ ዓፓሮና ጊንሣ ሃሣ ዖልዚና ሃይቄያቱዋሴ።

\VS{3}ሱኡጋ ኔኤኮ ጉቤ ፔቴይዳ ጳሽኪ ፑኔኔ፥ ፔቴ ሂኢሺታዖ ዱኩዋ ጳዦይዳ ዓኣዖ ዲዒንቴኔ፤ ሞርካ ሃጊ ሃኬ ዓኣንቴ ፑኔ ዓሳ ቢያ ዓዺንቲ ፔቴይዳ ቱኡቴኔ።

\VS{4}ታኣኮ ሃይቄ ዴሮሮ ዒናፓ ሜቂ ታኣኒ ዬኤካንዳጉዲ ታና ሃሹዋቴ፤ ዶዲሺፖቴ።

\VS{5}ዬኖ ፆኦሲ ፔጋሲ ዻዋ ባኮ ዶኦጬሎይዳ፦ ሜታዺሢ፥ ሄርቂንቲ ዎርቂሢ፥ ዲቃቲሢ ዎዴ ማዔኔ፤ ዬይ ቢያ ኑ ጊዳ ኩማንዳጉዲ ዓይሤሢ ቢያ ባኮ ዎይሣ ጎዳ ማዔ ፆኦዛሢኬ፤ ኑኡኮ ካታሞኮ ኬኤሎ ዲራ ሻሂንቲ ዶዔኔ፤ ማኣዶ ዴንቃኒ ዒላቲንታ ዒላታ ዹኮ ሄላንዳኣና ማኣማኔ።


\par }{\PP \VS{6}ዔላኣሜ ዓጮ ፖኦሊሳ ፓራሢ ጎቻ ሳርጌሎ ዖይቶና ፓራሢ ቶጊ ቆኦሲና ሂኢሺያ ዓርቂ ሙኬኔ፤ ሃሣ ቂኢሬ ዓጮ ፖኦሊሳ ጊቲሞ ፔኤኮ ጊኢጊሼኔ።

\VS{7}ዪሁዳ ዓጮኮ ኮዦ ዶኦጫ ሳርጌሎ ዖይቶና ኩሜኔ፤ ፓራሢ ቶጌ ዓሳኣ ዬሩሳላሜ ኬኤሎ ዲሮኮ ሆታ ዔቄኔ።

\VS{8}ዪሁዳ ዓሶኮ ዋርዲዮ ቤዛ ቢያ ዶዒ ባይቄኔ፤ ዬኖ ዎዶና ዖሎ ሜሆ ጌሦ ማኣሮይዳ ቡኩሲንቴ ዖሎ ዓንጋሞ ዒንሢ ዔኬኔ።

\VS{9}ዳውቴ ካታማ ዶዔም ቦካ ሚርጌሢ ዒንሢ ዛጌኔ፤ ዾኦሎ ዛሎ ቦቆሎ ዋኣፆዋ ዒንሢ ዴይሤኔ።

\VS{10}ዒንሢ ዬሩሳላሜይዳ ዓኣ ማኣሮ ቢያ ሃንቲ ሃንቲ ፓይዴኔ፤ ኬኤሎ ዲፆዋ ዓካሳኒ ፔቴ ፔቴ ማኣሮ ዒንሢ ሻሄኔ።

\VS{11}ቤርታኣ ቦቆላፓ ዎታ ዋኣፆ ዴይሣኒ ላምዖ ዲፆኮ ባኣካ ዔቴ ቦኦኪ ዒንሢ ኮሼኔ፤ ጋዓንቴ ዬያ ቢያ ማዼሢ ዒንሢ ዛጊባኣሴ፥ ዬይ ባካ ማዺንታንዳጉዲ ቤርታዺ ቱኬሢ ፆኦሲ ማዔሢያ ዒንሢ ጶቂሲባኣሴ።


\par }{\PP \VS{12}ዬኖ ዎዶና ቢያ ባኮ ዎይሣ ጎዳ ማዔ ፆኦዛሢ ቶኦኮ ዒንሢኮ ዒንሢ ጉኡሊንቲ፥ ጊንሣ ሃሣ ሲዬ ፓቲሌያ ማይንቲ ዖያንዳጉዲና ዬኤካንዳጉዲ ዒንሢ ዒ ዔኤሌኔ፤

\VS{13}ዒንሢ ዒዛኮ ዔኤሊፆ ዔኮንዶሢ ሃሺ ቦንቾ ኬሊ ሜንሤኔ፤ ሙዖንዶ ማራይና ጌማይና ዒንሢ ሹኬኔ፤ ዎይኖ ዑዦዋ ዒንሢ ዑሽኪ፦ «ዚሮ ኑኡኒ ሃይቃንዳኔ፥ ዬያሮ ሃኖ ኑ ሙይ ዑሽኮም!» ዒንሢ ጌዔኔ።
\XREF{}{{\XO 22:13 }{\XT{1ቆሮ. 15፡32።}}}


\par }{\PP \VS{14}ቢያ ባኮ ዎይሣ ጎዳ፦ «ዔያታ ሼምፔና ዓኣንቴ ሃይ ፑርቶ ዻቢንታ ዔያቶም ዓቶም ጌይንታዓኬ፤ ታኣኒ ቢያ ባኮ ዎይሣ ጎዳ ሃያ ኬኤዜኔ» ታኣም ጌዔኔ።


\par }{\SH ሼቢና ጎዖሢም ኬኤዚንቴ ቃኣላ
\par }
{\PP \VS{15}ቢያ ባኮ ዎይሣ ጎዳ ካኣቲኮ ካኣቱሞ ማኣሮይዳ ዓሶ ሙዖ ሙኡዛሢ ማዒ ዶኦሪንቴ ሼቢና ባንሢ ዓኣዺጋፓ ሂዚ ዒዛም ጌዔ ታኣም ጌኤኔ፦

\VS{16}«ዔኤዛይ ሼቢና! ጌሜሮይዳ ኔኤኮ ዱኡፖ ዔቶ ላሎ ቆኦቂ ኔ ማዣኒ ዖኦኒ ኔኤም ቢታንቶ ዒንጌይ!

\VS{17}‹ታኣኒ ዎልቄና ዓኣ ዓሲኬ› ኔ ጋዓያ ናንዳኔ፤ ጋዓንቴ ፆኦሲ ኔና ፔ ኩጮና ጩኡጲ ዓርቂ ዔኪ ኬኤራንዳኔ።

\VS{18}ኔኤኒ ሃይቃንዳ ቤዞንታ ኔኤኮ ሳርጌሎ ዖይታኣ ዔቂ ዓታንዳ ቤዞ ኩዋሴጉዲ ሙሊ ዔኪ ዳልጎ ቦኦላ ኔና ዒ ኬኤራንዳኔ፤ ኔኤኒ ኔ ጎዳሢም ዻውሲንቲ ማዓንዳኔ።

\VS{19}ናንጊና ናንጋ ጎዳ ኔኤኮ ዓኣ ቢታንታፓ ኔና ኬይሳንዳኔ፤ ማዻፓኣ ኔና ዒ ዳውሳንዳኔ።


\par }{\PP \VS{20}«ዬኖ ዎዶና ታኣኮ ማዻሢ ሂልቂያ ናኣዚ፥ ዔኤሊያቄሜ ታ ዔኤሊሳንዳኔ፤

\VS{21}ኔኤኮ ዓኣ ቦንቾ ማኣዓሢ ዒዛ ታ ማይሳንዳኔ፤ ኔኤኮ ቱኮ ባኮዋ ዒዛም ታ ዒንጋንዳኔ፤ ኔኤኮ ዓኣ ቢታንቶ ቢያ ዒዛም ታ ዒንጋንዳኔ፤ ዒዚ ዪሁዳና ዬሩሳላሜናይዳ ናንጋ ዴሮኮ ዓዶ ማዓንዳኔ።

\VS{22}ዳውቴ ማኣሮኮ ቡሎ ቁልፖ ታ ዒዛም ዒንጋንዳኔ፤ ዒዚ ቡላሢ ዎዻኒ፥ ዒዚ ዎዻሢያ ቡላኒ ዳንዳዓይ ባኣያ ማዓንዳኔ።
\XREF{}{{\XO 22:22 }{\XT{ዮሃ. ፆፔዻ 3፡7።}}}

\VS{23}ታኣኒ ዒዛ ማኣሪኮ ጉሙርቂንታ ቱርቱሪ ማሂ ዾቃንዳኔ፤ ዒዛኮ ማኣሮ ዓሶም ቢያ ቦንቾ ዒ ማዓንዳኔ።


\par }{\PP \VS{24}«ጋዓንቴ ዒዛኮ ዑኬ ዒጊኖና ሃካያ ማዔ ዒጊና ቢያ ዒዛም ዴኤሢ ባሲ ማዓንዳኔ፤ ሲኢኔፓ ዓርቃዖ ዴንዲ ዖቲ ሄላንዳኣና ዓኣ ማኣሮ ሜሆ ቢያ ዻንኮይዳ ሱፆሢጉዲ ዔያታ ዒዛ ዑፃ ሱፂንታንዳኔ።

\VS{25}ቢያ ባኮ ዎይሣ ጎዳ፦ ‹ሃይ ባካ ቢያ ማዺንቲ ኩማ ዎዶና ዶዶ ሜሆ ሱፆ ዻንካ ሾኦሊንቲ ኬዳንዳኔ፤ ዻንኮይዳ ሱፂንቲ ዓኣ ሜሃ ቢያ ኬዲ ሃይቃንዳኔ።› » ሃያ ኬኤዜሢ ታና ናንጊና ናንጋ ጎዳኬ።




\par }\Chap{23}{\SH ፂኢሮሴ ካታሞ ዛሎ ኬኤዚንቴ ሎንሦ
\par }
{\PP \VerseOne{1}ፂኢሮሴ ካታሞ ዛሎ ኬኤዚንቴ ሎንሣ ያዺኬ፤ ፂኢሮሴ ዶዒ ባይቄሢሮ፥ ማኣሪንታ ዋኣፆ ካኣሚላ ዔቃ ቤሲያ ባኣያ ማዔሢሮ ዒንሢ ቴርሴሴ ዓጮ ዋኣፆ ካኣሚላ ዒላቱዋቴ፤ ቆጲሮሴ ዓጫፓ ኬኤዚንቴ ሃይሳ ዬያኬ።

\VS{2}ዒንሢ ዋኣፆ ዑፃ ሃንታ ዓሳ ዖርጎቼ ዓሳ! ዋኣፆ ሳዞ ዓጮይዳ ናንጋ ዓሳ፥ ሲኢዶና ዓጮ ኮርሞ ዓሳ ዚቲ ጎዑዋቴ!

\VS{3}ጊብፄ ዓጮይዳ ጎሽኪንታ ሃኣካ ዼኤፖ ባዞ ባንፆና ሙኪ ፂኢሮሴ ካታሞም ሚርጌ ሚኢሼ ጴዺሳያኬ፤ ዬያሮ ፂኢሮሴ ሚርጌ ዓጪኮ ቦኦካ ቤሲ ማዔኔ።

\VS{4}ባዛ፦ «ታኣኒ ኔና ባኒ ሾይባኣሴ፤ ዓቲንቄንታ ዉዱሮ ናይንታኣ ታኣኒ ዲቺባኣሴ» ጌዔሢሮ ኔኤኒ ሲኢዶና ካታሜሌ! ኔኤኒ ባዞ ዓጫ ማዢንቴ ዋርዲዬሌ ቦርሲንቴ።


\par }{\PP \VS{5}ፂኢሮሴ ዶዒ ባይቄሢ ጊብፄ ዓሳ ዋይዜ ዎዶና ዲቃቲ ካራ ባይቃንዳኔ።


\par }{\PP \VS{6}ዒንሢ ባዞ ዓጫ ናንጋ ዴራ! ዒላቲ ዬኤኪ ዬኤኪ ቴርሴሴ ፒንቁዋቴ።

\VS{7}ሚርጌ ዎዴኮ ቤርታ ማዢንቴ ካታሜላ፥ ዴራ ዒዞኮ ሃኬ ዓጪ ዓኣዺ ማዢ ናንጋኒ ዳንዳዔ፥ ዎዛንታ ኮሹሞንታ ዓኣ ካታማ ማዒ ናንጌዛ ሃማይዲ ዓቲያ?

\VS{8}ቦንቾሮ ቶኦካ ዓጎ ባኮ ዓጊሳ ካታሜሎ፥ ዔቦ ሻንቻ ዓሶና ሻንቃ ኮርሞ ዓሳ ዒዞኮ ሱኡጎ ማዔ ፂኢሮሴይዳ ሃይ ቢያ ማዓንዳጉዲ ማሊ ቱኬሢ ዖናዳይ?

\VS{9}ሃያ ማሊ ቱኬሢ ቢያ ባኮ ዎይሣ ጎዳኬ፤ ዒዚ ሃያ ማሊ ቱኬሢ ዔያታ ማዼ ባኮና ዖቶርሙሞ ሃሻንዳጉዲ ማሃኒና ቦንቺንቴ ዓሶዋ ዻውሲሳኒ ጌዒኬ።


\par }{\PP \VS{10}ዒንሢ ቴርሴሴ ዴራ! ሃካፓ ሴካ ዒንሢ ቃዛ ባኣዚ ባኣሢሮ ዓባዬ ዎሮጉዲ ሳዖ ኔኤኮ ቢያ ባይዚ ዴዔ።

\VS{11}ናንጊና ናንጋ ጎዳኮ ዎልቃ ካኣቶ ዲቃሢ ዲቃሢ ዴንዲ ባዞኮ ሱኮ ሄሌኔ፤ ካኣናኔ ዓጮይዳ ዓኣ ዋርዲዮ ቤዛ ሻሂንታንዳጉዲ ዒ ዓይሤኔ።

\VS{12}«ኔኤኒ ሃና ሲዶና ካታሜሌ! ኔኤኮ ዎዞ ሌዓ ጋፔኔ፤ ዴራ ኔኤኮ ሄርቂንቲ ዎርቃኔ፤ ቆጲሮሴ ዓጮ ፑኒ ቶሌታቶዋ ዒኢካ ኮሺ ኔ ናንጋዓኬ» ጌዔኔ።


\par }{\PP \VS{13}ባብሎኔ ዓሶ ሳዖ ዛጉዋቴ፤ ዴራ ቢያ ፓሡዋያ ማዒ ዓቴኔ፤ ዓሶኦሬ ዓሳ ሳዔሎ ካይዚ ቦዖ ፂካ ቤሲ ማሄኔ፤ ዒዞኮ ዋርዲያሢ ዶይሲ ሳዔሎ ዶዔ ቦኪ ኩሊንቴያ ማሂ፥ ፔኤኮ ዋርዲዮ ዒኢካ ኮሼኔ።


\par }{\PP \VS{14}ዒንሢ ባዞ ዑፃ ሃንታ ቴርሴሴ ዓጮ ዋኣፆ ካኣሚላ! ዒንሢኮ ዋርዲዮ ቤዛ ሻሂንቴሢሮ ዒላቲ ዬኤኩዋቴ!


\par }{\PP \VS{15}ፂኢሮሴ ዓጫ ላንካይታሚ ሌዔጉዴያ ዋሊንቲ ናንጋንዳ ዎዴ ሙካንዳኔ፤ ዬይያ ፔቴ ካኣታ ዎይሣ ሌዔኬ፤ ዬንሢ ሌዓ ዓኣዼስካፓ ፂኢሮሴ ዓጫ ዞኦስካ ኮኦማ ላኣሊጉዲ ቶሴና ሂዚ ጌይ ጌስቲንታያ ማዓንዳኔ፤


\par }{\Q \VS{16}ኔኤኒ ሃና ዋሊንቴ፥ ዞኦዛ ኮኦማ ላኣሌላ

\par }{\QB ፔቴ ሻዦና ዴንሦ ጎኦሎ ካታሞይዳ ዋርቂ ዋርቂ ሺሬ!

\par }{\QB ኔና ዔያታ ጶቂሣንዳጉዲ ኮሺ ዑኡሲ ዋይዚሴ፤

\par }{\QB ሚርጌ ዓይኑሞዋ ዓይናዼ።


\par }{\PP \VS{17}ላንካይታሚ ሌዔኮ ጊንፃፓ ፆኦሲ ፂኢሮሴ ዓጮ ሚና ቤርታኣ ማዾ ባንሢ ማሃንዳኔ፤ ሳዖይዳ ዓኣ ካኣቶና ቢያ ዒዛ ዞኦዛ ኮኦማያ ማዓንዳኔ።

\VS{18}ዒዛ ኮርሞና ዴንቃ ሚኢሻ ቢያ ፆኦሲም ዱማዼያ ማዓንዳኔ፤ ፔኤም ዒዛ ጌሡዋዖ ፆኦሲኮ ማዾ ዓሶም ኮይሳ ሙኡዚና ኮሺ ማኣዖዋ ሻንቆያ ማሃንዳኔ።
\XREF{}{{\XO 23:18 }{\XT{ሂዚ. 26፡1—28፡19፤ ዒዮ. 3፡4-8፤ ዓሞ. 1፡9-10፤ ዛካ. 9፡1-4፤ ማቲ. 11፡21-22፤ ሉቃ. 10፡13-14።}}}




\par }\Chap{24}{\SH ፆኦሲ ሳዖይዳ ሜቶ ዓጋንዳያ ማዒፆ
\par }
{\PP \VerseOne{1}ዓካሪ ናንጊና ናንጋ ጎዳ ሳዖ ሻሂ ጉሪ ማሃንዳኔ፤ ዬያ ሳዖኮ ጊቶ ላኣሚ ዴሮዋ ዒ ላኣላንዳኔ፤

\VS{2}ቄኤሶንታ ዴሮንታ፥ ማዾ ዓሶንታ ዔያቶ ዎይሣ ዓሶንታ፥ ማኣሮ ዒንዶንታ ዒዞም ማዻዞንታ፥ ሻንቃ ዓሶንታ ሻንቻ ዓሶንታ፥ ታልዒሳ ዓሶንታ ታልዓ ዓሶንታ፥ ጋሎ ጪጊሳሢንታ ጪጋሢንታ ቢያ ፔቴ ማዓንዳኔ።

\VS{3}ሳዓ ቡሪንቲ ጉሪ ማዒ ዓታንዳኔ፤ ሃይ ቢያ ናንጊና ናንጋ ጎዳ ኬኤዜ ቃኣላ ማዔሢሮ ማዺንቲ ኩማንዳኔ።


\par }{\PP \VS{4}ሳዓ ሚርጌና ሜሊ ዓኣዔ ባካ ቢያ ሹላንዳኔ፤ ዓጮኮ ዼኤፖ ዓሳኣ ላባንዳኔ።

\VS{5}ዓሳ ዎጎ ካፑዋ ሃሺፆና፥ ዳምቦኮዋ ዑሣ ዓኣዺፆና፥ ፆኦሲኮ ናንጊና ናንጋ ጫኣቁሞዋ ሻሂፆና ሳዖ ዒኢሴኔ።

\VS{6}ዬይ ጋዳማ ሳዖ ባይዛንዳኔ፤ ዴራ ዻቤ ዻቢንቶና ኮይሳ ሜቶ ዔካንዳኔ፤ ዬያሮ ሳዖይዳ ናንጋ ዓሳ ባይቃንዳኔ፤ ዓታንዳዞንሢ ዻካኬ።

\VS{7}ዎይኖ ሚፃ ሜሌኔ፥ ዎይኖ ዑዣኣ ዻኬኔ፤ ሃያኮ ቤርታ ዬያና ዎዛዻ ዓሳ ቢያ ሃሢ ዖያያ ማዔኔ፤

\VS{8}ዎዛሳ ዲንካሢንታ ኮፆንታ ታምቡሮኮ ዑኡዛ ባይቄኔ፤ ቦንቾ ኬሊ ቦንቺሢያ ቢያ ጋፔኔ።

\VS{9}ዎይኖ ዑዦ ዑሽኪ ዑሽኪ ኮርጊ ዎዛዺሢ ባኣሴ፤ ማሣ ዑዣ ዑሽካሢም ጫንቃያ ማዔኔ።

\VS{10}ሻሂንቴ ካታሜላ ጉሪ ማዔኔ፤ ዓይጎ ዓሲያ ጌሉዋጉዲ ማኣሮኮ ካራ ቢያ ዎዺንቴኔ።

\VS{11}ላሚ ማይ ዎይኖ ዑዣ ጴዺንዱዋሢሮ ዓሳ ቡኪንታ ጶኦካ ጶኦካ «ዎይኔ ዑሺዮ!» ጌዒ ጌዒ ዒላታንዳኔ፤ ዎዛና ናንጊያ ባይቄኔ፤ ዎዛ ጎዖ ባኣዚ ሳዖይዳ ጴዹዋሴ።

\VS{12}ካታሜላ ዶዔ ቦኮኮ ናቲ ማዔኔ፤ ካራ ዒዞኮ ሜቂ ሜቂ ጋፔኔ።

\VS{13}ዛይቶ ሪሚቶ ሚፆ ዓኣፓ ዑፃፓ ቢያ ማንፂንቲ፥ ሃሣ ዎይናኣ ሶያፓ ቲቂንቴስካፓ ቃኣሉሚ ዓታሢጉዲ ዓጮ ካኣቶ ቢያይዳ ሄላንዳ ባካ ያዺኬ።


\par }{\PP \VS{14}ባይሲንታፓ ዓቴዞንሢ ዎዛና ሂላሻንዳኔ፤ ዓባ ጌላ ባንፃፓኣ ፆኦሲኮ ዼኤፑሞ ዔያታ ኬኤዛኔ።

\VS{15}ዬያሮ ዓባ ኬስካ ባንፃፓ ናንጊና ናንጋ ጎዳም ቦንቾ ዒንጉዋቴ፤ ዋኣፆ ሳዛ ዓኣ ዓጮይዳ ዓኣ ዓሳ ቢያ ናንጊና ናንጋ ጎዳ ማዔ ዒስራዔኤሌ ፆኦዛሢኮ ሱንፆ ዼግ ዼጊዱዋቴ።

\VS{16}«ፂላሢም ቦንቾ ማዖንጎ» ጋዓ ፆኦሲ ቦንቾ ዓይኑሞ ዓጮኮ ጋፓፓ ዋይዚንታኔ፤ ታኣኒ ጋዓንቴ፦ «ኮሺ ዖኦፒ ኪርዔያታሢሮ ታና ባዴዔ! ዋይዞ ዒፃ ዓሳ ዒማና ዶዴኔ፤ ዬያ ማዺፆና ዑሣ ዓኣዼ ዔያታ ፑርቲ ፑርቲ ዴንዴኔ።»

\VS{17}ዒንሢ ሳዖይዳ ናንጋ ዓሳ ቢያ! ታኣም ዋይዙዋቴ! ዲቃቲሢንታ ዔቴንታ ሃሣ ፒሮንታ ዒንሢ ካፒ ዓኣኔ።

\VS{18}ዲቃሣ ዑኡዛፓ ዓኣሺንታሢ ቦኦኪንቴ ዔቶይዳ ሎኦማንዳኔ፤ ዬያ ዔቶይዳፓ ጱሊ ቶላኒ ማላሢ ፒራሢዳ ዓዺንታንዳኔ፤ ጫሪንጫፓ ዶዲ ዒርዚ ዋርቃሢሮ ሳዖኮዋ ማዢንታ ዓጊፄኔ።

\VS{19}ሳዓ ጋፒ ዓጊፄኔ፤ ዳርዒያ ፓቂንቴኔ።

\VS{20}ሳዓ ዓዳ ማሢንቴ ዓሲጉዲ ጋኣዲንታኔ፤ ዓልጎ ዢባሬ ሂዔ ዉዲጉዲ ዓጊፃኔ፤ ጎሞ ኬዳ ዒዞ ዴኤፃሢሮ ሎኦማንዳኔ፤ ዬካፓ ዔቃኒያ ዳንዳዑዋሴ።


\par }{\PP \VS{21}ናንጊና ናንጋ ጎዳ ዬኖ ዎዶና ጫሪንጫ ዎልቆና ዓኣዞንሢዳ፥ ዴማ ሳዖይዳ ዓኣ ካኣቶይዳ ዓኣ ቤዛ ዓኣንቴ ሜቶ ዓጋንዳኔ።

\VS{22}ዔቴይዳ ቱኡቴ ዓሲጉዲ ፔቴ ቱኡሲ ማኣሪዳ ዔያታ ዓርሢንታንዳኔ፤ ካራ ዔያቶ ዑፃ ዎዺንቲ ሚርጌ ኬሊ ዴዔስካፓ ዎጌም ዔያታ ሺኢካንዳኔ።

\VS{23}ቢያ ባኮ ዎይሣ ጎዳ ፂዮኔ ዹኮና ዬሩሳላሜናይዳ ካኣታዼም ዓጮ ጪማ ቦንቾ ዒዛኮ ዛጋንዳኔ፤ ዬያሮ ዓጊና ሴልቂንታንዳኔ፥ ዓባኣ ቦርሲንታንዳኔ።




\par }\Chap{25}{\SH ፆኦሲ ቦንቾም ማዓ ጋላታ ዓይኑሞ
\par }
{\Q \VerseOne{1}ናንጊና ናንጋ ጎዳ! ኔኤኒ ታ ፆኦዛሢኬ፤

\par }{\QB ታኣኒ ኔና ዼግ ዼጊዳኔ፤

\par }{\QB ኔኤኮ ሱንፆ ታኣኒ ጋላታኔ፤

\par }{\QB ኔኤኒ ኮሺ ዲቃሣ ዓኪ ማዾ ማዼኔ፤

\par }{\QB ሚናኣፓ ዓርቃዖ ኔኤኒ ማሌ ባኮ ቢያ

\par }{\QB ሃይማ ፓጬኔ ጌይሱዋ ጉሙርሳ ጎይሢና ኔ ማዼኔ።


\par }{\Q \VS{2}ካታማ ሻሂንቲ ጉሪ ማዓንዳጉዲ ኔ ማሄኔ፤

\par }{\QB ዔያቶኮ ዋሪዲዮ ቤዞዋ ኔኤኒ ሻሄኔ፤

\par }{\QB ኑኡኮ ሞርካ ማዤ ካኣቱሞ ማኣራ ባዓ ማዒ ዓቴኔ፤

\par }{\QB ማይ ናንጊና ላሚ ጊንሣ ማዢንታዓኬ።


\par }{\Q \VS{3}ዼኤፖ ካኣቶ ዴራ ኔና ቦንቻንዳኔ፤

\par }{\QB ሄርቂ ዎይሣ ካኣቶ ካታሞይዳ ናንጋዞንሢ ቢያ ኔና ዒጊጫንዳኔ።


\par }{\Q \VS{4}ማንቆ ዓሶና ሜታዼዞንሢናም

\par }{\QB ዔያቶኮ ሜታሢ ዎዶና ፑኒ ቶሎ ቤሲ ኔ ማዔኔ፤

\par }{\QB ዓልጋሢ ዢባራ ዔኪ ዓኣዹዋጉዲ ቃዛ ጎንጃ

\par }{\QB ዓቦ ሩኡጶሮ ዴማ ዴዖ ሺቢ ኔኤኒ ዔያቶም ማዔኔ፤

\par }{\QB ሄርቂ ዎይሣ ዓሶኮ ጎሪንታ ባርጊ ዒርዚ ዢኢፓ ኮጬ ሂዓሢጉዴያኬ።


\par }{\Q \VS{5}ዔያታ ዖጎሢ ቤሲዳ ዓኣ ዑሱሚጉዲኬ፤

\par }{\QB ኔኤኒ ጋዓንቴ ፃንጎ ዓሶኮ ሄርሺንቶ ዚቲዳኔ፤

\par }{\QB ዓቢ ዖይዺ ሻኣሬ ሺቤም ሺማሢጉዲ

\par }{\QB ፑርቶ ዓሶኮ ኮፃ ያዺ ዚቲ ጋዓንዳኔ።


\par }{\SH ፆኦሲ ጊኢጊሻ ዼኤፒ ሙኡዚ
\par }
{\PP \VS{6}ቢያ ባኮ ዎይሣ ጎዳ ሃኖ ፂዮኔ ዹኮይዳ ዓጮ ዴሮም ቢያ ዼኤፒ ሙኡዚ ጊኢጊሻንዳኔ፤ ዬያ ሙዖ ቤዛ ዶኦሪንቴ ዎይኔ ዑሺንታ ፓጫ ባኣዚ ባኣ ሙኡዚ ጊኢጊሻንዳኔ።

\VS{7}ሃኖ ዹኬሎይዳ ዴሮ ቢያ ጎኦቦ ዓፒላጉዲ ካንቄ ዖዪፆ ዒ ሺኢሻንዳኔ።

\VS{8}ናንጊና ናንጋ ጎዳ ሃይቢኮ ዎልቆ ናንጊና ባይዛንዳኔ! ዓሶ ቢያኮ ዓኣፓፓ ዓቢፆ ዑጫንዳኔ፤ ዒዛኮ ዒጊና ዓጮ ቢያይዳ ዻውሲንቴ ዻውሲንቶ ዒዚ ሺኢሻንዳኔ፤ ናንጊና ናንጋ ጎዳ ሃያ ኬኤዜኔ።
\XREF{}{{\XO 25:8 }{\XT{1ቆሮ. 15፡54፤ ዮሃ. ፆፔዻ 7፡17፤ 21፡4።}}}


\par }{\PP \VS{9}ዬይ ማዺንቲ ኩማ ዎዶና ዒዛኮ ዴራ ቢያ፦ «ሃይሾ ዒዚ ኑኡኮ ፆኦዛሢኬ፤ ዒዛ ኑ ጉሙርቄሢሮ ዒዚ ኑና ዓውሴኔ፤ ዒዚ ናንጊና ናንጋ ጎዳኬ፥ ኑ ዒዛ ጉሙርቄኔ፤ ዒዚ ኑና ዓውሴሢሮ ኑኡኒ ዎዛዾም!» ጋዓንዳኔ።


\par }{\SH ፆኦሲ ሞዓኣቤ ዓጮይዳ ሜቶ ዓጋንዳሢ
\par }
{\PP \VS{10}ናንጊና ናንጋ ጎዳኮ ዎልቃ ፂዮኔ ዹኮ ካፓንዳኔ፤ ሞዓኣቤ ዴራ ፑቃ ቶርጶና ዎላ ሄርቂንታሢጉዲ ሄርቂንታንዳኔ።

\VS{11}ፁቦ ፁባ ዓሲ ኩጮ ፔኤኮ ዋኣሊንሣሢጉዲ ፆኦሲ ዔያቶኮ ዖቶርሙሞሮ ዔያቶ ዻውሲሳንዳሢሮ ኩጫ ዔያቶሲ ዶጪ ላባንዳኔ።

\VS{12}ሞዓኣቤ ዓጮኮ ዋርዲያ ዼኤፖ ሹጮ ኬልቂ ዲርቆናሢና ዎላ ሻሂንታንዳኔ፤ ዬይ ሜቂ ሜቂ ሳዖ ሲላሎይዳ ኬዳንዳኔ።
\XREF{}{{\XO 25:12 }{\XT{ዒሲ. 15፡1—16፡14፤ ዔር. 48፡1-47፤ ሂዚ. 25፡8-11፤ ዓሞ. 2፡1-3፤ ዛካ. 2፡8-11።}}}




\par }\Chap{26}{\SH ባሺሢ ዓይኑሞ
\par }
{\Q \VerseOne{1}ዬኖ ዎዶና ዪሁዳ ዓጮይዳ ሃካፓ ዴማ ዓኣ ዓይኑማ ዓይናዺንታንዳኔ፦

\par }{\QB ኑኡኮ ዶዲ ካታማ ዓኣኔ፤

\par }{\QB ኬኤሌ ዲሢና ዋርዲያና ማዒ ኑ ፆኦዛሢ ኑና ካፓኔ።


\par }{\Q \VS{2}ጉሙርቂሢና ዶዴ፥ ፂሎ ማዔ ዴራ ጌላንዳጉዲ

\par }{\QB ካታሜሎኮ ካሮ ቡሊ ሃሹዋቴ።


\par }{\Q \VS{3}ናንጊና ናንጋ ጎዳሢዮ! ጉሙርቂ ኔ ጊዳ ጌኤቂንቴ ዓሶም

\par }{\QB ኩሙሢ ኮሹሞ ዒንጊ ኔ ዔያቶ ካፓኔ።


\par }{\Q \VS{4}ናንጊና ናንጋ ጎዳ ጉሙርቂ ናንጉዋቴ፤

\par }{\QB ዒዚ ኑኡኮ ናንጊና ዶዶ ላላሢኬ።


\par }{\Q \VS{5}ዒዚ ዖቶርቃ ዓሶ ዻውሲሳኔ፤

\par }{\QB ዼግ ዼጊ ጌዔ ካታሜሎዋ ሻሃኔ፤

\par }{\QB ሳዖ ሲላሎይዳ ዔኪ ዒ ኬኤራኔ።


\par }{\Q \VS{6}ሄርቂንቲ ናንጌ ዓሳ ዒዞይዴና ሃንታንዳኔ፤

\par }{\QB ማንቆ ዓሳኣ ፔ ቶኮና ዒዞ ሄርቃንዳኔ።


\par }{\Q \VS{7}ፂሎ ዓሶኮ ጎይፃ ፒዜኬ፤

\par }{\QB ኔኤኒ ፒዜ ማዔሢዮ! ፂሎ ዓሶኮ ጎይፆ ኔ ፒዚሳኔ።


\par }{\Q \VS{8}ፆኦሲዮ ዎጎ ኔኤኮ ኑ ካፒ ካፒ ሃጊ ማዓ ዎዛ ኔጊዳ ኑ ጌሣኔ፤

\par }{\QB ኑኡኮ ዒና ማላሢ ኔኤኮ ሱንፃ ኬስኪ ቦንቺንታንዳጉዲኬ።


\par }{\Q \VS{9}ኔኤኒ ሳዖይዳ ፒዜ ዎጎ ዎጋኣና

\par }{\QB ዓጮ ዴራ ጎኑሞ ዔራንዳኔ፤

\par }{\QB ታኣኮ ሼምፓሢ ዋኣንቶና ኔና ጶቂሣኔ፤

\par }{\QB ታኣኮ ጋሮ ዓያና ኔና ኮዓኔ።


\par }{\Q \VS{10}ፑርቶ ዓሳ ኔ ዔያቶም ኮሺ ባኣዚ ማዼቴታዖ

\par }{\QB ኮሺ ማዺሢ ዔያታ ዔሪ ዔሩዋሴ፤

\par }{\Q ሃያ ፂሉማ ኩሜ ሳዖይዳ ዓኣዖታዖ

\par }{\QB ፑርቱሞ ማዺሢዳፓ ጊንሢም ጎዑዋሴ፤

\par }{\QB ሃሣ ኔኤኮ ዼኤፑሞዋ ዔያታ ማሉዋሴ።


\par }{\Q \VS{11}ናንጊና ናንጋ ጎዳሢዮ፥ ኔ ዔያቶ ጳርቃኒ ዔቂሴ ኩጮ

\par }{\QB ኔና ዒፃ ዓሳ ዴንቂባኣሴ፤

\par }{\QB ኔኤኮ ዴሮ ኔ ናሽካ ናሹሞ ዛጊ ዔያታ ቦርሲንቶንጎ፤

\par }{\QB ኔ ሞርኮም ጊኢጊንቴ ታማ ዔያቶ ሙዖንጎ።
\XREF{}{{\XO 26:11 }{\XT{ዔብ. 10፡27።}}}


\par }{\BB \par }
{\Q \VS{12}ናንጊና ናንጋ ጎዳሢዮ፥ ኑኡም ኔኤኒ ኮሹሞ ሚርጊሼኔ፤

\par }{\QB ኑኡኮ ማዾ ቢያ ማዺ ኑኡም ኩንሤሢ ኔናኬ።


\par }{\Q \VS{13}ናንጊና ናንጋ ጎዳ ማዔ ኑ ፆኦዛሢዮ!

\par }{\QB ኔኤፓ ሜሌ ሚርጌ ጎዳታ ኑና ዎይሤኔ፤

\par }{\QB ጋዓንቴ ኑኡኒ ኔ ሱንፆ ሌሊ ቦንቻኔ።


\par }{\Q \VS{14}ያታ ቢያ ሃይቄኔ፥ ላምዓንሦ ሼምፔና ዔያታ ናንጊንዱዋሴ፤

\par }{\QB ኔኤኒ ሜቶ ዔያቶይዳ ዓጌም ጋፒ ዔያታ ባይቄኔ፤

\par }{\Q ላሚ ዔያታ ሼምፔና ዓኣያ ማዓዓኬ፤

\par }{\QB ዔያቶ ጶቂሣያ ማዓ ባኣዚ ባኣያ ማዓንዳጉዲ ኔ ባይዜኔ።


\par }{\BB \par }
{\Q \VS{15}ናንጊና ናንጋ ጎዳሢዮ! ኑ ዓጮኮ ዛጶ

\par }{\QB ቢያ ዛሎና ኔኤኒ ዳልጊሼኔ፤

\par }{\QB ኑኡኮ ዴሮዋ ኔኤኒ ሚርጊሼኔ፤

\par }{\QB ዬያይዲፆና ኔኤኒ ቦንቺንታያ ማዔኔ።


\par }{\Q \VS{16}ናንጊና ናንጋ ጎዳሢዮ! ዔያቶኮ ሜታሢ ዎዶና ኔና ዔያታ ኮዔኔ፤

\par }{\QB ኔ ዔያቶ ጎሬ ዎዶና ሺኢጲሢና ዔያታ ኔ ባንሢ ሺሬኔ።


\par }{\BB \par }
{\Q \VS{17}ናንጊና ናንጋ ጎዳሢዮ! ጎጲንዳ ሾይቺ ዑካኣና ማሊ ሜታዻሢጉዲ

\par }{\QB ሾይፆ ቆፂፆናኣ ሜታዺ ዒላታሢጉዲ

\par }{\QB ኑኡኒ ኔ ቤርታ ዒማጉዲ ማዔኔ።


\par }{\Q \VS{18}ጎጳዼ ላኣሌሎጉዲ ኑ ማዔኔ፥ ሾይሢያ ኑና ዓርቄኔ፤

\par }{\QB ጋዓንቴ ፔቴታዖ ናይ ኑ ሾዒባኣሴ፤

\par }{\QB ኑ ሳዖም ዻቂንታ ኑ ዔኪ ዬዒባኣሴ፤

\par }{\QB ሳዖ ዻካላንዳ ዓሲያ ኑ ኬሲባኣሴ።


\par }{\BB \par }
{\Q \VS{19}ኔኤኮ ሃይቄ ዓሳ ሃይባፓ ዔቂ ሼምፔና ናንጋንዳኔ፤

\par }{\QB ዒንሢ ዱኡፖይዳ ናንጋ ዓሳ፥ ዔቂ ፆኦሲ ቦንቾም ዎዛ ዓይኑሞ ዓይናዹዋቴ!

\par }{\QB ዖልካ ኔኤኮ ካሪሢ ዖልኬጉዲኬ፤

\par }{\QB ሳዓ ሃይቄ ዓሶ ሾይ ኬሳንዳኔ።
\XREF{}{{\XO 26:19 }{\XT{ዳኣኔ. 12፡2።}}}


\par }{\SH ፆኦሲ ዎጋ ዎጎንታ ዴሮኮዋ ዲዒንታፓ ማዒፆ
\par }
{\PP \VS{20}ታ ዴሬዮቴ፥ ዒንሢኮ ማኣሪ ማኣሪ ጌሊጋፓ ጊንሢና ካሮ ዒንሢ ዑፃ ዎዹዋቴ፤ ፆኦሲኮ ዻጋ ዓኣዻንዳያ ሄላንዳኣና ዻካ ዎዴም ዒንሢና ዓኣቹዋቴ፤

\VS{21}ሳዖይዳ ናንጋ ዴሮይዳ ዔያቶኮ ጎሞ ዛሎሮ ሜቶ ዓጋኒ ናንጊና ናንጋ ጎዳ ጫሪንጫ ፔኤኮ ናንጋ ቤዛፓ ፔጋዺ ጴዻንዳኔ፤ ሳዖይዳ ሼምፓሢ ዎዼ ዓሶኮ ማዻ ፔጋዺ ኬስካንዳኔ፤ ሳዔላ ዒኢካ ሃይቄ ዓሶ ዓኣቻዓኬ።




\par }\Chap{27}{\PP \VerseOne{1}ዬኖ ዓቦና ናንጊና ናንጋ ጎዳ ፔኤኮ ዶዲ፥ ዼኤፒ፥ ሃሣ ዎልቄና ዓኣ ጬንቾ ዓፓሮና ሌዋታኔ ጎዖ ዶርቢንታ ሾኦዣሢ፥ ማሪንታ ቃራሢ ዎዻንዳኔ፤ ባዞይዳ ናንጋ ዼኤፖ ቦዓሢያ ቲቃንዳኔ።
\XREF{}{{\XO 27:1 }{\XT{ዒዮ. 41፡1፤ ዓይኑ. 74፡14፤ 104፡26።}}}


\par }{\PP \VS{2}ዒማና ኮሺ ማዔ ዎይኖ ቱኮ ጎዦ ዛሎ ዓይናዹዋቴ፤

\VS{3}ታኣኒ ናንጊና ናንጋ ጎዳ ዬያ ጎዦ ካፓንዳኔ፤ ቢያ ዎዴ ዋኣሢ ታ ዑሻንዳኔ፤ ዓይጎ ዓሲያ ፑርቲሱዋጉዲ ዋኣንቴና ሮኦሪና ታ ካፓንዳኔ።

\VS{4}ታኣኒ ዻጋዻዓኬ፤ ዬያ ጎዦ ፑርቲሳኒ ጋውዲንታ ዓንጊሢንታ ኬስካኣባሽ፥ ዖሊ ታ ዔያቶ ታሚና ሚቺባኣታቴ።

\VS{5}ዬይ ዔቦ ቱኮ ጎዣ ታ ካፓንዳያ ማዒፆ ጉሙርቄያታቴ ዒዚ ታኣኮ ላጌ ማዓንዳኔ፤ ታኣና ዎላ ኮሺ ናንጋንዳኔ።


\par }{\PP \VS{6}ሙካ ዎዶይዳ ያይቆኦቤ ፃጲ ዳካንዳኔ፥ ዒስራዔኤሌያ ቶሺ ቡናንዳኔ፤ ዓኣፒያ ዓኣፓንዳኔ፤ ዬይ ዔያቶኮ ዓኣፓ ሳዖ ኩማንዳኔ።


\par }{\PP \VS{7}ዒስራዔኤሌ ጳዺንቴሢ ዒዞኮ ሞርኮ ናንጊና ናንጋ ጎዳ ጳርቄ ጎይፆቱዋሴ፤ ዒዞ ሞርኮኮ ሃይቄ ዓሶጉዲ ሚርጌ ዓሲያ ዎዺንቲባኣሴ።

\VS{8}ናንጊና ናንጋ ጎዳ ፔኤኮ ዴራ ዲዒንቲ ዔውታንዳጉዲ ማሂ ሜታሴኔ፤ ዬይያ ዎልቄና ዓኣ ዓባ ኬስካ ባንፆ ዓልጋሢ ዢባሮጉዲ ፒፂ ዔኪ ዔያቶ ዳኬኔ።

\VS{9}ዒኢካ ያይቆኦቤ ናኣታ ፔ ጎሞኮ ማኣሪንቲሢ ዴንቃኒ ዳንዳዓሢ ሜሌ ዴራ ፔ ፆኦዞም ዒንጎ ባኮ ሺኢሻ ሹጮ ቦኦሪንቶ ጎይሢ ጋኣጪ፥ ዑንጆ ጩቢሾ ቤዞንታ ዓሼራ ጌይንታ ላኣሎ ፆኦዜሎ ማላቶዋ ቱጊ ባይዜቴኬ።


\par }{\PP \VS{10}ኬልቂ ዲርቆና ካታሜላ ሻሂንቴኔ፤ ዓሲ ናንጉዋ ጉሪ ዳውሌ ማዔኔ፤ ባይ ሄንቃ ቤሲ ማዔሢሮ ዒኢካ ናኣሪ ናኣታ ሚፆኮ ካኣፖ ሙዒ ሙዒ ቃኣዓንዳኔ።

\VS{11}ዬይ ካኣፓ ሜላዖ ሜቃንዳኔ፤ ላኣላ ዬያ ሃንፂሌ ሃኣካንዳኔ፤ ማሊ ጶቂሥሢ ፓጬ ዴሬታሢሮ ማዤ ፆኦዛሢ ዔያቶ ሚጪንታዓኬ፤ ማኣሪያ ማኣራዓኬ።


\par }{\PP \VS{12}ጎሽካሢ ዛርጎ ዓኣፖ ዲልባፓ ሺርኪ ጌኤሻሢጉዲ ዬኖ ኬሎና ዔፒራፂሴ ዎራፓ ዓርቃዖ ዴንዲ ጊብፄ ዓጮ ሄላንዳኣና ዓኣ ፔኤኮ ዴሮ፥ ዒስራዔኤሌ ዓሶ ናንጊና ናንጋ ጎዳ ፔቴይዳ ቡኩሳንዳኔ።


\par }{\PP \VS{13}ዬኖ ዎዶና ዼኤፒ ዛዬ ዋርቂንታንዳኔ፤ ዓሶኦሬ ዓጮይዳ ባይቄዞንሢና ዳውሲንቲ ጊብፄ ዴንዲ ናንጋ ዒስራዔኤሌ ዓሳ ማዒ ሙኪ፥ ዬሩሳላሜይዳ ናንጊና ናንጋ ጎዳም ዱማዼ ዹኮ ዑፃ ዒዛም ዚጋንዳኔ።




\par }\Chap{28}{\SH ዔፕሬኤሜም ላቲንቴ ላቲሢ
\par }
{\PP \VerseOne{1}ዔፕሬኤሜኮ ማሢንታ ዓሶም ማላታ ማሂ ቦንቾሮ ቶኦካ ዓጎ ባኮ ማዔዞ፥ ማሎ ዶኦጮኮ ኬዴ ዴዒ ዓኣ ዒዛኮ ቦንቾኮ ሚዛጱሞ ማዔ ሹሌ ቡኔሎም፤ ዎይኖ ዑዣ ዔያቶ ዜርፆም ሄርሺንቲሮ ማዔ ዬኖ ካታሜሎም ባዴዔ!

\VS{2}ናንጊና ናንጋ ጎዳኮ ዎልቄ ዓኣያና ዶዲ ማዔ ባኣዚ ዓኣኔ፤ ዬይያ ሻቺ ዢኢፓጉዲ፥ ባይዛ ዓልጎ ዢባሬ፥ ዎልቄና ኩሚ ዴንዳ ዶዲ ዋኣሢንታ ዼኤፒ ዒርዚንታጉዲ ዎልቄና ዔኪ ዒዞ ሳዓ ኬኤራንዳኔ።

\VS{3}ዔፕሬኤሜኮ ማሢንቴ ዓሳ ዖቶርሙሞሮ ቶኦካ ዓጋ ቦንቺንቴ ባካ ቶኪና ሄርቃንዳኔ።

\VS{4}ማሎ ዶኦጮኮ ኬዴ ዓኣ ሳማሪያ ካታማ ቤዞማና ፔኤኮ ቦንቻፓ ዓታንዳኔ፤ ዒዛ ዲኢና ቡኒና ቤሌሶ ሚፃ ካፃ ዓጊኖና ቤርታ ካፂ ጴዼሢሮ ማንፂንቲ ሙይንታ ዓኣፖጉዲ ማዓንዳኔ።


\par }{\PP \VS{5}ዬኖ ዎዶና ቢያ ባኮ ዎይሣ ጎዳሢ ፒኢጫዺ ዓቴ ዒዛ ዴሮም ቶኦካ ዓጎ ቦንቾ ባኮ ማዓንዳኔ።

\VS{6}ዎጎ ዎጊፆ ማዾ ማዻዞንሢም ፒዜ ዎጊሢ ዔራቶ ዒንጋንዳኔ፤ ካታሜሎ ሞርኮይዳፓ ካፓዞንሢማኣ ዎልቄ ዒዚ ዒንጋንዳኔ።


\par }{\SH ጊቴቃይዶ ማዻ ሱኡጋ ሜቶ ዔካንዳያ ማዒፆ
\par }
{\PP \VS{7}ፆኦሲ ማሊፆ ኬኤዛዞንሢንታ ቄኤሳኣ ዓቱዋዖ ማሢንቲ ጋኣዲንታኔ፤ ሚርጌ ዎይኔ ዑሺና ማሣ ጫርሺ ዑሺ ዔያታ ዑሽኬሢሮ ሶራ ዔያቶ ማሊፆ ባሺንቲ ዹቃዻኔ፤ ፆኦሲ ማሊፆ ኬኤዛዞንሢ ማሢንቲ ዣኣሌሢሮ ፆኦሲ ዔያቶም ፔጋሲ ዻዋ ባኮ ዔያታ ማሊ ጶቂሡዋሴ፤ ቄኤሳኣ ሚርጌና ማሢንታሢሮ ዔያቶም ሺኢካ ሃይሶ ኮይሳ ጎይፆ ጌስታኒ ዔያታ ዳንዳዑዋሴ።

\VS{8}ዔያታ ሙዖ ሙዓ ጋባዳ ቢያ ጮኦሺና ኩሜኔ፤ ፑርቲባኣ ጌኤሺ ቤሲ ፔቴታዖ ባኣሴ።


\par }{\PP \VS{9}ዔያታ ሂዚ ጋዓንዳኔ፦ «ዒዚ ዖና ዔርዛንዳይ? ኪኢቶ ዒ ዖኦም ፔጋሲ ኬኤዛንዳይ? ዒንዶንሢ ሃጊ ጉኡጲሼ፥ ዻኮ ናኣቶም ዒ ኬኤዛንዳሞ?

\VS{10}ዒዚ ኑና ዔርዛሢ ዓይሥሢዳ ዓይሥሢ ዳምቤይዳ ዳምቤ ቃሲሢና፥ ሃካኣ ዬካኣ ዻካ ዻካ ዔርቱዋ ባኣዚ ኬኤዚሢናኬ።»


\par }{\PP \VS{11}ፆኦሲ ሃያ ዴሮም ዔርቲባኣ ሜሌ ዓኪ ሙኡቺና ኬኤዛንዳኔ።

\VS{12}ዒዚ፦ «ሃና ሃውሾ ቤሲኬ፤ ላቤሢ ሃውሾንጎ፤ ሃና ዑኡሲ ዔኮ ቤሲኬ» ጌዔኔ፥ ዔያታ ጋዓንቴ ዋይዞ ዒፄኔ።
\XREF{}{{\XO 28:12 }{\XT{1ቆሮ. 14፡21።}}}

\VS{13}ናንጊና ናንጋ ጎዳ ቃኣላ፦ ዓይሥሢዳ ዓይሥሢ ዳምቤይዳ ዳምቤ ቃሲሢና፥ ሃካኣ ዬካኣ ዻካ ዻካ ዔርቱዋ ባኣዚ ኬኤዚሢ ማዓንዳኔ፤ ዬይያ፦ ዴንዲ ዔያታ ጊንሢም ሎኦማንዳጉዲ፥ ሜቃንዳጉዲና ፒራሢዳ ዓዺንታንዳጉዲኬ።


\par }{\SH ፂዮኔኮ ሄሎ ማዔ ሹጫሢ
\par }
{\PP \VS{14}ሃያ ዴሮ ዑፃ ዶኦሪንቲ ዬሩሳላሜ ዎይሣ፥ ዓማላ ዓሳ ናንጊና ናንጋ ጎዳ ጋዓ ባኮ ዋይዙዋቴ፤

\VS{15}«ሃይቢና ኑ ዎላ ጌስቲ ቱኬኔ፥ ሃይቄ ዓሶ ዓጮና ኑ ዎላ ጫኣቄኔ» ጌዒ ጌዒ ዒንሢ ሄርሺንታኔ፤ ዬያጉዲ ሃሣ «ጌሺሢ ዓዳ ማኣሪጉዲ፥ ሉኡዙሞ ፑኖ ካይዚ ማሄሢሮ ዱማ ዱማ ባይሲንታ ሙካ ዎዶና ኑና ሄሉዋዖ ዓኣዻንዳኔ» ጌዒ ዒንሢ ማላኔ።

\VS{16}ዬያሮ ናንጊና ናንጋ ጎዳ ጋዓሢ ያዺኬ፦ «ዓካሪ ታኣኒ ማኣሪ ማዢሮ ዓይፆይዳ ጌሦ ዶዲ ሹቺ ፂዮኔይዳ ዾቃንዳኔ፤ ዒዚያ ዒዛም ማርካዺንቴያ፥ ቦንቺንቴ ሄሎ ሹቺ ማዓንዳኔ፤ ዒዛ ጉሙርቃሢ ቢያ ዻውሲንታዓኬ።
\XREF{}{{\XO 28:16 }{\XT{ዓይኑ. 118፡22-23፤ ሮሜ 9፡33፤ 10፡11፤ 1ጴፂ. 2፡6።}}}

\VS{17}ዒዛኮ ዋርቆ ዎዳራ ፒዜ ዎጌ፥ ፒዙሞ ሚፆ ዓንጋኣ ፂሉሞ ማዓንዳኔ፤ ዒንሢኮ ፑኖ ካዮ ማዔ ሉኡዙሞ ሻቺ ዒርዚ ፒፂ ዓኣዻንዳኔ፤ ዒንሢኮ ዓኣሺንቶ ቤዞዋ ዲጳ ባይዛንዳኔ።

\VS{18}ሃይቦና ዎላ ዒንሢ ጌስቲ ቱኬሢ ሃይሳ ጉሪ ማዓንዳኔ፤ ሃይቄ ዓሶ ዓጮና ዎላ ጫኣቄ ጫኣቁማኣ ዒንሢኮ ሻሂንታንዳኔ፤ ዱማ ዱማ ባይሲንታ ዔሩዋንቴ ሙካኣና ዒንሢኮ ጋፒንሢ ማዓንዳኔ።

\VS{19}ዬይ ዓኣዻ ዎዶና ቢያ ዒንሢ ዔኪ ዴንዳንዳኔ፤ ጉቶንታ ሮኦሮንታ ዒባኖንታ ዬይና ዓኣዻንዳኔ፤ ዬያ ኪኢቶ ዋይዚፃ ዒንሢም ዲቃቲሢ ሚርጊሻያ ማዓንዳኔ።»

\VS{20}ፒሺንቲ ላሁውጉዲ ሻኣሎማ ቃሚሢኬ፤ ዑፆ ፔኤኮ ጉቤ ካንቁዎጉዲ ዓፒሎማ ዻካኬ ጌይንታ ሃይሳ ዒንሢዳ ኩማንዳኔ።

\VS{21}ናንጊና ናንጋ ጎዳ ጳራፂሜ ጌይንታ ዹኮ ቶኦኮና ጌባዖኔ ዶኦጮናይዳ ማዼ ጎይፆ ሃሢያ ፔኤኮ ዔርቲባኣ ማዾ ማዻኒና ዓሲም ዓኪ ማዔ ማዾ ማዺ ኩንሣኒ ዔቃንዳኔ።
\XREF{}{{\XO 28:21 }{\XT{ዒያ. 10፡10-12፤ 2ሳሙ. 5፡20፤ 1ፆኦሲ. ዓሃኬ 14፡11።}}}


\par }{\PP \VS{22}ቢያ ባኮ ዎይሣ ጎዳ ዓጬሎ ጉቤ ባይዛኒ ኬሊ ጌሤሢ ታኣኒ ዋይዜሢሮ ዒንሢኮ ዓማሎ ሃሹዋቴ፤ ዒንሢ ሂዲባኣቴ ቱኡሲ ዒንሢ ካፓንዳኔ።


\par }{\SH ፆኦሲ ዔራይቶ
\par }
{\PP \VS{23}ታኣኒ ዒንሢም ኬኤዛ ባኮ ዋይዙዋቴ፤ ታኣኒ ዒንሢም ጋዓ ባኮዋ ቢያ ዒናፓ ዋይዙዋቴ።

\VS{24}ጎዦይዳ ዜርሢ ዜርቃኒና ዔኤቢ ቱካኒ ጊኢጊሻ ዓሲ ቢያ ዎዴ ጎሽኪ ጎሽኪ ቦኮዋ ዎዺ ጋልጋሊ ጋልጋሊ ሌሊ ናንጋ?

\VS{25}ፔቴና ጎዦ ጊኢጊሼስካፓ ካርፆ ሴኤፃ፥ ኬሙኔ ጌይንታ ሳውቃ ዼኤሻ፥ ዛርጋሢ፥ ዔልዓ፥ ዓጃ ጌይንታ ባኮንታ ዬያጉዴ ባኮ ዱማ ዱማ ዛኣራናቱዋዓዳ ዜርቃሢ?

\VS{26}ዬያ ጎሽካ ዓሢ ዔርዛሢ ፆኦሲኬ፥ ፒዜ ማዔ ጎይፆዋ ዒዛ ዻዋኔ።

\VS{27}ካርፆ ሴኤፃ ዔቦ ሺርካ ዓንጎና ሺርኪንቱዋሴ፥ ኬሙኔ ሺርካኒያ ሳርጌሎ ዖይቶና ሄርቂንቱዋሴ፤ ዬያ ባኮ ሺርካኒ ዻካ ኮኦሎጉዴ ሚሢና ጳርቂንታኔ።

\VS{28}ፓራሢ ጎቻ ሳርጌሎ ዖይታ ጊዶ ሃንታኣና ዛርጎንታ ዔልዓሢንታ ሺሺርኪንታኣፓዓቴም ዎዎዺንቱዋሴ።

\VS{29}ዬያ ቢያኮ ዔራታ ጴዻሢ ቢያ ባኮ ዎይሣ ጎዳፓኬ፤ ዒዚ ዲቃሢ ሄርሺሳ ዞሮ ዓኣያ፥ ዔራቶዋ ኩሜያኬ።




\par }\Chap{29}{\SH ዳውቴ ካታሜሎም ባዴዔ!
\par }
{\PP \VerseOne{1}ዓሪዔኤሌ\FTNT{*}{{\FR 29:1 }{\FT{ዓሪዔኤሌ ጌይፃ፦ ዬሩሳላሜ ካታሞኮ ባጎ ሱንፆኬ።
}}} ጌይንታ ዳውቴ ካታሜሎም ባዴዔ! ሌዔፓ ሌዔ ቃሲንቶንጎ፤ ቦንቾ ኬሊያ ሌዓ ሌዓ ቦንቺንቶንጎ።

\VS{2}ጋዓንቴ ታኣኒ ዓሪዔኤሌ ማንጋንዳኔ፤ ዒዛ ዬኤካንዳኔ፥ ዉኡዉይ! ጌይ ዒላታንዳኔ፤ ዒዛ ታኣም ዒንጎ ባኮ ሺኢሾ ቤዞጉዲ ማዓንዳኔ።

\VS{3}ዒዞኮ ዙሎ ታኣኒ ማንጊ፥ ዋርዲያ ቤሲያ ኮሺ ሜታሳንዳኔ። ዑፃ ዴዒ ካፒፆ ካፖ ቤዞይዳ ካፓ ዓሲ ታ ዔቂሳንዳኔ፤ ኬኤሎ ዲሮ ጊዖ ሳና ታ ኮሻንዳኔ።

\VS{4}ዒዛ ሄሊንቱዋ ዔቶ ጋራ ዓኣዖ ጌስታንዳኔ፤ ሳዖ ሲላሎይዳፓ ጌኤዛ ዒዞኮ ኬስካንዳኔ፤ ዑኡዛ ዒዞኮ ዔኤዤ ዔኤላ ዓሲ ዑኡሲጉዲ ሳዖ ዴማፓ ቱሮ ሙካንዳኔ፤ ሲላሎይዳፓ ዒዞኮ ሻካቴ ዑኡሲ ዋይዚንታንዳኔ።


\par }{\PP \VS{5}ዬሩሳላሜ! ኔ ዑፆይዳ ሞርኬ ማዒ ዔቄ ዺቦ ሞርካ ሲላሊጉዲ ዴንዲ ባይቃንዳኔ፤ ሚርጌና ዔያቶኮ ዒጊቻ ዖሎ ዓሳ ማሊንቲባኣንቴ ዢባሬ ዔኪ ዓኣዻ ዱባጉዲ ማዓንዳኔ።

\VS{6}ቢያ ባኮ ዎይሣ ጎዳ ማዔ ፆኦዛሢ ጉጉንሢ፥ ሳዓ ዓጊፂሢ፥ ዼኤፒ ዑኡሲ፥ ዓልጎ ዢባሬ፥ ዋኣሢ ጉዶንታ ሚቻ ዔዔኤታ ታሚያ ኔ ሞርኮ ዑፃ ዳኪሢና ኔና ዓውሳንዳኔ።

\VS{7}ፆኦሲም ዒንጎ ባኮ ሺኢሾ ቤዞ ማዔ ካታሜሎ ዖሊ ሜታሳ ሜሌ ካኣቶኮ ዺቦ ዖሎ ዓሳ ቢያ ዓውቲጉዲ ባይቃንዳኔ።

\VS{8}ፂዮኔ ዹኮ ዖላኒ ቡኪንቴ ሜሌ ካኣቶ ዺባ ቢያ ዓውቲና ሙዔ ጎይሣ ዎርቃዖ ጉቴ ጴጫኣና ፔቴታዖ ዻንጋ ዔኤቢ ጌሢባኣ ዓሲጉዲ፥ ዬያጉዲ ሃሣ ዓውቲና ዑሽኬጎይሣ ዎርቃዖ ጉቴ ጴጫኣና ቆርጫ ዋኣፆ ዼኤቦና ፃኣዺዓኣ ዓሲጉዲ ማዓንዳኔ።


\par }{\PP \VS{9}ዋዮና ዓኣፖና ባይቄ ጎይሣ ዓቱዋቴ! ፔቴታዖ ዎይኔ ዑሺ ዑሽኩዋዖ ማሢንቱዋቴ! ዓይጎዋ ማሣ ዑሺ ካኣሙዋዖ ጋኣዲንቱዋቴ!

\VS{10}ናንጊና ናንጋ ጎዳ ዒንሢዳ ጊንዖ ዓጌኔ፥ ዒንሢኮ ዓኣፖ ማዔ ፆኦሲ ማሊፆ ኬኤዛ ዓሶ ዒዚ ዱኡሚሴኔ፤ ዒንሢኮ ቶኦኮ ማዔ ፆኦሲ ፔጋሲ ዻዋ ባኮ ዛጋ ዓሶ ማሊፆዋ ዒዚ ካንቂ ዓኣቼኔ።
\XREF{}{{\XO 29:10 }{\XT{ሮሜ 11፡8።}}}

\VS{11}ፆኦሲ ፔጋሲ ዻዋ ባካ ቁሪንቴ ማፃኣፔ ጋርካ ቡሊንቱዋጉዲ ዓይሢ ሃሾናያ ዒንሢም ማዔኔ፤ ዬያ ማፃኣፖ ናባባኒ ዳንዳዓ ዓሲም፦ «ሃዳራ ኑም ናባቤቴራ» ጌይ ዒንሢ ዒንጋዛ፦ «ቡሊንቱዋጉዲ ዓይሢ ሃሾናሢሮ ታኣኒ ዳንዳዑዋሴ» ጋዓንዳኔ።
 
\VS{12}ጊንሣ ሃሣ ቁሪንቴ ማፃኣፔሎ ናባቢ ዔሩዋ ዓሲም፦ «ሃዳራ ኑም ናባቤቴራ» ጌዒ ዒንሢ ዒንጋዛ፥ ዒዚያ «ታኣኒ ናባቢ ዔሩዋሴ» ጋዓንዳኔ።


\par }{\PP \VS{13}ናንጊና ናንጋ ጎዳ፦ «ሃይ ዴራ ዻንጎና ታና ቦንቻኔ፤ ዒና ጋዓንቴ ታ ጊዳፓ ሃኬያኬ፤ ታና ዔያታ ካኣሽካሢ ዓሲ ኬሴ ዎጌና ዳምቤና ዔርዚ ዔርዚኬ።
\XREF{}{{\XO 29:13 }{\XT{ማቲ. 15፡8-9፤ ማር. 7፡6-7።}}}

\VS{14}ዲቃሢ ሄርሺሳ፥ ታ ዎልቄና ማዺንታ ዓኪ ባኣዚ ዎሊ ጊንፆ ታ ማዺሢና ሃያ ዴሮ ዲቃሢ ታኣኒ ሄርሺሳንዳኔ፤ ዔሮ ዓሶኮ ዔራታ ዓኣሺንታንዳኔ፤ ማሊ ጶቂሣ ዓሶኮዋ ጶቂሢፃ ባይቃንዳኔ» ጋዓኔ።
\XREF{}{{\XO 29:14 }{\XT{1ቆሮ. 1፡19።}}}


\par }{\SH ሴካ ቤርቲም ማዓንዳ ዎዛ
\par }
{\PP \VS{15}ዔያቶኮ ማሊፆ ናንጊና ናንጋ ጎዳፓ ዓኣቻኒ ዹሞይዳ ማዺ ማዺ «ዖ ኑና ዛጋይ? ዖኦኒ ኑና ዔራይ?» ጋዓ ዓሶም ባዴዔ!

\VS{16}ዒንሢ ዔኤቢ ሺሬ ባኣዚ ማዻኔ፤ ማኒ ዖቶይዳፓ ባሹዋዓዳ? ፔቴ ማዺንቴ ማዾ ማዼሢ ኮራ «ኔ ታና ማዺባኣሴ» ጋዓ? ሃሣ ጊንሣ ማዢንቴ ዖቲ ማኒ ኮራ «ኔኤኒ ኔ ማዼ ባኮ ዔሩዋሴ» ጋዓ?
\XREF{}{{\XO 29:16 }{\XT{ዒሲ. 45፡9።}}}

\VS{17}ዻካ ዎዴይዳ ሊባኖኦሴ ካያ ጎሺ ቤሲ ማዓንዳኔ፤ ጊንሣ ጎዦ ቤዛ ካይዚ ማዓንዳኔ።


\par }{\PP \VS{18}ዋዮ ባይቄ ዓሳ ናባቢንታ ማፃኣፖ ዋይዛኒ ዳንዳዓንዳ ዎዴ፥ ዹሞይዳ ናንጋ ዓኣፖ ባይቄ ዓሳኣ ፖዒ ዛጋንዳ ዎዴ ሙካንዳኔ።

\VS{19}ሼሌዔዞንሢንታ ሜታዼዞንሢንታ ናንጊና ናንጋ ጎዳ ማዔ ዒስራዔኤሌኮ ዱማዼ ፆኦዛሢ ማዼ ባኮና ዎዛዻንዳኔ።

\VS{20}ሚጪንቱዋዞንሢና ቦሂ ሺራዞንሢ ባይቃንዳኔ፤ ፑርቶ ማዻዞንሢያ ቢያ ሃይቂ ኩዳንዳኔ።

\VS{21}ሉኡዙሞ ማርካቶና ፒዜ ዓሲ ዻቢንቴያ ማሃዞንሢ፥ ጊንሣ ሃሣ ፂሎ ዓሲ ፒዜ ዎጌ ዴንቁዋጉዲ ዹቆ ማዓዞንሢ ባይቃንዳኔ።


\par }{\PP \VS{22}ዬያሮ ዓብራሃሜ ሜታሢዳፓ ዓውሴ ናንጊና ናንጋ ጎዳሢ ያይቆኦቤ ማኣሮም፦ «ታ ዴሬዮቴ! ሃካፓ ሴካ ዻውሲንቲና ቦርሲንቲ ዒንሢም ማዓዓኬ።

\VS{23}ታኣኮ ኩጮ ማዾ ማዔ ዔያቶኮ ናኣቶ ዔያቶ ባኣካ ዔያታ ዛጌ ዎዶና ታኣኮ ሱንፆ ዔያታ ዱማዼያ ማሃንዳኔ፤ ዒስራዔኤሌኮ ዱማዼ ፆኦዛሢ ዔያታ ዒጊጪ ቦንቻንዳኔ።

\VS{24}ዒና ዣኣሌዞንሢ ማሊ ጶቂሲሢ ዴንቃንዳኔ፤ ቢያዎዴ ጉንዱማዞንሢያ ዔራቶ ዔካንዳኔ።»




\par }\Chap{30}{\SH ጊብፄና ዎላ ጫኣቆና ፓሡዋ ጫኣቁሞ
\par }
{\PP \VerseOne{1}ናንጊና ናንጋ ጎዳ፦ «ዋይዞ ዒፄያ ማዔ ናኣቶም ባዴዔ! ታኣኒ ዔያቶም ጌዒባኣ ማሊሢና ዓኣዻኒ ዔያታ ኮዓኔ፤ ታ ማሊፆይዳፓ ዙላ ማዔ ጫኣቁሞ ጫኣቃኔ፥ ጎሜይዳኣ ዔያታ ጎሜ ቃሳኔ።

\VS{2}ዔያታ ታኣና ጌስቱዋዖ ማኣዶ ዖኦጫኒ ጊብፄ ዓኣዻኔ፤ ጊብፄ ዔያቶኮ ዎልቆ ማዓንዳጉዲ ኮዒሢና ጊብፄ ካኣቲ ዔያታ ጉሙርቃኔ።

\VS{3}ጋዓንቴ ጊብፄ ካኣቲ ዔያቶ ካፓ ካፒፃ ቦርሲንቲ ባንሢ፥ ዔያቶኮ ጊብፄ ጉሙርቂፃ ዻውሲንቲዳ ዔያቶ ጌልዛንዳኔ።

\VS{4}ዔያቶኮ ጊብፄ ዓጮ ዳኮና ኪኢቶ ዓሳ ፆዓኔና ሃኔሴ ጌይንታ ጊብፄ ካታሞ ሄሌኔ።
\XREF{}{{\XO 30:4 }{\XT{ማቲ. 24፡9፤ ማር. 13፡25፤ ሉቃ. 21፡26፤ ዮሃ. ፆፔዻ 6፡13-14።}}}

\VS{5}ዓይጎዋ ዔያቶ ፓሣ ባኣዚና ማኣዶዋ ማዓኒ ዳንዳዑዋ ዴሮ ባንሢ ዴንዲፃ ዔያቶም ቦርሲንቲና ዻውሲንቲ ማዓንዳኔ» ጋዓኔ።


\par }{\PP \VS{6}ኔጌቤ ጌይንታ ዳውሎይዳ ናንጋ ካዮ ቦዖም ኬኤዚንቴ ፆኦሲ ቃኣላ፦ «ኪኢቶ ዓሳ ዞባ ናንጋ ቤዞ፥ ዳኣኖጉዴ ሾኦዦና ዞኦጋ ቃራሢ ጳሽኪ ሺራ ፑርቶ ዓጮ ጊዴና ቲቂ ዓኣዼኔ፤ ዔያታ ፔኤኮ ሃሮና ጋኣላሢና ዓሲም ዒንጎ ዱማ ዱማ ኮሺ ባኣዚ ጫኣኒ ዓይጎዋ ማኣዶ ዔያቶም ማዓኒ ዳንዳዑዋ ዓጪ ዴንዳኔ።

\VS{7}ጊብፄ ማኣዳንዳኔ ጌይ ካፒፃ ጉሪኬ፤ ዬያሮ ጊብፄ ዓጮም፦ ‹ዳኣኒ ባኣ ሾኦሺ› ጋዓያ ዓማሊ ሱንሢ ታ ጌሤኔ» ጌዔኔ።


\par }{\SH ዓይሢንቱዋ ዴሬ
\par }
{\PP \VS{8}ፆኦሲ፦ «ሃሢ ዓኣዺጋፓ ሃይ ባካ ሙካ ዎዶም ዔርቴ ማርካ ማዓንዳጉዲ ዔያታ ዛጋንቴ ሳሌዳና ማፃኣፔናይዳ ፃኣፔ» ታኣም ጌዔኔ።

\VS{9}«ዔያታ ቢያ ዎዴ ፆኦሲኮ ዳምቦ ዋይዛኒ ኮዑዋ፥ ዋይዚ ዒፃያና ጌጌሻ ጉሙርቂንቱዋ ዜርሢኬ።

\VS{10}ፆኦሲ ማሊፆ ኬኤዛዞንሢም ዔያታ ሂዚ ጋዓኔ፦ ‹ፒዜ ማዔ ባኣዚ ኑም ኬኤዚፖቴ፤ ሉኡዚ ባኣዚታቴያ ኑኡኒ ዋይዛኒ ኮዓዞንሢ ሌሊ ኑም ኬኤዙዋቴ።

\VS{11}ኑኡኮ ጎይፃፓ ሴካ ሺኢኩዋቴ፤ ኑኡኮ ናንጎም ዹቆ ማዒፖቴ፤ ኑኡኒ ዒስራዔኤሌኮ ዱማዼ ዖኦዛሢ ዛላ ላሚ ዋይዛኒ ኮዑዋሴ።› »


\par }{\PP \VS{12}ዬያሮ ዒስራዔኤሌኮ ዱማዼ ፆኦዛሢ ቃኣላ ሂዚኬ፦ «ዒንሢ ታኣኮ ላቲፆ ቶኦቺ ‹ኑና ማኣዳንዳኔ› ጌዒ ጌኔ ማዾና ጌሺሢና ጉሙርቄኔ።

\VS{13}ዬያሮ ዬይ ዒንሢኮ ዻቢንታ ዳርዒ ጎኦጊ ኬዳኒ ዑኬያ፥ ዶዒፃኣ ሩኡሪና ማዓንዳ ሹቺና ኬልቂ ዲርቆና ዖዶሲ ዲሢጉዲ ማዓንዳኔ።

\VS{14}ሃይቄስካፓ ታሚ ካኣሾንዶ ኩንዔ፥ ጊንሣ ሃሣ ዋኣሢ ዱዓኒ ማዓ ኩንዔያ ዔኪንቲንዱዋጉዲ ሃይቂ ጋኣጪንቴ ዖቲ ዒንሢ ማዓንዳኔ።»


\par }{\PP \VS{15}ዒስራዔኤሌኮ ዱማዼ ናንጊና ናንጋ ጎዳ ማዔ ፆኦዛሢ፦ «ዒንሢ ታ ባንሢ ማዒ፥ ሃውሺያ ሃውሺ ዻቂንታ ዴንቃንዳኔ፤ ጊንሣ ሃሣ ዚቲ ጌዒሢና ጉሙርቂሢናኣ ዎልቄ ዒንሢ ዴንቃንዳኔ፤ ዒንሢ ጋዓንቴ ዋይዚ ዒፄኔ።

\VS{16}ዬያይዶንዶሢ ሃሺ ሩኡራ ፓሮ ቶጊ ዒንሢኮ ሞርኮ ኩጫፓ ቶላኒ ዒንሢ ማላኔ፤ ዬያሮ ዒንሢ ጳሽካንዳኔ፤ ዒንሢ፦ ‹ፓራሢ ኑኡኮ ሚርጌና ሩኡራያኬ› ጋዓንዳኣ ናንዳኔ ጋዓንቴ ዒንሢ ዳውሳ ዓሳ ዒንሢዳፓ ባሼ ሩኡራያ ማዓንዳኔ።

\VS{17}ዹኬ ቶኦካ ዾቂንቴ ባንዲራጉዲ፥ ጌሜሪዳ ዔቂሶና ማላታ ማዒ ዒንሢ ዓታንዳያ ሄላንዳኣና ፔቴ ዓሲ ሄርሺንቴ ሄርሺንቶሮ ዒንሢኮ ሺያ ዓሲ ጳሽካንዳኔ፤ ዶንጎ ዓሲ ሄርሺንቴያሮ ዒንሢ ቢያሢ ጳሽኪ ፑናንዳኔ።

\VS{18}ዬይ ቢያ ማዔቴያ ናንጊና ናንጋ ጎዳ ዒንሢም ዓቶም ጋዓኒ ጊኢጊንቴኔ፤ ናንጊና ናንጋ ጎዳ ማዔ ዖኦዛሢ ፒዜ ዎጋያ ማዔሢሮ ዒንሢም ሚጪንታኒ ናሽኬኔ፤ ዬያሮ ዒዛ ጉሙርቃዞንሢ ቢያ ዓንጂንቴያኬ» ጋዓኔ።


\par }{\SH ፆኦሲ ዴሮ ፔኤኮ ዓንጃንዳሢ
\par }
{\PP \VS{19}ዒንሢ ዬሩሳላሜኮ ፂዮኔይዳ ናንጋ ዴራ! ሃካፓ ሴካ ዒንሢ ዬኤካዓኬ፤ ፆኦሲ ሚጪንታያታሢሮ ዒዛኮ ማኣዶ ኮዒ ዒንሢ ዒላታ ዎዶና ዋይዚ ዒንሢም ዒ ማሃንዳኔ።

\VS{20}ሚርጌ ሜቶ ጊዴና ዒንሢ ዓኣዻንዳጉዲ ናንጊና ናንጋ ጎዳ ማዼቴያ ዒዚ ዒንሢዳፓ ዓኣሺንታዓኬ፥ ዓኣፓ ዒንሢሲ ዒዛ ዛጋንዳኔ።

\VS{21}ዒንሢ ጎይፃፓ ኬስኪ ሚዛቂ ሻውላ ጌዔቴያ ዒንሢኮ ጊንፆ ዛሎና «ፒዜ ጎይፃ ሃኖኬ! ሃይና ዓኣዹዋቴ!» ጋዓ ዑኡሲ ዒንሢ ዋይዛንዳኔ።

\VS{22}ቢሮና ዎርቆና ዒንሢኮ ጳርቂ ኮሾና ሜሌ ፆኦዞ «ኑ ኮራፓ ሴካ ሃኩዋቴ» ጌዒ ዓዳ ዒኢቴ ባኣዚጉዲ ኬኤሪ ዒንሢ ዳካንዳኔ።

\VS{23}ዒንሢ ዜርፆ ዜርቃ ዎዶና ባቃሎ ዒንሢኮ ዑጊሳኒና ሚርጌ ሃኣኮ ዒንሢ ዴንቃንዳጉዲ ማሃኒ ፆኦሲ ዒሮ ዒንሢም ዳካንዳኔ፤ ሃሣ ባኣታ ዒንሢኮ ሚርጌ ሄንቆ ቤሲ ዴንቃንዳኔ።

\VS{24}ዒንሢኮ ጎሽካ ጌማቶና ሃሮና ኬሌቺና ኮይዚ ዔኪ ጌሦና ሶኦጌጉዲ ዓኣፃ ጎቦንታ ሜልዚ ዖሃንታ ሙዓንዳኔ።

\VS{25}ዴሮይዳ ባይሲንታ ሄላ ዎዶና፥ ኬልቂ ዲርቆና ዲፃኣ ሻሂንታኣና ዼኤፖ ዹኮና ጌሜሮናይዳፓ ዎታ ዋኣሢ ጎዓንዳኔ።

\VS{26}ፆኦሲ ዴሮኮ ሜቂፆ ኮኦላኣና፥ ዒዚ ኪፃሴሢያ ፓሣኣና ዓጊና ዓቦጉዲ ፖዓንዳኔ፤ ጊንሣ ሃሣ ዓቦኮ ፖዓ ላንካይ ኬሊ ዓቢ ፔቴና ፖዒሶጉዲ ዖይዺ ፖዓንዳኔ።


\par }{\SH ፆኦሲ ዓሶኦሬይዳ ሜቶ ዓጋንዳሢ
\par }
{\PP \VS{27}ናንጊና ናንጋ ጎዳ ታሚ ሎስቶና፥ ጩጩባ ዻጎና ሃኬፓ ሙካኔ፤ ዒዚ ኬኤዛኣና ዑኡዛ ዒዛኮ ታሚጉዲ ዔዔኤታኔ።

\VS{28}ዑኡዛ ዒዛኮ ዖዲ ባቃኖ ሄላንዳኣና ዓኣ ዎርዚ ዲጲጉዲ ፒፂ ዔኪ ዓኣዻያኬ፤ ዎንፒቴና ሃኣኮ ጌኤሾሢጉዲ ዴሮ ዒ ፒዺሲ ባይዛንዳኔ፥ ዔያቶኮ ዻንጎይዳ ጎይፆ ዻቢሳ ቢፃላኣ ኩልሳንዳኔ።

\VS{29}ዒንሢ ጋዓንቴ ዎዛዻንዳኔ፤ ዖኦሲም ዱማዼ ቦንቾ ኬሎና ዓይናዻሢጉዲ ዒንሢ ዓይናዻንዳኔ፤ ናንጊና ናንጋ ጎዳኮ ዹኮ፥ ዒስራዔኤሌኮ ላላሢ ባንሢያ ሹሉንጎ ዋርቂ ዋርቂ ዎዛና ኬስካ ዓሶጉዲ ዒንሢያ ዎዛዻንዳኔ።


\par }{\PP \VS{30}ናንጊና ናንጋ ጎዳ ፔኤኮ ቦንቾ ዑኡዞ ዒንሢ ዋይዚሳንዳኔ፤ ዒዛኮ ዎልቆ ታሚጉዲ ዔኤቲ ሚቻ ዻጎ፥ ዢኢፖ፥ ጉጉንፆ፥ ሹቺጉዴ ሻጮዋ ኬይሲሢና ዔርዛንዳኔ።

\VS{31}ናንጊና ናንጋ ጎዳኮ ዑኡዛ ዓሶኦሬ ዓሶ ዲቃሣንዳኔ፤ ዒዛኮ ኮኦላኣ ዔያቶ ጳርቃንዳኔ።

\VS{32}ዓሶኦሬ ዓሶይዳ ዒ ሜቶ ዓጋኣና ናንጊና ናንጋ ጎዳኮ ዴራ ካራቤ ባዒ፥ ፔቴ ሻሺና ዴንሦ ጎኦሎዋ ዋርቃንዳኔ፤ ዓሶኦሬ ዖላሢ ፔኤሮ ፆኦሲኬ።

\VS{33}ሚርጌ ሌዔኮ ቤርታ ዓሶኦሬ ካኣቲ ሚቺንታንዳ ቤሲ ጊኢጊንቴኔ፤ ዬና ቤዜላ ዳልጊ፥ ዔቴ፥ ሃሣ ሚርጌ ሃንፂሌና ታሚያ ዓኣ ቤሲኬ፤ ፆኦሲኮ ዑኡዛ ሙርቁንሢጉዲ ዬያ ሙዓንዳኔ።




\par }\Chap{31}{\SH ጊብፄ ጉሙርቂፃ ጉሪ ማዒፆ
\par }
{\PP \VerseOne{1}ሚርጌ ፓራሢንታ ሳርጌሎ ዖይቶንታ ፖኦሊሳኣ ዓኣ ዶዶ ማዔ ጊብፄኮ ዖሎ ዓሶ ጉሙርቂ ማኣዳሢ ዴንቃኒ ዒኢካ ዴንዳ ዓሶም ባዴዔ! ዔያታ ዒስራዔኤሌኮ ዱማዼ ናንጊና ናንጋ ጎዳ ማኣዶ ሺኢቁዋሴ፥ ሃሣ ዒዛኮ ዳምቦዋ ዔያታ ዔኩዋሴ።

\VS{2}ጋዓንቴ ናንጊና ናንጋ ጎዳ ዔሮኬ፤ ዱማ ዱማ ባይዛ ባኣዚያ ዒ ዔኪ ሙካኔ፤ ዒ ኬኤዜ ቃኣሎ ጊንሢም ማሁዋሴ፤ ፑርቶ ዓሶ ማኣሮና ዬያ ፑርቶ ዓሶ ማኣዳ ዓሶ ባይዛኒ ዒ ዔቃኔ።

\VS{3}ጊብፄ ዓሳ ዓሲ ማዓንዳፓዓቴም ፆኦሲቱዋሴ፤ ፓራሢያ ዔያቶኮ ሃይቃ ሼምፔና ዓኣያ ማዓንዳፓዓቴም ዓያናቱዋሴ፤ ናንጊና ናንጋ ጎዳ ዻጋዺ ዔቃ ዎዶና ማኣዳያ ማዔ ካኣቲ ዹቂንታንዳኔ፥ ማኣዲንታ ካኣቲያ ዶዓንዳኔ፥ ላምዓሢ ዎሊ ዔኪ ባይቃንዳኔ።


\par }{\PP \VS{4}ናንጊና ናንጋ ጎዳ ታኣም ሂዚ ጌዔኔ፦ «ዞቢ ቆልሞ ዎዺ ጉዻ ዎዶና ቆልሞ ሄንቃ ናኣታ ዎሊ ዔኤሊ ዎዚ ዒላቴቴያ ዔያቶኮ ዒላታ ዞባሢ ዒጊቹዋሢጉዲ ታኣኒያ ቢያ ባኮ ዎይሣ ጎዳ ፂዮኔ ዹኮና ጌሜሮናይዳ ዖልዚሮ ኬዳንዳኔ።

\VS{5}ካፒ ፔኤኮ ማኣራ ዓኣ ናኣቶ ዔኤቢ ዔካያይዳፓ ቃዛኒ ባራኒ ዓጮ ሺራሢጉዲ ታኣኒ ቢያ ባኮ ዎይሣ ጎዳ ዬሩሳላሜ ዔኤቢ ሄሉዋጉዲ ቃዛንዳኔ፥ ላኣጋንዳኔ፥ ዓውሳንዳኔ፥ ዑፃኣ ሺሪያ ታ ዒዞ ዻቂሻንዳኔ።


\par }{\PP \VS{6}«ዒስራዔኤሌ ዴሬዮቴ! ጋፒ ዒንሢ ዒፄሢ ባንሢ ማዑዋቴ!

\VS{7}ዒንሢኮ ጎሞ ኩጮና ቢሮንታ ዎርቆንታይዳፓ ዒንሢ ኮሼ ሜሌ ፆኦዞ ቢያ ዢቢ ዒንሢ ሃሻንዳ ዎዴ ሙካንዳኔ።

\VS{8}ዓሶኦሬ ዓሳ ዓሲሮ ማዒባኣ ጬንቻ ዓፓሮና ሃይቃንዳኔ፤ ዬያ ጬንቾ ዓፓሮ ቤርታ ዔያታ ዔቃዓኬ፤ ዔያቶኮ ዼጌ ዓሳ ዎልቄና ማዺሾ ማዾ ማዻንዳኔ።

\VS{9}ዲቃሣ ባኣዚ ሙካ ዎዶና ዔያቶኮ ዋርዲያ ዶዓንዳኔ፤ ዔያቶ ዖሎ ዓሶኮ ሱኡጋ ፔኤኮ ባንዴሮ ሃሺ፥ ጎጋይቂ ጎጋይቂ ጳሽካንዳኔ።» ታማ ፂዮኔይዳ፥ ናኣባና ዬሩሳላሜይዳ ማዔ ናንጊና ናንጋ ጎዳሢ ሃያ ኬኤዜኔ።




\par }\Chap{32}{\SH ፂሉሞና ዎይሣ ካኣቲ
\par }
{\PP \VerseOne{1}ፂሎና ዎይሣንዳ ካኣቲ ኬስካንዳ ዎዴ ሙካንዳኔ፤ ቢታንታ ዓኣ ዓሳኣ ፒዜና ዎጋንዳኔ።

\VS{2}ዬያታ ፔቴ ፔቴሢ ዢባሬፓ ካናዺ ቶሎያ፥ ዢኢፓፓኣ ዓይሳ ቤሲ ማዓንዳኔ፤ ዋኣፃ ባኣ ዳውሎይዳ ዓልቃ ዋኣሢጉዲ፥ ዓባ ሜታሳ ዳውሎይዳኣ ዼኤፒ ላሌ ሹቺጉዲ ሺቢ ማዓንዳኔ።

\VS{3}ዛጋ ዓሳ ዓኣፖ ማይ ዱኡሚንዱዋሴ፤ ዋይዛኒ ዳንዳዓ ዓሶኮዋ ዋያ ዋይዛንዳኔ።

\VS{4}ሩኡራ ዓሳ ጊቢ ዳንዳዓንዳኔ፥ ዔራኣ ማዓንዳኔ፤ ዻንጋ ቁንጫልቃ ዓሳ ፒዚሲ ጌስታንዳኔ።

\VS{5}ዔኤያ ማዔ ዓሲ ሃካፓ ሴካ ጫዋ ጌይንቲንዱዋሴ፤ ፓሡዋ ማዔ ዓሳኣ ቦንቺንታዓኬ።

\VS{6}ዔኤዮ ዓሳ ዔኤያቶ ሃይሴ ጌስታኔ፤ ዒና ዔያቶኮ ቢያ ዎዴ ዻቢንቲ ማዻኒ ማላያኬ፤ ናንጊና ናንጋ ጎዳ ዛሎ ዣኣሌ ሃይሴ ዔያታ ዳልጊሻኔ፤ ናይዺንቴ ዓሶ ሙኡዚ ዔያታ ላኣጋኔ፤ ዼኤቢንቴ ዓሶማኣ ዋኣሢ ዔያታ ዒንጉዋሴ።

\VS{7}ፓሡዋ ዓሶኮ ማዻ ፑርቱሞኬ፤ ዎዚ ማንቆ ዓሶኮ ጌኤዛ ፒዜ ማዔታቴያ ሉኡዙሞ ኬኤዚሢና ማንቆ ዓሶ ባይዛኒ ፑርቱሞ ማሊ ዔያታ ቱካኔ።

\VS{8}ጫዋ ዓሲ ጫዋኬ፤ ዒዚ ፔኤኮ ጫዋቶና ዶዲ ናንጋኔ።


\par }{\SH ዖቶርቂ ናንጋ ላኣሌሎም ኬኤዚንቴ ላቲሢ
\par }
{\PP \VS{9}ዒንሢ፥ ዔኤቢ ቢያ ዒንሢም ኮሽኬም ዖቶርቂ ናንጋ ላኣላ ዔቂጋፓ ታ ዑኡዞ ዋይዙዋቴ፤ ዒንሢኮ ዓኣ ባኮ ጉሙርቂ ናንጋ ላኣላ ሃይሶ ታኣኮ ዋይዙዋቴ።

\VS{10}ዒንሢ ዒንሢኮ ዓኣ ባኮ ጉሙርቄ ላኣላ ሌዔ ኩሚባኣ ጋርሲዳ ዎዛ ቲቂሳ ሜታ ዒንሢ ሄላንዳኔ፤ ዎይኖይዳፓ ማዔቴያ ሜሌ ቱኪንቴ ባኮ ቢያፓ ጊዳ ዓኣፒ ዒንሢ ዔካዓኬ።

\VS{11}ሃይማ ሄላንዳኣና ማሊ ሜታዺሢና ዋዪሢና ባኣያ ማዒ ዖቶርቂ ዒንሢ ናንጌኔ፤ ሃሢ ጋዓንቴ ዒጊቹሞና ጎጋይቁዋቴ! ዓፒሎ ዒንሢኮ ጉሲ ሲዬ ፓቲሌ ማኣዑዋቴ።

\VS{12}ዎዛሳያ ማዔ ማሎ ጎዦሮ፥ ዎይኖ ቱኮ ቤዛኣ ቢያ ባይቄሢሮ ዒንሢኮ ዳዶ ዱሊ ዱሊ ዬኤኩዋቴ።

\VS{13}ዓንጊሢ ቶሻና ጋውዲና ታኣኮ ዴሮ ጎዣ ባቃሌኔ፤ ዓሳ ዎዛና ናንጋ ማኣሮና ኮሢ ሌሊ ማዔ ሃኖ ካታሜሎ ዛሎ ዬኤኩዋቴ!

\VS{14}ካኣቱሞ ማኣራኣ ዓቱዋዖ ባዓ ማዓንዳኔ፤ ካኣቲ ካኣታዻ ካታሜላ ዔኤቢ ባኣ ዓሲ ናንጉዋ ዳውሌ ማዓንዳኔ፤ ዒኢካ ናንጎ ማኣሮንታ ካፒፆ ካፖ ሴኤላኣ ዶዓንዳኔ፥ ዬካፓ ኪርሞሌ ፂካ ቤሲና ቆልሞ ሄንቃ ቤሲ ማዓንዳኔ።


\par }{\PP \VS{15}ዬይ ማዓንዳሢ ፆኦሲ ፔ ዓያኖ ሎፓ ላኣላንዳኣና፥ ዓሳ ናንጉዋ ዳውላኣ ማሊ ዓጪ፥ ማሎ ሳዓኣ ካይዚ ማዓንዳያ ሄላንዳኣናኬ።

\VS{16}ዓጬሎይዳ ቢያ ጎኑሞና ፒዜ ዎጌና ማዺንታያ ማዓንዳኔ።

\VS{17}ፂሉሞ ማዻ ኮሹሞ ዔኪ ሙካንዳኔ፤ ዬያ ፂሉሞኮ ዓኣፓ ዲቃቲሢ ባኣያና ጉሙርቂ ናኣናና ናንጊሢ ማዓንዳኔ።

\VS{18}ፆኦሲ ዴራ ማሊ ሜታዺሢና ዋኣዪሢናይዳፓ ኬስካንዳኔ፤ ማኣራ ዔያቶኮ ሂርጋ ባኣያ ኮሹሞና ናንጎያ ማዓንዳኔ።

\VS{19}ሻቺ ዒርዚና ዴኤሎ ካያ ሻርቢንቲ ጋፒ፥ ካታሜላኣ ዶዒ ፑርቴቴያ፥

\VS{20}ዒንሢ ዎሮ ዓጫ ዓጫ ጎዦ ጎሽካንዳሢሮ፥ ዒንሢኮ ባኣቶና ሃሮናም ሄንቆ ቤሲ ጊዳ ዴንቃንዳሢሮ ዒንሢ ዓንጂንቴያኬ።




\par }\Chap{33}{\SH ማኣዶ ዴንቃኒ ሺኢቂንቴ ሺኢጲሢ
\par }
{\PP \VerseOne{1}ዖኦኒያ ኔና ባይዙዋንቴ ባይዛሢዮ! ዖኦኒያ ኔኤም ጌኔ ማዺባኣንቴ ጌኔ ማዻሢዮ ኔና ባዴዔ! ኔኤኒ ባይዚፆ ሃሻኣና ኔኤሮ ኔ ባይቃንዳኔ፤ ጌኖ ማዾ ኔ ሃሻኣና ኔኤም ጌኔ ማዺንታንዳኔ።


\par }{\PP \VS{2}ናንጊና ናንጋ ጎዳሢዮ! ኑና ማኣሬ፥ ኔና ኑኡኒ ጉሙርቃኔ፤ ኬላ ኬላ ኔኤኮ ካፒፃ ኑኡፓ ሺኢኮፓ፥ ኑ ሜታዻኣና ኑና ዓውሴ።

\VS{3}ኔኤኮ ዑኡዛ ጉጉንሣኣና ዴራ ዓኣሺንታኔ፤ ኔኤኒ ዔዔቃኣና ካኣታ ዴንዲ ባይቃኔ።

\VS{4}ዓቢሢ ቡኩሲንታሢጉዲ ሜሌ ዴራ ዲዒንቲ ዔውታንዳኔ፤ ማካ ኮኦማሢጉዲ ዓሳ ዲዒፆሮ ሩኡራንዳኔ።


\par }{\PP \VS{5}ናንጊና ናንጋ ጎዳ ቢያኮ ዑፃኣኬ! ጫሪንጮይዳ ዒ ናንጋኔ፤ ፂዮኔይዳ ፂሉሞና ፒዜ ዎጌና ኩሙሢ ማዺንታያ ዒ ማሃንዳኔ።

\VS{6}ዴሮኮ ፃጳሢ ዒዛኬ፤ ዴሮም ዻቂንታንታ ዔራቶንታ ዒዚ ዒንጋኔ፤ ዒዛ ዒጊጪፃ ዔያቶኮ ዼኤፒ ቆሎ ማዓንዳኔ።


\par }{\PP \VS{7}ዔያቶ ዼጌሢ ማኣዶ ዴንቃኒ ጎይፆይዳ ዎማይዲ ዒላታቴ፥ ኮሹሞ ኪኢቶ ዔኪ ዓኣዼዞንሢ ዎማይዲ ጎጋይቂ ዬኤካያታቴያ ሂንዳ ዛጉዋቴ።

\VS{8}ዳልጎ ጎይፃ ጉሪ ማዔኔ፤ ዬያ ጎይፆና ዓኣዻ ዓሲ ባኣሴ፤ ጫኣቆና ጫኣቁማ ሃሺንቴኔ፤ ሳላዾና ሳላኣ ሻሂንቴኔ፤ ዞሮ ዞራ ዓሳ ቶኦቺንቴኔ።

\VS{9}ሳዔላ ሜሌኔ፤ ጉሪያ ማዔኔ፤ ሊባኖኦሴ ዴኤላ ሹሊ ቦርሳያ ማዔኔ፤ ሳኣሮኔ ዶኦጫ ዳውሌ ማዔኔ፤ ባኣሳኔንታ ቄርሜሎሴ ዹኮንታይዳ ዓኣ ሚፆኮ ዒላዣ ዲኢኔኔ።


\par }{\PP \VS{10}ናንጊና ናንጋ ጎዳ ሂዚ ጋዓኔ፦ «ዓካሪ ታኣኒ ዔቃንዳኔ፥ ቦንቺንታንዳኔ፥ ዼግ ዼጊያ ጋዓንዳኔ።

\VS{11}ዒንሢ ሃኣኮኮ ጎቦ ጎጳዺ ዲልባ ሾዓኔ፤ ዑኡዛ ዒንሢኮ ታሚ ማዒ ዒንሢ ጌኤካኔ።

\VS{12}ዒንሢ ቦኦሪንቶ ኬሳኒ ሚቺንታ ሹጮጉዲ፥ ጊንሣ ሃሣ ታሚዳ ሚቺንታ ዓንጊሢጉዲ ማዓንዳኔ።

\VS{13}ዒንሢ ሃኬይዳ ዓኣዞንሢ ታ ማዼ ባኮ ዋይዙዋቴ፤ ዒንሢ ዑኬ ዓኣ ዓሳ ዎልቆ ታኣኮ ዔሩዋቴ።»


\par }{\PP \VS{14}ፂዮኔይዳ ዓኣ ጎሞ ዓሳ ዒጊጫኔ፤ «ኑ ዒዛ ዔሩዋሴ» ጋዓ ዓሳ ጎጋይቃኔ፤ «ኑ ባኣኮይዳፓ ሚቻ ታሚና ዎላ፥ ጊንሣ ሃሣ ናንጊና ዔኤቴ ጎይሣ ዴዓ ታሚናኣ ዎላ ናንጋኒ ዳንዳዓይ ዖናዳይ?» ጋዓኔ።

\VS{15-16}ፂሎ ባኣዚ ማዻዞንሢ፥ ፒዜ ባኣዚ ጌስታዞንሢ፥ ጌሺሢና ዴንቆ ሚኢሼ ቦሂ ሃሻዞንሢ፥ ዴሜና ዒንጎ ሚኢሼ ኩቻ ካኣማኒ ኮዑዋዞንሢ፥ ዓሲ ዎዻኒ ዞርቶ ዞሮ ዋይዛኒ ናሽኩዋዞንሢንታ ፑርታ ባኣዚ ዛጊሢፓ ፔ ዓኣፖ ሺርሻዞንሢ ዼጌ ቤሲዳ ናንጋንዳኔ፤ ዔያቶ ጎኦቢ ዓውሳሢ ዼኤፖ ሹጮ ማዓንዳኔ፥ ሙዖ ባኣዚያ ዔያታ ዴንቃንዳኔ፥ ዑሽኮ ዋኣፃኣ ዔያቶኮ ባይቃዓኬ።


\par }{\PP \VS{17}ዒንሢ ዒንሢ ዓኣፖና ቦንቺንቴ ካኣታሢ ዛጋንዳኔ፤ ዒዚ ዎይሣንዳ ዳልጎ ዓጮ ሃኬና ዒንሢ ዛጋንዳኔ።

\VS{18}ዒንሢዳ ሃያኮ ቤርታ ሄሌ ሜታሢ ጶቂሲ፦ «ሱኡጋሢ ዎካ ዓኣይ? ጊኢሮ ጊኢሪሻሢ ዓንካዳይ? ካፒፆ ካፓ ዓሶኮ ሱኡጋሢያ ዎካዳይ?» ዒንሢ ጋዓንዳኔ።

\VS{19}ዒንሢ ማሊ ጶቂሣኒና ዔራኒያ ዳንዳዑዋ ሻኣካ ዻንጎና ሄርሺንታ ሜሌ ዴሮ ማይ ሃይፓ ሴካ ዒንሢ ዛጋዓኬ።

\VS{20}ዔርቴ ካኣዦ ቦንቾ ኑኡኒ ቦንቻ ፂዮኔ ካታሞ ዛጉዋቴ፤ ኮሹሞና ዒንሢ ናንጋንዳጉዲ ጊኢጊንቴ ዬሩሳላሜ ዛጉዋቴ! ፃውና ዒዞኮ ቱጊንቱዋ፥ ሱዛ ዒዞኮ ዱጱዋያና ቤዛፓ ዓጊፁዋ ዓፒላ ማኣሪ ዒዛ ማዔኔ።

\VS{21}ናንጊና ናንጋ ጎዳ ኑኡኮ ዎልቃሢ ማዔም ዒኢካ ዖኦኒያ ዋኣፆና ፒንቆ ጎንጎ ዒሺ፥ ዼኤፖ ዋኣፆ ካኣሚሎዋ ቶጊ ኑና ዖላኒ ሙኩዋ ዳልጊ ዎርዚ ኑኡኮ ዓኣያ ማዓንዳኔ።

\VS{22}ናንጊና ናንጋ ጎዳ ኑኡኮ ዎጋሢ፥ ዎጎ ኑኡም ዒንጋሢና ካኣታሢናኬ፤ ኑና ዻቂሻሢያ ዒዛኬ።

\VS{23}ዴራ ዒንሢኮ ጋዓንቴ ቱርቱሮ ሱዛ ዴልፔያ፥ ቱርቱራኣ ዶዲሺ ዾቂንቲባኣ፥ ሻሮ ጌይንታ ባካኣ ዑፃ ዓጊንቲባኣ ዋኣሢ ካኣሚሌጉዲኬ፤ ዬያሮ ሚርጌ ባኣዚ ዲዒንቲ ዔውታንዳኔ፤ ዎቦ ዓሳኣ ዓቱዋዖ ጌሊ ዔካንዳኔ።

\VS{24}ፂዮኔይዳ ናንጋ ዓሶ ባኣካፓ፦ «ታና ሃርጌኔ!» ጋዓንዳይ ባኣሴ፤ ዬካ ናንጋ ዓሳ ቢያ ጎሜፓ ማኣሪንቲሢ ዴንቃንዳኔ።




\par }\Chap{34}{\SH ፆኦሲ ፔ ሞርኮይዳ ሜቶ ዓጋንዳያ ማዒፆ
\par }
{\PP \VerseOne{1}ዒንሢ ሃይ ዴራ ሃኒ ሙኪ ዋይዙዋቴ፥ ዒንሢ ሃይ ዓሳ ማሊ ጶቂሡዋቴ፤ ሳዖና ዒኢካ ዓኣ ማዢንታ ቢያ ዋይዞንጎ።

\VS{2}ናንጊና ናንጋ ጎዳ ዴሮ ቢያሢ ዑፃ ዻጋዼኔ፤ ዒዛኮ ዼኤፖ ዻጋ ዔያቶኮ ዖሎ ዖላ ዓሶ ቢያይዳኬ፤ ጋፒሲ ዔያቶ ዒ ባይዛንዳኔ፤ ዔያታ ጬንቾ ዓፓሮና ሃይቃንዳጉዲ ዓኣሢ ዔያቶ ዒዚ ዒንጋንዳኔ።

\VS{3}ሌዛ ዔያቶኮ ቢያ ቤስካ ኬኤሪንቲ ዎዎዓንዳኔ፥ ዱኡኪንቲንዱዋሴ፤ ዹካ ዔያቶኮ ሱጉሢ ሌሊ ማዓንዳኔ።

\VS{4}ዓቦንታ ዓጊኖንታ ዦኦጋሢያ ቢያ ባይቃንዳኔ፤ ጫሪንጫ ዜዺጉዲ ቁሪንቲ ዴንዳንዳኔ፤ ዦኦጋሢያ ዎይኖና ቤሌሶ ሚፆናኮ ዒላዣ ዲኢናሢጉዲ ዲኢናንዳኔ።


\par }{\PP \VS{5}ናንጊና ናንጋ ጎዳኮ ጬንቾ ዓፓራ ጫሪንጮይዳ ዓኣዖ ሱጉፆ ዑሽኪ ሚሽኬኔ፤ ዓካሪ ዔዶኦሜና ዒ ጋዳንቄ ዴሮና ባንሢ ባይዛኒ ኬዳንዳኔ።
\XREF{}{{\XO 34:5 }{\XT{ዒሲ. 63፡1-6፤ ዔር. 49፡7-22፤ ሂዚ. 25፡12-14፤ 35፡1-15፤ ዓሞ. 1፡11-12፤ ዓብዲ. 1-14፤ ሚል. 1፡2-5።}}}

\VS{6}ናንጊና ናንጋ ጎዳም ዒንጎያ ማዒ ሺኢኬ ማራቶና ዋኒናኣቶና ሹኪንታ ዎዶና ዔያቶኮ ሱጉፆንታ ሃኣቦንታ ጬንቾ ዓፓሮ ማራሢጉዲ ጬንቾ ዓፓራ ዔዶኦሜ ዓሶ ሱጉፆና ሃኣቦና ማሪንታንዳኔ፤ ፆኦሲ ዬያ ዒንጊፆም ሺኢካ ባኮ ቦፄራ ካታሞይዳ፥ ዬያ ዼኤፖ ሹፖ ዔዶኦሜ ዓጮይዳ ሺኢሻንዳኔ።

\VS{7}ዒማና ዔዶኦሜ ዓሳ ሜኤኒንታ ዚያ ጌማይንታ ዎፓናንታጉዲ ሎኦማንዳኔ፤ ዓጬላ ዔያቶኮ ሱጉፆ ዑሽኪ ሚሽካንዳኔ፥ ዔያቶኮ ሃኣባ ሳዖ ማሊሻንዳኔ።

\VS{8}ናንጊና ናንጋ ጎዳ ፂዮኔ ዓሶ ዛሎ ዔቃኒና ኮሞዋ ማሃኒ ሙካንዳ ሌዖና ኬሎና ቱኬኔ።


\par }{\PP \VS{9}ዔዶኦሜ ዓጮኮ ዎራ ሺዲ ባንሢ፥ ሳዖ ዓጫኣ ሙርቁንሢ ባንሢ ላኣሚንታንዳኔ፤ ዬካፓ ዓጬላ ጉቤ ሚጫንዳኔ።

\VS{10}ዬይ ታማ ሮኦሪና ዋንቴና ዔኤታንዳኔ፤ ጩባ ዒዞይዳፓ ኬስኪፆ ናኣናና ጋፑዋያ ማዓንዳኔ፤ ሳዔላ ኬስካ ዎዶ ቢያይዳ ፓሡዋያ ጉሪ ማዒ ዓታንዳኔ፤ ላሚ ዒዞ ጊዴና ቲቂ ዓኣዻንዳ ዓሲያ ባኣሴ።
\XREF{}{{\XO 34:10 }{\XT{ዮሃ. ፆፔዻ 14፡11፤ 19፡3።}}}

\VS{11}ዬካፓ ኪላንቄና ጊርሾና ቤዞ ዔካንዳኔ፤ ኩኩቴና ቁራኬኮዋ ዖኦሎ ቤሲ ማዓንዳኔ፤ ዒዞኮ ሻሂንቴ ቤዞ ዋርቂ ዛጎያ ማዔ ሱሲና፥ ጉሪ ማዒፆ ዔራኒ ዛጎ ቱምቢ ጌይንታ ዓንጋ ዒኢካ ዓጊንታንዳኔ፤

\VS{12}ዓጬሎ ዎይሣ ካኣቲ ጴዻዓኬ፤ ሱኡጋ ዒዞኮ ቢያ ባይቃንዳኔ።

\VS{13}ዒዞኮ ካኣቱሞ ማኣሮና ኬልቂ ዲርቆና ካታሞናይዳ ቢያ ዓንጊሢ ባቃላንዳኔ፤ ዉኡኮንታ ሙኡታሌንታኮ ናንጊ ቤሲ ማዓንዳኔ።

\VS{14}ዱማ ዱማ ካዮ ቦዖንታ ጉዱሪንታ ዎላ ዒኢካ ናንጋንዳኔ፤ ሞይላሢ ዒኢካ ዎሊ ዔኤላንዳኔ፤ ዹሞና ሃንታ ፃላሆ ዓያኔላ ዒኢካ ናንጋንዳኔ።

\VS{15}ዒኢካ ኩኩቴ ማኣሪ ማዢ ጱኡላ ጱኡላንዳኔ፤ ጱኡሎዋ ፔኤኮ ቃሂ፥ ጋኣዞ ዴማ ሃጲ ዲቻንዳኔ፤ ሃምፑራሢያ ፔኤኮ ላጎና ዎላ ዬካ ቡካንዳኔ።


\par }{\PP \VS{16}ዓካሪ ዬያ ሼምፓ ዓኣ ማዢንቶ ቢያሢ ዛሎ ናንጊና ናንጋ ጎዳኮ ማፃኣፖይዳ ፃኣፒንቴሢ ኮዒ ናባቡዋቴ፤ ዬያ ማዢንቶይዳፓ ፔቴታዖ ባይቃዓኬ፤ ፔኤኮ ዎላ ናንጋንዳ ላጌ ባይዚ ፔኤሮ ሌሊ ናንጋያ ጴዻዓኬ፤ ናንጊና ናንጋ ጎዳ ፔኤሮ ዬይ ያዺ ማዓንዳጉዲ ዓይሤሢሮ ዒዚ ዔያቶ ዎላ ናንጊሻንዳኔ።

\VS{17}ናንጊና ናንጋ ጎዳ ዬይ ባካ ፔቴ ፔቴሢ ዎካ ናንጋኒ ኮይሳቴያ ቤዞ ጊሽኪ ጊሽኪ ዒንጌኔ፤ ሾይንቲዳፓ ሾይንቲ ሄላንዳኣና ዬይ ቤዛ ናኣናና ዔያቶሮ ማዓንዳኔ።




\par }\Chap{35}{\SH ማሂ ሻንቂንቲ ዔውቴ ዴሮ ዎዛ
\par }
{\Q \VerseOne{1}ዓሲ ናንጉዋ ዳውሎንታ ሃንጎ ሳዓኣ ዎዛዻንዳኔ፤

\par }{\QB ዬያ ዳውሎይዳ ቡኒ ቡናንዳኔ።


\par }{\Q \VS{2}ዳውላ ዹኡቄ ቡኖና ኩማንዳኔ፤

\par }{\QB ዎዛ ዓይኑሞ ዔያታ ዓይናዻንዳኔ፤

\par }{\QB ዓዳ ሊባኖኦሴ ዹኮጉዲ ዲቃሣያ ዔያታ ማዓንዳኔ፤

\par }{\QB ቄርሜሎሴ ዹኮጉዲ፥ ሃንጎ ሳኣሮኔ ዶኦጮጉዲ ሚዛጳያ ማዓንዳኔ፤

\par }{\QB ቢያሢ ናንጊና ናንጋ ጎዳኮ ቦንቾንታ

\par }{\QB ኑ ፆኦዛሢኮ ዲቃሣያ ማዒፆዋ ዛጋንዳኔ።


\par }{\BB \par }
{\Q \VS{3}ዒንሢኮ ላቤ ኩጮንታ ኮልኮልቄ ጉኡዦዋ ዶዲሹዋቴ።
\XREF{}{{\XO 35:3 }{\XT{ዔብ. 12፡12።}}}


\par }{\Q \VS{4}ዒጊጫ ዒና ዓኣዞንሢም፦ «ዓካሪ ዒንሢ ፆኦዛሢ

\par }{\QB ዒንሢ ሞርኮ ኮሜ ዔካኒና ዔያቶ ዻቢንቶኮ ኮይሳሢ ዒንጋኒ

\par }{\QB ሙኪ ዒንሢ ዒዚ ዻቂሻንዳሢሮ ዶዱዋቴ! ዒጊጪፖቴ!» ጎዑዋቴ።


\par }{\BB \par }
{\Q \VS{5}ዒማና ዓኣፖ ባይቄ ዓሳ ዛጋንዳኔ፤

\par }{\QB ዋዮ ባይቄ ዓሳኣ ዋይዛንዳኔ።


\par }{\Q \VS{6}ቶኮ ዎቦ ዓሳ ጌንዖጉዲ ፂካንዳኔ፤

\par }{\QB ዻንጎ ባይቄ ዓሳ ዎዛ ዓይኑሞ ዓይናዻንዳኔ፤

\par }{\QB ዓሳ ናንጉዋ ዳውሎይዳ ዋኣሢ ዑርታንዳኔ።
\XREF{}{{\XO 35:6 }{\XT{ማቲ. 11፡5፤ ሉቃ. 7፡22።}}}


\par }{\Q \VS{7}ሙርቁንፆጉዴ ማኣሻላ ቦቆሊ ማዓንዳኔ፤

\par }{\QB ሜሎ ሳዓ ዓልቃ ዋኣሢና ሎጫንዳኔ፤

\par }{\QB ዉኡካሢ ፂካ ቤዞይዳ ዓኣዔ ማኣቲና ማጫሬና ኬስካንዳኔ።


\par }{\BB \par }
{\Q \VS{8}ዒኢና ዳልጊ ጎይሢ ኬስካንዳኔ፤

\par }{\QB ዱማዼ ጎይሢያ ጌይንታንዳኔ፤

\par }{\QB ዬይ ጎይፃሢ ፆኦሲ ዓሶም ማዓንዳኔ፤

\par }{\QB ጌኤሺ ማዒባኣ ዓሲ ዬኖ ጎይፆና ዓኣዹዋሴ፤

\par }{\QB ዔኤዮ ዓሳኣ ዒዞና ዓኣዻኒ ዳንዳዑዋሴ።


\par }{\Q \VS{9}ዞቢ ማዔታቴያ ሜሌ ፑርታ ቦዖ ዬይና ዓኣዹዋሴ፤

\par }{\QB ዬኖ ጎይፆና ሃንታዞንሢ ፆኦሲ ዓውሴ ፃጶ ሌሊ ማዓንዳኔ።


\par }{\Q \VS{10}ፆኦሲ ዓውሴ ዓሳ ማዒ ጊንሣ ሙካንዳኔ፤

\par }{\QB ፆኦሲ ቦንቾም ዓይናዺ ዓይናዺ ፂዮኔ ዔያታ ጌላንዳኔ፤

\par }{\QB ቢያ ዎዴና ዎዛዼ ጎይሣ ዔያታ ናንጋንዳኔ፤

\par }{\QB ኮሹሞና ዎዛና ዔያታ ዴንቃንዳኔ፤

\par }{\QB ዖዪሢና ሂርጋና ዔያቶፓ ሃካንዳኔ።




\par }\Chap{36}{\SH ዬሩሳላሜ ባይዛኒ ሴናክሬሜ ዚርቄሢ
\par }
{\R (2ካኣቶ. ማ 18፡13-27፤ 2ፆኦሲ. ዓሃኬ 32፡1-19)

\par }{\PP \VerseOne{1}ሂዚቂያሴ ዪሁዳይዳ ካኣታዼ ታጶ ዖይዳሳ ሌዖና ዓሶኦሬ ዓጮ ካኣቲ ሴናክሬሜ ኬልቂ ዲርቂንቴ ዪሁዳ ካታሞ ዖሊ ዓርቄኔ።

\VS{2}ካኣቲ ሂዚቂያሴ ኩጮ ዒንጎም ዖኦጫንዳጉዲ ዓሶኦሬ ካኣቲ ፔኤኮ ዖሎ ዓሶ ዓይሣሢ ሚርጌ ዖላ ዓሲና ዎላ ላኪሼ ካታማፓ ዬሩሳላሜ ዳኬኔ፤ ዒማና ዬይ ዖሎ ዓሶ ዓይሣሢ ማኣዓሢ ማስካ ዓሢኮ ጎዦ ባንሢ ዔኪ ዓኣዻ ጎይፆኮ ዓኣ ኬዶ ዛሎ ቦቆሎ ዋኣፆ ዻዋሢ ዎታ ካሮ ሄላዖ ዔቄኔ።

\VS{3}ዒዛና ካኣማኒ ካኣቱሞ ማኣሮ ዎይሣ፥ ሂልቂያ ናኣዚ ዔኤሊያቄሜንታ ፃኣፖ ባኮ ፃኣፓ ሺቢናንታ ዱማ ዱማ ሃይሶ ፃኣፒ ፃኣፒ ጌሣ ዓሳኣፔ ናኣዚ ዮዓሄንታ ዒዞ ቤዞ ሙኬኔ።

\VS{4}ዖሎ ዓሶ ዓይሣሢ፦ «ካኣቲ ሂዚቂያሴም ሂዚ ጌዒ ኬኤዙዋቴ፤ ዓሶኦሬ ካኣቲ ሂዚ ጋዓኔ፦ ‹ሃያይዲ ኔኤኒ ጉሙርቄ ባካ ዓይጌንዴዳይ?

\VS{5}ታኣኮ ዖልዚ ዔራቶና ዎልቄና ዓኣ ዓሲያ ዓኣኔ ኔ ጋዓኔ፤ ጋዓንቴ ኔኤኒ ፓሡዋ ባኣዚ ጌስታኔ፤ ሂንዳ ኔኤኒ ታኣም ዋይዞ ዒፄሢ ዖና ጉሙርቂዳይ?

\VS{6}ጊብፄ ታና ማኣዳንዳኔ ጌዒ ዎዛ ኔኤኒ ጌሤያ ናንዳኔ፤ ጋዓንቴ ዒዞ ጉሙርቂፃ ሃይቄ ፒሌ ኮኦላዺሢጉዲ ማዔሢ ዔሬ፤ ጳሪንቲ ኩጮ ኔኤኮ ጫርጋንዳማፓ ዓታዛ ሃይቄ ፒሌ ዓይጎዋ ኔና ማኣዱዋሴ፤ ጊብፄ ካኣቲዳ ጉሙርቂፃ ኔና ዬያይዳንዳኣኬ› » ጌዔኔ።
\XREF{}{{\XO 36:6 }{\XT{ሂዚ. 29፡6-7።}}}


\par }{\PP \VS{7}ዬይ ዓሢ ጌስታዖ፦ « ‹ታኣኒ ጉሙርቃሢ ናንጊና ናንጋ ጎዳኬ› ኔኤኒ ጋዓያ ናንዳኔ፤ ሂዚቂያሴ ኔናቱዋዓዳ ዪሁዳንታ ዬሩሳላሜንታ ዴራ ሃይማካ ፔቴ ፆኦሲም ዒንጎ ቤዛ ሌሊ ካኣሽኪንታንዳጉዲ ኮዒ ሜሌ ፆኦዞም ዒንጎ ባኮ ሺኢሾ ቤዞና ካኣሽኮ ቤዞዋ ሻሂሴሢ?

\VS{8}ዬያሮ ታኣኒ ኔኤም ኮሽካንዳ ባኣዚ ዓሶኦሬ ካኣቲ ሱንፆና ኬኤዛኔ፤ ቶጊ ሳጋራኒ ጫርቃ ዓሲ ኔኤኮ ዓኣታቴ ላምዖ ሺያ ፓሮ ታኣኒ ዒንጋንዳኔ።

\VS{9}ኔኤኒ ዓሶኦሬ ዓጮይዳ ቢታንታ ዓኣ ዓሶይዳፓ ሂርኬ ቤዛ ማዻ ፖኦሊሶ ሱኡጎታዖ ቃዛኒ ዳንዳዓያቱዋሴ፤ ጋዓንቴ ኔኤኒ ‹ጊብፄ ዓሳ ታኣም ሳርጌሎ ዖይቶና ፓራሢና ዳካንዳኔ› ጌይ ዎዛና ካፓኔ።

\VS{10}ታኣኒ ሃያ ዓጮ ዖሊ ዓርቃኒና ባይዛኒ ሙኬሢ ናንጊና ናንጋ ጎዳ ማሊሢ ባኣንቴጉዲ ኔኤም ማላ? ኔኤኒ ዎይሣ፥ ዓጬሎ ዖሊ ባይዛንዳጉዲ ታና ዓይሤሢ ናንጊና ናንጋ ጎዳኬ» ጌዔኔ።


\par }{\PP \VS{11}ዬካፓ ዔኤሊያቄሜንታ ሺቢናንታ ዮዓሄንታ ዬያ ዖሎ ዓሶ ዓይሣሢም፦ «ኑኡኒ ቡሊፆ ዔራሢሮ ሶኦሪያ ዓጮ ሙኡጮና ኔ ኬኤዛንዳጉዲ ኑ ኔና ሺኢቃኔ፤ ኬኤሎ ዲፆ ዑፃ ዓኣ ዴራ ቢያ ዋይዛ፥ ዔብሬ ዓሶ ሙኡጮና ኑም ኬኤዚፖ» ጌዔኔ።


\par }{\PP \VS{12}ዒማና ዬይ ዓሢ፦ «ታ ጎዳ፥ ዓሶኦሬ ካኣቲ ሃያ ቢያ ዒንሢንታ ዒንሢኮ ካኣቲም ሌሊ ታ ኬኤዛንዳጉዲ ታና ዳኬያ ዒንሢም ማላ? ፔቴታዖ ያዺቱዋሴ፤ ዓዳ ዒንሢጉዲ ፔኤኮ ሺዖ ሙዓኒና ሼኤዦዋ ዑሽካኒ ኮይሳ ዴራ ዓቱዋዖ ዋይዛንዳጉዲ ታኣኒ ኬኤሎ ዲፆ ጋራ ዓኣ ዴሮም ቢያ ኬኤዛኔ» ጌዔኔ።


\par }{\PP \VS{13}ዬያ ጋዓዖ ዴዔ ቤዛፓ ዒ ዔቂ ዑኡዞ ፔኤኮ ዼጊዲ ዔብሬ ዓሶ ሙኡጮና ኬኤዚሢ ዓርቄኔ፦ «ዼኤፖ ዓሶኦሬ ካኣቲ ጌዔ ባኮ ዋይዙዋቴ!

\VS{14}ዒንሢ ሂዚቂያሴ ጌሾፓ፤ ዒዚ ዒንሢ ዓውሳኒ ፔቴታዖ ዳንዳዑዋሴ፤

\VS{15}ሂዚቂያሴ፦ ‹ናንጊና ናንጋ ጎዳ ጉሙርቁዋቴ፤ ዒዚ ኑና ዓውሳንዳኔ፤ ኑኡኮ ካታሞዋ ዓሶኦሬ ዓሶኮ ዖሎ ዓሶ ኩጫ ጌሉዋጉዲ ዒዚ ኑም ላኣጋንዳኔ› ጌዒ ጌሻሢ ዋይዚፖቴ።

\VS{16}ሂዚቂያሴ ዒንሢም ጋዓ ባኮ ዋይዚፖቴ! ጋዓንቴ ዓሶኦሬ ካኣቲ ሂዚ ጋዓኔ፦ ‹ሃንጋ ታ ባንሢ ሙኪጋፓ ታኣና ዎላ ጊኢጊ ናንጉዋቴ፤ ዬያ ዒንሢ ማዼቶ ዒንሢ ፔቴ ፔቴሢ ዒንሢኮ ዎይኖንታ ቤሌሶ ሚፆኮዋ ዓኣፖ ዒንሢ ሙዓንዳኔ፤ ዒንሢኮ ዋኣፆ ዔታፓ ዋኣሢ ዒንሢ ዑሽካንዳኔ።

\VS{17}ዬይ ማዓንዳሢ ካኣቲ ዒንሢ ዓጮ ማላ ሳዓ ዒንሢ ዔኪ ዓኣዺ ዴይሣዛኬ፤ ዬኖ ሳዔሎይዳ ዎይኖ ቱኮ ቤሲንታ ሙኡዚም ጊዳ ሃኣኮ ካፃ ጎሺያ ዓኣኔ።›

\VS{18}ሂዚቂያሴ፦ ‹ናንጊና ናንጋ ጎዳ ኑና ዓውሳንዳኔ!› ጌዒ ጌዒ ዒንሢ ዔኤያሶፓ፤ ዒንሢ ዔራንቴ ሜሌ ዴሮኮ ካኣሽኮ ፆኦዞፓ ፔቴይታዖ ዓሶኦሬ ካኣቲ ኩጫፓ ዓጮ ፔኤሲ ዓውሳኒ ዳንዳዔይ ዓኣ?

\VS{19}ዓካሪ ሂንዳ ዬያታ ሃማቴና ዓርፓዴ ዓጮናኮ ፆኦዛ ዎካዳይ? ሃሣ ሴፓሬዋይሜ ፆኦዛኣ ዋኣ ጌሌይ? ዬያቶይዳፓ ፔቴይታዖ ታ ኩጫፓ ሳማሪያ ዓውሳኒ ዳንዳዒያ?

\VS{20}ዬንሢ ዓጮኮ ፆኦዛ ታ ኩጫፓ ፔ ዓጮ ዓውሳኒ ዳንዳዔ ዎዴ ዓኣኖ? ያዺ ማዔያታቴ፦ ‹ናንጊና ናንጋ ጎዳ ዬሩሳላሜ ዓውሳንዳኔ› ጌይ ዒንሢ ማላሢ ዎይቲዳዖ?»


\par }{\PP \VS{21}ዔያታ ዔኤቢ ጉዑዋጉዲ ዴሮም ካኣቲ ሂዚቂያሴ ቤርታዺ ኬኤዜሢሮ ዴራ ፔቴታዖ ዔኤቢ ጎዑዋ ዚቲዮ ጌዔኔ።

\VS{22}ዬካፓ ካኣቱሞ ማኣሮ ዎይሣ ሂልቂያ ናኣዚ ዔኤሊያቄሜንታ ፃኣፓሢ ሺቢናንታ ዱማ ዱማ ሃይሶ ፃኣፒ ፃኣፒ ጌሣ፥ ዓሳኣፔ ናኣዚ ዮዓሄንታ ዖዪ ፔኤኮ ማኣዓሢ ዳርዜኔ፤ ካኣቲ ሂዚቂያሴ ባንሢ ሙካዖ ዓሶኦሬ ዓጮኮ ዖሎ ዓሶ ዓይሣሢ ጌዔ ባኮ ቢያ ኬኤዜኔ።




\par }\Chap{37}{\SH ካኣቲ ሂዚቂያሴ ዒሲያሴ ዖኦጬ ዞሮ
\par }
{\R (2ካኣቶ. ማ 19፡1-7)

\par }{\PP \VerseOne{1}ካኣቲ ሂዚቂያሴ ዬያ ቢያ ዋይዛዖ ዖዪ፥ ማኣዓሢ ፔኤኮ ዳርዜኔ፤ ሲዬ ፓቲሌ ማይንቲ ናንጊና ናንጋ ጎዳኮ ጌኤዦ ማኣሪ ዓኣዼኔ።

\VS{2}ካኣቱሞ ማኣሮ ዎይሣ ዔኤሊያቄሜንታ ካኣቱሞ ማኣሮኮ ፃኣፓሢ ሺቢናንታ ቄኤሶ ባኣካፓ ዔርቴያ ማዔስኬንሢንታ ዓሞፄ ናኣዚ፥ ፆኦሲ ማሊፆ ኬኤዛ ዒሲያሴ ባንሢ ዳኬኔ፤ ዬያታ ዒማና ሲዬ ፓቲሌ ማይንቲ ዓኣዼኔ።

\VS{3}ዔያታ ሂዚቂያሴይዳፓ ዔኪ ዒሲያሴም ኬኤዜ ኪኢታ ያዺ ጋዓያኬ፦ «ሃኖ ዼኤፒ ሜቶ ኬሊኬ፤ ቦርሲሳ ሜቶና ዻውሲንቲያ ኑና ሄሌኔ፤ ሾይቺ ኬሊ ኩዴም ባናኒ ዎልቄ ባይቄ ላኣሊጉዲ ኑኡኒ ማዔኔ፤

\VS{4}ናንጊና ናንጋ ጎዳ ጫሽካንዳጉዲ ዓሶኦሬ ዓጮ ካኣቲ ፔኤኮ ዖሎ ዓሶ ዓይሣሢ ዳኬኔ፤ ኔኤኮ ፆኦዛሢ ዬያ ጫዦ ዋይዚ ጫሽኬሢዳ ሜቶ ዓጋንዳያ ናንዳኔ፤ ዬያሮ ኑኡኮ ዴሮ ባኣካፓ ፒኢጫዺ ዓቴዞንሢም ሃዳራ ኔ ፆኦዛሢ ሺኢቄ።»

\VS{5}ካኣቲ ሂዚቂያሴ ዳኬ ኪኢቶ ዓሳ ሙኪ ዒሲያሴም ኬኤዛዛ ዒሲያሴ ዋይዛዖ፥

\VS{6}ዒንሢኮ ጎዳሢም ሂዚ ጎዑዋቴ፦ «ናንጊና ናንጋ ጎዳ ሂዚ ጋዓኔ፥ ‹ዓሶኦሬ ዓጮ ካኣቲኮ ካራማ ታና ዒንሢ ዒ ዓውሲንዱዋሴ ጌዒ ጫሽኬ ጫዦ ኔ ዋይዜሢና ካራ ባይዚ ዒጊጪፖ።›

\VS{7}ዒዛ ዒጊቻንዳ ዓያና ታኣኒ ዒዛይዳ ጌልዜም፥ ዒዚ ካሽካሺንታ ሃይሴ ዋይዚ፥ ፔ ዓጮ ማዒ ዴንዳንዳኔ፤ ዬካፓ ጬንቻ ዓፓሮና ታ ዒዛ ዎዺሻንዳኔ» ጌዔኔ።


\par }{\SH ዓሶኦሬ ዓሳ ቃሲ ዚርቂሢ ኪኢታ ዳኬሢ
\par }
{\R (2ካኣቶ. ማ 19፡8-19)

\par }{\PP \VS{8}ዓሶኦሬ ካኣቲ ላኪሼ ካታሞ ሃሺ ዬኖኮ ኮራ ዓኣ ሊቢና ካታሞ ዓኣዺ ዒኢካ ዖልቲሢዳ ዓኣሢ ዓሶኦሬ ዓጮ ዖሎ ዓሶ ዓይሣሢ ዋይዜኔ፤ ዬያሮ ዒዚያ ዒኢካ ዓኣዼኔ።

\VS{9}ዒቶጲያ ዓጮ ካኣቲ፥ ቲርሃቄ ጎዖሢ ዓሶኦሬ ዓጮ ዖላኒ ሙካሢ ዓሶኦሬ ካኣቲ ዋይዜኔ፤ ዬያ ዒ ዋይዛዖ ሂዚቂያሴም ሂዚ ጋዓ ዳብዳቤ ፃኣፒ ኪኢታ ዓሲ ዑስካ ዳኬኔ፦

\VS{10}«ዪሁዳ ካኣቲዮ ሂዚቂያሴ! ኔኤኒ ጉሙርቃ ፆኦዛሢ፦ ‹ዬሩሳላሜ ዓሶኦሬ ካኣቲ ኩጫ ጌላዓኬ!› ጌይ ኔና ጌሾፓ።

\VS{11}ዓሶኦሬ ዓጮ ካኣቲ ፔቴ ዓጪ ባይዛኒ ኮዓ ዎዶና ቢያ ዎማይዲ ባይዛያታቴያ ኔኤኒ ዋይዜኔ፤ ዓካሪ ኔኤኒ ዬያይዳፓ ቶላንዳያ ኔኤም ማላ?

\VS{12}ታ ማዖንሢ ጎዛኔንታ ካራኔንታ ሬፄፔኔ ጌይንታ ካታሞዋ ባይዜኔ፤ ጊንሣ ሃሣ ቴላሳሬ ጌይንታ ካታማ ናንጋ ዔዴኔ ዴሮዋ ዔያታ ዎዼኔ፤ ዬይ ቢያ ማዓኣና ያቶኮ ፆኦዞይዳፓ ፔቴይታዖ ዔያቶ ዓውሳኒ ዳንዳዒያ?

\VS{13}ሜሌ ሃሣ ሃማቴ፥ ዓርፓዴ፥ ሴፓሪዋይሜ፥ ሄናዒንታ ዬዒዋ ጌይንታ ካታሞ ካኣታኣ ሃሢ ዎካ ዓኣይ?»


\par }{\SH ሂዚቂያሴ ፆኦሲ ሺኢቄ ሺኢጲፆ
\par }
{\PP \VS{14}ካኣቲ ሂዚቂያሴ ዳብዳቦ ኪኢቶ ዓሶ ኩጫፓ ዔኪ ናባቤኔ፤ ዬካፓ ዳብዳቤሎ ዔኪ ጌኤዦ ማኣሪ ዓኣዺ ናንጊና ናንጋ ጎዳ ቤርታ ቡላዖ፥

\VS{15}ሂዚ ጌዒ ፆኦሲ ሺኢቄኔ፦

\VS{16}«ቢያ ባኮ ዎይሣ ጎዳ ማዔ ዒስራዔኤሌ ፆኦዛሢዮ! ኔኤኮ ካኣቱሞ ሻኣሎ ቦንቺንቴ ኪሩቤኤሎ ዑፃ ጌሤ ፆኦሲ ኔና ሌሊኬ፤ ዓጮ ካኣቶኮዋ ቢያ ፆኦሲ ኔና ሌሊኬ፤ ጫሪንጮና ሳዖና ማዤሢያ ኔናኬ።
\XREF{}{{\XO 37:16 }{\XT{ኬሲ. ማፃ 25፡22።}}}

\VS{17}ናንጊና ናንጋ ጎዳሢዮ! ሴናክሬሜ ዎማይዲ ኔና፥ ናንጊና ናንጋ ጎዳ ጫሽኬቴያ ኔ ዋዮ ማሂ ዋይዜ፥ ኔ ዓኣፖ ሺርሺ ዛጌ።

\VS{18}ናንጊና ናንጋ ጎዳሢዮ! ዓሶኦሬ ዓጮ ካኣታ ሚርጌ ካኣቶ ጋፒሲ፥ ዓጮዋ ዔያቶኮ ባይዜሢ ጎኔኬ።

\VS{19}ሚሢና ሹቺናፓ ዓሲ ኩቻ ኮሺንቴ ጉሪ ማዔ ሜሌ ፆኦዞ ታሚና ሚቺ ዔያታ ባይዜኔ፤ ጋዓንቴ ዬያታ ፆኦሲቱዋያኬ።

\VS{20}ናንጊና ናንጋ ኑ ጎዳሢዮ! ኔኤኒ ሌሊ ፆኦሲ ማዔሢ ዓጮ ዴራ ቢያ ዔራንዳጉዲ ሃሢ ዓሶኦሬ ዓሶ ኩጫፓ ኑና ዓውሴ።»


\par }{\SH ዒሲያሴ ካኣቲ ሂዚቂያሴም ዳኬ ኪኢቶ
\par }
{\R (2ካኣቶ. ማ 19፡20-37)

\par }{\PP \VS{21}ዬካፓ ዓሞፄ ናኣዚ፥ ዒሲያሴ ካኣቲ ሂዚቂያሴም ሂዚ ጋዓ ኪኢታ ዳኬኔ፦ «ናንጊና ናንጋ ጎዳ ማዔ ዒስራዔኤሌ ፆኦዛሢ ሂዚ ጋዓኔ፦ ‹ዓሶኦሬ ካኣቲ ሴናክሬሜ ዚርቄሢሮ ኔኤኒ ሺኢቄ ሺኢጲፆ ታኣኒ ዋይዜኔ›፥

\VS{22}ታኣኒ ናንጊና ናንጋ ጎዳ ዒዛ ዛሎ ጋዓሢ ያዺኬ፦ ‹ዔኤዛይ ሴናክሬሜ! ዬሩሳላሜ ዴራ ኔና ዻኪሲ ቦሃኔ፤ ኔኤኒ ጳሽካ ዎዶና ኔኤኮ ጊንሢና ዔያታ ዔቂ ቶኦቺ ኔና ሚኢጫኔ።

\VS{23}ዓኣፖ ኔኤኮ ኔ ዖቶርሙሞና ዼጊዲ ዛጌሢ፥ ዒላቲያ ኔኤኒ ጫሽኬሢ ዖና ኔኤም ማላይ? ዒስራዔኤሌ ዓሶኮ ዱማዼሢታንቴሞ!›

\VS{24}ኔኤኮ ማዻ ዓሶ ኔኤኒ ዳኪ ናንጊና ናንጋ ጎዳ ኔኤኒ ጫሽኬኔ፤ ሃሣ ኔኤኒ፦ ‹ታኣኮ ሳርጌሎ ዖይቶ ዺቡሞፓ ዔቄያና ዼጌ ማዔ ሊባኖኦሴ ዹኮ ታ ኬስኬኔ፤ ዖዶዞ ሊባኖኦሴ ሚፆንታ ሚዛጶ ዚቢቆዋ ታኣኒ ቆፄኔ፤ ዼጌ ቤዛ ዓኣ ዹሜ ዴኤሎ ታኣኒ ጌሌኔ፤

\VS{25}ሜሌ ፃንጎ ማዔ ዓሶ ዓጫ ዋኣሢ ዔቴ ታኣኒ ቦኦኪ ዑሽኬኔ፤ ጊብፄ ዓጮኮ ዎሮ ዋኣፆ ታ ቶኮና ታኣኒ ሄርቂ ሚጪሴኔ።›


\par }{\PP \VS{26}«ሚርጌ ሌዔኮ ቤርታፓ ዬያ ቢያ ማሊ ቱኬሢ ታናታሢ ኔኤኒ ዋይዚባኣዓዳ? ዬያ ማሊፆ ሃሢ ጋፒንፆ ሄሊሴሢ ታናኬ፤ ኬልቂ ዲርቂንቴ ካታሞ ዶዔ ቦኪኮ ናቲ ኔ ማሃንዳጉዲ ዎልቄ ኔኤም ዒንጌሢ ታናኬ።

\VS{27}ያቶ ዴሮኮ ዎልቃ ላቤኔ፤ ዔያታ ዎዛ ቲቂ ቦርሲንቴኔ፤ ቦኦሎ ቡኖጉዲ፥ ዋሻሌጉዲ፥ ጊንሣ ሃሣ ሹቺ ዑስካ ባቃሌ ማኣቲና ሃጊ ዓዓኣፓና ታሚላሻ ዎዼ ሃኣኮጉዲያኣ ማዔኔ።


\par }{\PP \VS{28}«ታኣኒ ኔ ዛሎ ባኮ ዔራኔ፤ ኔኤኒ ዓይጎ ማዻንዳቴያ ዎዚም ኔ ዓኣዻንዳቴያ ታ ኔና ዛጋንዳኔ፤ ታ ዑፃ ኔኤኒ ዻጋና ዔቄሢ ታኣኒ ዔሬኔ።

\VS{29}ታ ዑፃ ኔኤኮ ዻጋዺ ዔቂፆና ዖቶርሙሞዋ ቢያ ታኣኒ ዛጌኔ፤ ዬያሮ ሲኢዾይዳ ዓንጊ ኪሬ፥ ዻንጋ ሃሣ ኔኤኮ ቢፃላ ኩልሲ ኔኤኒ ሙኬ ጎይፆና ታ ኔና ማሃንዳኔ።»


\par }{\PP \VS{30}ዒሲያሴያ ካኣቲ ሂዚቂያሴም ሂዚ ጌዔኔ፦ «ዬይ ቢያ ማዺንቲ ኩማንዳሢኮ ማላታ ያዺኬ፥ ሃኖና ሄሌ ሌዖናይዳ ዔርጋንታ ኬልማዺ ካፄ ሃኣኮ ዒንሢ ሙዓንዳኔ፤ ሃይሣሳ ሌዖና ጋዓንቴ ዒንሢ ጎሽኪ ካፂሳንዳኔ፤ ዎይኔያ ቱኪ ዓኣፖ ዒንሢ ሙዓንዳኔ።

\VS{31}ዪሁዳ ዓጮይዳ ፒኢጫዺ ዓቴዞንሢ ቢያ ሊካ ሳዖ ዴሞ ፃጲ ዳኪ ዲጪሢና ዓኣፒ ዓኣፓንዳኔ።

\VS{32}ናንጊና ናንጋ ጎዳ ዬያ ማዻኒ ዒናፓ ዔቄሢሮ ዬሩሳላሜና ፂዮኔ ዹኮናይዳ ናንጋ ዓሶፓ ፒኢጫዺ ዓታንዳጉዲ ማሃንዳኔ።


\par }{\PP \VS{33}«ዬያሮ ናንጊና ናንጋ ጎዳ ዓሶኦሬ ዓጮ ካኣቲ ዛሎ ኬኤዜ ቃኣላ ያዺኬ፦ ‹ሴናክሬሜ ሃኖ ካታሜሎ ጌሊያ ጌላዓኬ፤ ፔቴ ሂኢሺታዖ ዒዚ ዱካዓኬ፤ ሃሣ ጊቲማ ዓርቄ ፖኦሊሴያ ዒዞ ባንሢ ዑካዓኬ፤ ዓጪ ኩሊያ ዒዛ ማንጊንታዓኬ።

\VS{34}ዒዚ ሃኖ ካታሜሎ ባንሢ ጌሉዋዖ ሙኬ ጎይፆማና ማዒ ዓኣዻንዳኔ፤ ሃያ ጌዔሢ ታና ናንጊና ናንጋ ጎዳኬ።

\VS{35}ታ ቦንቾሮና ታ ዓይላሢ ዳውቴሮዋ ጌዒ ሃኖ ካታሜሎ ታኣኒ ታኣሮ ዲሢ ማዒ ዓውሳንዳኔ።› »


\par }{\PP \VS{36}ዬኖ ዋኣንቴሎ ናንጊና ናንጋ ጎዳኮ ኪኢታንቻ ዓሶኦሬ ዓሶኮ ዖሎ ዓሳ ዓኣ ቤዞ ጌላዖ ፄኤታና ሳሊታሚ ዶንጎ ሺያ ዓሲ ዎዼኔ፤ ዚሮ ጉቴሎ ጉቴ ዓማኣ ዓሳ ጴጫንቴ ዖሎ ዓሳ ዓኣ ቤዛ ሌሲ ሌሊ ማዔኔ።

\VS{37}ዬያሮ ዓሶኦሬ ካኣቲ ሴናክሬሜ ጊንሢም ማዒ ኔኔዌ ካታሞ ዴንዴኔ።

\VS{38}ፔቴ ኬሊና ሴናክሬሜ ፔ ፆኦዛሢ ኒስሮኬኮ ካኣዦ ማኣራ ዚጊፆይዳ ዓኣንቴ ዒዛኮ ናኣታ ዓዲራሜሌኬና ሳሪፄሬ ጌይንታዞንሢ ጬንቾ ዓፓሮና ዒዛ ዎዼኔ፤ ዬካፓ ዔያታ ቶሊ ዓራራቴ ዓጮ ዴንዴኔ፤ ዒዛ ቤዛ ዒዛ ናኣቶይዳፓ ፔቴ ዓስራዶኔ ጌይንታሢ ካኣታዼኔ።




\par }\Chap{38}{\SH ሂዚቂያሴ ሃርጋፓ ዻቄሢ
\par }
{\R (2ካኣቶ. ማ 20፡1-11፤ 2ፆኦሲ. ዓሃኬ 32፡24-26)

\par }{\PP \VerseOne{1}ዬኖ ዎዶና ካኣቲ ሂዚቂያሴ ሃርጊንቲ ሃይቃኒ ዑኬኔ፤ ዬያሮ ዓሞፄ ናኣዚ ፆኦሲ ማሊፆ ኬኤዛ ዒሲያሴ ዒዛ ዖኦጫኒ ዒዛ ኮራ ዓኣዻዖ፦ «ናንጊና ናንጋ ጎዳ፥ ‹ኔኤኒ ሃያ ሃርጋፓ ዓቲንዱዋኣሢሮ ኔኤኮ ማኣሮ ዔልቃሚ ጊኢጊሼ› ኔኤም ጌዔኔ» ጌዒ ኬኤዜኔ።


\par }{\PP \VS{2}ዒማና ሂዚቂያሴ ፔኤኮ ዓኣፖ ካሮ ኮጮ ባንሢ ማሃዖ፦

\VS{3}«ናንጊና ናንጋ ጎዳሢዮ! ታኣኒ ጉሙርቂሢና ጉቤ ዒናፓ ኔኤም ማዼሢንታ ኔኤኒ ዎዛዻ ባኣዚ ታ ማዼሢያ ማሌ» ጌዒ ሺኢቃዖ፥ ዒናፓ ዬኤኬኔ።


\par }{\PP \VS{4}ዬካፓ ናንጊና ናንጋ ጎዳ ዒሲያሴም፦

\VS{5}«ሂዚቂያሴ ኮራ ዓኣዺጋፓ ሂዚ ጌዔ፤ ‹ታኣኒ ናንጊና ናንጋ ጎዳ ማዔ ኔኤኮ ቤርታኣ ዓዳሢ፥ ዳውቴ ፆኦዛሢ ሺኢጲፆ ኔኤኮ ዋይዜኔ፤ ዓቢፆዋ ታ ኔኤኮ ዛጌኔ፤ ዬያሮ ታኣኒ ኔኤኮ ሌዖይዳ ታጶ ዶንጎ ሌዔ ቃሳንዳኔ፤

\VS{6}ኔናንታ ሃኖ ዬሩሳላሜ ካታሜሎንታ ዓሶኦሬ ካኣቲ ኩጫፓ ታኣኒ ታኣሮ ዲሢ ማዒ ዓውሳንዳኔ› » ጌዔኔ።


\par }{\PP \VS{7}ዒሲያሴ ዒዛም፦ «ናንጊና ናንጋ ጎዳ ጌዔ ቃኣሎ ማዺ ኩንሣንዳያ ማዒፆኮ ኔኤም ዒንጋ ማላታ ያዺኬ፤

\VS{8}ካኣቲ ዓካኣዜ ጌዳሲ ጌዳሲ ኮሼ ኬኤሎ ዑፃ ሺባ ሺቦ ፆኦሲ ታጶ ጌዲ ጊንሢም ሊካ ኬይሲ ሺቢሳንዳኔ» ጌዔኔ፤ ዒማና ዬይ ሺባ ጌይንቴ ጎይፆ ሊካ ኬዲ ሺቤኔ።


\par }{\PP \VS{9}ዬካፓ ሂዚቂያሴ ሃርጎይዳፓ ፖዓዖ ሃካፓ ዴማ ዓኣ ጋላቶ ዓይኑሞ ፃኣፔኔ፤


\par }{\Q \VS{10}ሌዓ ታኣኮ ጊዴዶንዛታንቴ ታኣኒ ናንጉዋጉዲ ላኣጊንቲ

\par }{\QB ሃይቄ ዓሶ ዓጮ ኬዳንዳሢ ታኣም ማሊንቴኔ።


\par }{\Q \VS{11}ሼምፔና ዓኣ ዓሳ ናንጋ ሃኖ ዓጫ ዓኣዖ

\par }{\QB ናንጊና ናንጋ ጎዳንታ ሼምፔና ዓኣ ማዢንቶ ቢያሢ ባኣካፓ

\par }{\QB ዓሲ ላሚ ታ ዛጋዓ ጌዔንቴኬ።


\par }{\Q \VS{12}ማኣራ ታኣኮ

\par }{\QB ቆልሞ ሄንቃ ዓሶኮ ዓፒሎና ማዦና ማኣራ ቱጊንቲ ሙሊንታሢጉዲ

\par }{\QB ዹይንቲ ጋፑዋንቴ ዶርዜ ዓፒላ ቲቃሢጉዲ

\par }{\QB ናንጊና ናንጋ ጎዳ ናንጎ ታኣኮ ቃሚሢ ጋፒሴያ ማሌንቴኬ።


\par }{\Q \VS{13}ሳዓ ካራንዳያ ሄላንዳኣና ዒላቴ ጎይሣ ታ ዎርቃኔ፤

\par }{\QB ዞቢጉዲ ሜጌፆ ኔ ታኣኮ ሜንሤኔ፤

\par }{\QB ዋኣንቴና ሮኦሪና ዋኣዪሢም ዓኣሢ ኔ ታና ዒንጌኔ።


\par }{\Q \VS{14}ቦዖጉዲ ታኣኒ ዖኦላኔ፤

\par }{\QB ዶኦሌጉዲ ዖዪ ታኣኒ ኩኩታኔ፤

\par }{\QB ጫሪንጮ ባንሢ ዼጊ ጌዒ ዛጊፆና ዓኣፓ ታኣኮ ሚርጌና ላቤኔ፤

\par }{\QB ናንጊና ናንጋ ጎዳሢዮ! ሃዳራ ሃያ ሜታሢዳፓ ታና ዓውሴ!


\par }{\Q \VS{15}ሃያ ቢያ ማዼሢ ናንጊና ናንጋ ጎዳታሢሮ

\par }{\QB ታኣኒ ዓይጎ ጋዓኒ ዳንዳዓይ?

\par }{\QB ታኣኮ ዖዪፆይዳፓ ዔቄያና ጊንዓ ታኣኮ ባይቄኔ።


\par }{\Q \VS{16}ሼምፓሢ ኔጊዳፓ ታኣኮ ናንጊ ዴንቄኔ፤

\par }{\QB ኔኤኒ ታኣኮ ዓያኖም ሃውሺሢ ዒንጌኔ፤

\par }{\QB ኔኤኒ ታና ኮሺ ማሄኔ፤

\par }{\QB ናንጊያ ታኣም ዒንጌኔ።


\par }{\Q \VS{17}ሜታሢ ታና ሄሌሢ ጎኔና ታኣኮ ዻቂንታምኬ፤

\par }{\QB ሜቶይዳፓ ቢያ ሼምፓሢ ኔኤኒ ታኣኮ ዓውሴኔ፤

\par }{\QB ጎሞዋ ኔ ታኣኮ ቢያ ዓቶም ጌዔኔ።


\par }{\Q \VS{18}ሃይቄ ዓሶ ዓጫ ኔና ጋላቱዋሴ፤

\par }{\QB ሃይቄ ዓሳኣ ኔና ጋላታኒ ዳንዳዑዋሴ፤

\par }{\QB ዱኡቴ ዓሳ ኔኤኮ ጉሙርቂንታያ ማዒፆ ዎዛ ማሂ ካፑዋሴ።


\par }{\Q \VS{19}ታኣኒ ኔና ጋላታሢጉዲ

\par }{\QB ኔና ጋላታኒ ዳንዳዓሢ ሼምፔና ዓኣዞንሢ ሌሊኬ፤

\par }{\QB ዓዶንሢ ፔኤኮ ናኣቶም ኔኤኮ ጉሙርቂንታያ ማዒፆ ኬኤዛኔ።


\par }{\Q \VS{20}ናንጊና ናንጋ ጎዳ ታና ዓውሳንዳኔ፤

\par }{\QB ዬያሮ ኑኡኒ ኑኡኮ ናንጎ ዎዶይዳ ቢያ

\par }{\QB ዴንሦና ሻሺ ዓኣ ጎኦላና

\par }{\QB ፆኦሲ ቦንቾም ማዓ ዓይኑሞ

\par }{\QB ፆኦሲኮ ጌኤዦ ማኣራ ኑ ዓይናዻንዳኔ።


\par }{\Q \VS{21}ቤሌሶ ዓኣፓፓ ኮሺንቴ ቲሺና ካኣቲኮ ኪፄ ዱንጮይዳ ቲሽኬቴ ፓፃንዳያ ማዒፆ ዒሲያሴ ዬያኮ ቤርታ ዓሶም ኬኤዜኔ።


\par }{\Q \VS{22}ካኣቲ ሂዚቂያሴያ፦ «ታኣኒ ፖዒ ጌኤዦ ማኣሪ ዓኣዻኒ ዳንዳዒፆ ዔርዛ ማላታ ዓይጎናንዳይ?» ጌዒ ዒሲያሴ ኮራ ዖኦጬኔ።




\par }\Chap{39}{\SH ባብሎኔ ዓጫፓ ካኣቲ ኮራ ሙኬ ኪኢቶ ዓሶ
\par }
{\R (2ካኣቶ. ማ 20፡12-19)

\par }{\PP \VerseOne{1}ዬኖ ዎዶና ባብሎኔ ዓጮ ካኣቲ ባልዳኣኔ ናኣዚ፥ ሜሮዳኬ ባልዳኣኔ ጎዖሢ ካኣቲ ሂዚቂያሴ ሃርጊንቲ ፖዔሢ ዋይዜኔ፤ ዬያሮ ሂዚቂያሴም ዒንጎንዶ ባኣዚንታ ዳብዳቤያ ፃኣፒ ዳኬኔ።

\VS{2}ሂዚቂያሴ ዒዛ ኮይላ ሙኬ ዓሶንሢ ዎዛና ዔኬኔ፤ ዬካፓ ካኣቱሞ ማኣሮኮ ሜሆ ጌሦ ማኣሮይዳ ዓኣ ባኮ ጉቤ ቢሮንታ ዎርቆንታ ዱማ ዱማ ሳውቃ ዼኤሾና ሳውቂሶና ቲዦንታ ዖሎ ዓንጋሞንታ ሜሆ ቢያ ዬያ ዓሶ ቤኤዜኔ፤ ዒዛኮ ካኣቱሞ ማኣሮኮ ሜሆ ጌሦ ማኣራ ማዔቴያ ዒዚ ዎይሣ ዓጮይዳ ዓኣ ዓይጎ ቤስካ ዓኣ ቆሎ ቢያ ሂዚቂያሴ ዬያ ዓሶም ቤኤዙዋዖ ሃሼ ፔቴ ባኣዚታዖ ባኣሴ።

\VS{3}ዒማና ፆኦሲ ማሊፆ ኬኤዛ ዒሲያሴ ካኣቲ ሂዚቂያሴ ኮራ ዓኣዻዖ፦ «ዬንሢ ዓሶንሢ ዓንካፓ ሙኬይ? ሃሣ ዔያታ ዓይጎ ኔኤም ኬኤዜይ?» ጌዒ ዖኦጬኔ።

\par }{\PP ሂዚቂያሴያ ማሃዖ፦ «ዔያታ ሙኬሢ ባብሎኔ ጌይንታ ሃኬ ዓጪፓኬ» ጌይ ማሄኔ።


\par }{\PP \VS{4}ዒሲያሴ ጊንሣ፦ «ካኣቱሞ ማኣራ ዔያታ ዓይጎ ዛጌይ?» ጌይ ዖኦጬኔ።

\par }{\PP ሂዚቂያሴያ፦ «ዔያታ ቢያ ባኣዚ ዛጌኔ፤ ሜሆ ጌሦ ማኣሮይዳ ዓኣ ባኮይዳፓ ቢያ ታኣኒ ዔያቶም ቤኤዙዋዖ ሃሼ ዓይጎ ባኣዚያ ባኣሴ» ጌዔኔ።


\par }{\PP \VS{5}ዬካፓ ዒሲያሴ ካኣቲም፦ «ቢያ ባኮ ዎይሣ ጎዳ ማዔ ፆኦዛሢ ጋዓሢ ዋይዜ፦

\VS{6}ኔኤኮ ቤርታ ዓዶንሢ ሙኪ ሃኖ ሄላንዳኣና ቡኩሴ ቆላ ካኣቱሞ ማኣሮይዳፓ ኔኤኮ ቢያ ፒፂንቲ ዔኪ ባብሎኔ ዓጮ ዓኣዺንታንዳ ዎዴ ሙካንዳኔ፤ ፔቴ ባኣዚታዖ ኔኤም ዓታዓኬ።

\VS{7}ኔኤኮ ዜርፆይዳፓ ፔቴ ፔቴዞንሢ ባብሎኔ ዓጮ ዲዒ ዔኪ ዓዺንቲ፥ ዬያ ዓጮኮ ካኣቱሞ ማኣራ ዓሽቲሚ ማዒ ማዻንዳጉዲ ዔያቶ ማሆንዶኔ» ጌዔኔ።
\XREF{}{{\XO 39:7 }{\XT{ዳኣኔ. 1፡1-7፤ 2ካኣቶ. ማ 24፡10-16፤ 2ፆኦሲ. ዓሃኬ 36፡10።}}}


\par }{\PP \VS{8}ካኣቲ ሂዚቂያሴ ጋዓንቴ ዒዚ ዎይሣ ዎዶና ዓጫ ኮሺ ማዒ ዴዓንዳሢ ዔርቴያ ማዔሢሮ፦ «ናንጊና ናንጋ ጎዳይዳፓ ዔኪ ሙኪ ኔኤኒ ታኣም ኬኤዜ ቃኣላ ኮሺኬ» ጌዔኔ።




\par }\Chap{40}{\SH ፆኦሲኮ ዴሮ ዶዲሻ ቃኣላ
\par }
{\Q \VerseOne{1}ኑ ፆኦዛሢ ሂዚ ጋዓኔ፦

\par }{\QB «ዴሮ ታኣኮ ዶዲሹዋቴ! ዶዲሹዋቴ!


\par }{\Q \VS{2}ዓይሌ ማዒ ዒዞኮ ማዾ ዎዳ ጋፔኔ፤ ዒዞኮ ጎሞ ዛሎሮ ቢያ ፆኦሲዳፓ ጳንጬ ሜቶ ዒዛ ዔኬሢንታ ጎማኣ ዒዞኮ ዓቶም ጌይንቴሢ ዬሩሳላሜም ሌፔ ዑኡሲና ኬኤዙዋቴ።»


\par }{\BB \par }
{\Q \VS{3}ሂዚ ጋዓ ዑኡሲ ዋይዚንታኔ፦

\par }{\QB «ዓሲ ናንጉዋ ዳውሎይዳ ናንጊና ናንጋ ጎዳኮ ጎይፆ ጊኢጊሹዋቴ!

\par }{\QB ዳውሎይዳ ኑ ፆኦዛሢም ጎይፆ ጲሺ ኮሹዋቴ!
\XREF{}{{\XO 40:3 }{\XT{ማቲ. 3፡3፤ ማር. 1፡3፤ ዮሃ. 1፡23።}}}


\par }{\Q \VS{4}ዔታዻ ቤዞና ዶኦጫዻ ቤዛ ኩሚ ጊኢጎንጎ፤

\par }{\QB ዹኮንታ ጌሜሮንታ ቢያ ሂርኪዲ ባኣሲንቶንጎ፤

\par }{\QB ጌሜሮንታ ጌሊ ኬስኪ ጌዔ ሳዓኣ ቢያ ጊኢጎንጎ።


\par }{\Q \VS{5}ዬኖ ዎዶና ናንጊና ናንጋ ጎዳኮ ቦንቻ ፔጋዺ ጴዻንዳኔ፤

\par }{\QB ናንጊና ናንጋ ጎዳ ዬያ ኬኤዜያ ማዔሢሮ

\par }{\QB ዓሳ ቢያ ዬያ ፔቱሞና ዛጋንዳኔ።»
\XREF{}{{\XO 40:5 }{\XT{ሉቃ. 3፡4-6።}}}


\par }{\BB \par }
{\Q \VS{6}ፔቴ ዑኡሲ ታና «ዒላቴ!» ጌዔኔ፤

\par }{\QB ታኣኒያ ማሃዖ፦ «ዎዚ ጌዒ ታ ዒላቶንዶይ!» ጌዒ ዖኦጬኔ፤

\par }{\QB ዬና ዑኡዜላ «ዓሲ ቢያ ማኣቲጉዲኬ፤

\par }{\Q ቦንቻኣ ቢያ ካይዚ ቡኒጉዲኬ፤


\par }{\Q \VS{7}ናንጊና ናንጋ ጎዳኮ ዢባራ ዢባርሻ ዎዶና

\par }{\QB ማኣታ ሜላሢና ቡና ዲኢናሢጉዲ

\par }{\QB ዓሲያ ዬያጉዴያኬ።


\par }{\Q \VS{8}ጎኔና ማኣታ ሜላኔ፥ ቡናኣ ዲኢናኔ፤

\par }{\QB ናንጊና ናንጋ ጎዳሢኮ ቃኣላ ጋዓንቴ ናንጊና ዶዲ ናንጋኔ።»
\XREF{}{{\XO 40:8 }{\XT{ያይ. 1፡10-11፤ 1ጴፂ. 1፡24-25።}}}


\par }{\BB \par }
{\Q \VS{9}ዒንሢ ፂዮኔም ኮዦ ባኮ ኬኤዛ ዓሳ!

\par }{\QB ሌካ ዼጌ ዹኮ ኬስኩዋቴ!

\par }{\QB ዒንሢ ዬሩሳላሜም ኮዦ ሃይሶ ኬኤዛ ዓሳ!

\par }{\QB ዑኡዞ ዒንሢኮ ዼጊዲ ዒላቱዋቴ!

\par }{\QB ዒላቱዋቴ ዒጊጪፖቴ!

\par }{\QB ዪሁዳ ካታሞም፦ «ፆኦዛሢ ዒንሢኮ ሃይሾ!» ጎዑዋቴ።


\par }{\BB \par }
{\Q \VS{10}ናንጊና ናንጋ ጎዳ ፔኤኮ ዼኤፖ ዎልቆና ዎይሣኒ ሙካንዳኔ፤

\par }{\QB ዒዚ ሙካሢ ዒንጋኒ ማሌ ባኮንታ ማዼሢ ዛሎ ጪጎንዶሢያ ዔኪኬ።
\XREF{}{{\XO 40:10 }{\XT{ዒሲ. 62፡11፤ ዮሃ. ፆፔዻ 22፡12።}}}


\par }{\Q \VS{11}ቆልሞ ሄንቃ ዓሲጉዲ ዒዚ ሄንቃንዳኔ፤

\par }{\QB ላኣቆ ማራናኣቶ ፔቴይዳ ዒ ቡኩሳንዳኔ፤

\par }{\Q ፔኤኮ ቃሶይዳ ኮንቂ ዔያቶ ዔካንዳኔ፤

\par }{\QB ናኣቶ ዻንሢሣዞንሢያ ጉኡዱዋዖ ታሢ ዒሻንዳኔ።
\XREF{}{{\XO 40:11 }{\XT{ሂዚ. 34፡15፤ ዮሃ. 10፡15።}}}


\par }{\SH ዒስራዔኤሌ ፆኦሲና ዖ ቤቃይ?
\par }
{\Q \VS{12}ዼኤፖ ባዞ ዋኣፆ ፔኤኮ ቃኣቆ ጋራ

\par }{\QB ጫሪንጮዋ ፔ ኬኤላና

\par }{\Q ሳዖ ዓጮ ማኪ ዔራኒ ዳንዳዓሢ ዖናዳይ?

\par }{\QB ዹኮንታ ጌሜሮንታ ዴኤሡሞ ዔሮ ባኮና ዛጊ ዔራንዳሢ ዖናዳይ?


\par }{\Q \VS{13}ናንጊና ናንጋ ጎዳ፦ «ሂዲ ማዼ» ጌዒ ዓይሣሢ ዖናዳይ?

\par }{\QB ዒዛ ዔርዛኒና ዞራኒያ ዳንዳዓያ ዖናዳይ?
\XREF{}{{\XO 40:13 }{\XT{ሮሜ 11፡34፤ 1ቆሮ. 2፡16።}}}


\par }{\Q \VS{14}ዒዛም ኬኤዛንዳጉዲ ፆኦሲ ዖኦና ዞርቴይ?

\par }{\QB ፒዜ ዎጎ ዔርዜሢ ዒዛ ዖናዳይ?

\par }{\QB ዔራቶ ዒዛ ዔርዜሢንታ

\par }{\QB ማሊ ጶቂሦ ጎይፆዋ ዖ ዒዛ ዻዌይ?


\par }{\BB \par }
{\Q \VS{15}ናንጊና ናንጋ ጎዳኮ ቤርታ ዴራ ፔቴ ዖቲ ጋርካ ፆዼ ዋኣሢጉዲኬ፤

\par }{\QB ዴኤሡሞ ዔሮ ባኮይዳ ዓኣ ሲላሊጉዲ ፓይዲንታኔ፤

\par }{\QB ዋኣፆ ሳዛ ዓኣ ሳዓኣ ዒዛ ቤርታ ዓዳ ሲላሊ ሊኢቃጉዲ ሼሌዓያኬ።


\par }{\Q \VS{16}ሊባኖኦሴይዳ ዓኣ ሚፃ ሚቺ ዒንጎ ዒንጊፆ ታሞ ዔኤሣኒ

\par }{\QB ቆልማኣ ዒዞኮ ሚቺ ዒንጎ ዒንጊፆም ጊዳያቱዋሴ።


\par }{\Q \VS{17}ፆኦሲ ቤርታ ዴሮኮ ፓይዳ ባኣያኬ፤

\par }{\QB ላኣፒፃፓ ዔቄያና ፓይዲዳ ጌሉዋያኬ።


\par }{\BB \par }
{\Q \VS{18}ፆኦሲ ዒንሢ ዖኦና ዎላ ቤኤዛይ?

\par }{\QB ዖኦና ዎላ ዒንሢ ዒዛ ሄካሳይ?


\par }{\Q \VS{19}ሜሌ ፆኦዞ ሃኣሚ ቆኦቂ ኮሻኔ፤

\par }{\QB ዎርቆ ኮሻሢያ ጳርቂ ጊኢጊሻኔ፤

\par }{\QB ቢሮ ዓንጎዋ ካኒ ቢራታ ኮሺ ማይሳኔ።
\XREF{}{{\XO 40:19 }{\XT{ዳኪ. ማዾ 17፡29።}}}


\par }{\Q \VS{20}ዔኤቢባኣ ማንቃሢ ኮሳዹዋ ሚሢ ዶኦራኔ፤

\par }{\QB ዶዑዋ ማላታ ዒዛም ኮሺንታንዳጉዲ

\par }{\QB ዔርቴ ሃኣሚ ዓሲ ዒ ኮዓኔ።


\par }{\BB \par }
{\Q \VS{21}ፔቴታዖ ዬያ ዔሩዋዓዳ? ዒንሢ ዋይዚባኣዓዳ?

\par }{\QB ሚናኣፓ ዓርቃዖ ዒንሢም ኬኤዚንቲባኣዳ?

\par }{\QB ሳዓ ማዢንቴማኣፓ ዓርቃዖ ማሊ ዒንሢ ጶቂሡዋዓዳ?


\par }{\Q \VS{22}ሳዓ ማዔ ካሮይዳ ፆኦሲ ፔ ሻኣሎ ጌሢ ዴዔሢ

\par }{\QB ጫሪንጮ ዓዳ ጎኦቦ ዓፒላጉዲ ዳሬሢ

\par }{\QB ዓፒላፓ ኮሾ ናንጎ ማኣሮጉዲ ዾቄሢ

\par }{\QB ዓጮ ዴራ ፃቆጉዲ ዻካ ማዔሢያ ዔሩዋዓዳ ዒንሢ?


\par }{\BB \par }
{\Q \VS{23}ዒዚ ዼኤፖ ዓሶ ዻውሲሳኔ፤

\par }{\QB ሃያ ዓጮ ሱኡጎ ባኣያ ማሃኔ።


\par }{\Q \VS{24}ዔያታ ሃጊ ባቃሌያና ፃጲ ዳኪባኣ ባቃሊጉዲኬ፤

\par }{\QB ናንጊና ናንጋ ጎዳ ዢባሮ ፔኤኮ ዳካዛ ቤዞና ዔያታ ሜላኔ፤

\par }{\QB ዲልባጉዲ ላኣሊንቲያ ዔያታ ባይቃኔ።


\par }{\BB \par }
{\Q \VS{25}«ሂዳዖ ታና ዒንሢ ዖኦና ዎላ ቤኤዛይ?

\par }{\QB ዖኦና ዎላ ዒንሢ ታና ሄካሳይ?» ጋዓኔ ዱማዼ ፆኦዛሢ።


\par }{\Q \VS{26}ዼጊ ጌዒ ጫሪንጮ ሌካ ዛጉዋቴ፤

\par }{\QB ዒንሢ ዛጋ ዦኦጋሢ ማዤሢ ዖናዳይ?

\par }{\QB ዒዚ ዖልዚ ዖላ ዓሲጉዲ ዔያቶ ዔኪ ዓኣዻኔ፤

\par }{\QB ዎማዼታቴያ ፓይዶ ዔያቶኮ ዒዚ ዔራኔ፤

\par }{\QB ፔቴ ፔቴሢ ፔ ሱንሢና ዔያቶ ዔኤላኔ፤

\par }{\Q ዒዛኮ ቢታንቶንታ ዎልቆንታ ሚርጌና ዼኤፒኬ፤

\par }{\QB ዬያሮ ዔያቶይዳፓ ፔቴታዖ ባይቃዓኬ።


\par }{\BB \par }
{\Q \VS{27}ያይቆኦቤ፥ ዓይጋ ኔ ሃያ ጋዓይ?

\par }{\QB ዒስራዔኤሌ፥ ዓይጋ ኔ ሂዚ ጌዒ ጌስታይ?

\par }{\QB «ጎይፃ ታኣሲ ፆኦሲ ዓኣፓፓ ዓኣሺንቴኔ፤

\par }{\QB ናንጊና ናንጋ ጎዳ ታኣም ዎጋንዳሢያ ሃሼኔ» ዓይጋ ኔ ጋዓይ?


\par }{\Q \VS{28}ፔቴታዖ ኔኤኒ ዔሩዋዓዳ?

\par }{\QB ዋይዚያ ኔኤኒ ዋይዚባኣዓዳ?

\par }{\QB ፆኦሲ ናንጊና ናንጋ ጎዳኬ፤

\par }{\Q ዓጮ ቢያ ማዤሢ ዒዛኬ፤

\par }{\QB ዒዚ ፔቴታዖ ላቢንቱዋሴ፥ ማሊፆዋ ፔኤኮ ሺርሹዋሴ።


\par }{\Q \VS{29}ላቤዞንሢም ዒዚ ዶዱሞ ዒንጋኔ፤

\par }{\QB ዎልቃ ኬዴዞንሢማኣ ዎልቄ ቃሳኔ።


\par }{\Q \VS{30}ጶሾራ ላላባኔ፥ ዎልቄባኣያ ማማዓኔ፤

\par }{\QB ዼጌሢያ ባሺንቲ ሎሎኦማኔ።


\par }{\Q \VS{31}ናንጊና ናንጋ ጎዳ ጉሙርቂ ናንጋዞንሢኮ ጋዓንቴ

\par }{\QB ዎልቃ ጊንሣ ዶዳንዳኔ፤

\par }{\QB ዓዳ ኮኦኬጉዲ ጋኣሲና ባራናንዳኔ፤

\par }{\QB ጳሽኪያ ጳሽካንዳኔ፥ ላቢንዱዋሴ፤

\par }{\QB ሃንታንዳኔ፥ ላቢንቲ ዔያታ ሎኦማዓኬ።




\par }\Chap{41}{\SH ፆኦሲ ዒስራዔኤሌ ዓሶም ዒንጌ ሃጊ ማዓ ዎዛ
\par }
{\Q \VerseOne{1}ፆኦሲ ሂዚ ጋዓኔ፦ «ዒንሢ ዋኣፆ ሳዞ ዓጫ ናንጋ ዴራ!

\par }{\QB ዚቲ ጌዒጋፓ ዋይዙዋቴ!

\par }{\QB ዴራ ዎልቆ ፔኤሲ ጊንሣ ዶዲሺ፥ ሃኒ ሙኪያ ኬኤዞንጎ፤

\par }{\QB ዎጎ ቤዛ ዎላ ኑ ካኣሞም።»


\par }{\BB \par }
{\Q \VS{2}«ዎልቆሲ ዓባ ኬስካ ባንፃፓ ዔቂሲ ዔኪ ሙኬሢ

\par }{\QB ዒዛም ማዻንዳጉዲ ዔኤሌሢ ዖናዳይ?

\par }{\QB ዴሮ ዓኣሢ ዒዛም ዒንጌኔ፤

\par }{\QB ካኣቶዋ ዒዛ ዴማ ዎርቃንዳጉዲ ማሄኔ፤

\par }{\QB ዒዛኮ ጬንቾ ዓፓሮም ዔያቶ ዒ ሲላሊ ማሂ

\par }{\QB ሂኢዦማኣ ዲልባ ማሂ ዓኣሢ ዒንጌኔ።


\par }{\Q \VS{3}ዬያኮ ቤርታ ፔ ቶኦኪና ዔያታ ዓኣዺ ቤቂባኣ ጎይሢና

\par }{\QB ዔያቶ ዒ ዳውሴኔ፥ ፔቴታዖ ዒዛ ቃዜ ባኣዚ ባኣሴ።


\par }{\Q \VS{4}ዬይ ማዓንዳጉዲ ዓይሤሢ ዖናዳይ?

\par }{\QB ዓይፃፓ ዓርቃዖ ዓሲኮ ሾይንቶ ፓይዲ ዔራሢ ዖናዳይ?

\par }{\QB ታኣኒ ናንጊና ናንጋ ጎዳ ቤርታኣፓ ዓኣኔ፤

\par }{\QB ጋፖይዳ ጴዻሢያ ታናኬ።»


\par }{\BB \par }
{\Q \VS{5}«ዋኣፆ ሳዛ ዓኣ ዓጮይዳ ናንጋ ዴራ

\par }{\QB ታኣኒ ማዼ ባኮ ቢያ ዛጌኔ፤

\par }{\QB ዬያሮ ሚርጌና ዔያታ ዲቃቲ ጎጋይቄኔ፤

\par }{\QB ፔቱሞና ቡኪ ታ ባንሢ ዔያታ ሙኬኔ።


\par }{\Q \VS{6}ፔቴሢ ባጋሢ ማኣዳኔ፤

\par }{\QB ጌርሲ ፔ ጌርሲ፦ ‹ሃይ ኔ ዎይታይ ዶዴ!› ጋዓኔ።


\par }{\Q \VS{7}ሃኣማሢ ዎርቆ ሼኤሻሢ ዶዲሻኔ፤

\par }{\QB ሜሌ ፆኦዞ ሞቶሾና ዹይ ጊኢጊሻሢያ

\par }{\Q ሚስማሮና ጳርቃሢም፦

\par }{\QB ‹ሃይ ኔ ዎይታይ ዶዴ! ኔ ቃራ ዺሽኪ ዓይሤኔ!› ጋዓኔ፤

\par }{\QB ሜሌ ፆኦዞ ዓጊፁዋጉዲ ሚስማሮና ዔያታ ጳርቃኔ።»


\par }{\BB \par }
{\Q \VS{8}«ጋዓንቴ ኔኤኒ ታ ዓይላሦ ዒስራዔኤሌ!

\par }{\QB ታ ኔና ዶኦሬሦ ያይቆኦቤ!

\par }{\QB ታ ላጋሢ ዓቢራሃሜ ዜርፃሢዮ!
\XREF{}{{\XO 41:8 }{\XT{2ፆኦሲ. ዓሃኬ 20፡7፤ ያይ. 2፡23።}}}


\par }{\Q \VS{9}ሳዓ ማዔ ካራፓ ታ ኔና ዔኪ ሙኬኔ፤

\par }{\QB ዓጮኮ ጋፓፓ ታኣኒ ኔና ዔኤሌኔ፤

\par }{\QB ‹ኔ ታ ዓይሌኬ› ጌዒ ታ ኔና ዶዶኦሬኔ፤

\par }{\QB ታኣኒ ኔና ኬኤሪባኣሴ።


\par }{\Q \VS{10}ታኣኒ ኔኤና ዎላታሢሮ ዒጊጪፖ!

\par }{\QB ታ ኔኤኮ ፆኦዛሢኬ፥ ሃጊ ማዓ ዎዛ ቲቂፖ!

\par }{\QB ታኣኒ ኔና ዶዲሻንዳኔ፥ ማኣዳንዳኔ፤

\par }{\QB ታኣኮ ዶዶ ኩጮና ታ ኔና ዓርቃንዳኔ።


\par }{\Q \VS{11}ኔ ዑፃ ዻጋዻ ዓሳ ቢያ

\par }{\QB ባሺንቲ ቦርሲንታንዳኔ፤

\par }{\QB ኔና ሜታሳኒ ዔቃዞንሢያ ቤሲ ባይቃንዳኔ።


\par }{\Q \VS{12}ሞርኮ ኔኤኮ ኔ ኮዓንዳኔ፤

\par }{\QB ጋዓንቴ ኔኤኒ ዔያቶ ዴንቃዓኬ፤

\par }{\QB ኔ ዑፃ ዖሎ ቡሌዞንሢ

\par }{\QB ጋፒ ባይቃንዳኔ።


\par }{\Q \VS{13}‹ሃይ ኔኤኒ ዎይታይ፥ ዲቃቲፖ፤

\par }{\QB ኔኤኮ ሚዛቆ ኩጮ ዓርቂ ታ ኔና ማኣዳንዳኔ›

\par }{\QB ጌዒ ኔና ዶዲሻሢ፥ ታና ኔኤኮ ናንጊና ናንጋ ጎዳ ማዔ ፆኦዛሢኬ።»


\par }{\BB \par }
{\Q \VS{14}ናንጊና ናንጋ ጎዳ፦

\par }{\QB «ኔኤኒ ዛኣሌጉዲ ማዔሦ ያይቆኦቤ!

\par }{\QB ላኣፓ ማዔሦ ዒስራዔኤሌ!

\par }{\QB ዒጊጪፖ ታ ኔና ማኣዳንዳኔ፤

\par }{\QB ኔና ዓውሳ ዒስራዔኤሌኮ ዱማዼሢ ታናኬ» ጋዓኔ።


\par }{\Q \VS{15}ዓኪ፥ ዓጬ ማዔ ቶኪ ዓኣ ሃኣኮ ሺርካ ዓንጎጉዲ ታ ኔና ማሃንዳኔ፤

\par }{\QB ዹኮ ቢያ ኔኤኒ ሺርኪ ባይዛንዳኔ፤

\par }{\QB ጌሜሮዋ ሄርቂ ዳኣፂ ሲላሊ ኔ ማሃንዳኔ።


\par }{\Q \VS{16}ኔኤኒ ዔያቶ ፒዺሳንዳኔ፤

\par }{\QB ዢባራኣ ፒፂ ዔያቶ ዔኪ ዓኣዻንዳኔ፤

\par }{\QB ዓልጋሢ ዢባራ ዔያቶ ላኣላንዳኔ፤

\par }{\QB ኔኤኒ ጋዓንቴ ናንጊና ናንጋ ጎዳና ዎዛዻንዳኔ፤

\par }{\QB ዒስራዔኤሌኮ ዱማዼሢ፥ ታና ጉሙርቂ ኔ ዖቶርቃንዳኔ።


\par }{\BB \par }
{\Q \VS{17}«ማንቆንታ ሜታዼ ዓሶንታ ዋኣሢ ኮዓንዳኔ፥ ጋዓንቴ ዴንቃዓኬ፤

\par }{\QB ቆርጫ ዔያቶኮ ዼኤቦና ፃኣዼኔ፤

\par }{\QB ታኣኒ ናንጊና ናንጋ ጎዳ ሺኢጲፆ ዔያቶሲ ዋይዛንዳኔ፤

\par }{\QB ታኣኒ ዒስራዔኤሌኮ ፆኦዛሢ ፔቴታዖ ዔያቶ ሃሻዓኬ።


\par }{\Q \VS{18}ቦኦሬ ጌሜሮይዳፓ ዎርዚ ታ ዎይሳንዳኔ፤

\par }{\QB ዶኦጫዻ ጊንፆይዳ ዋኣሢ ታ ዑራንዳኔ፤

\par }{\QB ዳውላዻ ዓጫ ቦቆሊ ታ ዴይሣንዳኔ፤

\par }{\QB ሳዖ ሜላ ዋኣሢ ዓልቃያ ማዓንዳኔ።


\par }{\Q \VS{19}ሊባኖኦሴ ሚፆንታ ሻሮንታ

\par }{\QB ባርሴኔቴ ጌይንታ ሚፆንታ ዛይቶ ሪሚቶንታ ዳውሎይዳ ታ ባቃልሳንዳኔ፤

\par }{\QB ዓሲ ናንጉዋ ዳውላ ዴኤሎ ዚቢቆንታ ዓስታ ጌይንታ ሚፆንታ

\par }{\QB ሪሚቲንታ ዱማ ዱማ ሚሢ ኩሜ ዴኤሊ ታ ኬሳንዳኔ።


\par }{\Q \VS{20}ዬያ ታኣኒ ማዻንዳሢ ታና ናንጊና ናንጋ ጎዳኮ ኩጫ ማዼያ ማዒፆ

\par }{\QB ታኣኒ ዒስራዔኤሌኮ ዱማዼሢ ዬያ ማዤያ ማዒፆ

\par }{\QB ቢያሢ ዛጊ ዔራንዳጉዲና ማሊ ጶቂሣንዳጉዲኬ።»


\par }{\Q \VS{21}ናንጊና ናንጋ ጎዳ ሂዚ ጋዓኔ፦

\par }{\QB «ዒንሢኮ ጌኤዞ ሂንዳ ሺኢሹዋቴ፤

\par }{\QB ማርኮዋ ዒንሢኮ ዔኪ ሙኩዋቴ ጋዓኔ፥ ያይቆኦቤ ካኣቲ።


\par }{\Q \VS{22}ዒንሢኮ ሜሌ ፆኦዞዋ ዔኪ ሙኪ

\par }{\QB ማዺንቲ ኩማንዳ ዎዶ ኑ ዔራንዳጉዲ

\par }{\QB ሴካ ቤርቲም ማዓንዳ ባኮ ቢያ ሂንዳ ኑኡም ዔያታ ኬኤዞንጎ፤

\par }{\QB ሃጊ ማዓንዳ ባካ ዓይጎታቴያ ማሊ ኑ ጶቂሣንዳጉዲ

\par }{\QB ሚና ቤርታኣ ባካ ዎማዺታቴያ ኑኡም ዔያታ ኬኤዞንጎ።


\par }{\Q \VS{23}ዒንሢ ሜሌ ፆኦዞ ማዔሢ ኑ ዔራንዳጉዲ

\par }{\QB ሴካ ቤርቲም ማዓንዳ ባኮ ቢያ ሂንዳ ኑኡም ኬኤዙዋቴ፤

\par }{\QB ኑ ዲቃቲ ፔቱሞና ዒንሢ ዛጋንዳጉዲ

\par }{\QB ኮሺ ማዔቴያ ፑርታ ባኣዚ ሂንዳ ማዹዋቴ።


\par }{\Q \VS{24}ሃይሾ ዒንሢ ዔኤቢዳ ፓይዲንቱዋያኬ፤

\par }{\QB ማዻኣ ዒንሢኮ ዔኤቢ ፓሡዋያኬ፤

\par }{\QB ዒንሢ ዶኦሬ ዓሳኣ ሻኣካያኬ።»


\par }{\BB \par }
{\Q \VS{25}«ታኣኒ ፔቴ ሱኡጌ ኬዶ ባንፃፓ ዔቂሴም ሃይሾ ሙኬኔ፤

\par }{\QB ዒዚ ታ ሱንፆ ቦንቻያ ማዒ ዓባ ኬስካ ባንፃፓ ሙካያኬ።

\par }{\QB ማኒ ዢኢጮ ዓጮ ቶርጳሢ ሄርቃሢጉዲ

\par }{\QB ዒዚያ ሱኡጎ ቢያ ሄርቃንዳኔ።


\par }{\Q \VS{26}ኑኡኒ ዒዛ ዔራንዳጉዲና ዒዚ ፒዜኬ ጋዓንዳጉዲ

\par }{\QB ቤርታኣፓ ዓርቃዖ ዬያ ኬኤዜሢ ዖናዳይ?

\par }{\QB ዬያ ባኮ ዛሎ ሃኣዺኬ ጌዒ ኬኤዜያ፥ ዒላቴያ

\par }{\QB ዒንሢዳፓ ፔቴ ዑኡሲታዖ ኬሴይ ባኣሴ።


\par }{\Q \VS{27}ቤርታዺ ሃያ ሃይሶ ፂዮኔም ፔጋሲ ኬኤዜሢ ታናኬ፤

\par }{\QB ዬሩሳላሜማኣ ኮዦ ሃይሶ ኬኤዛሢ ዳኬሢያ ታናኬ።


\par }{\Q \VS{28}ሺሪ ታኣኒ ዛጌ ዎዶና ዖኦኒያ ባኣሴ፤

\par }{\QB ሜሌ ፆኦዞይዳፓ ዞሮ ዒንጋያ ባኣሴ፤

\par }{\QB ታኣኒ ዖኦጫዛ ማሂ ኬኤዛያ ባኣሴ።


\par }{\Q \VS{29}ዬያሮ ሃይ፥ ሜሌ ፆኦዛ ቢያ ጉሪኬ፤

\par }{\QB ፔቴ ባኣዚታዖ ማዻኒ ዔያታ ዳንዳዑዋሴ፤

\par }{\QB ዔያቶ ማሊሲ ማዦና ባካ ጉሪ ዢባሬኬ።»




\par }\Chap{42}{\SH ፆኦሲ ዓይላሢ
\par }
{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB «ታኣኒ ማኣዳሢና ዶኦሬሢ

\par }{\QB ዒዚ ታና ዎዛሳ ታኣኮ ዓይላሢ ሃያኬ፤

\par }{\QB ታኣኮ ዓያኖ ዒዛይዳ ታ ናንጊሻንዳኔ፤

\par }{\QB ዒዚ ዴሮም ቢያ ፒዜ ዎጌ ዻዋንዳኔ።
\XREF{}{{\XO 42:1 }{\XT{ማቲ. 3፡17፤ 17፡5፤ ማር. 1፡11፤ ሉቃ. 3፡22፤ 9፡35።}}}


\par }{\Q \VS{2}ዒዚ ዒላቲ ኬኤዛዓኬ፤

\par }{\QB ፔኤኮ ዑኡዞዋ ዞኦዜይዳ ዋይዚሳዓኬ።


\par }{\Q \VS{3}ሃይቂ ጳሬ ፒሎዋ ዒዚ ሜንሣዓኬ፤

\par }{\QB ሃይቃኒ ዑኬ ፆንፖዋ ዎዻዓኬ፤

\par }{\QB ጉሙርቂንቲሢና ፒዜ ዎጌ ዒዚ ዻዋንዳኔ።


\par }{\Q \VS{4}ሳዖይዳ ፒዜ ዎጌ ዎጊንታንዳጉዲ ማሃንዳያ ሄላንዳኣና

\par }{\QB ዒ ላባዓኬ፥ ሃጊ ማዓ ዎዛኣ ቲቃዓኬ፤

\par }{\QB ሜሌ ዴራ ዒዛኮ ዔርዚፆ ዋይዛኒ ጶቂሣኔ።»
\XREF{}{{\XO 42:4 }{\XT{ማቲ. 12፡18-21።}}}


\par }{\BB \par }
{\Q \VS{5}ጫሪንጮ ማዤሢና ሳዖኮ ጋፓፓ ጋፖ ሄላንዳኣና ዔቂሴሢ፤

\par }{\QB ሳዖና ዒዞይዳ ናንጋ ባኮ ቢያ ኮሼሢ

\par }{\QB ሼምፔና ዑኡሲና ዔያቶም ዒንጌሢ

\par }{\QB ናንጊና ናንጋ ጎዳ ሂዚ ጋዓኔ፦
\XREF{}{{\XO 42:5 }{\XT{ዳኪ. ማዾ 17፡24-25።}}}


\par }{\Q \VS{6}«ታኣኒ ናንጊና ናንጋ ጎዳ ፂሉሞና ኔና ዔኤሌኔ፤

\par }{\QB ታ ኔኤኮ ኩጮ ዓርቂ ካፔኔ፤

\par }{\QB ታኣኮ ዒጊኖም ጫኣቁሞጉዴያ

\par }{\QB ሜሌ ዴሮም ታ ኔና ፖዒ ማሄኔ።


\par }{\Q \VS{7}ዬያሮ ዓኣፓ ባይቄ ዓሶኮ ዓኣፖ ኔ ፖዒሳንዳኔ፤

\par }{\QB ዹሞ ዔቶ ቱኡዞ ማኣራ ዓኣ ቱኡቴ ዓሶ ኔ ኬሳንዳኔ።»


\par }{\BB \par }
{\Q \VS{8}«ሱንፃ ታኣኮ ናንጊና ናንጋ ጎዳኬ፤

\par }{\QB ታኣኮ ቦንቾ ታኣና ጊሽታያ ሜሌ ፆኦሲ ባኣሴ፤

\par }{\QB ሜሌ ፆኦዛ ታኣኮ ጋላቶ ታኣና ዎላ ጊሽታንዳጉዲ ታ ኮዑዋሴ።


\par }{\Q \VS{9}ዓካሪ ታኣኒ ቤርታዺ ዒንሢም ኬኤዜ ባካ ቢያ ማዺንቲ ኩሜኔ፤

\par }{\QB ሃሢ ጋዓንቴ ሴካ ቤርቲም ማዓንዳ ዓኮ ባኮ ዛሎ

\par }{\QB ማዺንቲ ኩማንዳሢኮ ቤርታዺ ታ ኬኤዛኔ።»


\par }{\SH ፆኦሲ ቦንቾም ማዓ ጋላታ ዓይኑሞ
\par }
{\Q \VS{10}ናንጊና ናንጋ ጎዳ ቦንቾም ማዓ ዓኪ ዓይኑሞ ዓይናዹዋቴ!

\par }{\QB ዓጮ ዴራ ቢያ ጋላታ ዓይኑሞ ዒዛም ሺኢሹዋቴ!

\par }{\Q ባዞ ሳዛ ናንጋ ዓሳ ቢያ

\par }{\QB ዓጮኮ ጋፖይዳ ናንጋ ዓሳኣ ቢያ ዒዛ ጋላቶንጎ!


\par }{\Q \VS{11}ዳውሎና ዳውላዻ ቤዞናይዳ ዓኣ ካታማ

\par }{\QB ዬያጉዲ ሃሣ ቄዳኣሬ ዴራ ናንጋ ጉርዳ ዑኡዞ ፔኤኮ ዼጊዶንጎ፤

\par }{\QB ሴኤላ ካታማ ናንጋ ዓሳ ዎዛና ዓይናዾንጎ፤

\par }{\QB ዹኮ ቶኦካ ዔቂ ሂላሾንጎ።


\par }{\Q \VS{12}ዔያታ ናንጊና ናንጋ ጎዳ ቦንቾንጎ፤

\par }{\QB ጋላቶ ዒዛሲ ዋኣፆ ሳዞይዳ ዓኣ ዓጮም ዋይዚሶንጎ።


\par }{\Q \VS{13}ናንጊና ዖልዚና ዔርቴ ፖኦሊሴጉዲ ኬስካኔ፤

\par }{\QB ዖላ ዓሲጉዲ ጫርቂ ዔቃኔ፥ ሶራይቲያ ሶራይታኔ፤

\par }{\QB ፔኤኮ ሞርኮዋ ባሻኔ።


\par }{\SH ፆኦሲ ፔ ዴሮ ማኣዳኒ ዒንጌ ሃጊ ማዓ ዎዞ
\par }
{\Q \VS{14}«ናንጊና ናንጋ ጎዳ ሂዚ ጋዓኔ፦ ዖዶሲ ዎዴ ታኣኒ ጊቢ ዴዔኔ፤

\par }{\QB ዚቲዮ ጌዒ ታና ታኣኒ ዓርቄኔ፤

\par }{\QB ሃሢ ጋዓንቴ ሾይሢ ዓርቄ ላኣሊጉዲ ታ ዒላታኔ፤

\par }{\QB ዑኡዞ ታ ሆኦሚንቲ ዔካኔ።


\par }{\Q \VS{15}ዹኮንታ ጌሜሮንታ ታኣኒ ዶይሳንዳኔ፤

\par }{\QB ዬያቶይዳ ባቃሌ ባኮ ቢያ ታኣኒ ሜልዛንዳኔ፤

\par }{\QB ዎሮ ዋኣፆ ባዚ ሳዛ ዓኣ ሳዓ ማሃንዳኔ፤

\par }{\QB ቦቆሎ ዋኣፆዋ ታኣኒ ሚጪሳንዳኔ።»


\par }{\BB \par }
{\Q \VS{16}«ዓኣፖ ባይቄ ዓሶ ዓኣዺ ቤቂባኣ ጎይሢና ታ ዔኪ ዓኣዻንዳኔ፤

\par }{\QB ቤርታ ዔያቶኮ ጎኦቢንቴ ዹሞዋ ታ ፖዒሳንዳኔ፤

\par }{\QB ጌሊ ኬስኪ ጌዔ ቤዞ ታኣኒ ጊኢጊሻንዳኔ፤

\par }{\QB ዬይ ታኣኒ ማዺ ኩንሣንዳ ባኮኬ፤

\par }{\QB ታኣኒ ዔያቶም ዬያይዱዋዖ ሃሻዓኬ።


\par }{\Q \VS{17}ሜሌ ፆኦዞ ጉሙርቃዞንሢ

\par }{\QB ዔያቶኮ ማላቶዋ ‹ዒንሢ ኑ ፆኦዞኬ› ጋዓዞንሢ

\par }{\QB ጋፒ ቦርሲንታንዳኔ።»


\par }{\SH ዒስራዔኤሌ ዴራ ፆኦሲም ዋይዞ ዒፄሢ
\par }
{\Q \VS{18}«ዒንሢ ዋዮ ባይቄ ዓሳ ዋይዙዋቴ!

\par }{\QB ዒንሢ ዓኣፓ ባይቄ ዓሳኣ ጊዥ ጌዒ ዛጉዋቴ!


\par }{\Q \VS{19}ታ ዓይላሢዳፓ ዓታዛ ዓኣፒ ባይቄይ ዖናዳይ?

\par }{\QB ታኣኮ ኪኢቶ ናዓሢዳፓ ዓታዛ ዋይዚ ባይቄይ ዖናዳይ?

\par }{\QB ፔና ታኣም ጉሙርቂንታያ ማሄ ዓሢጉዲ ዓኣፒ ባይቄይ ዖናዳይ?

\par }{\QB ፆኦሲ ዓይላሢጉዲ ዓኣፒ ባይቄያ ማዔይ ዖናዳይ?


\par }{\Q \VS{20}ዒስራዔኤሌ ዓሲዮቴ! ሚርጌ ባኣዚ ዒንሢ ዛጌኔ፤

\par }{\QB ጋዓንቴ ዒናፓ ማሊ ዒንሢ ጶቂሢባኣሴ፤

\par }{\QB ዋያ ዒንሢኮ ቡሊሢኬ፥ ጋዓንቴ ዒንሢ ዋይዙዋሴ።»


\par }{\BB \par }
{\Q \VS{21}ናንጊና ናንጋ ጎዳ ፔ ፂሉሞሮ ጌዒ

\par }{\QB ፔኤኮ ዎጎ ዼኤፒ፥ ሃሣ ቦንቺንታያ ማሃኒ ኮዔኔ።


\par }{\Q \VS{22}ሃይ ዴራ ጋዓንቴ ዎልቄና ቡሪንቴያኬ፤

\par }{\QB ዴኔ ዔቴ ጋርሲ ጌልዚ ዔያቶ ዑፃ ካራ ዎዾናያኬ፤

\par }{\QB ቱኡሲ ማርካ ዔያቶ ዓኣቾናኔ፤

\par }{\QB ዎልቄና ዔያቶ ቡሮናኔ፤

\par }{\QB ዖኦኒያ ዔያቶ ዓውሳኒ ዳንዳዒባኣሴ።


\par }{\BB \par }
{\Q \VS{23}ዒንሢ ባኣካፓ ዬያ ባኮ ዛሎ ቶኦኪ ኬሲ

\par }{\QB ሙካ ዎዶም ዛጊ ዒናፓ ዋይዛይ ዖናዳይ?


\par }{\Q \VS{24}ያይቆኦቤ ቡሪንታንዳጉዲ

\par }{\QB ዒስራዔኤሌያ ዲዒንቲ ዔውታንዳጉዲ

\par }{\Q ዓኣሢ ዒንጌሢ ዖናዳይ?

\par }{\QB ዬያ ማዼሢ ናንጊና ናንጋ ጎዳቱዋዓዳ?

\par }{\QB ዬይ ማዺንቴሢ ኑኡኒ ዒዛም ዋይዞ ዒፄሢሮ

\par }{\QB ዒዚ ናሽካ ጎይፆዋ ኑ ዓኣዺባኣሢሮ

\par }{\QB ዒዛኮ ዎጎዋ ዓይሢንቲ ኑ ካፒባኣሢሮኬ።


\par }{\Q \VS{25}ዬያሮ ዒዛኮ ዔኤታ ዻጎንታ ዒጊቻ ዖሎዋ ኑኡም ዒ ዳኬኔ፤

\par }{\QB ዓጮ ኑኡኮ ሺርሺ ታሚ ዓጌኔ፤

\par }{\QB ኑኡኒ ጋዓንቴ ዬያ ቢያ ዔሪባኣሴ፤

\par }{\QB ኑና ሚቼኔ፥ ጋዓንቴ ዒና ኑ ዔኪባኣሴ።




\par }\Chap{43}{\SH ፆኦሲ ፔኤኮ ዴሮ ዓውሳኒ ዒንጌ ዎዞ
\par }
{\Q \VerseOne{1}ዒንሢ ያይቆኦቤ ናኣታ ዒስራዔኤሌ ዓሳ!

\par }{\QB ዒንሢ ማዤ ናንጊና ናንጋ ጎዳ ሂዚ ጋዓኔ፤

\par }{\QB «ታኣኒ ዓውሴያ ማዔሢሮ ዒጊጪፖቴ፤

\par }{\QB ዒንሢ ታኣሮኬ፤

\par }{\QB ዒንሢኮ ሱንፆና ታኣኒ ዒንሢ ዔኤሌኔ።


\par }{\Q \VS{2}ዼኤፖ ዋኣፆና ዒንሢ ፒንቃ ዎዶና

\par }{\QB ታኣኒ ዒንሢና ዎላ ማዓንዳኔ፤

\par }{\Q ዬያ ዎሮና ዒንሢ ፒንቃ ዎዶና

\par }{\QB ዬይ ዋኣፃ ዒንሢ ዔኤዻዓኬ፤

\par }{\QB ታሞ ጊዴና ዒንሢ ዓኣዻ ዎዶና

\par }{\QB ዒንሢ ሚቻዓኬ፥ ሌኤባኣ ዒንሢ ሼኤላዓኬ።


\par }{\Q \VS{3}ታኣኒ ናንጊና ናንጋ ጎዳ ማዔ ዒንሢኮ ፆኦዛሢኬ፤

\par }{\QB ዒስራዔኤሌኮ ዱማዼያ ማዔ፥ ዒንሢ ዼኤሻሢኬ፤

\par }{\QB ዒንሢ ዓውሳኒ ጊብፄንታ ዒቶጲያንታ ሳኣባ ዓጮዋ ታ ዒንሢም ዒንጌኔ።


\par }{\Q \VS{4}ዒንሢ ታኣኮ ቦንቺንታያና ጴዹዋ ማዔ ሜሄኬ፤

\par }{\QB ታኣኒ ዒንሢ ናሽካሢሮ ዒንሢ ሼምፓሢ ዓውሳኒ

\par }{\QB ሜሌ ዴሮንታ ካኣቶንታ ሼምፓሢ

\par }{\QB ዖኦካ ማሂ ዒንሢ ቤዛ ታኣኒ ዎዼኔ።


\par }{\Q \VS{5}ታኣኒ ዒንሢና ዎላታሢሮ ዒጊጪፖቴ፤

\par }{\QB ዓባ ኬስካ ባንፆና ጌላ ባንፆናፓ ዒንሢንታ ዒንሢኮ ናኣቶንታ

\par }{\Q ቡኩሲ ዔኪ ታ ሙካንዳኔ።»


\par }{\BB \par }
{\Q \VS{6}«ታኣኮ ዓቲንቆ ናኣታ ሃኬ ዓጪፓ ሙካንዳጉዲ

\par }{\Q ዉዱሮ ናኣታኣ ዓጮኮ ጋፓፓ ዬዓንዳጉዲ

\par }{\QB ኬዶ ባንፆና ዓኣ ዓጮ፦ ‹ዒንሢ ዔያቶ ሃሹዋቴ›

\par }{\QB ዾኦሎ ባንፆ ዓጮዋ ‹ዒንሢ ዔያቶ ዓርቂፖቴ› ጌዒ ታ ዓይሣንዳኔ።


\par }{\Q \VS{7}ዔያታ ታ ሱንፆና ዔኤሊንቴዞንሢና ታ ቦንቾም ታ ዔያቶ ማዤ

\par }{\QB ታ ኩጮና ታኣኒ ኮሼዞንሢና ማዤ ዴሮ ‹ታኣም ሃኒ ባዑዋቴ› » ጋዓንዳኔ።


\par }{\SH ዒስራዔኤሌ ዓሳ ፆኦሲኮ ማርካ ማዒፆ
\par }
{\Q \VS{8}ፆኦሲ ሂዚ ጋዓኔ፦

\par }{\QB «ዓኣፒ ዓኣንቴ ዛጉዋ

\par }{\QB ዋይዚ ዓኣንቴ ዋይዙዋ

\par }{\QB ታ ዴሮ ዔኪ ኬሱዋቴ።


\par }{\Q \VS{9}ዴራ ቢያ ፔቴይዳ ቡኪንቶንጎ፤

\par }{\QB ዔያቶ ባኣካፓ ሃኖ ዎዶንታ ሚና ቤርታኣ ባኮ

\par }{\QB ቤርታዺ ኬኤዜያና ፔጋሲ ዔርዜያ ዖናዳይ?

\par }{\QB ፂላኒ ማርካ ዔያታ ዔኪ ሙኮንጎ፤

\par }{\QB ዓሳኣ ዬያ ዋይዚ ጎኔኬ ጎዖንጎ።»


\par }{\BB \par }
{\Q \VS{10}«ታኣኒ ፆኦሲ ማዔሢ ዔሪ

\par }{\QB ታና ዒንሢ ጉሙርቃንዳጉዲ

\par }{\QB ታኣኒ ዶኦሬ፥ ማርኮ ማዔ ዓይላ ዒንሢኬ፤

\par }{\QB ጎኔና ታ ጊዳፓ ዓታዛ ሜሌ ፆኦሲ ባኣሴ፤

\par }{\QB ሃያኮ ቤርታኣ ባኣሴ፤ ሴካ ቤርቲማኣ ናንጋዓኬ።»


\par }{\BB \par }
{\Q \VS{11}«ታኣኒ ናንጊና ናንጋ ጎዳኬ፤

\par }{\QB ታ ጊዳፓ ሜሌ ዒንሢ ዓውሳንዳይ ባኣሴ።


\par }{\Q \VS{12}ታኣኒ ሴካ ቤርቲም ማዓንዳ ባኮ ቤርታሲ ኬኤዜኔ፤

\par }{\QB ዒንሢ ዓውሴሢ ታናኬ፤

\par }{\QB ሜሌ ፆኦዛፓ ፔቴይታዖ ዬያ ማዺባኣሴ፤

\par }{\QB ዬያ ቢያ ዛሎ ዒንሢ ታኣኮ ማርኮኬ።


\par }{\Q \VS{13}ታኣኒ ሚናፓ ዓርቃዖ ታኣኒ ታናኬ፤

\par }{\QB ታ ኩጫፓ ቶላኒ ዳንዳዓይ ዖኦኒያ ባኣሴ፤

\par }{\QB ታኣኒ ማዻ ባኮ ዖኦኒ ታና ላኣጋኒ ዳንዳዓይ።»


\par }{\SH ፆኦሲኮ ማኣሪፆንታ ዒስራዔኤሌ ዓሶኮዋ ጉሙርቂንቱዋያ ማዒፆ
\par }
{\Q \VS{14}ዒንሢ ዓውሴ፥ ዒስራዔኤሌኮ ዱማዼ፥ ናንጊና ናንጋ ጎዳ ሂዚ ጋዓኔ፦

\par }{\QB «ዒንሢሮ ጌዒ ታኣኒ ባብሎኔ ዓሶ ዖላንዳ ዓሲ ዳካንዳኔ፤

\par }{\QB ዔያታ ሄርሺንታ ዋኣፆ ካኣሚሎ ታ ዔያቶኮ ሜንሣንዳኔ፤

\par }{\Q ሜሌ ዓጪ ዳውሲንቲ ዴንዴ ዓሲጉዲ ዔያታ ዻውሲንታንዳኔ።


\par }{\Q \VS{15}ታኣኒ ናንጊና ናንጋ ጎዳ ዒንሢኮ ዱማዼ ፆኦዛሢኬ፤

\par }{\QB ዒስራዔኤሌ ዓሲዮቴ! ታኣኒ ዒንሢ ማዤኔ፤

\par }{\QB ዒንሢኮ ካኣታሢያ ታናኬ።»


\par }{\BB \par }
{\Q \VS{16}ናንጊና ናንጋ ጎዳ ባዞ ሳዞይዳ ጎይሢ ኬሴኔ፤

\par }{\QB ዋኣፆ ጉዳሢዳ ሃንቶንዶ ጎይሢ ኮሼኔ።


\par }{\Q \VS{17}ሳርጌሎ ዖይቶንታ ፓራሢንታ

\par }{\Q ዖሎ ዖላ ዓሶንታ ዖሎና ዔርቴ ዓሶንታ

\par }{\QB ባይሲንታ ባንሢ ዒ ዔኪ ዓኣዼኔ፤

\par }{\QB ዔያታ ሎኦሜኔ፥ ላሚ ዔቃዓኬ፤

\par }{\QB ዑኡዞዛ ሃሃይቃ ፆምፔጉዲ ዔያታ ማዔኔ።


\par }{\Q \VS{18}ናንጊና ናንጋ ጎዳ ሂዚ ጋዓኔ፦

\par }{\QB «ማዺንቲ ዓኣዼ ባኮ ጶቂሢፖቴ፤

\par }{\QB ሃያኮ ቤርታ ማዔ ባኮዋ ማሊፖቴ።


\par }{\Q \VS{19}ዬያ ሃሺጋፓ ታኣኒ ማዻ ዓኮ ባኮ ዛጉዋቴ፤

\par }{\QB ዬይ ሃሢ ማዺንቲ ኩማንዳያ ማዔሢሮ ዒንሢ ዛጋንዳኔ፤

\par }{\QB ዳውሎይዳ ጎይሢ ታ ኬሳንዳኔ፤

\par }{\QB ዓሲ ናንጉዋ ዳውላኣ ዋኣሢ ታ ዑራንዳኔ።


\par }{\Q \VS{20}ታኣኮ ዶኦሪንቴ ዴሮም ዋኣሢ ዒንጋኒ

\par }{\QB ዳውሎይዳ ታኣኒ ዎርዚ

\par }{\Q ዓሲ ናንጉዋ ዳውሎይዳ ዋኣሢ ታ ዑራኣና

\par }{\QB ካዮ ቦዓኣ ዓቱዋዖ ታና ቦንቻንዳኔ፤

\par }{\QB ዉኡካሢንታ ሙኡታላኣ ታና ጋላታንዳኔ።


\par }{\Q \VS{21}ዔያቶ ታኣኒ ታኣም ማዤ ታ ዴሬ ማዔሢሮ

\par }{\QB ዔያታ ታና ጋላታንዳኔ።»


\par }{\Q \VS{22}ናንጊና ናንጋ ጎዳ ሂዚ ጋዓኔ፦

\par }{\QB «ዒንሢ ያይቆኦቤ ናኣታ ዒስራዔኤሌ ዓሳ!

\par }{\QB ዒንሢ ታና ካኣሽኪፆ ሃሼኔ፤

\par }{\QB ታኣም ማዺፆዋ ዒንሢ ላቤኔ።


\par }{\Q \VS{23}ሚቺ ዒንጎ ዒንጊፆ ማዓ ማራቶ ዒንሢ ታኣም ሺኢሺባኣሴ፤

\par }{\QB ዒንጎ ባኮ ሺኢሺፆና ታና ዒንሢ ቦንቺባኣሴ፤

\par }{\Q ዒንሢ ታኣም ዒንጎ ባኣዚ ሺኢሻንዳጉዲ ታ ዒንሢ ዖኦጪ

\par }{\QB ባሲ ታኣኒ ዒንሢኮ ማዒባኣሴ፤

\par }{\QB ‹ዑንጆ ታኣም ጩቢሹዋቴ› ጌዒ ታ ዒንሢና ሜታሲባኣሴ።


\par }{\Q \VS{24}ዒንሢኮ ሚኢሾና ሳውቃ ዑንጄ ዒንሢ ታኣም ሻንቂባኣሴ፤

\par }{\QB ሃኣቦ ማሎ ሚቺ ዒንጊፆና ዒንሢ ታና ዎዛሲባኣሴ፤

\par }{\QB ጋዓንቴ ዒንሢኮ ጎሞ ሚርጉሞና ታኣኮ ዒንሢ ባሲ ማዔኔ፤

\par }{\QB ዒንሢኮ ዻቢንቶ ሚርጉሞና ታና ዒንሢ ሼናሴኔ።


\par }{\Q \VS{25}ዬይ ቢያ ማዔንቴያ

\par }{\QB ጎሞ ዒንሢኮ ዓቶም ጋዓ ፆኦሲ ታናኬ፤

\par }{\QB ዬያ ታኣኒ ማዻሢ ዒንሢሮቱዋንቴ ታኣኒ ታና ማዔሢሮኬ፤

\par }{\QB ጎሞ ታ ዒንሢኮ ዓርቃዓኬ።»


\par }{\BB \par }
{\Q \VS{26}«ሂንዳ ቤርታ ማዺንቴ ባኮ ታኣም ጶቂሡዋቴ፤

\par }{\QB ጌኤዞ ዒንሢኮ ታና ዋይዚሲ ዒንሢ ፂሎ ማዒፆ ማርካሡዋቴ።


\par }{\Q \VS{27}ዒንሢኮ ቤርታኣ ዓዳሢ ጎሜ ማዼኔ፤

\par }{\QB ዒንሢኮ ዔርዛዞንሢያ ዻቢንቲ ማዺ ታና ዖዪሴኔ።


\par }{\Q \VS{28}ዬያሮ ዒንሢኮ ጌኤዦ ማኣሮ ሱኡጎ ታ ዻውሲሳንዳኔ፤

\par }{\QB ያይቆኦቤ ባይቃንዳጉዲ፥ ዒስራዔኤሌያ ጋዳንቂንታንዳጉዲ ታ ማሃንዳኔ።»




\par }\Chap{44}{\SH ፆኦሲጉዴ ሜሌ ፆኦሲ ባኣያ ማዒፆ
\par }
{\Q \VerseOne{1}ታ ዓይላሦ ያይቆኦቤ! «ታኣኒ ዶኦሬ ዒስራዔኤሌ ዋይዙዋቴ!


\par }{\Q \VS{2}ኔና ማዤሢ፥ ዒንዶ ጎጶይዳኣ ኔና ሙሌሢ

\par }{\QB ኔና ማኣዳሢ

\par }{\QB ናንጊና ናንጋ ጎዳ ሂዚ ጋዓኔ፦

\par }{\QB ታ ዓይላሦ ያይቆኦቤ! ታኣኒ ዶኦሬ ዒስራዔኤሌ! ዒጊጪፖ።»


\par }{\BB \par }
{\Q \VS{3}«ሜሊ ፃኣዼ ዓጮም ዋኣሢ ታኣኒ ዒንጋንዳኔ፤

\par }{\QB ዳውሎ ዓጮይዳ ዎርዚ ታ ጎዒሳንዳኔ፤

\par }{\QB ታኣኮ ዓያኖ ኔኤኮ ናኣቶይዳ ታ ላኣላንዳኔ፤

\par }{\QB ዓንጆዋ ኔኤኮ ናኣዚ ናኣቶም ታ ዒንጋንዳኔ።


\par }{\Q \VS{4}ዔያታ ዋኣሢ ኮሺ ዑሽኬ ማኣቲጉዲ

\par }{\QB ዓልቂ ዎታ ዋኣፆ ዓጫ ዓኣ ዓሃያ ሚፆጉዲ

\par }{\QB ቢያ ዎዴና ዋርቄያ ማዓንዳኔ።»


\par }{\BB \par }
{\Q \VS{5}«ፔቴሢ፥ ‹ታኣኒ ናንጊና ናንጋ ጎዳሮኬ› ጋዓንዳኔ፤

\par }{\QB ባጋሢ ሃሣ ‹ታኣኒ ያይቆኦቤ ሱንፆና ዔኤሊንቴኔ›

\par }{\QB ዓቴሢ ሃሣ ‹ታኣኒ ናንጊና ናንጋ ጎዳ ዓሲኬ›

\par }{\QB ጌዒ ፔ ኩጮ ዑፃ ኮንኮ ጫቶ ጎይሢ ጫታንዳኔ፤

\par }{\QB ዒስራዔኤሌ ጌይንታ ሱንፆናኣ ዔኤሊንታኔ።»


\par }{\BB \par }
{\Q \VS{6}ቢያ ባኮ ዎይሣ ጎዳ ማዔ

\par }{\QB ዒስራዔኤሌ ካኣታሢና ዓውሳ ጎዳሢ ሂዚ ጋዓኔ፦

\par }{\QB «ዓይፆና ጋፒንፃሢና ታናኬ፤

\par }{\QB ታ ጊዳፓ ዓታዛ ሜሌ ፆኦሲ ባኣሴ።
\XREF{}{{\XO 44:6 }{\XT{ዒሲ. 48፡12፤ ዮሃ. ፆፔዻ 1፡17፤ 22፡13።}}}


\par }{\Q \VS{7}ታጉዴያ ዖናዳይ?

\par }{\QB ሂንዳ ዓኣቴ ኬኤዞንጎ፤

\par }{\QB ሃንጎ ማርኮ ዔኪ ታ ቤርቶ ሺኢሾንጎ፤

\par }{\QB ሃጊ ማዓንዳ ባኣዚ ቤርታዺ ኬኤዜይ ዖናዳይ?

\par }{\QB ሂንዳ ሴካ ቤርቲም ማዓንዳ ባኮ ኬኤዞንጎ።


\par }{\Q \VS{8}ዒንሢ ዒጊጪፖቴ፥ ዲቃቲፖቴ፤

\par }{\QB ሚናኣ ዎዳፓ ዓርቃዖ ቤርታዺ ታኣኒ ዒንሢም ኬኤዚባኣዓዳ?

\par }{\QB ዬያኮ ዒንሢ ታኣኮ ማርካኬ፤

\par }{\QB ታ ጊዳፓ ሜሌ ፆኦሲ ዓኣ?

\par }{\QB ታኣፓ ሜሌ ዶዲ ላሌ ባኣሴ፤

\par }{\QB ዖናኣ ታኣኒ ዔሩዋሴ።»


\par }{\SH ሜሌ ፆኦዛ ፓሡዋያ ማዒፆ
\par }
{\PP \VS{9}ሜሌ ፆኦዞ ካኣሽካ ዓሳ ጉሪኬ፤ ዼኤፒኬ ጌዒ ካኣሽኮ ሜሌ ፆኦዛ ዔኤቢ ፓሡዋያኬ፤ ዬያቶ ዛሎ ኬኤዛ ዓሳ ዓኣፒ ባይቄያኬ፤ ዬያ ማዾና ቦርሲንቲ ዔያቶም ማዓንዳኔ።

\VS{10}ዔኤቢ ፓሡዋ ባኮ ፆኦሲ ጌዒ ቆኦቂ ኮሺ ካኣሽካሢ ዎይቴ ዓሲዳይ?

\VS{11}ዬያቶ ካኣሽካ ዓሳ ቢያ ቦርሲንታንዳኔ፤ ካኣሽኮ ሜሌ ፆኦዞ ኮሻሢ ዓሲዳፓ ዓቴም ሜሌቱዋሴ፤ ቢያሢ ቡኪንቲ ታ ቤርታ ዔቆንጎ፤ ዬያይዴቴ ቢያሢ ዒጊቹሞና ካራ ባይቃንዳኔ፥ ቦርሲንቲያ ቦርሲንታንዳኔ።


\par }{\PP \VS{12}ዓንጎ ሼኤሻሢ ሜሌ ካኣሽኮ ፆኦዞ ኮሻኒ ዓንጊ ዔኪ ዹይ ታሚና ሼኤሻኔ። ዬያ ዓንጎ ፔቴ ባኣዚ ማሃኒ ፔኤኮ ዶዶ ዎልቆና ሞቶሾ ዓርቂ ዹዓኔ፤ ዬያ ዒዚ ዹዓ ዎዶና ዒዛ ዼኤባኔ፥ ናይዺያ ናይዻኔ፥ ጊንሣ ላቢሳኔ።


\par }{\PP \VS{13}ሚፆ ዓርሳ ሃኣማ ቤርታ ሚፆ ዎዳራና ሚፃኔ፥ ማላታኣ ሃኣዚ ኮሻኔ፥ ዡኡዳ ባኣዚና ዡኡዲ ሃሊፂሳኔ፥ ፒዜ ማዒፆ ዔራኒ ዓንጊና ሚፂ ዛጋኔ፤ ዬካፓ ዓሲ ማላያ ማሂ ሚዛጲሲ ኮሺ፥ ፆኦዞ ካኣዦ ማኣራ ጌሣኔ።

\VS{14}ዬያ ማዻኒ ሊባኖኦሴ ሚፆ ሃንጎ ዴኤሎ ዚቢቆ፥ ዓቴቴ ሻኣቢ ካያፓ ዶኦሪ ዔካኔ፤ ዬይ ማዒባኣቴ ሃኣሚ ጊኢጊሺ ቱኬም ዒርዚ ዋርቃዛ ዑጋ ኮምቤሌ ጌይንታ ሚፆ ካያ ቱካኔ።

\VS{15}ዓሲ ፔቴ ሚሢዳፓ ዛሎ ሃንፂሌ፥ ዛሎ ሜሌ ዖኦሲ ማሂ ኮሻኔ፤ ዛሎ ዔኤሢ ካሽታኒና ዔኤቢ ካሦ ሃንፂሌ ማሃኔ፤ ዓቴ ዱንጮ ፆኦሲ ማሂ ኮሺ ዬያኮ ቤርታ ዚጋኔ።

\VS{16}ዛሎ ዔኤሢ ካሣ ካሣኔ፤ ዓሽኪያ ሚቺ ሚሽካንዳያ ሄላንዳኣና ሙዓኔ፤ ካሽቴሢዳፓ «ታሚቱዋዓ! ዎዚ ዖይዻይ?» ጋዓኔ።

\VS{17}ዓቴ ዱንጮ ሜሌ ፆኦዞ ማሂ ኮሻዖ ዬያኮ ቤርታ ባሊቲና ሎኦሚ ዚጊ ካኣሽካኔ፤ «ኔኤኒ ታኣኮ ፆኦዛሢኬ፤ ታና ዓውሴ!» ጌዒ ጌዒ ዬያ ሺኢቃኔ።


\par }{\PP \VS{18}ዬያጉዴ ዓሳ ፔቴታዖ ዔራ ባኣዚ ባኣሴ፤ ዔያታ ዛጉዋጉዲ ዓኣፓ ዔያቶኮ ዱኡሚንቴኔ፤ ማሊ ጶቂሡዋጉዲ ዒና ዔያቶኮ ዹሜኔ።

\VS{19}«ሃያ ሚፆኮ ዛሎ ታኣኒ ዔኤሤኔ፤ ቄንፆና ካሣ ታ ካሤኔ፤ ዓሽኪያ ታ ሚቺ ሙዔኔ፤ ዓካሪ ዓቴ ቲቂንቴ ሚፆ ካኣሽኮ ፆኦሲ ማሆንዶ? ዬያኮ ቤርታ ሎኦሚ ዚጎንዶ?» ጌዒ ማላንዳጉዲ ዔራቶንታ ማሊ ጶቂሥሢንታ ዓኣ ዓሲ ፔቴታዖ ባኣሴ።


\par }{\PP \VS{20}ዔኤቲ ዲቢንሢ ማዓ ሚሢ ካኣሽኮንዶያ ሄላንዳኣና ዓሲ ዎይቲ ዔኤያ ማዓይ? ዒዛኮ ዔኤያቶ ማሊፃ ዒዛ ዻቢሼኔ፤ ፔናኣ ዓውሳኒ ዒ ዳንዳዑዋሴ፤ ጊንሣ «ሃይ ታኣኮ ሚዛቆ ኩጫ ዓኣ ባካ ሜሌ ፆኦዞ ማዓንዳኣፓዓቴም ጎኔ ፆኦሲቱዋኣሴ» ጋዓኒ ዳንዳዑዋሴ።


\par }{\SH ናንጊና ናንጋ ጎዳ ቢያ ባኮ ማዤሢና ዓውሳሢያ ማዒፆ
\par }
{\Q \VS{21}ናንጊና ናንጋ ጎዳ ሂዚ ጋዓኔ፦

\par }{\QB «ዒስራዔኤሌ! ኔኤኒ ታ ዓይሌኬ፤

\par }{\QB ያይቆኦቤ! ዬያ ማሊ ጶቂሤ፤

\par }{\QB ታኣኒ ኔና ማዤኔ፥ ኔ ታ ዓይሌኬ፤

\par }{\QB ዒስራዔኤሌ! ታ ኔና ዋላዓኬ።


\par }{\Q \VS{22}ዻቢንቶ ኔኤኮ ሻኣሬጉዲ፥ ጎሞ ኔኤኮ ጉታኣ ቃኣዮጉዲ ታኣኒ ዔቂሲ ዳኬኔ፤

\par }{\QB ታኣኒ ኔና ዓውሴሢሮ ኔኤኒ ታ ባንሢ ማዔ።»


\par }{\Q \VS{23}ጫሪንቺዮቴ!

\par }{\QB ናንጊና ናንጋ ጎዳ ያይቆኦቤ ዓውሴኔ፤

\par }{\QB ዒስራዔኤሌይዳ ፔ ቦንቾ ፔጋሲ ዻዌኔ፤

\par }{\QB ዬያሮ ዎዛና ፆኦሲ ቦንቾም ማዓ ዓይኑሞ ዓይናዹዋቴ፤

\par }{\QB ዴማ ዓኣ ሳዔሌ ዒላሼ፤

\par }{\Q ዹኮንታ ካዮንታ ዒኢካ ዓኣ ሚፃ ቢያ

\par }{\QB ዎዛ ዑኡሲ ዋይዚሲ ዋይዚሲ ጱሉዋቴ።


\par }{\Q \VS{24}ኔኤኮ ዒንዶ ጎጳ ኔና ማዤ ዓውሳሢ

\par }{\Q ናንጊና ናንጋ ጎዳ ሂዚ ጋዓኔ፦

\par }{\QB «ታኣኒ ቢያ ባኮ ማዤ፥ ጫሪንጮዋ ታኣሮ ሌሊ ሚጬሢ

\par }{\QB ሳዖዋ ታኣሮ ሌሊ ሂኢሤሢ ታኣኒ ናንጊና ናንጋ ጎዳኬ።


\par }{\Q \VS{25}ሉኡዙሞና ፆኦሲ ማሊፆ ኬኤዛዞንሢኮ ማላቶ

\par }{\QB ማርሾ ማርሻ ዓሶኮዋ ዦዋቶ ጉሪ ታ ማሃንዳኔ።

\par }{\QB ዔሮ ዓሶኮ ዔራቶ ታኣኒ ሺርሻንዳኔ፤

\par }{\QB ዔያቶኮ ዔራቶ ታኣኒ ዔኤያቶ ማሃንዳኔ።
\XREF{}{{\XO 44:25 }{\XT{1ቆሮ. 1፡20።}}}


\par }{\Q \VS{26}ታኣኮ ማዻ ዓሶኮ ኪኢቶ ታ ዶዲሻንዳኔ፤

\par }{\QB ታ ማሊፆ ኬኤዛ ዓሶ ሎንሦ ታ ኩንሣንዳኔ፤

\par }{\QB ዔያታ፦ ‹ዬሩሳላሜ ሚርጌ ዴሬኮ ናንጊ ቤሲ ማዓንዳኔ፤

\par }{\QB ዪሁዳይዳ ዓኣ ካታማ ጊንሣ ማዢንታንዳኔ፤

\par }{\QB ዶዔ ካታማኣ ጊንሣ ዓካዻንዳኔ› ጋዓንዳኔ።


\par }{\Q \VS{27}ዼኤፖ ባዞም፦ ‹ታኣኒ ዋኣፆ ኔኤኮ ሚጪሳንዳሢሮ

\par }{\QB ኔኤኒ ሃይቄ› ታ ጋዓንዳኔ፤


\par }{\Q \VS{28}ቂኢሮሴም፦ ‹ኔኤኒ ታኣኮ ቆልሞ ሄንቃሢኬ፤

\par }{\QB ታኣኮ ማሊፆ ቢያ ኔኤኒ ማዺ ኩንሣንዳኔ›

\par }{\QB ዬሩሳላሜም፦ ‹ኔኤኒ ጊንሣ ኬልቂ ማዢንታንዳኔ›

\par }{\QB ጌኤዦ ማኣሮኮዋ፦ ‹ዓይፆ ሹጫ ጌሢንቶንጎ› ታ ጋዓንዳኔ።»
\XREF{}{{\XO 44:28 }{\XT{2ፆኦሲ. ዓሃኬ 36፤ ዒዝ. 1፡2።}}}




\par }\Chap{45}{\SH ናንጊና ናንጋ ጎዳ ቂኢሮሴ ካኣቱሞም ዶኦሜሢ
\par }
{\Q \VerseOne{1}ዴራ ዒዛ ቢታንቶ ዴማ ማዒ ዎርቃንዳጉዲ

\par }{\QB ካኣቶ ቢታንታፓ ኬይሳንዳጉዲ

\par }{\QB ካታሞኮዋ ጌሎ ዲሮ ካሮ ዒዛም ቡላኒ

\par }{\QB ሚዛቆ ኩጮ ዓርቂ ዶኦሚ ዒ ካኣታሤ ካኣቲ ቂኢሮሴም

\par }{\QB ናንጊና ናንጋ ጎዳ ሂዚ ጋዓኔ፦


\par }{\Q \VS{2}«ታኣኒ ኔኤኮ ቤርታ ዓኣዻንዳኔ፤

\par }{\QB ዹኮ ታኣኒ ኔኤም ሂርኪዲ ባኣሳንዳኔ፤

\par }{\QB ሞኦኖ ዓንጎና ኮሾና ካሮንታ ዓንጎ ጋጋርዞዋ ታኣኒ ሜንሣንዳኔ።


\par }{\Q \VS{3}ጴዹዋ ዓኣሺንቴ ቤዛ ቡኪንቴ ቆሎ ታ ኔኤም ዒንጋንዳኔ፤

\par }{\QB ዬያሮ ኔኤኮ ሱንፆና ኔና ዔኤላ ዒስራዔኤሌ ፆኦዛሢ

\par }{\QB ናንጊና ናንጋ ጎዳ ታናታሢ ኔኤኒ ዔራንዳኔ።


\par }{\Q \VS{4}ታ ዓይላሢ ያይቆኦቤሮ ጌዒ

\par }{\QB ታኣኒ ዶኦሬ ዒስራዔኤሌሮ ጌዒ

\par }{\QB ኔኤኒ ታና ዔሩዋያታቴያ ኔ ሱንፆና ታ ኔና ዔኤሌኔ፤

\par }{\QB ቦንቺንቲ ሱንሢያ ታ ኔኤም ጌሤኔ።


\par }{\BB \par }
{\Q \VS{5}ታኣኒ ናንጊና ናንጋ ጎዳኬ፤ ታ ጊዳፓ ዓታዛ ሜሌ ፆኦሲ ባኣሴ፤

\par }{\QB ኔኤኒ ታና ዔሩዋያ ማዔያታቴያ ዶዱሞ ታ ኔኤም ዒንጋንዳኔ።


\par }{\Q \VS{6}ዬያ ታኣኒ ማዻሢ ዓጫ ጉቤ

\par }{\QB ታኣኒ ሌሊ ናንጊና ናንጋ ጎዳ ማዔሢ

\par }{\Q ታ ጊዳፓዓቴም ሜሌ ፆኦሲያ ባኣሢ ዔራንዳጉዲኬ።


\par }{\Q \VS{7}ፖዖ ታኣኒ ማዤኔ፥ ዹሞዋ ታ ማዤኔ፤

\par }{\QB ዓንጆንታ ባይሲንታንታ ታ ዔኪ ሙካኔ፤

\par }{\QB ታኣኒ ናንጊና ናንጋ ጎዳ ዬያ ቢያ ማዻኔ።


\par }{\Q \VS{8}ዒንሢ ሎ ዓኣ ጫሪንጫ! ፂሉሞ ዒርዚጉዲ ሎኦፓ ዋርቁዋቴ፤

\par }{\QB ዒንሢ ሻኣራ ሊካ ፆዺሡዋቴ፤

\par }{\QB ሳዔላ ቡሊንቶንጎ፥ ኮሹሞዋ ኬስኮንጎ፤

\par }{\Q ታኣኒ ናንጊና ናንጋ ጎዳ ዬያ ማዤያታሢሮ

\par }{\QB ፂሉሞዋ ዬያና ዎላ ዲጮንጎ።»


\par }{\SH ናንጊና ናንጋ ጎዳኮ ዼኤፖ ዎልቆ
\par }
{\Q \VS{9}ማዤሢና ዎላ ማርማሢም ባዴዔ!

\par }{\QB ዒዚ ዓጪና ማዢንቴ ሜሆይዳፓ ፔቴሢኬ፤

\par }{\Q ፔቴ ዓጪና ማዦና ሜሄ ማዤሢ ኮራ፦

\par }{\QB «ሃይ ኔኤኒ ዎዎዳይ?

\par }{\QB ኩጫ ዓርቃ ኬሌጫ ዎካዳይ?» ጌይ ዖኦጫኒ ዳንዳዓ?
\XREF{}{{\XO 45:9 }{\XT{ሮሜ 9፡20።}}}


\par }{\Q \VS{10}ናይ ሾዔ ዓዶ ኮራ፦

\par }{\QB «ኔኤኒ ታና ዓይጋ ሾዔይ?»

\par }{\QB ፔኤኮ ዒንዶ ኮራኣ «ዓይጋ ኔ ታና ሃያይዲ ሾዔይ?» ጋዓሢም ባዴዔ!


\par }{\Q \VS{11}ቢያ ባኮ ማዤ ናንጊና ናንጋ ጎዳሢ

\par }{\QB ዒስራዔኤሌኮ ዱማዼ ፆኦዛሢ

\par }{\Q ሃጊ ማዓንዳ ባኮ ዛሎ ሂዚ ጋዓኔ፦

\par }{\QB «ታኣኮ ናኣቶ ዛሎ ዒንሢ ታና ዖኦጫኒና

\par }{\QB ታ ኩጫ ማዻሢኮ ታኣኒ ዓይጎ ማዻንዳያ ኮይሳያታቴያ

\par }{\QB ዒንሢ ታና ዓይሣኒ ኮዓ?


\par }{\Q \VS{12}ሳዖ ማዤሢንታ

\par }{\QB ዓሲያ ማዢ ዒዞይዳ ናንጋንዳጉዲ ማሄሢ ታናኬ፤

\par }{\QB ጫሪንጮ ታኣኮ ዎልቆና ዳሬሢ

\par }{\QB ዒኢካ ዓኣ ማዢንቶዋ ዛጊ ዎይሣሢ ታናኬ።»


\par }{\BB \par }
{\Q \VS{13}ቢያ ባኮ ዎይሣ ጎዳሢ ሂዚ ጋዓኔ፦

\par }{\QB «ቂኢሮሴ ፂሉሞ ማዾ ማዻንዳጉዲ ታ ዔቂሴኔ፤

\par }{\QB ጎይፆዋ ታ ዒዛም ጊኢጊሻንዳኔ፤

\par }{\QB ታ ካታሜሎ ዬሩሳላሜ ጊንሣ ዒዚ ኮሻንዳኔ፤

\par }{\QB ዳኪንቴ ቤዛ ዓኣ ታኣኮ ዴሮ ዓይላታፓ ዒዚ ኬሳንዳኔ፤

\par }{\Q ዬያ ዒዚ ማዻንዳሢ ዖኦኒያ ሚኢሼ ጪጋንዳጉዲና

\par }{\QB ማዼ ባኮ ዛሎዋ ዔኤቢ ዒዛም ማሃንዳጉዲቱዋሴ።»


\par }{\BB \par }
{\Q \VS{14}ናንጊና ናንጋ ጎዳ ሂዚ ጋዓኔ፦

\par }{\QB «ጊብፄ ዓጮ ቆሎና ዒቶጲያ ዓጮኮ ኮርሞ ባካ

\par }{\QB ኔኤም ዓኣሢንቲ ዒንጊንታንዳኔ፤

\par }{\QB ዔጳ ዖዶሲ ማዔ ሳኣባ ዓሳ

\par }{\QB ካኒ ቢራታና ቱኡቲ ኔ ጊንፆ ሙካንዳኔ፤

\par }{\QB ዔያታ ሂርኪ ጌዒ ዚጊያ፦ ‹ፆኦሲ ዓኣሢ ኔ ኮራ ሌሊኬ፤

\par }{\QB ሜሌ ዓንካኣ ባኣሴ፥ ዒዛይዳፓ ዓታዛ ሜሌ ፆኦሲ ባኣሴ› ጋዓንዳኔ።»


\par }{\Q \VS{15}ዓውሳ ዒስራዔኤሌ ፆኦዛሢዮ!

\par }{\QB ኔ ማዻ ዓሲም ዔርቱዋያ ዓኣሺንቴያኬ።


\par }{\Q \VS{16}ሜሌ ፆኦዞ ካኣሽካ ዓሳ ቢያ ቦርሲንታንዳኔ፤

\par }{\QB ዻውሲንታንዳኔ፥ ቢያሢ ቶኦኪ ባይቃንዳኔ።


\par }{\Q \VS{17}ዒንሢ ዒስራዔኤሌ ዴራ ጋዓንቴ

\par }{\QB ናንጊና ናንጋ ጎዳፓ ጴዻ ናኣናና ናንጋ ዻቂንቶና ዻቃንዳኔ፤

\par }{\QB ናንጊና ቦርሲንቲንታ ዻውሲንቲያ ፔቴታዖ ዒንሢ ሄላዓኬ።


\par }{\BB \par }
{\Q \VS{18}ጫሪንጮ ማዤ፥ ናንጊና ናንጋ ጎዳሢ

\par }{\QB ሳዖ ማዤሢንታ ዶዲሼሢ

\par }{\Q ዓሲ ናንጋ ቤሲ ማዓንዳኣፓዓቴም

\par }{\QB ኮሽኩዋያና ጉሪ ማዓንዳጉዲ ማዢባኣሢ

\par }{\Q ናንጊና ናንጋ ጎዳ ሂዚ ጋዓኔ፦

\par }{\QB «ታኣኒ ናንጊና ናንጋ ጎዳኬ፤ ታ ጊዳፓ ዓታዛ ሜሌ ባኣሴ።»


\par }{\Q \VS{19}ዹሚ ማዔ ዓጪዳ ዓኣቺ ታኣኒ ኬኤዚባኣሴ፤

\par }{\QB ያይቆኦቤ ናኣቶም «ጉሪ ታና ኮዑዋቴ» ታ ጌዒባኣሴ፤

\par }{\Q ታኣኒ ናንጊና ናንጋ ጎዳ ፂሎ ማዔ ባኣዚና

\par }{\QB ፒዜ ማዔ ባኣዚ ኬኤዛኔ።


\par }{\BB \par }
{\Q \VS{20}«ዒንሢ ሜሌ ዓጮ ዳኪንቴ ቤዛፓ ፒኢጫዺ ዓቴ ዓሳ

\par }{\QB ፔቱሞና ቡኪንቲ ሺኢኩዋቴ!

\par }{\QB ኩቻ ማዢንቴ ሜሌ ፆኦዞ ኬዲ ሃንታዞንሢና

\par }{\QB ዓውሳኒ ዳንዳዑዋ ፆኦዞ ሺኢቃዞንሢኮ ዔራቶ ባኣያኬ።


\par }{\Q \VS{21}ሂንዳ ሃኒ ሺኢኪ ኬኤዞንጎ፤

\par }{\QB ፔቴይዳ ቡኪ ዞርቶንጎ፤

\par }{\Q ሚርጌ ዎዶኮ ቤርታ ሃያ ፔጋሲ ዻዌያና ኬኤዜይ ዖናዳይ?

\par }{\QB ዬያ ፔጋሲ ዻዌሢንታ ኬኤዜሢ ታናቱዋዓዳ?

\par }{\QB ታ ጊዳፓ ዓታዛ ሜሌ ዖኦኒያ ባኣሴ፤

\par }{\QB ታ ጊዳፓ ዓታዛ ሜሌ ፆኦሲ ባኣሴ፤

\par }{\QB ታኣኒ ፂሎ፥ ሃሣ ዓውሳ ፆኦሲኬ። »


\par }{\BB \par }
{\Q \VS{22}«ታ ጊዳፓ ዓታዛ ሜሌ ፆኦሲ ባኣሢሮ

\par }{\QB ዴንዲ ሳዖኮ ጋፖ ሄላንዳኣና ዓኣ ዓሳ ቢያ

\par }{\QB ታ ባንሢ ማዒጋፓ ዻቁዋቴ።


\par }{\Q \VS{23}‹ጉኡሺ ቢያ ታ ቤርታ ጉምዓታንዳኔ፤

\par }{\QB ዒንዲርሲ ቢያ ታ ሱንፆና ጫኣቃንዳኔ›

\par }{\QB ጌዒ ታ ሱንፆ ጌፒ ታ ጫኣቄኔ፤

\par }{\QB ጊንሢም ማዑዋ ቃኣላ ታ ዻንጋፓ ፂሉሞና ኬስኬኔ።»
\XREF{}{{\XO 45:23 }{\XT{ሮሜ 14፡11፤ ፒልጲ. 2፡10-11።}}}


\par }{\BB \par }
{\Q \VS{24}«ፂሉሞና ዎልቄ ጴዻሢ ፆኦሲዳፓ ሌሊኬ

\par }{\Q ጌዒ ታ ዛሎ ዔያታ ኬኤዛንዳኔ፤

\par }{\QB ታና ዒፃ ዓሳ ቢያ ቦርሲንታንዳኔ፤

\par }{\QB ታ ባንሢያ ዔያታ ሙካንዳኔ።


\par }{\Q \VS{25}ጋዓንቴ ዒስራዔኤሌ ናኣታ ቢያ

\par }{\QB ታና ናንጊና ናንጋ ጎዳና ቦንቺንቲንታ ፂሉሞዋ ዴንቃንዳኔ።»




\par }\Chap{46}{\SH ባብሎኔ ዓጮይዳ ካኣሽኪንታ ሜሌ ፆኦዞ
\par }
{\Q \VerseOne{1}«ቤኤሌና ኔኤቦ ጌይንታ ፆኦዛ ዻውሲንቴኔ፤

\par }{\QB ዬይ ፆኦዛ ቆልሞና ጫኣኒንቴኔ፤

\par }{\QB ዒንሢ ኬዲ ሃንታ ማላታ ላቤ ቆልሞም ዴኤፃያኬ።


\par }{\Q \VS{2}ጫኣኖ ጫኣና ቆልማ ዴኤሡማፓ ዔቄያና ጉኡሺና ጉምዓቴኔ፤

\par }{\Q ዬያ ጫኣኒንቴ ባኮ ዓውሳኒ ዳንዳዒባኣሴ፤

\par }{\QB ዬይ ፆኦዛ ጋዓንቴ ፔናታዖ ዓውሳኒ ዳንዳዒባኣሢሮ ዲዒንቲ ዔውቴኔ።»


\par }{\BB \par }
{\Q \VS{3}«ዒንዶ ጎጳፓ ዓርቂ ታኣኒ ካፔ፥ ሾይንቶይዳፓ ዓርቃዖ ታ ማኣዴ ያይቆኦቤ ናኣቶ ማዔ ዒስራዔኤሌኮ ፒኢጫዺ ዓቴዞንሦ! ዋይዙዋቴ።


\par }{\Q \VS{4}ዒንሢ ጋርቺ ቡኡቃንዳያ ሄላንዳኣና ካፓሢ ታናኬ፤

\par }{\QB ታኣኒ ዒንሢ ማዤኔ፥ ታ ዒንሢ ኬዳንዳኔ፤

\par }{\QB ታ ማኣዳንዳኔ፥ ፑርታ ባኣዚዳፓኣ ታ ካፓንዳኔ።»


\par }{\BB \par }
{\Q \VS{5}«ዒንሢ ታና ዖኦና ዎላ ቤኤዛንዳይ?

\par }{\QB ዖኦና ዎላ ዒንሢ ታና ሄካሳንዳይ?

\par }{\QB ዖና ማሊሲ ዖኦና ዎላ ታና ዒንሢ ቤኤዛንዳይ?


\par }{\Q \VS{6}ፔቴ ፔቴ ዓሳ ቡራሾ ፔኤሲ ቡሊ

\par }{\QB ዔያቶኮ ዒና ጌዔሢጉዴያ ዎርቄ ኬሳኔ፤

\par }{\QB ፔኤኮ ቢሮዋ ዴኤሡሞ ዔሮ ባኮና ዛጋኔ፤

\par }{\QB ፆኦዞ ማሂ ዔያቶም ኮሻንዳጉዲ ዓንጎ ሼኤሻሢም ጪጋኒ ጌስታኔ፤

\par }{\QB ዬይ ኮሺንቴሢዳፓ ዚጊ ዚጊ ዔያታ ካኣሽካኔ።


\par }{\Q \VS{7}ዬያ ዔያታ ዔኪ ፔኤኮ ጌኤታ ኬዳኔ፤

\par }{\QB ፔቴ ቤስካ ጌሦዛ ዒማካ ዔቂ ዓታኔ፤

\par }{\QB ዬይ ዓኣ ቤዛፓ ዓጊፃኒ ዳንዳዑዋሴ፤

\par }{\QB ዓይጎ ዓሲ ዬያ ሺኢቄታቴያ ማሂ ኬኤዙዋሴ፤

\par }{\QB ዓይጎ ዓሲያ ባይሲንታፓ ዓውሳኒ ዬይ ዳንዳዑዋሴ።»


\par }{\BB \par }
{\Q \VS{8}«ዒንሢ ዻቢንታ ዓሳ! ዬያ ማሊ ዒና ዓርቁዋቴ፤

\par }{\QB ዒንሢኮ ዒናፓ ባይዚፖቴ።


\par }{\Q \VS{9}ታኣኒ ሌሊ ፆኦሲ ማዔሢ

\par }{\QB ታጊዳፓ ዓቴም ሜሌ ፆኦሲ ባኣሢ

\par }{\Q ዒንሢ ዔሩዋቴ፤

\par }{\QB ሚናኣ ዎዶና ማዺንቴ ቤርታኣ ባኮ ማሊ ጶቂሡዋቴ፤

\par }{\QB ታኣኒ ፆኦሲኬ፤ ታጉዴያ ሜሌ ባኣሴ።


\par }{\Q \VS{10}ጋፒንፃ ማዓንዳ ባኮ ቤርታሲ ታኣኒ ኬኤዜያኬ፤

\par }{\QB ሴካ ቤርቲም ዓይጌ ማዓንዳቴያ ዓይፃ ታኣኒ ዔርዜያኬ፤

\par }{\QB ማሊፃ ታኣኮ ዶዴያ ማዓንዳኔ፤ ታ ሼኔ ጌዔ ባኣዚያ ማዻንዳኔ።


\par }{\Q \VS{11}ዓባ ኬስካ ባንፃፓ ኪላንቄጉዲ

\par }{\QB ዓርቂ ዔካያ ማዔ ዓሲ

\par }{\Q ታኣኒ ዔኤላንዳኔ፤

\par }{\QB ዒዚያ ታኣኮ ማሊፆ ኩንሣኒ ሃኬ ዓጪዳፓ ሙካያኬ፤

\par }{\QB ታኣኒ ኬኤዜ ባኮ ማዻንዳኔ፤ ማሊ ቱኬ ባኮዋ ማዺ ኩንሣንዳኔ።»


\par }{\BB \par }
{\Q \VS{12}«ዒንሢ ፂሉሞፓ ሃኬ

\par }{\QB ባቃኖ ዴይሤ ዓሳ ዋይዙዋቴ።


\par }{\Q \VS{13}ታኣኮ ፂሉሞ ታ ዔኪ ሙኪ ሙኪኬ፤

\par }{\QB ዬይ ሃካያቱዋሴ፤

\par }{\QB ዓውሲፃ ታኣኮ ኔጋዓኬ፤

\par }{\QB ፂዮኔም ዻቂንታ፥ ዒስራዔኤሌማኣ ቦንቾ ታ ዒንጋንዳኔ።»




\par }\Chap{47}{\SH ባብሎኔ ዓጫ ሎኦማንዳያ ማዒፆ
\par }
{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB «ሃና ኔ ባብሎኔኮ ኩሙፆ ዉዱሮ ናዔሌ!

\par }{\QB ኬዲ ሲላላ ዴዔ፤

\par }{\QB ካኣቱሞ ሻኣሎይዳቱዋንቴ ኬዲ ሳዓ ዴዔ፤

\par }{\QB ሃካፓ ሴካ ሚዛጲ፥ ሃሣ ሃጊ ዔቃዞ ጌይንቲፃ ኔኤኮ ዓታንዳኔ።
\XREF{}{{\XO 47:1 }{\XT{ዒሲ. 13፡1—14፡23፤ ዔር. 50፡1—51፡64።}}}


\par }{\Q \VS{2}ዓካሪ ዎንሢ ዔኪጋፓ ሃኣኮ ዎዼ፤

\par }{\QB ኔኤኮ ቶኦኮ ዖሾሢ ቡሌ፥ ዖዶዞ ማኣዓሢያ ኔኤኮ ኬሴ፤

\par }{\QB ሺንቺኖ ኔኤኮ ቃኣሪጋፓ ሙርታሢ ጴዺሲ ዎሮና ፒንቄ።


\par }{\Q \VS{3}ዴራ ቢያ ኔኤኮ ካሉሞ ዛጋንዳኔ፤

\par }{\QB ፆኦዛ ማዤ ዑፃ ኔኤኮ ጴዻንዳኔ፤

\par }{\QB ታኣኒ ዖናኣ ቲኢሩዋዖ ኮሞ ዔካንዳኔ።»


\par }{\BB \par }
{\Q \VS{4}ኑና ዓውሳሢ ዒስራዔኤሌኮ ዱማዼሢኬ፤

\par }{\QB ሱንፃ ዒዛኮ ቢያ ባኮ ዎይሣ ጎዳኬ።


\par }{\BB \par }
{\Q \VS{5}«ዔና ባብሎኔኮ ዉዱሮ ናዔሌ! ዹሞ ጌሊጋፓ ዚቲዮ ጌዒ ዴዔ፤

\par }{\QB ሃካፓ ሴካ፦ ‹ካኣቶኮ ጌኤሾ› ጌዒ ኔ ዔኤሊንታዓኬ፤


\par }{\Q \VS{6}ታኣኒ ታኣኮ ዴሮ ዑፃ ዻጋዼኔ፤

\par }{\QB ዔያቶዋ ታኣኒ ዓዳ ዒኢቴ ባኣዚጉዲ ፓይዲ

\par }{\Q ኔኤም ዓኣሢ ታ ዒንጌኔ፤

\par }{\QB ኔኤኒ ጋዓንቴ ዔያቶ ሚጪንቲባኣሴ፤

\par }{\QB ጋርቼ ዓሶ ዑፃታዖ ኔኤኮ ሄርቂ ዎይሢፆ ቃንባሮ ኔ ዴኤፂሴኔ።


\par }{\Q \VS{7}‹ታኣኒ ናንጊና ጌኤሾ ማዒ ናንጋንዳኔ› ኔኤኒ ጌዔኔ፤

\par }{\QB ኔኤኒ ማዼ ማዾሮ ዓይጎዋ ኔ ማሊባኣሴ፤

\par }{\QB ኔ ማዾኮ ዓኣፓ ዓይጎ ማዓንዳቴያ ማሊ ኔ ጶቂሢባኣሴ።»


\par }{\BB \par }
{\Q \VS{8}«ኔኤኒ ዔኤቢ ኔኤም ጊኢጌም ሌሊ ናንጋኒ ኮዓዜ፥

\par }{\Q ኔና ኔ ጉሙርቂ፥ ኔ ዒኖና፦ ‹ታጉዴያ ዖኦኒያ ባኣሴ፤

\par }{\QB ዜኤሪንዶጉዲ ማዒ ታ ናንጋዓኬ፤

\par }{\Q ናይ ታኣኮ ሃይቃዓኬ› ጋዓዜሌ

\par }{\QB ሃያ ዋይዜ!


\par }{\Q \VS{9}ዎዚ ኔኤኮ ማርሻ ዼኤፒ፥ ዦዋታኣ ሚርጌ ማዔታቴያ

\par }{\QB ዬንሢ ላምዖ ባኮንሢ፥ ናይ ሃይቄያ ማዒሢና

\par }{\QB ዜኤሪንዶ ማዒሢ ፔቴ ኬሊዳ ዔርቲባኣንቴ ኔና ሄላንዳኔ፤»
\XREF{}{{\XO 47:9 }{\XT{ዮሃ. ፆፔዻ 18፡7-8።}}}


\par }{\BB \par }
{\Q \VS{10}«ኔኤኮ ፑርቱሞና ኔኤኒ ዖቶርቂ

\par }{\QB ‹ዖኦኒያ ታና ዴንቁዋሴ› ጌዔኔ፤

\par }{\QB ኔኤኮ ዔራቶና ጎኦቡሞና ኔና ዻቢሼኔ፤

\par }{\QB ኔኤኮ ዒኖና ኔ፦ ‹ታናኬ፥ ታ ጊዳፓ ዓቴም ሜሌ ባኣሴ› ጌዔኔ።


\par }{\Q \VS{11}ኔኤኮ ማርሾና ኔኤኒ ባይዛኒ ዳንዳዑዋ ፑርታ ባኣዚ

\par }{\QB ኔኤኒ ቃዛኒ ዳንዳዑዋ ዴኤሢ ሜታ

\par }{\QB ኔኤኒ ማሊባኣ ባይሲንታ ዔሪባኣንቴ ኔና ሄላንዳኔ።


\par }{\Q \VS{12}ጎኦንቴ ኔኤም ዻካታዎ ጊኢጋንዳያ ማዔቴ

\par }{\QB ኔኤኮ ሞርኮዋ ኔኤኒ ዒጊቻኒ ዳንዳዓንዳያታቴ

\par }{\Q ሂንዳ ዓካሪ ኔኤኮ ናኣቱማፓ ዓርቃዖ

\par }{\QB ማዺ ማዺ ኔ ናንጌ፥ ሚርጌ ማርሾ ማርሼ።


\par }{\Q \VS{13}ኔኤኒ ዔኬ ዞራ ላላቢሴያፓ ዓቴም ዓይጎዋ ኔና ማኣዲባኣሴ፤

\par }{\QB ዓጊኖኮ ፄኤራ ፄኤራ ዦኦጋሢ ዛጊ

\par }{\QB ፓይዳ ዓሳ ሂንዳ ሃኒ ሙኮንጎ፤

\par }{\QB ኔና ሄላንዳ ሜታሢዳፓ ዔያታ ኔና ዓውሶንጎ።»


\par }{\BB \par }
{\Q \VS{14}«ዔያታ ዲኢሪ ዲልባጉዴያኬ፥ ታሚ ዔያቶ ሙዓንዳኔ፤

\par }{\QB ፔ ቶኦኮ ዔያታ ታሞ ሼኤላፓ ዓውሳኒ ዳንዳዑዋሴ፤

\par }{\QB ዓሲ ዓጫ ዴዒ ካሽታ ታሚ ባኣሴ።


\par }{\Q \VS{15}ናኣቱማፓ ዓርቃዖ ዔያቶና ዎላ ኔ ላቤዞንሢ

\par }{\QB ዎላ ኔኤኒ ኮርሞ ኮርሜዞንሢ

\par }{\Q ማዻኒ ዳንዳዓማ ዬማ ሌሊኬ፤

\par }{\QB ዔያታ ፔቴ ፔቴሢ ፔ ቤዞ ዓኣዻንዳኔ፤

\par }{\QB ኔና ዓውሳንዳያ ጋዓንቴ ባኣሴ።»




\par }\Chap{48}{\SH ዋይዞ ዒፄ ዒስራዔኤሌ ዓሶ
\par }
{\Q \VerseOne{1}«ዒንሢ ያይቆኦቤ ማኣራ!

\par }{\QB ዒስራዔኤሌ ሱንፆና ዔኤሊንቴ ዓሳ

\par }{\QB ዪሁዳ ዜርፃፓ ሙኬ ዓሳ

\par }{\QB ፆኦሲ ሱንፆና ጫኣቃ ዓሳ

\par }{\QB ጎኑሞና፥ ሃሣ ፂሉሞናቱዋንቴ

\par }{\QB ናንጊና ናንጋ ጎዳ ማዔ ዒስራዔኤሌ ፆኦዛሢ ካኣሽካ ዓሳ

\par }{\QB ሃያ ዋይዙዋቴ።


\par }{\Q \VS{2}ዱማዼ ካታሜሎ ሱንፆና ዔኤሊንቴ ዓሳ

\par }{\QB ሱንፃ ቢያ ባኮ ዎይሣ ጎዳ ማዔ ዒስራዔኤሌ ፆኦዛሢ ጉሙርቃ ዓሳ

\par }{\QB ሃያ ዋይዙዋቴ።»


\par }{\BB \par }
{\Q \VS{3}«ሴካ ቤርቲም ማዓንዳ ባኮ ዛሎ ሚርጌ ሌዔኮ ቤርታ ታኣኒ ኬኤዜኔ፤

\par }{\QB ታ ዻንጋፓ ኬስኬም ዔርታንዳጉዲ ታ ማሄኔ፤

\par }{\QB ዔርቲባኣንቴ ዬያ ታ ማዼኔ፥ ዬይያ ማዺንቲ ኩሜኔ።


\par }{\Q \VS{4}ዎማዒ ኔ ዋይዚ ዒፃያታቴያ ታኣኒ ዔራኔ፤

\par }{\QB ኔኤኮ ባቃኖ ሻዣ ዓንጊጉዲ

\par }{\QB ባሊታኣ ኔኤኮ ሞኦናጉዲኬ።


\par }{\Q \VS{5}ሃያ ባኮ ቢያ ቤርታሲ ታኣኒ ኔኤም ኬኤዜኔ፤

\par }{\QB ሃይ ማዺንቲ ኩማንዳሢኮ ቤርታ ታኣኒ ዔርዚናኣኮኬ፤

\par }{\QB ዬያ ታኣኒ ማዼሢ ‹ኑኡኮ ሜሌ ፆኦዛ ሃያ ማዼኔ፤

\par }{\QB ሚፆና ዓንጎናኮ ማላታ ሃያ ጌስቲ ቱኬኔ› ኔኤኒ ጎዑዋጉዲኬ።»


\par }{\BB \par }
{\Q \VS{6}«ታኣኒ ኬኤዜሢ ኔ ዋይዜኔ፤

\par }{\QB ዬይያ ማዺንቲ ኩሜሢ ኔኤኒ ዛጌኔ፤

\par }{\QB ማሊ ጶቂሢጋፓ ጎኑሞ ዔሬ፤

\par }{\QB ሃናፓ ዓርቃዖ ቤርታዺ ዓኣሽንቲ ዓኣ

\par }{\QB ኔኤኒ ዔሪባኣ ዓኪ ባኣዚ ታ ኔና ቤኤዛንዳኔ።


\par }{\Q \VS{7}ዬያታ ሚርጌ ዎዴኮ ቤርታቱዋንቴ ሃሢ ማዢንቴ ባኣዚኬ፤

\par }{\QB ኔኤኒ፦ ‹ቤርታዺ ታ ዔሬኔ› ጎዑዋጉዲ

\par }{\QB ሃያ ቤርታ ፔቴታዖ ኔ ዋይዚባኣያኬ።


\par }{\Q \VS{8}ታኣኒ ኬኤዜሢ ኔ ዋይዚባኣሴ፥ ዔሪባኣሴ፤

\par }{\QB ሚናፓ ዓርቃዖ ዋያ ኔኤኮ ባይቄያኬ፤

\par }{\QB ኔኤኒ ዒንዶ ጎጳፓ ዓርቃዖ ጌሻያ ማዔሢ

\par }{\QB ናኣቱሞ ዎዳፓ ዓርቃዖ ዋይዙዋ ማዔሢ

\par }{\QB ታኣኒ ኔና ዔራኔ።»


\par }{\BB \par }
{\Q \VS{9}«ታ ሱንፃ ቦንቺንታንዳጉዲ ታኣኮ ዻጎ ታኣኒ ጫኪሳንዳኔ፤

\par }{\QB ዓሳ ታና ጋላታንዳጉዲ ታኣኮ ዻጎና ኔና ባይዚፆ ታ ሃሻንዳኔ።


\par }{\Q \VS{10}ቢራ ዓንጊጉዲ ማዒባኣቶዋ ሜቶ ታሚና ታ ኔና ሼኤሼኔ፤

\par }{\QB ባይቁዋ ሜቶ ታሞና ታ ኔኤኮ ዶዱሞ ዛጌኔ።


\par }{\Q \VS{11}ታ ጋይቴ ጌዒ ታኣኒ ታኣሮ ዬያ ማዻንዳኔ፤

\par }{\QB ታና ታ ዓይጎሮ ዻውሲንቲም ዓኣሢ ዒንጋንዳይ?

\par }{\QB ታኣኮ ቦንቾ ዖኦማኣ ታ ዒንጋዓኬ።»


\par }{\SH ናንጊና ናንጋ ጎዳ ዶኦሬ ሱኡጌ
\par }
{\Q \VS{12}ናንጊና ናንጋ ጎዳ ሂዚ ጋዓኔ፦

\par }{\QB «ያይቆኦቤ! ታኣኒ ዔኤሌሦ ዒስራዔኤሌ ዋይዜ፤

\par }{\QB ታኣኒ ታናኬ፤ ዓይፆይዳ ዓኣሢንታ ጋፒንፃ ዓኣሢያ ታናኬ።
\XREF{}{{\XO 48:12 }{\XT{ዒሲ. 44፡6፤ ዮሃ. ፆፔዻ 1፡17፤ 22፡13።}}}


\par }{\Q \VS{13}ሳዖ ታ ኩጫ ማዤኔ፤

\par }{\QB ጫሪንጮዋ ዳሬሢ ታኣኮ ሚዛቆ ኩጮኬ፤

\par }{\QB ታ ዔኤላ ዎዶና ዑካዺ ታ ቤርቶ ዔያታ ሙካኔ።»


\par }{\BB \par }
{\Q \VS{14}«ዒንሢ ቢያሢ ቡኪንቲ ሙኪ ዋይዙዋቴ!

\par }{\QB ሃያ ባኮ ዛሎ ቤርታዺ ኬኤዜይ ሜሌ ፆኦዞ ባኣካፓ ዎያዳይ?

\par }{\Q ፆኦሲ ናሽኪ ዶኦሬሢ

\par }{\QB ፆኦሲ ማሊፆ ባብሎኔይዳ ማዺ ኩንሣንዳኔ፤

\par }{\QB ዬያኮ ዎልቃኣ ባብሎኔ ዓሶ ባይዛንዳኔ።


\par }{\Q \VS{15}ታኣኒ ታኣሮ ኬኤዜኔ፥ ታ ዒዛ ዔኤሌኔ፤

\par }{\QB ዔኪ ታ ሙካንዳኔ፥ ዔባ ዒዛም ጊኢጋንዳኔ።


\par }{\Q \VS{16}ሃንጋ ታ ባንሢ ሙኪጋፓ ሃያ ዋይዙዋቴ፤

\par }{\QB ቤርታፓ ዓርቃዖ ታ ኬኤዜሢ ዓኣቺ ዴሜናቱዋሴ፤

\par }{\QB ዬይ ማዔ ዎዳፓ ዓርቃዖ ታኣኒ ዒኢካኬ።

\par }{\Q ሃሢያ ታና ናንጊና ናንጋ ጎዳ ማዔ ፆኦዛሢንታ

\par }{\QB ዒዛኮ ዓያኖንታ ዳኬኔ።»


\par }{\Q \VS{17}ኔና ዓውሳ ዒስራዔኤሌኮ ዱማዼሢ

\par }{\QB ቢያ ባኮ ዎይሣ ጎዳሢ ሂዚ ጋዓኔ፦

\par }{\Q «ኔና ፓሣ ባኣዚ ቢያ ዔርዛሢ

\par }{\Q ኔኤኒ ዓኣዻኒ ኮይሳ ጎይፆ ዔኪ ኔና ዓኣዻሢ

\par }{\QB ናንጊና ናንጋ ጎዳ ማዔ ታና ኔ ፆኦዛሢኬ።»


\par }{\BB \par }
{\Q \VS{18}«ዎንዴ ታኣኮ ዓይሢፆ ኔ ኮሺ ዋይዜያታቴ

\par }{\QB ኮሹሞ ኔኤም ሚጩዋ ዎርዚ ዋኣሢጉዲ

\par }{\QB ኔኤኮ ፂሉማኣ ባዞ ዋኣፆጉዲ ማዓንዳንቴኬ።


\par }{\Q \VS{19}ዜርፃ ኔኤኮ ዓዳ ማኣሻላጉዲ ማዓንዳንቴ

\par }{\QB ናኣታ ኔኤኮ ሳዖ ዓጮጉዲ ማዓንዳያታንቴ

\par }{\QB ሱንፃኣ ዔያቶኮ ታ ኮራፓ ዋሊንቲ ባይቂንዱዋንቴኬ!»


\par }{\BB \par }
{\Q \VS{20}ዓካሪ ባብሎኔይዳፓ ኬስኩዋቴ፤

\par }{\QB ባብሎኔ ዓሶፓ ቶላኒ ጳሽኩዋቴ፤

\par }{\QB ዬያ ዒላሺሢና ዴንዲ ዓጮኮ ጋፖ ሄላንዳኣና ኬኤዙዋቴ፤

\par }{\QB «ፆኦሲ ፔ ዓይላሢ ያይቆኦቤ ዓውሴኔ» ጎዑዋቴ።
\XREF{}{{\XO 48:20 }{\XT{ዮሃ. ፆፔዻ 18፡4።}}}


\par }{\Q \VS{21}ፆኦሲ ዔያቶ ዓሳ ናንጉዋ ዳውሎይዴና ዔኪ ዓኣዼያና

\par }{\QB ዋኣሢ ዔያቶ ዼኤቢባኣሴ፤

\par }{\QB ዋኣፆ ዔያቶም ላላፓ ዒ ዓልቂሴኔ፤

\par }{\QB ላሎ ጳሊ ዋኣፆ ዔያቶም ዹኡሴኔ።


\par }{\BB \par }
{\Q \VS{22}«ፑርቶ ዓሶም ኮሹሞ ባኣሴ» ጋዓኔ፥ ናንጊና ናንጋ ጎዳሢ።
\XREF{}{{\XO 48:22 }{\XT{ዒሲ. 57፡21።}}}




\par }\Chap{49}{\SH ፆኦሲ ዓይላሢ
\par }
{\Q \VerseOne{1}ዋኣፆ ሳዛ ዓኣ ሳዖይዳ ናንጋ ዴራ ዋይዙዋቴ!

\par }{\QB ዒንሢ ሃኬ ዓጫ ዓኣ ዓሳ ማሊ ጶቂሡዋቴ፤

\par }{\QB ናንጊና ናንጋ ጎዳ ታኣኒ ሾይንቱዋንቴ ቤርታ ታና ዔኤሌኔ፤

\par }{\QB ዒንዶ ጎጳ ዓኣንቴ ሱንፆ ታኣኮ ዒ ጌሤኔ።
\XREF{}{{\XO 49:1 }{\XT{ዔር. 1፡5።}}}


\par }{\Q \VS{2}ዒንዲርዞ ታኣኮ ዓዳ ዋርቂንቴ ጬንቾ ዓፓሮጉዲ ማሄኔ፤

\par }{\QB ፔኤኮ ኩጮ ሺቦ ዴማ ታና ዓኣቼኔ፤

\par }{\QB ዓጬ ሂኢሺ ማሂ ካቲሎይዳ ዒ ታና ዓጌኔ።
\XREF{}{{\XO 49:2 }{\XT{ዔብ. 4፡12፤ ዮሃ. ፆፔዻ 1፡16።}}}


\par }{\Q \VS{3}ዒዚ ታና፦ «ዒስራዔኤሌ! ኔኤኒ ታኣኮ ዓይላሢኬ፤

\par }{\QB ኔ ዛሎሮ ሜሌ ዴራ ታና ቦንቻንዳኔ» ጌዔኔ።


\par }{\Q \VS{4}ታኣኒ ጋዓንቴ፦ «ጉሪ ላቤኔ፤

\par }{\QB ዔኤቢ ፓሣ ባኣዚ ባኣንቴ ጉሪ ዎልቆ ታ ጋፒሴኔ፤

\par }{\QB ጋዓንቴ ዬያ ዛሎ ፆኦሲ ታኣም ዎጋንዳኔ፤

\par }{\QB ታ ላቢፆኮ ዒንጎንዶ ባካ ናንጊና ናንጋ ጎዳ ኮራኬ» ጌዔኔ።


\par }{\Q \VS{5}ናንጊና ናንጋ ጎዳ ቤርታ ታኣኒ ቦንቺንቴኔ፤

\par }{\QB ዒዚ ታኣኮ ዎልቃሢ ማዔኔ።

\par }{\Q ዒዛ ዓይሌ ማዓንዳጉዲ ዒንዶ ጎጳ ዓኣንቴ ታና ማዤሢ

\par }{\Q ያይቆኦቤ ታኣኒ ዒዛ ባንሢ ማሃንዳጉዲ

\par }{\Q ዒስራዔኤሌያ ዒዛ ባንሢ ቡኩሳንዳጉዲ

\par }{\QB ታና ዶኦሬ ጎዳሢ ሂዚ ጋዓኔ፦


\par }{\Q \VS{6}ዒዚ፦

\par }{\QB «ያይቆኦቤ ፃጶኮ ቦንቾ ጊንሣ ማሂፃ

\par }{\QB ፒኢጫዺ ዓቴ ዒስራዔኤሌ ዓሶ ማሂ ዔኪ ሙኪፃ

\par }{\QB ታ ዓይሌ ማዒ ኔኤኮ ማዺፃ

\par }{\QB ኔኤም ኮሺ ሼሌዔ ባኣዚኬ፤

\par }{\Q ዬያፓ ባሼ ጋዓንቴ

\par }{\QB ታኣኮ ዓውሲፃ ዴንዲ ዓጮኮ ጋፖ ሄላንዳጉዲ

\par }{\QB ሜሌ ዴሮም ቢያ ፖዒ ኔ ማዓንዳጉዲ

\par }{\QB ታኣኒ ኔና ዬያም ዒንጌኔ» ጌዔኔ።
\XREF{}{{\XO 49:6 }{\XT{ዒሲ. 42፡6፤ ሉቃ. 2፡32፤ ዳኪ. ማዾ 13፡47፤ 26፡23።}}}


\par }{\Q \VS{7}ኔና፥ ዴሮና ቶኦቺንቴሢና ዒፂንቴሢናም

\par }{\QB ዎይሣ ዓሶኮ ዓይሌ ማዒ ማዻሢም

\par }{\QB ዒስራዔኤሌ ዓውሳ ዱማዼ ፆኦዛሢ ሂዚ ጋዓኔ፦

\par }{\QB «ካኣታ ኔና ዛጋዖ ኔኤም ዔቃንዳኔ፤

\par }{\QB ካኣቶ ናኣታ ኔኤም ዚጋንዳኔ፤

\par }{\QB ዬይ ያዺ ማዓንዳሢ ኔና ዶኦሬ

\par }{\QB ዒስራዔኤሌኮ ዱማዼ ጉሙርቂንታ ፆኦዛሢ ዛሎሮኬ።»


\par }{\BB \par }
{\SH ዒስራዔኤሌ ዓሶኮ ጊንሣ ፔ ቤዞ ማዒፆ
\par }
{\Q \VS{8}ናንጊና ናንጋ ጎዳ ሂዚ ጋዓኔ፦

\par }{\QB «ታኣኒ ኮዓ ዎዶና ኔ ሺኢጲፆ ዋይዛንዳኔ፤

\par }{\QB ኔኤኮ ዻቂንቶ ኬሎና ኔና ታ ማኣዳንዳኔ፤

\par }{\Q ዓጬሎ ጊንሣ ማሂ ኔ ዔቂሳንዳጉዲ

\par }{\Q ቆይዳ ማዔ ሳዖ ኔኤኒ ጊኢጊሻንዳጉዲ

\par }{\QB ታኣኒ ጫኣቂ ዴሮም ኔና ዒንጌኔ።
\XREF{}{{\XO 49:8 }{\XT{2ቆሮ. 6፡2።}}}


\par }{\Q \VS{9}ኔኤኒያ ቱኡዞ ዓሶ፦ ‹ቡሊንቲ ዓኣዹዋቴ›

\par }{\QB ዹሞይዳ ዓኣ ዓሶዋ፦ ‹ሃኒ ፖዖ ኬስኩዋቴ› ጋዓንዳኔ፤

\par }{\QB ጎይፆ ዓጫ ዔያታ ሙዖ ባኣዚ ዴንቃንዳኔ፤

\par }{\QB ቦምቦንቄያ ማዒ ናንጌ ጌሜራ ዔያቶም ሄንቆ ቤሲ ማዓንዳኔ።


\par }{\Q \VS{10}ናይዚና ዼኤቢና ዔያቶ ሄላዓኬ፤

\par }{\Q ዳውሎኮ ዖይዾ ዢባራ፥ ጊንሣ ሃሣ ዓባኣ ዔያቶ ዔኤቢ ዎኦታዓኬ፤

\par }{\QB ዬይ ያዺ ማዓንዳሢ ዔያቶ ሚጪንታሢ

\par }{\QB ዓልቃ ዋኣፃ ዓኣ ቤዞ ዔኪ ዓኣዻንዳሢሮኬ።»
\XREF{}{{\XO 49:10 }{\XT{ዮሃ. ፆፔዻ 7፡16-17።}}}


\par }{\BB \par }
{\Q \VS{11}«ዹኮ ታኣኮ ታ ባኣሲ ጎይሢ ማሃንዳኔ፤

\par }{\QB ዳልጎ ጎይፃኣ ሌካ ዼጊ ጋዓንዳኔ።


\par }{\Q \VS{12}ዴራ ሃኬ ዓጪፓ ሙካንዳኔ፤

\par }{\QB ፔቴ ፔቴ ዓሳ ኬዶ ባንፃፓ

\par }{\QB ዛላ ዓባ ጌላ ባንፃፓ

\par }{\QB ሃንጎዋታ ሃሣ ሲኒሜይዳፓ
\FTNT{*}{{\FR 49:12 }{\FQ{ሲኒሜይዳፓ
}}{\FT{ዬና ሲኒሜ ጌይንታዛ፥ ሃሢ ጊብፄ ዓጮይዳ ዓስዋኔ ጌይንታ ካታማኬ።
}}} ሙካንዳኔ።»


\par }{\BB \par }
{\Q \VS{13}ናንጊና ናንጋ ጎዳ ዴሮ ፔኤኮ ዶዲሻሢሮ

\par }{\QB ሜታዺ ዋኣያዞንሢማ ሚጪንታንዳሢሮ

\par }{\QB ጫሪንቺዮ! ዓይናዹዋቴ፥ ሳዔሌ! ዎዛዼ፥ ዹካኣ ዒላሹዋቴ።


\par }{\BB \par }
{\Q \VS{14}ፂዮኔ ዴራ ጋዓንቴ

\par }{\QB «ናንጊና ናንጋ ጎዳ ኑና ሃሼኔ፤

\par }{\QB ኑ ፆኦዛሢ ኑና ዋሌኔ» ጌዔኔ።


\par }{\Q \VS{15}ናንጊና ናንጋ ጎዳ ሂዚ ጋዓኔ፦

\par }{\QB «ዒንዳ ፔኤኮ ዻንሢሣ ናይ ዋላኒ ዳንዳዓ?

\par }{\QB ዒዛ ፔኤኮ ሾዔ ናዖ ሚጪንቱዋዓዳ?

\par }{\QB ዒዛ ዋላኒ ዳንዳዓኔ፤

\par }{\QB ታኣኒ ጋዓንቴ ዒንሢ ዋላዓኬ።


\par }{\Q \VS{16}ዬሩሳላሜ! ታ ኩጮኮ ቃኣቆይዳ ታ ኔና ቆኦቄኔ፤

\par }{\QB ኔኤኮ ኬኤሎ ዲሮዋ ቢያ ዎዴ ታ ጶቂሣኔ።»


\par }{\BB \par }
{\Q \VS{17}«ኔና ጊንሣ ማዣንዳዞንሢ ዑኬና ሙካንዳኔ፤

\par }{\QB ዶይሲ ኔና ባይዜዞንሢ ጋዓንቴ ዴንዲ ባይቃንዳኔ።


\par }{\Q \VS{18}ዼጊ ጌዒ ኮሮ ኔኤኮ ዛጌ፤

\par }{\QB ናኣታ ኔኤኮ ቡኪ ሃንጋ ኔ ባንሢ ሙካኔ፤

\par }{\QB ታኣኒ ናንጊና ናንጋ ጎዳ ባይቁዋያ ማዔ ጎይፆና ሂዚ ጋዓኔ፦

\par }{\QB ‹ቢያሢ ማኣዖጉዲ ኔኤኒ ዔያቶ ማይንታንዳኔ፤

\par }{\QB ዑኡታ ፓልሞ ፓልማሢጉዲ ኔኤኒያ ዔያቶ ፓልማንዳኔ።›»


\par }{\BB \par }
{\Q \VS{19}«ሻሂንቲ ኔኤኒ ጉሪ ማዓንዳጉዲ

\par }{\QB ሳዓ ኔኤኮ ካይሲ ማዓንዳጉዲ

\par }{\Q ዔያታ ማዼያታቴያ

\par }{\QB ማዒ ሙካ ኔ ጊዳ ናንጋዞንሢም ኩንዓያ ኔኤኒ ማዓንዳኔ፤

\par }{\QB ኔና ሻሂ ዶይሴ ዓሳ ኔጊዳፓ ሃኪ ዓኣዻንዳኔ።


\par }{\Q \VS{20}ሾይ ዎዺሼያ ማዒ ኔ ዓኣንቴ ሾይንቴ ናኣታ

\par }{\QB ኔኤኮ ዋያ ዋይዛንቴ፦

\par }{\Q ‹ሃይ ቤዛ ኑኡም ሚርጌ ኩንዔያ ማዔሢሮ

\par }{\Q ኑኡኒ ናንጋንዳ ዳልጊ ቤሲ ኑኡም ዒንጌ› ጋዓንዳኔ።


\par }{\Q \VS{21}ኔኤኒያ ኔ ዒኖና ሂዚ ጋዓንዳኔ፦

\par }{\QB ‹ሃያ ናኣቶ ዖ ታኣም ሾዔይ?

\par }{\QB ሚርጌ ናይ ታ ባይዚ ናይ ባኣያ ማዔንቴ

\par }{\QB ዳውሲንቲ ዴንዲ፥ ታና ናሽካ ዓሲያ ታ ባይዜንቴ

\par }{\QB ዓካሪ ሃያ ናኣቶ ዲቼሢ ዖናዳይ?

\par }{\QB ታኣኒ ታኣሮ ሌሊ ዓኣንቴ

\par }{\QB ዓካሪ ሃይ ናኣታ ዓንካፓ ሙኬይ?› »


\par }{\BB \par }
{\Q \VS{22}ናንጊና ናንጋ ጎዳ ሂዚ ጋዓኔ፦

\par }{\QB «ኔኤኮ ዓቲንቆ ናኣቶ ዔያታ ፔ ሾኦጳ ቃልሲ

\par }{\QB ዉዱሮ ናኣቶዋ ፔ ጌኤቶይዳ ኬዲ ሙካንዳጉዲ

\par }{\QB ካኣቶም ታኣኒ ማላታ ቤኤዛንዳኔ፤

\par }{\QB ዴሮማኣ ታኣኒ ባንዲራ ዻዋንዳኔ።


\par }{\Q \VS{23}ዬይ ካኣታ ኔና ዲቻ ዓዶንሢ ማዓንዳኔ፤

\par }{\QB ዔያቶኮ ጌኤሾንሢያ ዲቻ ዒንዶንሢ ማዓንዳኔ፤

\par }{\QB ዔያታ ፔኤኮ ባሊቶ ሳዖ ባንሢ ሂርኪዲ ኔኤም ዚጋንዳኔ፤

\par }{\QB ኔኤኮ ቶኮ ሲላሎ ዔያታ ላኣዓንዳኔ፤

\par }{\QB ዬያሮ ታኣኒ ናንጊና ናንጋ ጎዳ ማዔሢ ኔ ዔራንዳኔ፤

\par }{\QB ታኣኮ ማኣዳሢ ጉሙርቂ ካፓዞንሢ ፔቴታዖ ቦርሲንታዓኬ።»


\par }{\BB \par }
{\Q \VS{24}ጎኦባ ዓሲ ኩቺዳፓ ዲዒ ዔካኒ ዳንዳዒንታ?

\par }{\QB ሃንጎ ሃሣ ጫርሺ ዓሲ ኩሽካፓ ዲዒንቴሢ ቶሊሳኒ ዳንዳዒንታንዳ?


\par }{\BB \par }
{\Q \VS{25}ናንጊና ናንጋ ጎዳ ጋዓንቴ ሂዚ ጋዓኔ፦

\par }{\QB «ዶዲ ማዔ ጎኦቦ ዓሶይዳፓ ዲዒንቴ ዓሳ ዔዔውታኔ፤

\par }{\QB ጫርዦ ኩጫፓኣ ዲንቴሢ ቶቶሊሲንታኔ፤

\par }{\QB ኔና ዖላዞንሢ ታኣኒ ዖላንዳኔ፤

\par }{\QB ናኣቶዋ ታ ኔኤኮ ዓውሳንዳኔ።


\par }{\Q \VS{26}ሄርቂ ኔና ዎይሣዞንሢ ፔ ዓሽኮ ታ ዔያቶ ሙኡዛንዳኔ፤

\par }{\QB ዎይኔ ዑሽኪ ማሢንቶሢጉዲ ፔ ሱጉፆ ዑሽኪ ዔያታ ማሢንታንዳኔ፤

\par }{\Q ዬያሮ ታኣኒ ናንጊና ናንጋ ጎዳ ኔኤኮ ዼኤሻሢና ዓውሳሢ

\par }{\QB ያይቆኦቤኮዋ ዼኤፖ ፆኦዛሢታሢ ዓጮ ዴራ ቢያ ዔራንዳኔ።»




\par }\PoetryChap{50}{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB ዒንሢኮ ዒንዶ ታ ዓንጄያ ማዒፆ ዔርዛ ዋርቃታ ዎካዳይ?

\par }{\QB ዒንሢ ታኣኒ ዎያ ታኣም ሚኢሾ ታልዔሢም ሻንቼይ?

\par }{\Q ዒንሢ ዒንሢኮ ጎሞሮ ሻንቺንቴኔ፤

\par }{\Q ዒንሢ ዻቢንቶሮ ዒንሢኮ ዒንዳ ዓንጂንቴኔ።


\par }{\BB \par }
{\Q \VS{2}«ታኣኒ ሙኬያና ዓይጎ ዓሲያ ባኣሢ ዓይጎሮዳይ?

\par }{\QB ታኣኒ ዔኤሊንቴያና ዓይጎ ዓሲያ ዬሂባኣሢ ዓይጎሮዳይ?

\par }{\QB ታኣኒ ዓውሳኒ ዳንዳዑዋዓዳ?

\par }{\QB ዻቂሻኒ ዎልቄ ታኣኮ ባኣዓዳ?

\par }{\QB ባዞ ታኣኒ ጎሪ ሚጪሳንዳኔ፤

\par }{\QB ዎሮዋ ዓሲ ናንጉዋ ዳውሌ ታ ማሃንዳኔ፤

\par }{\QB ዬካ ዓኣ ሞላሢያ ዋኣፃ ባኣሢሮ ሃይቂ ዎዓንዳኔ።


\par }{\Q \VS{3}ጫሪንጮ ታኣኒ ዹሚሻንዳኔ፤

\par }{\QB ሲዬ ዓፒላና ታ ዒዞ ጎኦቢ ዓኣቻንዳኔ።»


\par }{\SH ፆኦሲ ዓይላሢኮ ዓይሢንቲፆ
\par }
{\Q \VS{4}ላቤዞንሢ ቃኣሎና ዶዲሺሢ ታ ዔራንዳጉዲ

\par }{\QB ናንጊና ናንጋ ጎዳ ኮይሳ ባኣዚ ታ ጌስታንዳጉዲ

\par }{\Q ዔራቶና ጌስታ ዒንዲርሲ ታኣም ዒንጌኔ፤

\par }{\QB ጉቶ ጉቶ ጊንዓስካፓ ዒዚ ታና ጴቻኔ፤

\par }{\QB ዔኤቢ ዋይዚ ዔሪሢዳ ዓኣ ዓሲሮጉዲ

\par }{\Q ዋዮ ታኣኮ ዒዚ ቡላኔ።


\par }{\Q \VS{5}ናንጊና ናንጋ ጎዳ ማሊ ጶቂሥሢ ታኣም ዒንጌኔ፤

\par }{\QB ታኣኒያ ዋይዚ ዒፃያ ማዒ ዒዛይዳፓ ሃኪባኣሴ።


\par }{\Q \VS{6}ዢራኣፖና ታና ጳርቃ ዓሶም ዙሎ

\par }{\QB ቡኡጮ ታኣኮ ሜኤዳ ዓሶም ጋንጋሮ

\par }{\QB ዓኣሢ ታኣኒ ዒንጌኔ፤

\par }{\Q ጫሽኪ ታና ጩታ ዓሶይዳፓ

\par }{\QB ዓኣፖ ካሮ ታኣኮ ታ ሺርሺባኣሴ።
\XREF{}{{\XO 50:6 }{\XT{ማቲ. 26፡67፤ ማር. 14፡65።}}}


\par }{\BB \par }
{\Q \VS{7}ናንጊና ናንጋ ጎዳሢ ታና ማኣዳሢሮ ታ ዻውሲንቲንዱዋሴ፤

\par }{\QB ታኣኒ ታና ዓዳ ሳቆ ሹቺጉዲ ዶዲሻንዳኔ፤

\par }{\QB ታኣኒ ቦርሲንቲንዱዋሢያ ታ ዔራኔ።


\par }{\Q \VS{8}ታኣም ዎጋንዳ ፆኦዛሢ ዑኬኬ፤

\par }{\QB ዓካሪ ታኣና ሞኦታሢ ዖናዳይ?

\par }{\QB ኑ ዎላ ሂንዳ ዎጎ ቤዞ ሺኢኮም።


\par }{\Q \VS{9}ታና ማኣዳሢ ናንጊና ናንጋ ጎዳኬ፤

\par }{\QB ዖ ታና ኔ ዻቤኔ ጋዓንዳይ?

\par }{\QB ታና ሞኦታ ዓሳ ማኣዖጉዲ ጪንቃንዳኔ፤

\par }{\QB ቢላኣ ዔያቶ ሙዓንዳኔ።
\XREF{}{{\XO 50:9 }{\XT{ሮሜ 8፡33-34።}}}


\par }{\BB \par }
{\Q \VS{10}ዒንሢ ባኣካፓ ናንጊና ናንጋ ጎዳ ዒጊጫይ

\par }{\QB ዒዛኮ ዓይላሢ ቃኣሎም ዓይሢንታሢ ዖናዳይ?

\par }{\QB ፖዒባኣ ዹሚዳ ሃንታሢ

\par }{\QB ናንጊና ናንጋ ጎዳ ጉሙርቆንጎ፤

\par }{\QB ዒዚ ፔኤኮ ጉሙርቂፆ ፆኦዛሢዳ ማሆንጎ።


\par }{\Q \VS{11}ሃሢ ጋዓንቴ ዒንሢ ታሚ ዔኤሤኔ፤

\par }{\QB ቶኦካ ቶኦካ ዒንሢኮ ዔኤታ ኩሻ ዒንሢ ዓርቄኔ፤

\par }{\QB ዓካሪ ዬያ ዒንሢኮ ታሞ ፖዖይዳ ዓኣዹዋቴ፤

\par }{\QB ዒንሢ ዓይሤ ኩሾ ፖዓ ሃንቱዋቴ፤

\par }{\Q ዒንሢ ታ ኩጫፓ ዔካንዳ ባካ ዬያኬ፤

\par }{\Q ዬያ ሜቶና ዒንሢ ካራ ባይቃንዳኔ።




\par }\Chap{51}{\SH ናንጊና ናንጎ ዻቂንታ ፂዮኔም ዬዓንዳሢ
\par }
{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB «ታናንታ ታኣኮ ፂሉሞዋ ኮዓዞንሢ ዋይዙዋቴ፤

\par }{\Q ዒንሢ ዓርሲንቲ ኬስኬ ሹጫሢ

\par }{\Q ቦኦኪንቲ ዒንሢ ኬስኬ ዔታሢ ዛጉዋቴ።


\par }{\Q \VS{2}ዒንሢኮ ዓዳሢ ዓብራሃሜንታ

\par }{\QB ዒንሢ ሾዔ ዒንዴሎ ሳኣራኣ ዛጉዋቴ፤

\par }{\QB ዓብራሃሜ ታኣኒ ዔኤላኣና ናይ ዒዛኮ ባኣሴ፤

\par }{\QB ጋዓንቴ ታኣኒ ዒዛ ዓንጄኔ፤

\par }{\QB ዜርፆዋ ታ ዒዛም ሚርጊሼኔ።»


\par }{\BB \par }
{\Q \VS{3}«ታኣኒ ናንጊና ናንጋ ጎዳ ፂዮኔንታ

\par }{\Q ዒዞኮ ጉሪ ሳዓ ማዔ ቤዞዋ ቢያ ዶዲሻንዳኔ፤

\par }{\QB ዒዞኮ ዓሳ ናንጉዋ ዳውሎ ታኣኒ ዔዴኔ

\par }{\QB ዳውሎ ሳዖዋ ፆኦሲ ዱማ ዱማ ሚፆ ቱኬ ቤዞ ታ ማሃንዳኔ፤

\par }{\QB ዒኢካ ኮሹሞና ዎዛና ዓኣያ ማዓንዳኔ፤

\par }{\QB ጋላታ ዓይኑሞዋ ዓይናዺንታንዳኔ።»


\par }{\BB \par }
{\Q \VS{4}«ታ ዴሬዮቴ! ዋይዙዋቴ!

\par }{\QB ታኣኒ ዒንሢም ጋዓሢ ዒና ዔኩዋቴ፤

\par }{\Q ዎጌ ታ ኮራፓ ጴዻንዳኔ፤

\par }{\QB ታኣኮ ዎጊፃ ታ ዴሮም ቢያ ፖዒ ማዓንዳኔ።


\par }{\Q \VS{5}ታኣኒ ሩኡሪና ሙኪ ዒንሢ ዓውሳንዳኔ፤

\par }{\QB ዓኣፒ ጊኢጳማና ታኣኒ ባሻንዳ ዎዴ ሙካንዳኔ፤

\par }{\QB ታኣኮ ዎልቆና ዴሮ ቢያ ታኣኒ ዎይሣንዳኔ፤

\par }{\QB ዋኣፆ ሳዛ ዓኣ ዓጮይዳ ናንጋ ዴራ

\par }{\QB ታና ሃጋኣ ዎዛ ማሂ ካፓኔ፤

\par }{\QB ዔያታ ታኣኮ ዎልቆዋ ጉሙርቃኔ።


\par }{\Q \VS{6}ዼጊ ጌዒ ሌካ ጫሪንጮ፥ ሊካ ሳዖዋ ዛጉዋቴ፤

\par }{\QB ጫሪንጫ ጩቢጉዲ ላኣሊንቲ ባይቃንዳኔ፤

\par }{\QB ሳዓ ዓዳ ማኣዖጉዲ ጪንቃንዳኔ፤

\par }{\QB ዒዞይዳ ናንጋዞንሢያ ቢያ ዉፃሌጉዲ ሃይቃንዳኔ፤

\par }{\QB ታኣኮ ዓውሲፃ ጋዓንቴ ናንጊና ናንጋያኬ፤

\par }{\QB ታ ፂሉሞኮዋ ጋፒንሢ ባኣሴ።»


\par }{\BB \par }
{\Q \VS{7}«ዒንሢ ፒዜ ማዔ ባኮ ዔራዞንሢና

\par }{\QB ታኣኮ ዎጋ ዒንሢኮ ዒኖይዳ ዓኣ ዓሳኣ ዋይዙዋቴ፤

\par }{\QB ዓሲኮ ቦሂፆ ዒጊጪፖቴ፤ ዔያቶኮ ጫዦና ዲቃቲፖቴ።


\par }{\Q \VS{8}ዔያታ ቢላ ሙዔ ዓፒላጉዲ

\par }{\QB ዛኣሌ ሙዔ ሱኡፔ ዓፒላጉዲያ ማዓንዳኔ፤

\par }{\QB ታኣኮ ዓውሲፃ ጋዓንቴ ናንጊና ናንጋያኬ፤

\par }{\QB ታ ፂሉማ ሾይንቲፓ ሾይንቲ ሄላያኬ።»


\par }{\BB \par }
{\Q \VS{9}ናንጊና ናንጋ ጎዳሢዮ! ዔቄ! ዔቂ ዎልቆ ኔኤኮ ፔጋሴ!

\par }{\QB ሚና ቤርታኣ ዎዶና ዓኣ ሾይንቶ ባኣካ ዓዳ ኔ ማዼ ጎይፆ ዔቄ፤

\par }{\QB ሬዓቤ ጌይንታ ባዞ ቦዓሢ ጪርኬሢ

\par }{\QB ዼኤፖ ቃራሢያ ጫርጌሢ ኔናኬ።


\par }{\Q \VS{10}ኔኤኒ ዓውሴ ዓሳ ባዞና ፒንቃንዳጉዲ

\par }{\QB ዼኤፖ ዋኣፆ ሚጪሲ

\par }{\QB ዬያይዴና ጎይሢ ኬሴሢ ኔናኬ።


\par }{\Q \VS{11}ኔኤኒ ናንጊና ናንጋ ጎዳሢ ዓውሴ ዓሳ ቢያ

\par }{\QB ዎዛና ዓይናዺ፥ ዒላሺያ ዒላሺ ፂዮኔ ማዓንዳኔ፤

\par }{\QB ዒኢካ ዔያታ ናንጊና ናንጋ ዎዛ ቶኦካ ዓጊ ቦንቺንታንዳኔ፤

\par }{\QB ኮሹሞንታ ባይቁዋ ዎዛንታ ዔያታ ዴንቃንዳኔ፤

\par }{\QB ዖዪሢንታ ዬኤፒንታ ዔያቶፓ ባይቃንዳኔ።


\par }{\Q \VS{12}«ዒንሢ፥ ታ ዴሮ ዶዲሻሢ ታኣኒ ታኣሮኬ፤

\par }{\QB ዓካሪ ማኣቲጉዲ ሹላያና ሃሃይቃ ዓሲ ዒንሢ ዒጊጫሢ ዓይጎሮዳይ?


\par }{\Q \VS{13}ሳዖ ቦኦኮልቄሢና ጫሪንጮ ዳሬ

\par }{\QB ዒንሢ ማዤ ናንጊና ናንጋ ጎዳ ዒንሢ ዋሌኔ፤

\par }{\QB ዒንሢ ባይዛኒ ጊኢጌ፥ ሄርቂ ዎይሣ ዓሶኮ ጎሪንቶሮ

\par }{\QB ቢያ ዎዴ ዒንሢ ዒጊቹሞና ናንጋኔ፤

\par }{\QB ሃሢ ዔያቶኮ ጎሪንታ ዬይ ዓንካዳይ?


\par }{\Q \VS{14}ቱኪንቲ ዓኣ ዓሳ ሩኡሪና ዓይላታፓ ኬስካንዳኔ፤

\par }{\QB ዔያታ ቱኡቲ ዓኣ ዔቶይዳ ሃይቂንዱዋሴ፤

\par }{\QB ዔያታ ሙዓንዳ ካሣኣ ባይቃዓኬ።»


\par }{\BB \par }
{\Q \VS{15}«ዋኣፃ ዓጊፃንዳጉዲ ዼኤፖ ባዞ ዓጊሣሢ

\par }{\QB ታኣኒ ናንጊና ናንጋ ጎዳ ማዔ ዒንሢኮ ፆኦዛሢኬ፤

\par }{\QB ሱንፃ ታኣኮ ቢያ ባኮ ዎይሣ ጎዳኬ።


\par }{\Q \VS{16}ታኣኒ ታኣኮ ቃኣሎ ዻንጋ ኔኤኮ ጩታንዳኔ፤

\par }{\QB ኔና ታኣኮ ኩጮ ሺቦና ታ ሺባንዳኔ፤

\par }{\QB ጫሪንጮ ዳሬሢ፥ ሳዖዋ ቦኦኮልቄሢ ታናኬ፤

\par }{\QB ፂዮኔም፦ ‹ኔኤኒ ታ ዴሬኬ› ታ ጋዓንዳኔ።»


\par }{\SH ፆኦሲኮ ጎሪንቶ ዑዦ ዓንጎ
\par }
{\Q \VS{17}ኔኤኒ ናንጊና ናንጋ ጎዳ ኩጫፓ

\par }{\QB ማሢ ጋኣዲሳ ጎሪንቶ ዑዦ ዼኤፖ ዓንጎና

\par }{\QB ጋፒሲ ዑሽኬ ዬሩሳላሜ!

\par }{\QB ጴጬ፤ ላዓ ጌዒ ዔቄ!
\XREF{}{{\XO 51:17 }{\XT{ዮሃ. ፆፔዻ 14፡10፤ 16፡19።}}}


\par }{\Q \VS{18}ኔኤኒ ሾዒ ዲቼ ናኣቶይዳፓ ቢያ

\par }{\QB ኩጮ ኔኤኮ ዓርቂ ዔኪ ዓኣዻንዳያ ጴዺባኣሴ።


\par }{\BB \par }
{\Q \VS{19}ጊዳ ጊዳ ቃሲንታ ባይሲንታ ኔና ሄሌኔ፤

\par }{\QB ዓካሪ ዖ ኔና ዶዲሻንዳይ?

\par }{\Q ዬይ ባካ ዶዒ ባይቂሢንታ ናይዚንታ ዖልዚንታኬ፤

\par }{\QB ዬያሮ ታ ኔና ዎዲ ዶዲሻንዳይ?


\par }{\Q \VS{20}ዓቲንቆ ናኣታ ኔኤኮ ዓዳ ፒሮይዳ ዓዺንቴ ጋፒሪጉዲ

\par }{\QB ጎይፆኮ ዓሳ ቡካ ጶኦካ ላቢንቲ ሎኦሜኔ፤

\par }{\QB ዔያቶ ዑፃ ናንጊና ናንጋ ጎዳኮ ዻጋ ሾኦቴኔ፤

\par }{\QB ኔ ፆኦዛሢኮዋ ጎሪንታ ኬዴኔ።


\par }{\BB \par }
{\Q \VS{21}ዎይኖ ዑዦ ዑሽኪቱዋንቴ ጉሪ ማሢንቴ

\par }{\QB ሜታሢና ቡኡዲንቴ ዓሳ ሃያ ዋይዙዋቴ።


\par }{\Q \VS{22}ናንጊና ናንጋ ጎዳሢ

\par }{\QB ፔ ዴሮ ዛሎ ሞኦታ ዒንሢ ፆኦዛሢ ሂዚ ጋዓኔ፦

\par }{\Q «ዓዳ ማሢንቴ ዓሲጉዲ ጋኣዲሳ

\par }{\QB ሜታሢ ዑዦ ዓንጎ ታ ዒንሢ ኩጫፓ ዔኬኔ፤

\par }{\QB ሃካፓ ሴካ ዬያ ዑዦ ዓንጋፓ ዒንሢ ዑሽካዓኬ።


\par }{\Q \VS{23}ዬያ ታኣኒ ዔኪ ኔና ሜታሳ ዓሶም ዒንጌኔ፤

\par }{\QB ዔያታ፦ ‹ኑ ኔ ጊዴና ሄርቂ ሃንታንዳጉዲ ላሄ› ጌዔኔ፤

\par }{\QB ኔኤኒያ ዔያታ ሃንታንዳጉዲ ዙሎ ኔኤኮ ዔያቶም ሃሼኔ።»




\par }\Chap{52}{\SH ፆኦሲ ዬሩሳላሜ ዓውሳንዳያ ማዒፆ
\par }
{\Q \VerseOne{1}ፂዮኔ! ጴጬ! ዔቄ፤

\par }{\QB ዎልቆ ኔኤኮ ዓዳ ማኣዖጉዲ ማይንቴ!

\par }{\QB ዱማዼ ካታሜሌ ዬሩሳላሜ! ኔኤኮ ሚዛጶ ማኣዓሢ ማይንቴ፤

\par }{\QB ሃካፓ ሴካ ዓቲንቶ ቤርቶ ቲቂንቲባኣዞንሢና

\par }{\QB ዳምቦ ጎይፆና ጌኤሽኪባኣ ዓሳ ኔኤኮ ኬኤሎ ዲሮ ጋሮ ጌላዓኬ።
\XREF{}{{\XO 52:1 }{\XT{ዮሃ. ፆፔዻ 21፡2፤27።}}}


\par }{\BB \par }
{\Q \VS{2}ዲዒንቲ ዔውቲ ዓኣዼ ዬሩሳላሜ!

\par }{\QB ዔቂጋፓ ሲላሎ ኔኤኮ ሃርፔ፤

\par }{\QB ካኣቱሞ ሻኣሎይዳ ዴዔ፤

\par }{\QB ዒንሢ ፂዮኔፓ ዲዒንቲ ዔውቴ ዓሳ!

\par }{\QB ዒንሢ ቱኡቴ ካኖ ቢራቶ ባቃናፓ ቡሉዋቴ።


\par }{\BB \par }
{\PP \VS{3}ናንጊና ናንጋ ጎዳ ሂዚ ጋዓኔ፦ «ሚኢሼ ዔኩዋዖ ጉሪ ዒንሢ ሻንቺንቴኔ፤ ዒንሢ ማሂ ዔውታንዳሢያ ሚኢሼ ጪጉዎንቴኬ።

\VS{4}ታ ዴራ ሃያኮ ቤርታ ሙኬ ዓሲ ማዒ ናንጋኒ ጊብፄ ዓጮ ኬዴኔ፤ ዬካፓ ዓሶኦሬ ዓሳ ካራባኣ ጎይሢና ሄርቂ ዔያቶ ዎይሤኔ።

\VS{5}ታኣኮ ዴራ ዔኤቢ ጪጉዎዖ ዔውታንቴ ታ ዛጌኔ፤ ሃሢ ታኣኒ ዓይጎ ማዻንዳ ባኣዚ ዓኣይ? ዔያቶ ዎይሣ ዓሳ ቦሂ ዔያቶና ዓማላኔ፥ ሱንፆዋ ታኣኮ ዬና ዓሳ ጫሽኬ ጎይሣ ፔኤቃኔ።
\XREF{}{{\XO 52:5 }{\XT{ሮሜ 2፡24።}}}


\par }{\Q \VS{6}ዬያሮ ታ ዴራ ታ ሱንፆ ዔራንዳኔ፤

\par }{\QB ዬኖ ዓቦና ዬያ ቤርታዺ ኬኤዜሢ ታና ማዔሢ ጶቂሣንዳኔ፤

\par }{\QB ሂዮ፤ ታኣኒ ታናኬ።»


\par }{\BB \par }
{\Q \VS{7}ዹኮ ዑፆና ጌዒ ኮዦ ሃይሶ ዔኪ ሙካ ቶካ

\par }{\QB ኮሹሞ ዛላኣ ኬኤዛዞንሢ

\par }{\QB ዻቂንቶ ዛሎ ዒላቲ ኬኤዛዞንሢ

\par }{\QB ፂዮኔማኣ፦ «ኔ ፆኦዛሢ ካኣታዼኔ!» ጋዓዞንሢ ዎዚ ሚዛጳይ!
\XREF{}{{\XO 52:7 }{\XT{ናሆ. 1፡15፤ ሮሜ 10፡15፤ ዔፕ. 6፡15።}}}


\par }{\Q \VS{8}ካታሞ ኔኤኮ ካፓ ዓሳ ዑኡዞ ፔኤኮ ዼጊዲ ዒላታሢ ዋይዜ!

\par }{\QB ፔቱሞና ዔያታ ዎዛዺ ዓይናዻኔ፤

\par }{\QB ናንጊና ናንጋ ጎዳ ፂዮኔ ማዒ ሙካኣና ፔ ዓኣፖና ዔያታ ዛጋንዳኔ።


\par }{\BB \par }
{\Q \VS{9}ናንጊና ናንጋ ጎዳ ፔኤኮ ዴሮ ዶዲሼኔ፤

\par }{\QB ዬሩሳላሜያ ዒ ዓውሴኔ፤

\par }{\QB ዬያሮ ዒንሢ ዬሩሳላሜኮ ዶዔ ቦካ!

\par }{\QB ቡኪንቲ ፔቱሞና ዎዛዺ ዓይናዹዋቴ።


\par }{\Q \VS{10}ናንጊና ናንጋ ጎዳ ዴሮ ቢያሢኮ ቤርታ

\par }{\QB ዒ ዎልቄናታሢ ፔጋሲ ዔርዛንዳኔ፤

\par }{\QB ዓጫ ጉቤ ዒዛኮ ዓውሲፆ ዛጋንዳኔ።


\par }{\Q \VS{11}ዒንሢ ጌኤዦ ማኣሮ ሜሆ ኬዳ ዓሳ!

\par }{\QB ባብሎኔይዳፓ ኬስኩዋቴ፥ ዱማዹዋቴ፤

\par }{\QB ቄፄ ማዔ ባኮ ካኣሚፖቴ፤

\par }{\QB ዒዞፓ ኬስኪ ጌኤሺ ማዑዋቴ።
\XREF{}{{\XO 52:11 }{\XT{2ቆሮ. 6፡17።}}}


\par }{\Q \VS{12}ናንጊና ናንጋ ጎዳ ዒንሢኮ ቤርታ ማዒ ዔኪ ዒንሢ ዓኣዻንዳሢሮ

\par }{\QB ዒስራዔኤሌ ፆኦዛሢ ጊንፆ ዛሎና ማዒ ዒንሢ ካፓሢሮ

\par }{\QB ጳሺና ዒንሢ ኬስካዓኬ፤ ዓኣሺንቲያ ዒንሢ ዓኣዻዓኬ።


\par }{\SH ሜታ ሄላንዳ ፆኦሲ ዓይላሢ
\par }
{\Q \VS{13}ናንጊና ናንጋ ጎዳ፦

\par }{\QB «ዓካሪ ታ ዓይላሢ ማዻ ባኮ ዔሪ ማዻንዳኔ፤

\par }{\QB ዼግ ዼጊ ጌዒ ቦንቺንታንዳኔ፤

\par }{\QB ሱንሢ ኬስኪ ሚርጌና ዔርቴያ ማዓንዳኔ።


\par }{\Q \VS{14}ሚርጌ ዓሲ ዒዛ ዛጊ ዲቃታንዳያ ሄላንዳኣና

\par }{\QB ዒዛኮ ዓውካራ ዓሲ ቢያፓ ዱማዼያ ማዒ ዖኦፔኔ።


\par }{\Q \VS{15}ቤርታ ዔያቶም ኬኤዚንቲባኣ ባኣዚ ዔያታ ዛጋንዳሢሮ

\par }{\QB ዋይዚባኣ ባኣዚ ማሊ ጶቂሣንዳሢሮ

\par }{\QB ሚርጌ ዴራ ታ ዓይላሢ ዛሎ ዲቃቲ ሄርሻንዳኔ፤

\par }{\QB ካኣታኣ ጎዖንዶ ባኣዚ ባይዚ ዻንጋ ዓርቃንዳኔ» ጌዔኔ።
\XREF{}{{\XO 52:15 }{\XT{ሮሜ 15፡21።}}}




\par }\PoetryChap{53}{\Q \VerseOne{1}ዴራ ሂዚ ጋዓንዳኔ፦

\par }{\QB «ኑኡኒ ኬኤዛ ባኮ ዖኦኒ ጎኔኬ ጌዔይ?

\par }{\QB ናንጊና ናንጋ ጎዳኮ ዎልቃ ዖኦም ፔጋዺ ጴዼይ?
\XREF{}{{\XO 53:1 }{\XT{ዮሃ. 12፡38፤ ሮሜ 10፡16።}}}


\par }{\Q \VS{2}ፆኦሲ ዓይላሢ ፃኣዺ ሳዓይዳ ባቃሌ

\par }{\QB ባቃሊጉዲ ፃጲ ዳኪ ዑጌኔ፤

\par }{\QB ኑ ዛጋንዳጉዲ ሚዛጱሞንታ

\par }{\QB ቦንቾዋ ዒዛኮ ባኣሴ፤

\par }{\QB ዒዛ ኑ ናሽካንዳጉዲ

\par }{\QB ዒዛኮ ሱጉሢ ሚዛጱዋሴ።


\par }{\Q \VS{3}ዒዚ ዓሲና ቦሂንቴያና ዒፂንቴያኬ፤

\par }{\QB ዒዚ ሜታዻያና ዖዖያ ዓሲኬ፤

\par }{\QB ዓሳ ዒዛ ዛጋኒ ዓኣፖ ሺርሻንዳያ ሄላንዳኣና

\par }{\QB ዒዚ ቦሂንቴያኬ፥ ኑኡኒያ ዒዛ ቦንቺባኣሴ።»


\par }{\BB \par }
{\Q \VS{4}«ጎኔና ዒዚ ኑኡኮ ዶርዓሢ ዔኬኔ፥ ሃርጎዋ ዒዚ ኑኡኮ ኬዴኔ፤

\par }{\QB ኑኡኒ ጋዓንቴ ፆኦሲ ዒዛ ጳርቄም

\par }{\QB ሎኦሜያና ኪፃዼያ ማሂ ዛጌኔ።
\XREF{}{{\XO 53:4 }{\XT{ማቲ. 8፡17።}}}


\par }{\Q \VS{5}ዒዚ ጋዓንቴ ጫርጊንቲ ኪፃዼሢ ኑኡኒ ፑርቴሢሮኬ፤

\par }{\QB ዒዚ ጋኣጪንቴሢያ ኑ ዻቢንቶሮኬ፤

\par }{\QB ኑኡኒ ዻቄሢ ዒዚ ዔኬ ሜታሢናኬ፤

\par }{\QB ዒዛ ኪፃዺፆና ኑ ፓፄኔ።
\XREF{}{{\XO 53:5 }{\XT{1ጴፂ. 2፡24።}}}


\par }{\Q \VS{6}ኑ ቢያሢ ማራይጉዲ ዣኣሌኔ፤

\par }{\QB ቢያሢ ኑኡኒ ኑ ማሊፆ ጎይፆ ዓኣዼኔ፤

\par }{\QB ናንጊና ናንጋ ጎዳ ጋዓንቴ ኑና ቢያሢኮ ዻቢንቶ ዒዛ ኬዲሴኔ።»
\XREF{}{{\XO 53:6 }{\XT{1ጴፂ. 2፡25።}}}


\par }{\BB \par }
{\Q \VS{7}«ዒዛ ጌኔ ማዾና ሜቶና ሄሌኔ፤

\par }{\QB ያዺ ማዔቶዋ ዔኤቢያ ዒ ጌዒባኣሴ፤

\par }{\QB ሹኪንታኒ ዔኪ ዓኣዺንታ ማራናይና

\par }{\QB ዑፃፓ ጋፓኖ ታይዛ ዓሶ ቤርታ ዚቲ ጋዓ ማራይጉዲ

\par }{\QB ዚቲ ጌዔያፓ ዓቴም ዔኤቢ ጌዒባኣሴ።
\XREF{}{{\XO 53:7 }{\XT{ዮሃ. ፆፔዻ 5፡6።}}}


\par }{\Q \VS{8}ዻቤ ባኣዚ ባኣንቴ ጌኔ ዎጌና ዒ ሃይቄኔ፤

\par }{\QB ዬይ ማዓንዳሢ ቤርታዺ ዔሪ ጶቂሣኒ ዖ ዳንዳዔይ?

\par }{\QB ጋዓንቴ ታኣኮ ዴሮ ዻቢንቶሮ ዒ ጳርቂንቴኔ፤

\par }{\QB ዓሳ ናንጋ ዓጫፓ ዒዚ ሺኢኬኔ።
\XREF{}{{\XO 53:8 }{\XT{ዳኪ. ማዾ 8፡32-33።}}}


\par }{\Q \VS{9}ዔኤቢ ፑርታ ባኣዚ ማዹዋዖ

\par }{\QB ዒዛኮ ዻንጋፓኣ ሉኡዙሞ ኬስኩዋንቴ

\par }{\QB ዒዚ ሃይቦና ፑርቶ ዓሶ ባኣካ ፓይዲንቴኔ፤

\par }{\QB ዖርጎጮናኣ ዎላ ዒዚ ዱኡቴኔ።»
\XREF{}{{\XO 53:9 }{\XT{1ጴፂ. 2፡22።}}}


\par }{\BB \par }
{\Q \VS{10}ዬይ ጋኣጪንቲፆና ሜታዺፃ ዒዛ ሄሌሢ

\par }{\QB ናንጊና ናንጋ ጎዳኮ ማሊሢ ማዔምኬ፤

\par }{\QB ዒዚ ዒዛኮ ሼምፓሢ ጎሜሮ ዒንጎ ዒንጊሢ

\par }{\Q ማሂ ሺኢሼቴያ

\par }{\QB ዒዚ ፔ ዜርፆ ዛጋንዳኔ፥ ናንጎ ሌዓኣ ዒዛኮ ዖዶቃንዳኔ፤

\par }{\QB ናንጊና ናንጋ ጎዳኮ ማሊፃ ዒዛና ኩማንዳኔ።


\par }{\Q \VS{11}ታኣኮ ፂሎ ማዔ ዓይላሢ ዋኣዬስካፓ ናንጎ ፖዖ ዛጊ ዎዛዻንዳኔ፤

\par }{\QB ፔኤኮ ዔራቶና ሚርጌሢ ዒ ፂሊሳንዳኔ፤

\par }{\QB ዔያቶኮ ዻቢንቶዋ ዒዚ ኬዳንዳኔ።


\par }{\Q \VS{12}ዒዚ ፔኤኮ ሼምፓሢ ሃይቢም ዓኣሢ ዒንጌኔ፤

\par }{\QB ፑርቶ ማዻ ዓሶና ዎላ ዒ ፓይዲንቴኔ፤

\par }{\QB ያዼ ማዔያታቴያ ዒዚ ሚርጌ ዓሶኮ ጎሞ ኬዴኔ፤

\par }{\QB ዻቢንቶ ዓሶ ዛሎዋ ዒ ቃይሼኔ፤

\par }{\QB ዬያሮ ታኣኒ ዒዛ ዼኤፖ ዓሶ ባኣካ ማሂ ዒዛ ሄላ ዛሎ ዒንጋንዳኔ፤

\par }{\QB ዔርቴ ዓሶና ዎላ ዲዒንቴ ባኮ ዒ ጊሽታንዳጉዲ ታ ማሃንዳኔ።
\XREF{}{{\XO 53:12 }{\XT{ማር. 15፡28፤ ሉቃ. 22፡37።}}}




\par }\Chap{54}{\SH ፂዮኔ ቦንቺንታንዳ ቦንቾ
\par }
{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB «ኔኤኒ ዞኦኬሌ፥ ናይ ሾይ ዔሩዋዜሌ ዓይናዼ፤

\par }{\QB ዒላሼ፥ ዎዛናኣ ዒላቴ፤

\par }{\QB ኔኤኒ ባኒ ዔሩዋዜሌ፥

\par }{\QB ዓኒ ዓኣዜሎፓ ባሼ ዒፂንቴዜሎ ናኣታ ሚርጋንዳኔ።»
\XREF{}{{\XO 54:1 }{\XT{ጋላ. 4፡27።}}}


\par }{\Q \VS{2}ኔኤኒ ናንጋ ዓፒሎና ማዢንቴ ማኣሮ ኔኤኮ ዳልጊሼ፤

\par }{\QB ኔኤኮ ጎኦቦ ዓፒሎዋ ቡሊ ዳሬ፥ ኩንዒሲፖ፤

\par }{\QB ዓፒሎና ማዦ ማኣሮ ዳሮ ሱዞዋ ዖዶሴ፤

\par }{\QB ፃውኖ ማዓ ዓንጎዋ ዶዲሼ።


\par }{\Q \VS{3}ቢያ ዛሎና ዛጶ ኔኤኮ ኔ ዳልጊሻንዳኔ፤

\par }{\QB ዜርፃ ኔኤኮ ሜሌ ዴሮ ዓጮ ዔካንዳኔ፤

\par }{\QB ዶዔያ ማዔ ካታሞዋ ፔ ቤሲ ማሂ ናንጋንዳኔ።


\par }{\Q \VS{4}ቦርሲንቲ ማዔቶዋ ዻውሲንቲ ኔና ሄሊንዱዋሢሮ ዒጊጪፖ፤

\par }{\QB ሃጊ ኔ ዉዱሮ ዓኣንቴ ኔና ሄሌ ቦርሲንቶ ኔ ዋላንዳኔ፤

\par }{\QB ዜኤሪ ዒንዶጉዲ ኔኤሮ ኔ ማዒ ዓኣሤ፥ ጫዦ ዎዶ ማሊ ኔ ጶቂሣዓኬ።


\par }{\Q \VS{5}ኔኤኮ ዓኒ ኔና ማዤሢኬ፤

\par }{\QB ሱንፃ ዒዛኮ ናንጊና ናንጋ ጎዳ ማዔ ፆኦዛሢኬ፤

\par }{\QB ኔና ዓውሳሢ ዒስራዔኤሌኮ ዱማዼሢኬ፤

\par }{\QB ዒዚ ዓጮ ቢያኮ ፆኦሲ ጌይንታኔ።


\par }{\Q \VS{6}ኔኤኒ ዉዱሮታዖ ሎዔንቴ ዓኒ ዒፂ ዓንጄም

\par }{\QB ዒና ዖዬ ላኣሊጉዲኬ፤

\par }{\QB ጋዓንቴ ናንጊና ናንጋ ጎዳ ማዔ ኔ ፆኦዛሢ

\par }{\QB ጊንሣ ኔና ፔ ባንሢ ዔኤሊ ሂዚ ጋዓኔ፦


\par }{\Q \VS{7}ዻካ ዎዴም ሌሊ ታኣኒ ኔና ሃሼኔ፤

\par }{\QB ጋዓንቴ ዼኤፒ ሚጪንቲሢና ታ ኔና ማሃንዳኔ።


\par }{\Q \VS{8}ሚርጌና ታኣኒ ዻጋዼሢሮ ዻካ ዎዴም ታ ኔና ሃሼኔ፤

\par }{\QB ጋዓንቴ ታኣኮ ናንጊና ናንጋ ናሹሞና ታ ኔና ሚጪንታንዳኔ፤

\par }{\Q ጋዓኔ፥ ኔና ዻቂሻ ናንጊና ናንጋ ጎዳሢ።


\par }{\Q \VS{9}« ‹ኖሄ ዎዶና ዓጮ ዋኣሢና ዔኤዺሲ ታ ባይዜሢጉዲ

\par }{\QB ላሚ ማይ ታ ሳዖ ባይዛዓ› ጌዒ ታ ጫኣቄሢጉዲ

\par }{\QB ሃሢያ ‹ኔ ጊዳ ላሚ ማይ ታ ዻጋዻዓኬ›

\par }{\QB ጌዒ ታ ኔኤም ጫኣቃኔ፤

\par }{\QB ሃካፓ ሴካ ጎሪያ ታ ኔና ጎራዓኬ።
\XREF{}{{\XO 54:9 }{\XT{ማዢ. ማፃ 9፡8-17።}}}


\par }{\Q \VS{10}ዹኮንታ ጌሜሮንታ ዓጊፃኒና ዶዓኒ ዳንዳዓኔ፤

\par }{\QB ታኣኒ ኔና ናሽካ ናሹማ ጋዓንቴ ናንጊና ዶዲ ናንጋንዳኔ፤

\par }{\QB ኮሹሞ ጫኣቁሞ ናንጊና ታ ካፓንዳኔ» ጋዓኔ

\par }{\QB ኔና ሚጪንታ ናንጊና ናንጋ ጎዳሢ።


\par }{\Q \VS{11}ናንጊና ናንጋ ጎዳ ሂዚ ጋዓኔ፦

\par }{\QB «ኔኤኒ ዋኣዬዜ፥ ዓልጋሢ ዢባሮና ዓጊፄዜ፤

\par }{\QB ዶዲሺንቲባኣ ዬሩሳላሜ ካታሜሌ!

\par }{\QB ታኣኒ ቦንቺንቴ ሹቺና ኔና ማዣንዳኔ፤

\par }{\QB ማዢፆኮ ዓይፆ ሴኔፔሬ ሹጮ ጌሢ ታ ዓርቃንዳኔ።
\XREF{}{{\XO 54:11 }{\XT{ዮሃ. ፆፔዻ 21፡18-21።}}}


\par }{\Q \VS{12}ኔኤኮ ኬኤሎ ዲፆ ዑፃ ዓኣ ዼጌ ቤዞ ሜሬጊዴ ሹጮና

\par }{\QB ኬኤሎ ዲፆ ካሮዋ ዋልጪንቃ ሚዛጶ ሹጮና

\par }{\QB ዙሎ ሺሪ ዓኣዻ ዲሮዋ ቦንቺንቴ ሹጮና ታ ኔኤኮ ኬልቃንዳኔ።»


\par }{\BB \par }
{\Q \VS{13}«ናኣታ ኔኤኮ ቢያ ናንጊና ናንጋ ጎዳይዳፓ ዔሬያ ማዓንዳኔ፤

\par }{\QB ኔ ናኣቶም ኮሹሞ ሚርጌያ ማዓንዳኔ።
\XREF{}{{\XO 54:13 }{\XT{ዮሃ. 6፡45።}}}


\par }{\Q \VS{14}ፒዜ ዎጌና ጎኑሞናይዳ ዔቄያ ኔ ማዓንዳኔ፤

\par }{\QB ጌኔ ማዾና ሄርቂ ዎይሥሢ ኔ ጊዳፓ ባይቃንዳኔ፤

\par }{\QB ኔና ዒጊቻንዳ ባኣዚያ ባኣሴ፤

\par }{\QB ዲቃሣ ባኣዚያ ኔኤፓ ሃካንዳኔ፥ ኔ ባንሢያ ዑካዓኬ።


\par }{\Q \VS{15}ኔና ዖላኒ ዔቃያ ዓኣታቴ

\par }{\QB ታኣኒ ዔያቶ ዳኪባኣያታሢሮ ባሺንቲ ኩቺ ኔኤም ዒንጋንዳኔ።»


\par }{\BB \par }
{\Q \VS{16}«ቃኣጮ ቄንፃ ዔኤታንዳጉዲ ጊልፖ ጊልፓ

\par }{\QB ዓንጎ ሼኤሻሢ ማዤሢ ታናኬ፤

\par }{\QB ዒዚያ ዓንጎ ዹይ ዓንጋሞ ኮሻሢ

\par }{\QB ዬይ ዓንጋ ማዻንዳጉዲ ጌይንቴ ማዾ ማዻንዳጉዲኬ፤

\par }{\QB ባይዛንዳጉዲ ባይዛሢያ ማዤሢ ታናኬ።


\par }{\Q \VS{17}ኔና ባይዛኒ ኮሺንታ ዓንጋማ ፑርታንዳኔ፤

\par }{\QB ኔና ሞኦታ ዓሶ ቢያ ኔኤኒ ላሣንዳኔ፤

\par }{\QB ታ ዓይሎም ጌይንቴ ዓጫ ዬያኬ፤

\par }{\QB ታ ጊዳፓ ዔያቶም ጴዻንዳ ፂሉማ ዬያኬ» ጋዓኔ፥ ናንጊና ናንጋ ጎዳሢ።




\par }\Chap{55}{\SH ዼኤቢንቴ ዓሶ ዔኤሎና ዔኤሊሢ
\par }
{\Q \VerseOne{1}ናንጊና ናንጋ ጎዳ ሂዚ ጋዓኔ፦

\par }{\QB «ዒንሢ ዼኤቢንቴ ዓሳ ቢያ ሃንጋ ዋኣፆ ባንሢ ሙኩዋቴ!

\par }{\QB ዒንሢ ሻንቃኒ ሚኢሻ ባኣ ዓሳ!

\par }{\QB ሃኒ ሙኪ ሻንቂ ሙዑዋቴ! ሃኒ ሙኪጋፓ

\par }{\QB ሚኢሼ ጪጊባኣያታዖ ዲኢቆና ዎይኖ ዑዦና ዑሽኩዋቴ።
\XREF{}{{\XO 55:1 }{\XT{ዮሃ. ፆፔዻ 21፡6፤ 22፡17።}}}


\par }{\Q \VS{2}ፓሡዋ ሙኡዚም ሚኢሾ ዒንሢኮ ዓይጋ ዒንሢ ኬሳይ?

\par }{\QB ሚሻኑዋ ባኣዚም ዎልቆ ዒንሢሲ ዓይጋ ዒንሢ ጋፒሳይ?

\par }{\QB ሃሢ ታ ጋዓ ባኮ ኮሺ ዋይዚጋፓ ኮሺ ማዔ ሙዖ ሙዑዋቴ፤

\par }{\QB ዶኦሪንቴ ኮዦ ሙዖ ሙይ ዎዛዹዋቴ።»


\par }{\BB \par }
{\Q \VS{3}«ዋዮ ዒንሢሲ ቡሊ ታ ባንሢ ዑኩዋቴ፤

\par }{\QB ሼምፔና ናንጋኒ ቃኣሎ ታኣሲ ዋይዙዋቴ፤

\par }{\QB ታኣኒ ዳውቴ ናሽኬሢጉዲ

\par }{\QB ዒንሢም ጉሙርቂንታያ ማዒ ናሽካኒ

\par }{\QB ናኣናና ናንጋ ጫኣቁሞ ዒንሢና ታ ጫኣቃንዳኔ።
\XREF{}{{\XO 55:3 }{\XT{ዳኪ. ማዾ 13፡34።}}}


\par }{\Q \VS{4}ዓካሪ ታኣኒ ዒዛ ሜሌ ዴሮም ማርካ፥

\par }{\QB ሱኡጌ፥ ቢታንቶና ዎይሣያኣ ማሄኔ።


\par }{\Q \VS{5}ኔኤኒ ዔሩዋ ካኣቶ ኔ ዔኤላንዳኔ፤

\par }{\QB ናንጊና ናንጋ ጎዳ ማዔ ኔ ፆኦዛሢ

\par }{\QB ዒስራዔኤሌኮዋ ዱማዼሢ ኔና ዼግ ዼጊዴሢሮ

\par }{\QB ኔና ዔሩዋ ካኣታ ሩኡሪና ኔ ባንሢ ሙካንዳኔ።»


\par }{\BB \par }
{\Q \VS{6}ናንጊና ናንጋ ጎዳ ጴዻ ዎዶማና ዒዛ ኮዑዋቴ፤

\par }{\QB ዒዚ ዑኬ ዓኣማና ዒዛ ዔኤሉዋቴ።


\par }{\Q \VS{7}ፑርቶ ዓሳ ፔኤኮ ሃንቲፆ

\par }{\QB ጎሞ ዓሳኣ ፔኤኮ ፑርቶ ማሊፆ ሃሾንጎ፤

\par }{\QB ማኣሪፃ ዒዛኮ ሚርጌታሢሮ ዓቶም ዒ ጋዓንዳጉዲ

\par }{\QB ሃንጋ ናንጊና ናንጋ ኑ ጎዳ ባንሢ ዔያታ ሙኮንጎ።


\par }{\Q \VS{8}ናንጊና ናንጋ ጎዳ ሂዚ ጋዓኔ፦

\par }{\QB «ታኣኮ ማሊፃ ዒንሢ ማሊፆጉዲ

\par }{\QB ታ ጎይፃኣ ዒንሢ ጎይፆጉዲቱዋሴ።


\par }{\Q \VS{9}ጫሪንጫ ሳዓፓ ዼጋሢጉዲ

\par }{\QB ታኣኮ ጎይፃ ዒንሢ ጎይፃፓ

\par }{\QB ታ ማሊፃኣ ዒንሢ ማሊፃፓ

\par }{\QB ሚርጌና ዼግ ጌዔያኬ።»


\par }{\BB \par }
{\Q \VS{10}«ዒርዚና ሻቺና ጫሪንጫፓ ኬዲ

\par }{\QB ሳዖ ዎዒሲ ዓኣፒ ዓኣፓንዳጉዲ ማሃሢ

\par }{\QB ዜርፆ ዜርቃሢም ዜርሢ

\par }{\QB ሙዓሢም ካሣ ጴዺሹዋዖ ሌካ ማዑዋሢጉዲ፥
\XREF{}{{\XO 55:10 }{\XT{2ቆሮ. 9፡10።}}}


\par }{\Q \VS{11}ታ ዻንጋፓ ኬስካ ቃኣላ ዬያጉዴያኬ፤

\par }{\QB ማዻንዳጉዲ ታኣኒ ዳኬ ማዾ ማዹዋዖ

\par }{\QB ኪኢቲንቴ ኪኢቶዋ ማዺ ኩንሡዋዖ ታ ባንሢ ማዓዓኬ።»


\par }{\Q \VS{12}«ዒንሢ ባብሎኔ ዓጫፓ ዎዛና ኬስኪ

\par }{\QB ኮሺና ዒንሢ ዓጮ ማዓንዳጉዲ ታ ማዻንዳኔ፤

\par }{\QB ዹኮና ጌሜሮና ዒንሢኮ ቤርታ ዓይናዺ ኮኦማንዳኔ፤

\par }{\QB ካዮ ሚፃኣ ቢያ ኩቺ ባዓንዳኔ።


\par }{\Q \VS{13}ዓንጊፆ ቤዛ ዚቢቂ፥ ጋውዶ ቤዛ

\par }{\QB ቤርሴኔቴ ጌይንታ ሚፃ ባቃላንዳኔ፤

\par }{\QB ዬይ፥ ናንጊና ናንጋ ጎዳ ቤርቶይዳ

\par }{\QB ዒዛ ማዾ ጶቂሣ ማላታ ማዒ

\par }{\QB ናንጊና ባይቁዋዖ ዴዓንዳኔ።»




\par }\Chap{56}{\SH ዓይሢንታዞንሢ ቢያ ዻቂንታ ዴንቃያ ማዒፆ
\par }
{\PP \VerseOne{1}ናንጊና ናንጋ ጎዳ ፔ ዴሮም ሂዚ ጋዓኔ፦ «ታኣኮ ዻቂሺፆና ፂሉሞ ማዾና ዑኬሢሮ ፒዜ ዎጌ ዎጉዋቴ፤ ፒዜ ማዔ ባኣዚያ ማዹዋቴ።

\VS{2}ዬያ ማዻሢ፥ ዶዲሺያ ዓርቃሢ፥ ሃውሾ ኬሎዋ ላኣሙዋዖ ካፓሢ፥ ፔኤኮ ኩጮዋ ፑርታ ባኣዚ ማዺሢዳፓ ካፒንታ ዓሲ ዓንጂንቴያኬ።»


\par }{\PP \VS{3}ናንጊና ናንጋ ጎዳ ባንሢ ዑኬ ሜሌ ፃንጎ ዓሲ፦ «ናንጊና ናንጋ ጎዳ ፔ ዴሮይዳፓ ታና ዱማሳንዳኔ» ጌዒ ማሎፓ፤ ዓሽቲሚ ማዔ ዓሲያ ናይ ሾይባኣሢሮ «ታኣኒ ሜልዚ ሚሢጉዲኬ» ጎዖፓ።

\VS{4}ናንጊና ናንጋ ጎዳ «ታኣኮ ሃውሾ ኬሎ ካፓዞንሢም፥ ታኣኒ ናሽካ ባኣዚ ዶኦራዞንሢና ታኣኮ ጫኣቁሞና ዶዳ ዓሽቲሞም፥

\VS{5}ታኣኮ ጌኤዦ ማኣሮና ታ ዲሮ ጋሮናይዳ ዓቲንቆና ዉዱሮ ናኣቶናይዳፓ ባሼ ዔያቶ ጶቂሣ ማላታና ዋሊንቱዋዖ ናንጋ ሱንሢያ ታ ዒንጋንዳኔ» ጋዓኔ።


\par }{\PP \VS{6}ሜሌ ፃንጎ ዓጪዳፓ ሙኪ፥ ናንጊና ናንጋ ጎዳ ባንሢ ዑኪሢና ዒዛ ናሽካዞንሢና ዒዛም ማዻዞንሢ፥ ዒዛኮ ሃውሾ ኬሎ ላኣሙዋዖ ቦንቺሢና ዒዛኮ ጫኣቁሞ ካፓ ሜሌ ፃንጎ ዓሶም ናንጊና ናንጋ ጎዳ፦

\VS{7}«ዔያቶ ታኣኒ ታኣኮ ዱማዼ ዹኮ ባንሢ ዔኪ ዬዒ ሺኢጲፆ ማኣሮይዳ ታ ዔያቶ ዎዛሳንዳኔ፤ ታኣም ሚቺ ዒንጎ ቤዞይዳ ሺኢሺንታ ሚቺ ዒንጎ ዒንጊፆና ሜሌ ዒንጊፆዋ ቢያ ታ ዔያቶሲ ዔካንዳኔ፤ ዬያ ታ ማዻንዳሢ ማኣራ ታኣኮ ዴሬም ቢያ ሺኢጲሢ ማኣሪ ጌይ ዔኤሊንታንዳሢሮኬ» ጌዔኔ።
\XREF{}{{\XO 56:7 }{\XT{ማቲ. 21፡13፤ ማር. 11፡17፤ ሉቃ. 19፡46።}}}


\par }{\PP \VS{8}ዜሪንቲ ዓኣ ዒስራዔኤሌ ዓሶ ቡኩሳ ናንጊና ናንጋ ጎዳ «ቡኪንቴዞንሢዳፓ ቃሲ ሜሌዞንሢያ ቡኩሲ ዔኪ ታ ዔያቶ ባንሢ ሙካንዳኔ» ጋዓኔ።


\par }{\SH ፆኦሲ ፑርቶ ዒስራዔኤሌ ሱኡጎ ጎሬሢ
\par }
{\PP \VS{9}ዒንሢ ካዮ ቦዓ ቢያ ሃኒ ሙኪ፥ ዓጮና ዔያቶ ሾኦሊ ሙዑዋቴ፤

\VS{10}«ዒስራዔኤሌ ሄንቃ ዓሳ ዓኣፒ ባይቄያኬ፤ ዔያቶ ቢያሢኮ ዔራቶ ባኣሴ፤ ቢያሢ ዑኡሲ ባኣ ካኒጉዲኬ፥ ቦጫኒ ዳንዳዑዋሴ፤ ፔና ኬኤሪ ላሂ ዓውቲ ዓውታዻኔ፥ ጊንዖዋ ናሽካኔ።

\VS{11}ዔያታ ሙዒ ሚሽኩዋ ካናቶጉዲኬ፤ ሃሣ ማሊ ጶቂሡዋ ቆልሞ ሄንቃ ዓሲኬ፤ ቢያሢ ፔ ጎይፆ ጎይፆ ዓኣዻኔ፥ ፔና ማኣዳ ባኣዚያ ዳኪ ሃንታኔ።

\VS{12}ዔያታ፦ ‹ሃኒ ሙኩዋቴ ዎይኔ ዑሺ ኑ ኮዖም!፥ ካፄ ዑሺና ዼኤቦ ኑ ማሆም! ዚሮዋ ሃናኣሲጉዲ ማዓንዳኔ፤ ዬያፓ ዑሣ ዓኣዼ ዱማዼያ ማዓንዳኔ!› ጋዓኔ።»




\par }\Chap{57}{\SH ዒስራዔኤሌ ሜሌ ፆኦዞ ካኣሽኩዋጉዲ ላኣጊንቴሢ
\par }
{\PP \VerseOne{1}ፂሎ ዓሶኮ ሃይቦ ማሊ ዒና ዔካ ዓሲ ባኣሴ፤ ኮዦ ዓሳ ሃይቃኣና ፑርታ ባኣዚዳፓ ዔያታ ዻቃንዳጉዲ ዔውቴያ ማዔሢ ዓይጎ ዓሲያ ማሊ ጶቂሣኒ ዳንዳዑዋሴ።

\VS{2}ፒዜ ናንጊ ናንጋ ዓሶኮ ኮሹሞ ዓኣያ ማዓንዳኔ፤ ዔያታ ሃይቃ ዎዶና ሃውሺሢ ዴንቃንዳኔ።


\par }{\PP \VS{3}ዒንሢ ማርሾ ማርሻ ዓሶንታ ዞኦዛ ኮኦማ ዓሶንታይዳፓ ዱማቱዋ ዓሳ ሃኒ ሙኩዋቴ!

\VS{4}ዒንሢ ቦሂ ሺራ ዓሳ፥ ዻንጎ ዒንሢኮ ዒንሢ ሻዓሢና ዒንዲርዞ ዒንሢ ኬሳሢ ዖ ዑፃኣዳይ? ዒንሢ ዋይዞ ዒፃ ዓሶና ሉኡቃ ዓሶ ናኣቶቱዋዓዳ?

\VS{5}ዒንሢ ሻኣቦ ባኣኮና ዒላዣ ዋርቄ ዱማ ዱማ ሚፆ ዴማ ዓኒ ሃሣ ማቾ ማዒባኣያና ላሃኒ ማላኔ፤ ዬያጉዲ ሃሣ ዶኦጫዻ ጊንፆይዳ ዼኤፖ ሹጮ ባኣካ ናኣቶ ዒንሢኮ ዒንሢ ሜሌ ፆኦዞም ሹካኒ ጊኢጊሻኔ።

\VS{6}ዶኦጮይዳ ዓኣ ሃሊፆ ሹጮፓ ዶኦሪ ኑኡኮ ካኣሽኮ ፆኦዞኬ ጌዒ ዑሺንታ ሃኣኮ ዒንጊሢንታ ዒንሢ ዬያቶም ሺኢሻኔ፤ ዓካሪ ዬይ ባካ ታና ዻጋሳዓዳ?

\VS{7}ዼኤፖ ዹኮ ቶኦካ ዓኒ ሃሣ ማቾ ማዒባኣያና ላሃኒ ሜሌ ፆኦዞም ዒንጎ ባኮ ዒንሢ ሺኢሻኒ ኬስካኔ።

\VS{8}ዒንሢኮ ካሮና ካሮ ሬኤኮናኮ ዙላ ዙላ ሜሌ ፆኦዞ ማላቶ ዒንሢ ጌሤኔ፤ ታና ዒንሢ ሃሺ ዓኒ ሃሣ ማቾ ማዒባኣያና ላሃኒ ሻኣሎ ዒንሢ ኬስኬኔ፤ ዓኒ ሃሣ ማቾ ማዒባኣዞንሢም ዒንሢ ዑፆ ዒንሢ ሻንቺ ዔያቶና ዎላ ላሄኔ።

\VS{9}ሚርጌ ዛይቶ ቲዦና ሳውቃ ባኮ ዒንሢ ቲሽቲ ሞሎኬ ጌይንታ ፆኦዛሢ ባንሢ ዓኣዻኔ፤ ዒንሢ ካኣሽካ ሜሌ ፆኦዞ ኮዓኒ ዒንሢኮ ኪኢቶ ዓሶ ሃኬ ቤሲ፥ ሃይቄ ዓሶ ዓጮዋ ዓይሱዋዖ ዒንሢ ዳኬኔ።

\VS{10}ዖዶዞ ጎይፆ ሃንቲፆና ዒንሢ ላቤኔ፥ ጋዓንቴ «ሃይ ኑና ማኣዳ ባኣዚቱዋሴ» ጌዒባኣሴ፤ ጊንሣ ዎልቄ ዴንቂ ዶዴሢሮ ዒንሢ ላቢባኣሴ።


\par }{\PP \VS{11}«ታና ማሊ ጶቂሡዋዖ፥ ታ ዛሎ ማሉዋዖ ዒንሢ ሉኡቄሢ ዖና ዒጊጪዳይ? ታና ዒንሢ ዒጊጪባኣሢ ሚርጌ ዎዴም ታኣኒ ዚቲዮ ጌዔሢና ዛጊባኣጉዲ ማዔሢሮዳ?

\VS{12}ዒንሢ ፒዜኬ ጌዒ ማዻ ማዾ ታ ፔጋሳንዳኔ፤ ዒንሢኮ ካኣሽኮ ፆኦዛ ዒንሢ ማኣዳኒ ዳንዳዑዋሴ።

\VS{13}ማኣዶ ዒንሢ ዴንቃኒ ዒላታ ዎዶና ሂንዳ ዒንሢ ቡኩሴ ዒንሢኮ ካኣሽኮ ፆኦዛ ዒንሢ ዓውሶንጎ! ዢባሬ ዔያቶ ፒፂ ባይዛንዳኔ፥ ዻካ ዢባሬያ ዔያቶ ዔኪ ዓኣዻንዳኔ፤ ታና ጉሙርቃሢም ጋዓንቴ ዓጬላ ዔያቶሮ ማዓንዳኔ፤ ታኣኮ ዱማዼ ዹኮዋ ዔያታ ፔ ዓጪ ማሃንዳኔ።»


\par }{\SH ማኣዳ ዓሲባኣ ዓሶ ፆኦሲ ዓውሳንዳያ ማዒፆ
\par }
{\PP \VS{14}ናንጊና ናንጋ ጎዳ፦ «ጊኢጊሹዋቴ፥ ጎይፆ ጲሹዋቴ! ታኣኮ ዴራ ዓኣዻ ጎይፃፓ ዹቃሢያ ባይዙዋቴ!» ጋዓኔ።


\par }{\PP \VS{15}ዼጌሢና ቢያፓ ባሼ ማዔ ናንጊና ናንጋ ዱማዼሢ ሂዚ ጋዓኔ፦ «ታኣኒ ዱማዼያና ዼጌ ቤዞይዳ፤ ዬያጉዲ ሃሣ ዒና ሜቄዞንሢና ሼሌዔ ዓያና ዓኣዞንሢና ዎላ ናንጋኔ፤ ዬይያ ዔያቶኮ ሼሌዔ ዓያኖና ሜቄ ዒኖዋ ዶዲሻኒኬ።

\VS{16}ታኣኒ ቢያ ዎዴ ዓሲ ‹ዻቤኔ› ጌዒ ናንጉዋሴ፥ ዻጋዼ ጎይሣኣ ታ ዴዑዋሴ፤ ታ ዬያይዴያታቴ ታኣኒ ማዤ ዓሶኮ ዓያና ላባንዳያታንቴኬ።

\VS{17}ዔያቶኮ ጎሞና ‹ታ ዻቆ› ጋዓ ማሊፆናሮ ዔያቶ ዑፃ ታ ዻጋዺ ሜቶ ዓጌኔ፤ ዔያታ ጋዓንቴ ፔ ጎይፆፓ ማዖ ዒፄኔ።


\par }{\PP \VS{18}«ታኣኒ ማዾ ዔያቶኮ ቢያ ዛጌኔ፤ ጋዓንቴ ታ ዔያቶ ዓውሳንዳኔ፤ ዔኪያ ታ ዔያቶ ዓኣዻንዳኔ፤ ታኣኒ ዔያቶ ዛሎ ዬኤካዞንሢም ጉቤ ዶዱሞ ዒንጋንዳኔ።

\VS{19}ዒስራዔኤሌኮ ዬኤካ ዓሶ ዻንጋፓ ጋላታ ታኣኒ ኬሳንዳኔ፤ ሃኬና ዑኬናይዳ ዓኣዞንሢም ቢያ ኮሹሞ ማዖንጎ! ታኣኒ ታኣኮ ዴሮ ፓሣንዳኔ።

\VS{20}ፑርቶ ዓሳ ጋዓንቴ ዓጊፃ ዼኤፖ ባዞ ዋኣፆጉዲኬ፤ ዬይ ዋኣፃ ቡኡሮና ሙዹሮዋ ዓጊሢ ዔቂሳኔ።

\VS{21}‹ፑርቶ ዓሶም ኮሹሞ ባኣሴ› » ጋዓኔ፥ ታ ፆኦዛሢ።




\par }\Chap{58}{\SH ሙኡዚ ሃሾ ጎኔ ዳምቤ
\par }
{\PP \VerseOne{1}ናንጊና ናንጋ ጎዳ፦ «ዑኡዞ ኔኤኮ ቆኦዙሙዋዖ ዒላቴ! ታ ዴሮም ዔያቶኮ ዋይዞ ዒፂፆ፥ያይቆኦቤ ማኣሮም ዔያቶኮ ጎሞ ኬኤዜ።

\VS{2}ዔያታ ጋዓንቴ ታና ኬላ ኬላ ኮዓኔ፤ ታኣኮ ጎይፆ ዔሪፃ ዔያቶ ዎዛሳኔ፤ ቢያ ዎዴ ፂሉሞ ማዻያጉዲ ታና ዔያቶኮ ፆኦዛሢ ዓይሢፆ ሃሺባኣ ዴሬጉዲ ታ ጊዳፓ ፒዜ ዎጌ ዔያታ ሺኢቃኔ፤ ፆኦሲ ዔያቶ ባንሢ ዑካንዳጉዲ ናሽካያ ማላኔ» ጋዓኔ።


\par }{\PP \VS{3}ዴራ፦ «ሃይሾ፥ ኑኡኒ ሙዖ ሃሾ ዳምቦ ኩንሣኔ፤ ኔኤኒ ጋዓንቴ ኑና ዛጉዋሴ፤ ኔኤኒ ኑና ዛጉዋያታንቴ ዑፆ ኑኡኮ ኑ ዓይጋ ሃያይዲ ላቢሴይ?» ጋዓኔ።

\par }{\PP ናንጊና ናንጋ ጎዳ ማሃዖ፦ «ዒንሢ ሙዖ ሃሾ ዳምቦ ኩንሣ ኬሎና ዒንሢ ዒና ናሽኬ ባኮ ማዻኔ፤ ዒንሢኮ ማዾ ማዻ ዓሶ ቢያ ዒንሢ ሜታሳኔ፤

\VS{4}ዒንሢኮ ሙዖ ሃሾ ዳምቦኮ ጋፓ ዑራና ጎሪንቲና ማዔሢሮ ሚጪንቱዋዖ ኩቺ ሙሊ ዎሊ ዒንሢ ዱላኔ፤ ዬያ ማዺጋፓ ዒንሢ ሙዖ ሃሺ ሺኢቃ ሺኢጲፃ ሎ ጫሪንጮይዳ ዋይዚንቱዋሴ።

\VS{5}ዒንሢ ሙዖ ሃሾ ዳምቦ ኩንሣ ዎዶና ዑፆ ዒንሢኮ ዒንሢ ላቢሳኔ፤ ዒንሢና ዒንሢ ማጫሬጉዲ ሊካ ሱኡዱንቂሳኔ፤ ቶኦካ ቢዲንሢ ዋሂ ሲዬ ፓቲሌያ ዒንሢ ማኣዓኔ፤ ሙኡዚ ሃሺሢ ዳምቤኬ ዒንሢ ጋዓሢ ዬያዳ? ታኣኒ ዬያጉዴ ሙዖ ሃሾ ዳምቦና ዎዛዻያ ዒንሢም ማላ?


\par }{\PP \VS{6}«ታኣኒ ዎዛዻ ሙዖ ሃሺፆ ዳምባ ሄርቂ ዎይሦ ካኖ ቢራቶ ዒንሢ ዱኡዛንዳጉዲ፥ ዋኣፆ ሱዞ ዒንሢ ቡላንዳጉዲ፥ ሄርቂንቲ ዎርቃ ዓሶ ዒንሢ ቱኡዛፓ ኬሳንዳጉዲ፥ ቃንባሮዋ ቢያ ዒንሢ ሜንሣንዳጉዲቱዋዓዳ?

\VS{7}ሙዖ ዒንሢኮ ናይዺንቴ ዓሶና ዎላ ዒንሢ ጊሽታንዳጉዲ፥ ዎርቆ ቤሲባኣ ማንቃሢ ዒንሢኮ ማኣራ ዒንሢ ዎይሣንዳጉዲ፥ ካላዼሢ ዒንሢ ማይሳንዳጉዲ፥ ዒንሢኮ ዑኬ ማዔ ዒጊኖይዳፓ ዒንሢ ዓኣፖ ካሮ ሺርሹዋጉዲቱዋዓዳ?
\XREF{}{{\XO 58:7 }{\XT{ማቲ. 25፡35።}}}


\par }{\PP \VS{8}«ዬያ ዒንሢ ማዼያታቴ ፖዓ ዒንሢኮ ፆርቃ ዓቢጉዲ ፖዓንዳኔ፤ ዻቂንታ ዒንሢም ሩኡሪና ሙካንዳኔ፤ ዒንሢም ጌስቲ ዎጋሢ ዒንሢኮ ቤርታ ዓኣዻንዳኔ፤ ናንጊና ናንጋ ጎዳኮ ቦንቻ ጊንፆ ዛሎና ማዒ ዒንሢ ካፓንዳኔ።

\VS{9}ዒንሢ ሺኢቃንዳኔ፥ ታኣኒያ ዒንሢኮ ሺኢጲፆ ዋይዛንዳኔ፤ ማኣዳንዳጉዲ ዒንሢ ዒላታንዳኔ፥ ታኣኒያ ዒንሢም ‹ሃይሾ ታ› ጋዓንዳኔ፤ ዒንሢ ሄርቂ ዎይሣ ዎይሢፆ፥ ኬኤላና ዻዊሢንታ ጌኖ ጌኤዞዋ ዒንሢ ሃሼያታቴ፥

\VS{10}ሙዖ ዒንሢኮ ናይዺንቴ ዓሶም ዒንሢ ጊሽኬቴ፥ ሜታዼ ዓሶም ሚጪንቲ ኮይሳ ባኮ ዒንጊ ዒንሢ ሃውሺሴቴ፥ ፖዓ ዒንሢኮ ዹሞይዳ ፖዓንዳኔ፤ ዹማ ዒንሢኮ ዓቢ ዹኡሲጉዲ ማዓንዳኔ።

\VS{11}ታኣኒ ቢያ ዎዴና ዒንሢ ዔኪ ዓኣዻንዳኔ፤ ሜሎ ቤዞይዳ ዒንሢ ኮዓ ባኮ ዒንጊሢና ታ ዒንሢ ሃውሺሳንዳኔ፤ ሜጌፆዋ ታ ዒንሢኮ ዶዲሻንዳኔ፤ ዋኣሢ ዑሾ ዔኤቢ ቱኮ ቤሲጉዲና ሚጩዋ ዓልቃ ዋኣሢጉዲ ዒንሢ ማዓንዳኔ።

\VS{12}ሚና ቤርታ ዶዔ ማኣሮ ቢያ ዴራ ጊንሣ ማሂ ቤርታኣ ቤዞይዳ ማዣንዳኔ፤ ዬያሮ ዒንሢ ‹ኬኤሎ ዲሮ ጊንሣ ኮሻያና ዶዒ ዓኣ ማኣሮ ዓካሳ ዴሬ› ጌይንታንዳኔ።»


\par }{\PP \VS{13}ናንጊና ናንጋ ጎዳ ሂዚ ጋዓኔ፦ «ታኣኮ ዱማዼ ሃውሾ ኬሎይዳ ዒንሢ ባኣዚ ዳውሲሢና ታኣኮ ሃውሾ ኬሎ ላኣሚሢፓ ዒንሢ ካፒንቴቴ፥ ታኣኮ ሃውሾ ኬሎ ‹ዎዛሳ ኬሊ›፤ ናንጊና ናንጋ ጎዳኮ ኬሎዋ ‹ቦንቺንቴ ኬሊ› ዒንሢ ጌዔያታቴ፤ ዒንሢ ኮዓ ባኮንታ ዒንሢ ሜቶንታ ኩንሣኒ ዒንሢ ሼና ጋዓ ጎይፆ ዓኣዺፆ ሃሺ ታኣኮ ሃውሾ ኬሎ ቦንቼያታቴ፥

\VS{14}ታና ናንጊና ናንጋ ጎዳና ዒንሢ ዎዛዻንዳኔ፤ ሳዖይዳ ዼጌ ቤስካ ታ ዒንሢ ናንጊሻንዳኔ፤ ዒንሢኮ ቤርታኣ ዓዳሢ ያይቆኦቤም ታ ዻካልሴ ዓጮይዳፓ ጴዻ ሃኣኮና ታ ዒንሢ ሚሻንዳኔ።» ሃያ ኬኤዜሢ ታና ናንጊና ናንጋ ጎዳኬ።




\par }\Chap{59}{\SH ፆኦሲ ማሊፆ ኬኤዛሢ ዴሮኮ ጎሞ ማዺፆ ማኬሢ
\par }
{\PP \VerseOne{1}ናንጊና ናንጋ ጎዳ ዓሲ ዻቂሻኒና ዓሲኮ ሺኢጲፆ ዋይዛኒ ባሺንቲባኣሴ።

\VS{2}ዒንሢኮ ዻቢንታ ዒንሢና ፆኦሲናኮ ባኣኮ ጌሊ ጎኦቤኔ፤ ጎማኣ ዒንሢኮ ፆኦሲዳፓ ዒንሢ ዱማሴሢሮ ሺኢጲፃ ዒንሢሲ ዋይዚንቱዋሴ።

\VS{3}ኩጫ ዒንሢኮ ሱጉሢና፥ ኬኤላ ዒንሢኮ ዻቢንቲና ዒኢቴኔ፤ ዻንጋ ዒንሢኮ ሉኡዙሞ ጌስታኔ፤ ዒንዲርዛኣ ዒንሢኮ ፑርታ ባኣዚ ኬሳኔ።


\par }{\PP \VS{4}ፒዜ ዎጌ ኮዓይ ባኣሴ፤ ጌኤዞ ፔኤሲ ፒዜ ጎይሢና ሺኢሻይ ባኣሴ፤ ፓሡዋ ባኣዚ ጉሙርቃኔ፥ ሉኡዙሞ ጌስታኔ፤ ጌኔ ጎጳዺ፥ ዻቢንቲ ሾዓኔ።

\VS{5}ዔያታ ሾኦሺ ጱኡላ ሃጳኔ፤ ሻንጌ ፓቲሌ ዔያታ ዴርጋኔ፤ ዬያ ጱኡሎ ሙዓ ዓሳ ሃይቃኔ፤ ቃንቂንታ ጱኡሎይዳፓኣ ሾኦሺ ኬስካኔ።

\VS{6}ሻንጌ ፓቲሌ ዓፒላ ዹይሢም ማዑዋሴ፤ ዬያ ዓይጎ ዓሲያ ዓፒላ ዹይሳኒ ዔኩዋሴ፤ ማዻ ዔያቶኮ ዻቢንቲ ማዾኬ፥ ኩጫ ዔያቶኮ ጌኔ ማዾ ማዻያኬ።

\VS{7}ዔያታ ፔኤኮ ፑርቶ ማዾ ባንሢ ጳሽካኔ፤ ጌኤሺ ዓሲኮ ሱጉሢ ላኣላኒ ሩኡራኔ፤ ዔያታ ማላ ማሊፃ ፑርታ ማሊሢኬ፤ ባይዚሢና ሻሂሢ ዔያቶኮ ማዾኬ፤

\VS{8}ኮሹሞ ጎይሢ ዔያታ ዔሩዋሴ፤ ማዻ ዔያቶኮ ፒዜቱዋያኬ፤ ዎቦ ማዔ ሃንቲሢ ዔያታ ሃንታሢሮ ዒኢና ዓኣዻ ዓሲ ቢያ ኮሹሞ ዴንቁዋሴ።
\XREF{}{{\XO 59:8 }{\XT{ሮሜ 3፡15-17።}}}


\par }{\SH ዴሮኮ ጎሞ ቡኡፂፆ
\par }
{\PP \VS{9}ዴራ ሂዚ ጋዓኔ፦ «ፒዜ ዎጌ ኑኡም ባይቄኔ፤ ፂሉሞዋ ኑ ባንሢ ዑኩዋሴ፤ ፖዒ ኑኡም ፖዓንዳጉዲ ኑ ኮዓኔ፤ ጋዓንቴ ቢያ ኑኡም ዹሜኔ፤ ዬያሮ ሻኔ ዹሚዳ ኑ ሃንታኔ።

\VS{10}ኩቻ ዓርቂ ዛጊ ኑኡኒ ሃንታኔ፤ ጎይፆዋ ኑኡኮ ኑ ዓኣዻሢ ዓርቂ ዛጊ ዛጊኬ፤ ሳዓ ሃባርቴያጉዲ ዓቦ ሮኦሮና ኑ ዹቂንታኔ፤ ዎልቆና ዓኣ ዓሶ ባኣካ ኑኡኒ ሃይቄ ዓሲጉዲኬ።

\VS{11}ኑኡኒ ቢያሢ ዲቤ ጎዖ ቦዖጉዲ ዖኦሌኔ፥ ዶኦሌጉዲያ ኩኩቲ ዒናፓ ዬኤኬኔ፤ ፒዜ ዎጌንታ ዻቂንታኣ ኑ ዴንቃኒ ካፔኔ፤ ዬይ ባካ ጋዓንቴ ኑ ኮራፓ ሃኪ ባይቄኔ።»


\par }{\PP \VS{12}«ዻቢንታ ኑኡኮ ኔ ቤርታ ሚርጌ ማዔሢ ኑ ጎማ ኑ ዑፃ ማርካዻኔ፤ ቢያ ዎዴ ኑ ዻቢንታኔ፤ ኑኡኮ ዻቢንቶዋ ኑ ዔራኔ።

\VS{13}ናንጊና ናንጋ ጎዳይዳ ኑኡኮ ዓኣ ጉሙርቂንቲፆ ፓጪሲሢና ዋይዚ ኑ ዒፄኔ፤ ኑ ፆኦዛሢ ኑ ሃሺ ጊንሢም ኑ ዶጬኔ፤ ጌኔ ማዾና ዋይዚ ዒፂሢና ኑ ሚርጊሼኔ፤ ኑ ዒኖይዳ ኑኡኒ ሱኬ ሉኡዙሞ ፔጋሲ ኬኤዜኔ።

\VS{14}ዬያሮ ፒዜ ዎጌ ኑ ጊዳፓ ሃኬኔ፤ ፂሉሞዋ ሃኬ ዔቄኔ፤ ጎኑሞ ሙኪ ሄሉዋዖ ጎይፃ ዹቂንቲ ዓቴኔ፤ ፒዙሞዋ ኑ ኮራ ጌላኒ ዳንዳዒባኣሴ።

\VS{15}ጎኑሞ ባይቄኔ፤ ፑርታ ማዾ ሃሺ ፔና ካፔሢ ቡሪንታያ ማዔኔ፤ ናንጊና ናንጋ ጎዳ ፒዜ ዎጌ ባኣሢ ዛጊ ዖዬኔ።

\VS{16}ዖኦኒያ ባኣሢ ዒ ዛጌኔ፤ ዒዛ ሺኢቃ ዓሲያ ጴዺባኣሢሮ ዲቃቲ ሄርሼኔ፤ ዬያሮ ዒዛኮ ዎልቃ ዻቂንታ ዒዛም ዔኪ ሙኬኔ፥ ዒዛ ፂሉማ ኬኤሊንቂ ዒዛ ዓርቄኔ።
\XREF{}{{\XO 59:16 }{\XT{ዒሲ. 63፡5።}}}

\VS{17}ፂሉሞ ዓዳ ዒዚ ዳዲዳ ማይንቶ ዖልዚ ዓንጋሞጉዲ ማይንቴኔ፤ ዓውሲፆዋ ቶኦኪዳ ዓጎ ዓንጋሞጉዲ ዓጌኔ፤ ኮሜ ኮፂሢ ማኣዖ ማይንቴኔ፤ ዻጎዋ ዼኤፖ ኮኦቶጉዲ ዑፃ ቃሲ ማይንቴኔ።
\XREF{}{{\XO 59:17 }{\XT{ዔፕ. 6፡14፤ 1ቴስ. 5፡8።}}}

\VS{18}ዒዛ ዒፃ ዓሶይዳ ዻጋዺ፥ ዒዛኮ ሞርኮና ዓጮኮ ዛጶይዳ ናንጋዞንሢና ኮሜ ኮፂ ዔያቶኮ ማዾ ጎይፆጉዴያ ዔያቶም ዒንጋንዳኔ።

\VS{19}ዢባሬ ዒሺ ሙካ ዲጲጉዲ ዒዚ ማዔሢሮ ዓባ ጌላ ባንፆና ዓኣ ዴራ ናንጊና ናንጋ ጎዳኮ ሱንፆ፥ ዓባ ኬስካ ባንፆና ዓኣዞንሢያ ቦንቾ ዒዛኮ ዒጊጫንዳኔ።»


\par }{\PP \VS{20}ናንጊና ናንጋ ጎዳ ፔኤኮ ዴሮም፦ «ፂዮኔና ጎሞ ፔኤኮ ቡኡፃ ያይቆኦቤ ማኣሮም ዻቂንታ ሙካንዳኔ» ጋዓኔ።
\XREF{}{{\XO 59:20 }{\XT{ሮሜ 11፡26።}}}

\VS{21}«ታ ዔያቶና ዎላ ጫኣቃንዳ ጫኣቁማ ያዺኬ» ጋዓኔ፥ ናንጊና ናንጋ ጎዳሢ። «ኔ ጊዳ ዓኣ ታ ዓያና፥ ኔ ዻንጋ ታ ጌሤ ቃኣላ፦ ሃናፓ ዓርቃዖ ናንጊና ናንጊ ሄላንዳኣና ኔ ዻንጋፓ፥ ኔ ናኣቶ ዻንጋፓ፥ ዔያቶ ዜርፆ ዻንጋፓኣ ቢያ ባይቃዓኬ» ጋዓኔ፥ ናንጊና ናንጋ ጎዳሢ።




\par }\Chap{60}{\SH ዬሩሳላሜ ሃጊ ቦንቺንታንዳ ቦንቾ
\par }
{\Q \VerseOne{1}ዬሩሳላሜ!

\par }{\QB ፖዓ ኔኤኮ ሙኬሢሮ ዔቂጋፓ ፖዒሤ፤

\par }{\QB ናንጊና ናንጋ ጎዳኮ ቦንቻ ኔ ጊዳ ፖዓኔ።


\par }{\Q \VS{2}ሳዖ ቢያ ዹሚ፥ ሻኔ ዹሚያ ሜሌ ዴሮ ካንቃንዳኔ፤

\par }{\QB ጋዓንቴ ናንጊና ናንጋ ጎዳ ኔ ጊዳ ፖዓንዳኔ፤

\par }{\QB ዒዛኮ ቦንቻ ኔኤም ፔጋዺ ጴዻንዳኔ።


\par }{\Q \VS{3}ሜሌ ዴራ ሃንጋ ኔኤኮ ፖዖ ባንሢ

\par }{\QB ካኣታኣ ኔኤኮ ፆርቂ ኬስኬ ዓቦ ባንሢ ሙካንዳኔ።


\par }{\BB \par }
{\Q \VS{4}ዼጊ ጌዒጋፓ ኔኤኮ ኮይሎይዳ ዓኣ ባኮ ዛጌ!

\par }{\QB ቢያሢ ቡኪንቲ ኔ ባንሢ ሙካንዳኔ፤

\par }{\QB ዓቲንቆ ናኣታ ኔኤኮ ሃኬ ዓጪዳፓ ዬዓንዳኔ፤

\par }{\QB ዉዱሮ ናኣታኣ ኔኤኮ ሾኦጴይዳ ቃልሲንቲ ሙካንዳኔ።


\par }{\Q \VS{5}ኔኤኒ ዬያ ዛጊጋፓ ዎዛና ሙስታንዳኔ፤

\par }{\QB ዼኤፖ ባዞይዳፓ ጴዻ ዓንጆና

\par }{\QB ዴሮይዳፓ ጴዻንዳ ቆላኣ ኔኤሮ ማዓንዳሢሮ

\par }{\QB ዒናፓ ማዔ ሚርጌ ዎዛ ኔኤኒ ዎዛዻንዳኔ።


\par }{\BB \par }
{\Q \VS{6}ሚኢዲያሜና ዔፖ ዓጮናፓ

\par }{\QB ሙካ ጋኣላሢ ሳዖ ኔኤኮ ኩማንዳኔ፤

\par }{\QB ዎርቄንታ ዑንጆንታ ዔኪ ሳኣባ ዓጮይዳፓ

\par }{\Q ሙኬ ዓሳ ቢያ

\par }{\QB ናንጊና ናንጋ ጎዳ ዼጊ ጌዔ ዑኡሲና ጋላታንዳኔ።


\par }{\Q \VS{7}ቄዳሬ ጌይንታ ዓጮኮ ማራታ ቢያ ኔ ባንሢ ሙካንዳኔ፤

\par }{\QB ኔባዮቴ ዓጮይዳ ዓኣ ዓዶ ማራታ ሚቺ ዒንጎ ዒንጊፆም ማዓንዳኔ፤

\par }{\QB ዒንጊፆ ታኣም ሺኢሾ ቤዞይዳ ታና ዎዛሳ ዒንጊሢ ማዓንዳኔ፤

\par }{\QB ቦንቺንቴያ ማዔ ታኣም ዱማዼ ማኣሮ ታኣኒ ሚዛጲሳንዳኔ።


\par }{\BB \par }
{\Q \VS{8}ዶኦላ ፔኤኮ ማኣሮ ባንሢ ባራናሢጉዲ

\par }{\QB ሻኣሬያ ሴካ ሃንጋ ሃንታሢጉዲ

\par }{\QB ዬንሢ ሃንታዞንሢ ዖናንሢዳይ?


\par }{\Q \VS{9}ዒዚ ኔና ቦንቺሴሢሮ

\par }{\QB ናንጊና ናንጋ ጎዳ ማዔ ኔ ፆኦዛሢ ሱንፆና

\par }{\QB ዒስራዔኤሌኮ ዱማዼሢ ቦንቻኒ

\par }{\QB ኔኤኮ ናኣቶ ሃኬ ዓጮይዳፓ

\par }{\QB ዔያቶኮ ቢሮና ዎርቆና ዎላ ዔኪ ሙካኒ

\par }{\QB ዋኣፆ ሳዞ ዓጮንታ ቴርሴሴኮ ዋኣፆ ካኣሚሎንታ

\par }{\QB ቤርታዺ ጊኢጊ ካፓኔ።


\par }{\BB \par }
{\Q \VS{10}ታኣኒ ታ ዻጎና ሜቶ ኔና ሄሊሴኔ፤

\par }{\QB ሃሢ ጋዓንቴ ታኣኒ ኔኤም ሚጪንታንዳኔ፤

\par }{\QB ሜሌ ዓጮ ዴራ ኬኤሎ ዲፆ ኔኤኮ ጊንሣ ኮሻንዳኔ፤

\par }{\QB ዔያቶኮ ካኣታኣ ኔኤም ማዻንዳኔ።


\par }{\Q \VS{11}ኔኤኮ ጌሎ ካራ ቢያ ዎዴ ቡሊንቴያ ማዓንዳኔ፤

\par }{\QB ሮኦሮታቴያ ዋኣንቶ ፔቴታዖ ዎዺንታዓኬ፤

\par }{\QB ዬይ ያዺ ማዓንዳሢ ዴሮኮ ቆሎንታ

\par }{\QB ዲዒንቴ ካኣቶንታ ዔኪ ዬዒ ጌልዛኒኬ።
\XREF{}{{\XO 60:11 }{\XT{ዮሃ. ፆፔዻ 21፡25-26።}}}


\par }{\Q \VS{12}ኔኤም ዓይሢንቲ ማዹዋ ዴሮና ካኣቶና ጋዓንቴ ጋፒ ባይቃንዳኔ።


\par }{\BB \par }
{\Q \VS{13}ታኣኮ ጌኤዦ ማኣራ ዓኣ ቤዞ ሚዛጲሳኒ

\par }{\QB ሊባኖኦሴ ዓጮኮ ቦንቾ ማዔ ዚቢቆንታ

\par }{\QB ዴኤሎይዳ ዓኣ ዓስታ ጌይንታ ሚፆንታ ዚቢቆንታ

\par }{\QB ዔያታ ኔኤም ዔኪ ሙካንዳኔ፤

\par }{\QB ታኣኒያ ታኣኮ ቶካ ሄርቃ ቤዞ ቦንቻንዳኔ።


\par }{\Q \VS{14}ኔና ሄርቂ ዎይሣ ዓሶኮ ዜርፃ ኔ ባንሢ ሙካንዳኔ፤

\par }{\QB ቦንቾ ዔኤሊሢያ ኔና ዔኤላንዳኔ፤

\par }{\QB ኔና ቶኦቼ ዓሳ ቢያ ኔኤኮ ቶኮ ዴማ ጉምዓታንዳኔ፤

\par }{\QB ዔያታ ኔና፦ «ዒስራዔኤሌኮ ዱማዼ፥ ናንጊና ናንጋ ጎዳ ካታሞ ፂዮኔ!» ጋዓንዳኔ።
\XREF{}{{\XO 60:14 }{\XT{ዮሃ. ፆፔዻ 3፡9።}}}


\par }{\Q \VS{15}«ሃያኮ ቤርታ ሃሺንቴያና ዒፂንቴያ

\par }{\QB ዓይጎ ዓሲያ ኔጊዴና ዓኣዹዋያ ኔ ማዔያታቴያ

\par }{\QB ናንጊና ሄርሺንቶያና ሙካ ሾይንቶኮ ቢያ

\par }{\QB ዎዛ ቤሲ ታ ኔና ማሃንዳኔ።


\par }{\Q \VS{16}ናይ ፔኤኮ ዒንዶ ዻንፆ ዻንቃሢጉዲ

\par }{\QB ኔ ናኣታ ዴሮንታ ካኣቶንታኮ ቆሎ ዔኪ

\par }{\QB ዔያቶሮ ማሃንዳኔ፤

\par }{\QB ኔኤኒያ ታኣኒ ናንጊና ናንጋ ጎዳ፥ ኔና ዓውሳሢታሢ

\par }{\QB ያይቆኦቤኮዋ ዼኤፖ ፆኦዛሢ ማዔሢ ዔራንዳኔ።»


\par }{\BB \par }
{\Q \VS{17}«ታኣኒ ሞኦኖ ዓንጎ ቤዞ ዎርቄ

\par }{\QB ዓንጎ ቤዞ ቢራ ዓንጊ

\par }{\QB ሚፆ ቤዞ ሞኦና ዓንጊ

\par }{\QB ሹጮ ቤዞ ዓንጊ ዔኪ ሙካንዳኔ።

\par }{\QB ኮሹሞ ዓዳ ኔና ዎይሣ ቢቲ ማሂ

\par }{\QB ፂሉሞ ዓዳ ኔኤኮ ሱኡጌ ማሂ ታ ጌሣንዳኔ።


\par }{\Q \VS{18}ሃካፓ ሴካ ሳዖይዳ ኔኤኮ ዋይዚ ዒፂሢ ዑኡሲ

\par }{\QB ኔኤኮ ዛጶይዳ ባይሲንታ ሃንጎ ሻሂንቲሢ ዋይዚንታዓኬ፤

\par }{\QB ጋዓንቴ ኬኤሎ ዲሮ ኔኤኮ ኔ ‹ዻቂንታ›

\par }{\QB ኬኤሎ ዲሮ ካሮዋ ‹ጋላታ› ጌይ ኔ ሱንሢ ጌሣንዳኔ።»


\par }{\BB \par }
{\Q \VS{19}«ሃካፓ ሴካ ሮኦሮና ዓቢ ኔኤም ኮይሱዋሴ፤

\par }{\QB ዋኣንቶ ዓጊኒ ኔኤም ፖዓዓኬ፤

\par }{\QB ጋዓንቴ ናንጊና ናንጋ ጎዳ ኔኤኮ ፖዓሢ

\par }{\QB ፆኦዛሢያ ኔኤኮ ቦንቾ ማዓንዳኔ።
\XREF{}{{\XO 60:19 }{\XT{ዮሃ. ፆፔዻ 21፡23፤ 22፡5።}}}


\par }{\Q \VS{20}ናንጊና ናንጋ ጎዳ ኔኤም ፖዔ ጎይሣ ናንጋንዳሢሮ

\par }{\QB ዓባ ኔኤኮ ፔቴታዖ ጌላዓኬ፥ ዓጊናኣ ፖዒፆ ሃሻዓኬ፤

\par }{\QB ኔኤኮ ሜታሢ ዎዳ ጋፓንዳኔ።


\par }{\Q \VS{21}ዴራ ኔኤኮ ፂሎ ማዓንዳኔ፤

\par }{\QB ዓጬሎዋ ናኣናና ዔያቶሮ ማሂ ዻካላንዳኔ፤

\par }{\QB ታና ዔያታ ጋላታንዳጉዲ ታኣኒ ዔያቶ ማዤኔ፤

\par }{\QB ታኣኒ ዔያቶ ባቃልሲ ቱኬያኬ።


\par }{\Q \VS{22}ኔኤኮ ዻካ ፃጲ ማዔዞንሢ ሚርጌ ሺያና ፓይዲንታ ዴሬ ማዓንዳኔ፤

\par }{\QB ቢያፓ ጋፒንሢ ላኣፓ ማዔዞንሢ ዎልቄና ዓኣ ካኣቶ ማዓንዳኔ፤

\par }{\QB ታኣኒ ናንጊና ናንጋ ጎዳ ዬይ ዎዳ ሄላዛ

\par }{\QB ዬያ ሩኡሪና ማዺ ኩንሣንዳኔ» ጌዔኔ።




\par }\Chap{61}{\SH ዻቂንታ ዛላ ኬኤዛ ኮሺ ሃይሴ
\par }
{\Q \VerseOne{1}ናንጊና ናንጋ ጎዳኮ ዓያና ታኣና ዓኣኔ፤

\par }{\QB ማንቆ ዓሶም ኮዦ ሃይሶ ታ ኬኤዛንዳጉዲ

\par }{\QB ዒዚ ታና ዶኦሚ ቲሽኬኔ፤

\par }{\QB ዒና ሜቄዞሢ ታ ኮኦላንዳጉዲ

\par }{\QB ዲዒንቲ ዔውቴ ዓሶም ዓይላታፓ ኬስኪሢ

\par }{\QB ቱኡቲ ዓኣ ዓሶም ቡሊንቲሢ

\par }{\QB ሃይሴ ታ ኬኤዛንዳጉዲ ዒ ታና ዳኬኔ።
\XREF{}{{\XO 61:1 }{\XT{ማቲ. 11፡5፤ ሉቃ. 7፡22።}}}


\par }{\Q \VS{2}ናንጊና ናንጋ ጎዳኮ ማኣሪፆ ሌዖና

\par }{\QB ኑ ፆኦዛሢ ኮሞ ኮፃንዳ ኬሎ ዛሎዋ ታ ኬኤዛንዳጉዲ

\par }{\QB ዬኤካ ዓሶ ቢያ ታ ዶዲሻንዳጉዲ
\XREF{}{{\XO 61:2 }{\XT{ሉቃ. 4፡18-19።}}}


\par }{\Q \VS{3}ፂዮኔይዳ ዖያ ዓሶም ኮይሳ ባኮ ዒንጋንዳጉዲ

\par }{\QB ዲቢንፆ ቤዛ ሚዛጶ ቶኦካ ዓጎ ባኮ ታ ዔያቶም ዓጋንዳጉዲ

\par }{\QB ዬኤፖ ቤዛ ዎዛሳ ዛይቶ ቲዦ ዔያቶ ቶኦካ ታ ዋሃንዳጉዲ

\par }{\QB ዖያ ዓያኖ ቤዛ ጋላታ ዓይኑሞ ታ ዒንጋንዳጉዲ ዒዚ ታና ዳኬኔ።

\par }{\QB ዔያታ ዒዛኮ ቦንቾ ፔጋሳያ ማዓንዳጉዲ

\par }{\QB «ናንጊና ናንጋ ጎዳ ቱኬ ፂሎ ሻኣቢ» ዔያታ ጌይንታንዳኔ።


\par }{\Q \VS{4}ዔያታ ሚና ዶዒ ሻሂንቴ ካታሞ ማሂ ማዣንዳኔ፤

\par }{\QB ቤርታዺ ጋፒ ባይቄ ባኮ ጊንሣ ዔያታ ኮሻንዳኔ፤

\par }{\QB ኬስኬ ኬስኬ ሾይንቶና ሻሂንቴ ካታሞ ዔያታ ዓካሳንዳኔ።


\par }{\BB \par }
{\Q \VS{5}ሜሌ ዓጫፓ ሙኬ ዴራ ዒንሢኮ ቆልሞ ሄንቃንዳኔ፤

\par }{\QB ጎዦዋ ዒንሢኮ ዔያታ ጎሽካንዳኔ፤

\par }{\QB ዎይኖዋ ዔያታ ኮሺ ኮሺ ካፓንዳኔ።


\par }{\Q \VS{6}ዒንሢ ጋዓንቴ «ናንጊና ናንጋ ጎዳኮ ቄኤሶ» ጌይንታንዳኔ፤

\par }{\QB ዓሳኣ ዒንሢ «ፆኦሲም ማዻዞንሢ» ጋዓንዳኔ፤

\par }{\QB ዴሮኮ ቆሎ ዔኪ ዒንሢ ዎዛዻንዳኔ፤

\par }{\QB ዔያቶ ዖርጎቼ ባኮ ዒንሢሮ ማሂጋፓ ዒንሢ ቦንቺንታንዳኔ።


\par }{\Q \VS{7}ታ ዴራ ቦርሲንቴ ቤዞ ጳንጬ ቦንቾ ዴንቃንዳኔ፤

\par }{\QB ዻውሲንቴ ቤዞዋ ዔያቶም ዒንጊቴ ባኮና ዎዛዻንዳኔ፤

\par }{\QB ዔያቶኮ ቤርታኣ ሳዖፓ ጳንጬ ማዔ ሳዓ ዔካንዳኔ፤

\par }{\QB ናንጊና ናንጋ ዎዛኣ ዔያቶም ማዓንዳኔ።


\par }{\BB \par }
{\Q \VS{8}ታኣኒ ናንጊና ናንጋ ጎዳ ፒዜ ዎጌ ናሽካኔ፤

\par }{\QB ቡሪሢና ፑርታ ማዾ ታ ዒዒፃኔ፤

\par }{\QB ዔያታ ማዼሢ ዛሎ ዔያቶም ኮይሳሢጉዴያ ዒንጋንዳኔ፤

\par }{\QB ዔያቶና ዎላ ናንጊና ናንጋ ጫኣቁሞ ታ ጫኣቃንዳኔ።


\par }{\Q \VS{9}ዔያቶኮ ዜርፃ ካኣቶና

\par }{\QB ናኣታኣ ዔያቶኮ ዴሮ ባኣካ ዔርቴያ ማዓንዳኔ፤

\par }{\QB ዛጋ ዓሳ ቢያ ናንጊና ናንጋ ጎዳ ዔያቶ ዓንጄያታሢ ዔራንዳኔ።


\par }{\BB \par }
{\Q \VS{10}ታኣኒ ናንጊና ናንጋ ጎዳና ኮሺ ዎዛዻኔ፤

\par }{\QB ሼምፓሢ ታኣኮ ፆኦዛሢና ዎዛዻኔ፤

\par }{\QB ዑኡታሢ ፔና ኮሻኒ ዓፒላ ቶኦካ ማራሢጉዲ

\par }{\QB ዑኡቴላ ፔኤኮ ሚዛጶ ፓልማሢና ፓልሚንታሢጉዲ

\par }{\QB ዻቂንታ ዓፒላ ታና ዒ ማይሴኔ፤

\par }{\QB ፂሉሞ ማኣዖዋ ዒ ታ ዑፃ ቃሲ ቃሲ ኩሌኔ።
\XREF{}{{\XO 61:10 }{\XT{ዮሃ. ፆፔዻ 21፡2።}}}


\par }{\Q \VS{11}ሳዓ ዔኤቢ ባቃልሳሢጉዲ

\par }{\QB ቱኮ ባኣዚ ቱኮ ጎዣ ዱማ ዱማ ሚፆ ዑጊሳሢጉዲ

\par }{\QB ናንጊና ናንጋ ጎዳ ፂሉሞንታ ጋላታንታ

\par }{\QB ዴሮፓ ቢያ ዓልቃንዳጉዲ ማሃንዳኔ።




\par }\Chap{62}{\SH ፂዮኔኮ ዓኮ ሱንፆ
\par }
{\Q \VerseOne{1}ዒዞም ዎጊንታንዳ ዎጋ ሳዓ ካሪሢጉዲ ፖዓንዳኣና

\par }{\QB ዻቂንታ ዔኤታ ኩሻጉዲ ፖዒሳንዳያ ሄላንዳኣና

\par }{\QB ታኣኒ ፂዮኔ ዛሎ ዚቲ ጋዓዓኬ፤

\par }{\QB ዬሩሳላሜ ዛሎዋ ማሊፆ ሃሺ ሃውሻዓኬ።


\par }{\Q \VS{2}ዴራ ኔኤም ዎጊንታ ዎጎ፥ ካኣታኣ ቦንቾ ኔኤኮ ዛጋንዳኔ፤

\par }{\QB ናንጊና ናንጋ ጎዳ ኔኤም ጌሣ ዓኮ ሱንፆና ኔኤኒ ዔኤሊንታንዳኔ።


\par }{\Q \VS{3}ኔኤኒ ናንጊና ናንጋ ጎዳኮ ኩጮይዳ ዓኣ

\par }{\QB ካኣታ ቶኦካ ዓጋ ቦንቾ ባኮጉዲ ማዓንዳኔ።


\par }{\Q \VS{4}ሃካፓ ሴካ ኔ «ሃሺንቴዞ» ጌይ ዔኤሊንታዓኬ፤

\par }{\QB ሳዓኣ ኔኤኮ «ጉሪ ቤሲ» ጌይንቲንዱዋሴ፤

\par }{\QB ኔኤኒ ዔኤሊንታንዳ ዓኮ ሱንፃ፦

\par }{\QB «ናንጊና ናንጋ ጎዳ ኔኤና ዎዛዻኔ» ጌይንታያ ማዓንዳኔ፤

\par }{\QB ሳዔላኣ ኔኤኮ «ዓኒ ዓኣያ» ጌይንታንዳኔ፤

\par }{\QB ናንጊና ናንጋ ጎዳ ኔኤና ዎዛዻንዳኔ፤

\par }{\QB ሳዔላ ኔኤኮ ዓኒ ዓኣ ላኣሊጉዲ ማዓንዳኔ።


\par }{\Q \VS{5}ዼጌ ኩሙሢ ዉዱሮ ናይ ዔኪ ዑኡታዻሢጉዲ

\par }{\QB ኔኤኮ ናኣታ ኔና ዔካንዳኔ፤

\par }{\Q ዑኡታሢ ዑኡቴሎ ዔኬሢሮ ዎዛዻሢጉዲ

\par }{\Q ፆኦሲ ኔኤና ዎዛዻንዳኔ።


\par }{\BB \par }
{\Q \VS{6}ዬሩሳላሜ! ኔኤኮ ኬኤሎ ዲፆ ዑፃ ካፓ ዓሶ ታ ዴይሤኔ፤

\par }{\QB ሮኦሮንታ ዋኣንቶንታ ፔቴታዖ ዔያታ ዚቲ ጋዓዓኬ፤

\par }{\QB ዒንሢ ናንጊና ናንጋ ጎዳ ሺኢቃዞንሢ

\par }{\QB ሃውሺ ዚቲ ጌይፖቴ።


\par }{\Q \VS{7}ዬሩሳላሜ ዒ ጊንሣ ማዣንዳያ ሄላንዳኣና

\par }{\QB ዓጮ ቢያይዳ ዔርቴ ካታማ ዒዞ ዒ ማሃንዳያ ሄላንዳኣና

\par }{\QB ሃውሹዋዖ ዒዛም ኬኤዙዋቴ።


\par }{\BB \par }
{\Q \VS{8}ናንጊና ናንጋ ጎዳ ፔኤኮ ዎልቄና ቢታንቶና ሂዚ ጌዒ ጫኣቄኔ፦

\par }{\QB «ሃካፓ ሴካ ሃኣኮ ኔኤኮ ሞርካ ሙዓንዳጉዲ ታ ዒንጋዓኬ፤

\par }{\QB ኔኤኒ ላቤ ዎይኖ ዑዦ ኔኤኮ ሜሌ ዓጫፓ ሙኬ ዓሳ

\par }{\QB ዑሽካንዳጉዲ ታ ማሃዓኬ።


\par }{\Q \VS{9}ጋዓንቴ ኮና ዔያታ ዋሄ ሃኣኮ ፔኤሮ ሙዒ

\par }{\QB ታና ናንጊና ናንጋ ጎዳ ጋላታንዳኔ፤

\par }{\QB ዎይኖ ቲቂ ዔኪ ኮሼ ዎይኖ ዑዦ ዔያታ ፔኤሮ

\par }{\QB ዓሳ ቡካ፥ ታኣም ዱማዼ ጶኦካ ዑሽካንዳኔ።


\par }{\Q \VS{10}ጌሎ ዲሮ ካሮ ባንፆና ዓኣዹዋቴ፤

\par }{\QB ዓሶም ጎይፆ ጊኢጊሹዋቴ፤

\par }{\QB ዳልጎ ጎይፆዋ ኮሹዋቴ፤

\par }{\QB ሹጮዋ ቡጊ ኬሱዋቴ፤

\par }{\QB ባንዴሮዋ ዴሮም ዼጊዲ ሱፁዋቴ።»


\par }{\Q \VS{11}ናንጊና ናንጋ ጎዳ ዓጮም ቢያ፦

\par }{\QB «ዓውሳሢ ኔኤኮ ሙካኔ፤

\par }{\QB ማዼሢ ዛሎ ዓሶም ዒዚ ጪጋንዳያና ዒንጋንዳ ባኮ ዔኪ ዬዓኔ

\par }{\QB ጌዒ ፂዮኔ ዉዱሮ ናዔሎም ኬኤዙዋቴ» ጌዔኔ።


\par }{\Q \VS{12}ዬኖ ዎዶና ዔያታ፦ «ፆኦሲም ዱማዼ ዴሬ፤

\par }{\QB ናንጊና ናንጋ ጎዳ ዓውሴዞንሢ» ጌይንታንዳኔ፤

\par }{\QB ኔኤኒ ኮይንታያ፥ ሃካፓ ሴካ ሃሺንቱዋ ካታማ ጌይንታንዳኔ።




\par }\Chap{63}{\SH ፆኦሲኮ ባሺፆና ዓውሳ ዎልቆና
\par }
{\PP \VerseOne{1}ሃይ፥ ዔዶኦሜ ዓጫ ዓኣ ባሶራ ካታማፓ ዼኤፖ ዞቄ ዖዶዞ ማኣዓሢ ማይንቲ ሙካሢ ዖናዳይ? ሃይ ዼኤፖ ዎልቆና፥ ጊንሣ ሃሣ ዲቃሢ ሄርሺሳ ማኣዓሢ ማይንቲ ሙካሢ ዖናዳይ? «ፂሉሞና ጌስታያ፥ ዻቂሻኒያ ዎልቃ ዓኣሢ፥ ታና ናንጊና ናንጋ ጎዳኬ።»


\par }{\PP \VS{2}«ኔኤኮ ማኣዓሢ ዎይኖ ሄርቂ ጩኡጳ ዓሶ ማኣዓሢጉዲ ዓይጋ ዞቄይ?»


\par }{\PP \VS{3}ናንጊና ናንጋ ጎዳ ሂዚ ጌዒ ማሃኔ፦ «ታኣኒ ታኣሮ ሌሊ ዴሮ ቢያ ዎይኖጉዲ ሄርቄኔ፤ ዬያ ታኣኒ ማዻ ዎዶና ዴሮይዳፓ ታኣና ዎላ ዖኦኒያ ባኣሴ፤ ታኣኒ ታኣኮ ዻጎና ዔያቶ ሄርቄኔ፤ ታኣኮ ዱማ ዱማ ባይዛ ባኮና ታ ዔያቶ ጋኣጬኔ፤ ዬማና ዔያቶኮ ሱጉፃ ዓፒላ ታኣኮ ፑኡኪንቴኔ።
\XREF{}{{\XO 63:3 }{\XT{ዮሃ. ፆፔዻ 14፡20፤ 19፡13፤ 15።}}}

\VS{4}ታኣኒ ኮሞ ኮፃንዳ ኬሊ ሜንሤኔ፤ ታኣኒ ታኣኮ ዴሮ ዓውሳንዳ ዎዴ ሄሌኔ።

\VS{5}ታኣኒ ታኣኮ ኮሮ ዛጋንቴ ታና ማኣዳንዳይ ዖኦኒያ ባኣሴ፤ ዬያሮ ዲቃቲ ታኣኒ ሄርሼኔ፤ ታኣኮ ዼኤፖ ዻጎና ታኣኒ ታኣሮ ሌሊ ዖሊ ባሼኔ።
\XREF{}{{\XO 63:5 }{\XT{ዒሲ. 59፡16።}}}

\VS{6}ዓሶ ታኣኒ ታ ዻጎና ዓኪ ኬኤሬኔ፤ ታኣኮ ዼኤፖ ዻጎ ታ ዔያቶ ዔርዜኔ፤ ዔያቶኮ ሱጉፆዋ ሳዖይዳ ታኣኒ ላኣሌኔ።»


\par }{\SH ናንጊና ናንጋ ጎዳ ዒስራዔኤሌ ዓሶ ሚጪንቴሢ
\par }
{\Q \VS{7}ናንጊና ናንጋ ጎዳኮ ኮሹሞ

\par }{\QB ዒዚ ኑኡም ማዼ ባኮ ቢያ

\par }{\QB ዒዛኮ ጋላቲሳ ማዾ

\par }{\QB ዒዛኮ ናሹሞና ኮሹሞ ሚርጉሞጉዴያ

\par }{\QB ዒስራዔኤሌ ማኣሮም ዒ ማዼ ባኮ

\par }{\QB ሂዮ ዒ ማዼ ኮዦ ባኮ ታኣኒ ኬኤዛንዳኔ።


\par }{\PP \VS{8}ናንጊና ናንጋ ጎዳ፦ «ጎኔና ዔያታ ታ ፃጲና ሉኡቁዋ ታኣኮ ዓቲንቆ ናኣቶኬ» ጌዔኔ። ዔያቶ ዒዚ ዓውሳሢ ማዔኔ።

\VS{9}ዔያቶኮ ሜታሢ ዎዶና ቢያ ዒዚ ሜታዼኔ፤ ዒዛኮ ቤርታ ዔቃ ኪኢታንቻሢ ዔያቶ ዓውሴኔ፤ ዒ ፔ ናሹሞና ፔ ማኣሪፆና ሄሊ ዔያቶ ማሂ ሻንቄኔ፤ ሚና ዔያቶ ዒ ሳዓፓ ዔኪ ኬዴኔ።

\VS{10}ጋዓንቴ ዔያታ ዒዛም ዋይዞ ዒፂ ጌኤዦ ዓያኖዋ ዖዪሴኔ፤ ዬያሮ ዒዚ ዔያቶ ባንሢ ሺሪ፥ ፔኤሮ ዔያቶ ዒ ዖሌኔ።


\par }{\PP \VS{11}ዬካፓ ዴራ ናንጊና ናንጋ ጎዳ ዓይላሢ፥ ሙሴ ናንጌ ዎዶ ማሊ ጶቂሥሢና ሂዚ ጌዔኔ፦ ዒዛኮ ቆልሞ ሄንቃ ሱኡጎና ዎላ ባዛፓ ዔኪ ኬሴሢ ዓንካ ዓኣይ? ፔኤኮ ጌኤዦ ዓያኖዋ ኑ ባኣካ ማሄሢ ዓንካ ዓኣይ?

\VS{12}ዒዛኮ ቦንቺንቴ ዼኤፖ ዎልቆ ሙሴና ዎላ ዒ ማሄኔ፤ ዒዛኮ ናንጊና ናንጋ ሱንሢ ማዓንዳጉዲ ዋኣፆ ዔያቶኮ ቤርታ ዒ ፓቄኔ።
\XREF{}{{\XO 63:12 }{\XT{ኬሲ. ማፃ 14፡21።}}}

\VS{13}ፓራ ቦኦሊዳ ሃንታያጉዲ ዔያቶ ዒ ዼኤፖ ዋኣፆ ቁልቦና ዔኪ ፒንሤኔ፤ ዬያሮ ዔያታ ዹቂንቲባኣሴ።

\VS{14}ዶኦጫዻ ቤሲና ዓኣዻ ቆልሞጉዲ ናንጊና ናንጋ ጎዳኮ ዓያና ሃውሺሢ ዔያቶም ዒንጌኔ፤ ዒዛኮ ሱንፃ ቦንቺንታንዳጉዲ ዴሮ ዒዛሲ ዒ ዬያይዲ ዔኪ ዓኣዼኔ።


\par }{\SH ማኣሪሢና ማኣዶና ዴንቃኒ ሺኢቂንቴ ሺኢጲሢ
\par }
{\PP \VS{15}ናንጊና ናንጋ ጎዳሢዮ! ኔኤኮ ዱማዼ ቤዞና ቦንቺንቴ፥ ኔኤኒ ናንጋ ጫሪንጫፓ ሊካ ዛጌ፤ ኔኤኒ ሌሊ ካኣሽኪንታኒ ኮዓ ማሊፆንታ ዎልቆንታ ኔኤኮ ዓንካ ዓኣይ? ኔኤኮ ኮሹሞ ማሊፆንታ ሚጪንቲፆንታ ዎካዳዖ? ዬንሢ ኑ ኮራፓ ሃኬኔ።

\VS{16}ዓብራሃሜ ኑና ዔሪባኣያታቴያ፥ ዒስራዔኤሌ ዓሳ ኑና ማሊ ጶቂሢባኣያታቴያ ኔኤኒ ኑኡኮ ዓዶኬ፤ ናንጊና ናንጋ ጎዳሢዮ! ኔ ኑ ዓዳሢኬ፤ ሚናኣፓ ዓርቃዖ ኑና ዓውሳሢ ኔ ሱንፆኬ።

\VS{17}ናንጊና ናንጋ ጎዳሢዮ! ኔኤኒ ዓይጎሮ ኔ ጎይፆ ኑና ዻቢሴይ? ኔና ኑ ዒጊጩዋጉዲያ ዒኖ ኑኡኮ ኔ ዓይጋ ባይዜይ? ኔ ዓይሎሮ ጌዒ፥ ኔ ዴኖሮዋ ጌዒጋፓ ሃዳራ ኑ ባንሢ ማዔ።


\par }{\PP \VS{18}ዻካ ዎዴም ሌሊ ኔኤኮ ጌኤዦ ማኣራ ኔኤም ዱማዼ ዴሮሮ ማዔኔ፤ ሃሢ ጋዓንቴ ኑኡኮ ሞርካ ዒኢካ ጌሌኔ።

\VS{19}ኑኡኒ ኔኤና ቆሊንቲባኣያና ኔ ሱንፆና ዔኤሊንቲባኣ ፃጲጉዲ ማዔኔ።




\par }\Chap{64}{\PP \VerseOne{1}ጫሪንጮ ኔኤኒ ዳርዚ ኬዴቴ ዓይጎ፤ ዹካ ኔ ቤርታ ዓጊፄቴ ዓይጎ፤

\VS{2}ሻርሻ ታሚዳ ዔኤቲ ዋኣሢ ፔንቲሳሢጉዲ ኔኤኮ ሱንፃ ሞርኮም ዔርታንዳጉዲ ኬዴ፤ ካኣታኣ ኔ ቤርታ ጎጋይቃንዳጉዲ ማዼ።

\VS{3}ሃያኮ ቤርታ ኔኤኒ ሙኪ ኑኡኒ ማሊባኣ ባኣዚ ሚርጌና ዒጊቻያ ማዔ ባኮ ማዼ ዎዶና ዹካ ኔና ዛጊ ዒጊቹሞና ዓጊፄኔ።

\VS{4}ሚናፓ ዓርቃዖ ኔና ጉሙርቃ ዜርፆም ዬያ ቢያ ዲቃሣ ዓኮ ባኮ ማዼ ፆኦሲ ኔ ጊዳፓ ዓቴም ሜሌ ዋይዚንቲባኣሴ፤ ጴዺያ ጴዺባኣሴ።
\XREF{}{{\XO 64:4 }{\XT{1ቆሮ. 2፡9።}}}

\VS{5}ኔኤኮ ጎይፆ ማሊ ጶቂሢ ኔ ማሊፆ ዎዛና ማዺ ኩንሣዞንሢ ኔኤኒ ማኣዳኔ፤ ኔ ማሊፆፓ ዻቢንቲ ኬዞ ኑኡኒ ዓርቄ ዎዶና ኔኤኒ ኑና ጎሬኔ፤ ዓካሪ ኑኡኒ ዎዲ ዻቃኒ ዳንዳዓንዳይ?

\VS{6}ኑኡኒ ቢያሢ ጎሜና ዒኢቴኔ፥ ፂሉማኣ ኑኡኮ ኪንቄ ቱርጫጉዲ ማዔኔ፤ ኑኡኮ ጎሞ ሚርጉማፓ ዔቄያና ዢባሬ ዲኢኒሻ ዒላሺጉዲ ኑ ማዔኔ።

\VS{7}ኔኤኒ ማኣዳንዳጉዲ ኔና ሺኢቃ ዓሲ ባኣሴ፤ ኔኤም ጉሙርቂንታያ ማዓኒ ማላያኣ ባኣሴ፤ ዬያሮ ዓኣፖ ካሮ ኑኡፓ ኔኤኒ ሺርሼኔ፥ ኑ ጎሞሮዋ ኑና ኔ ሃሼኔ።


\par }{\PP \VS{8}ያዺ ማዔያታቴያ ናንጊና ናንጋ ጎዳሢዮ! ኔኤኒ ኑኡኮ ዓዶኬ፤ ኑኡኒ ዢኢጮ ዓጮ ማዓዛ ኔ ኑና ማዣሢኬ፤ ኑና ቢያሢ ኔ ኩጫ ማዤያኬ።

\VS{9}ናንጊና ናንጋ ጎዳሢዮ! ኔኤኒ ዑሣ ዓኣዼ ዻጋዺፖ፤ ኑኡኮ ጎሞዋ ናንጊና ዓርቂ ዴዒፖ፤ ኑኡኒ ቢያሢ ኔ ዴሬ ማዔሢ ማሌ።

\VS{10}ኔኤኮ ዱማዼ ካታማ ዓሲ ናንጉዋ ዳውሌ ማዔኔ፤ ፂዮኔያ ዒማጉዲ፥ ጊንሣ ሃሣ ዬሩሳላሜያ ፔጌ ማዔኔ።

\VS{11}ኑኡኮ ቤርታ ዓዶንሢ ኔና ጋላቴ፥ ዱማዼያና ቦንቺንቴ ጌኤዦ ማኣራ ኑኡኮ ታሚና ሚቺንቴኔ፤ ሚዛጲ ማዒ ዓኣ ቤዛኣ ቢያ ኑኡኮ ዶዒ ባይቄኔ።

\VS{12}ናንጊና ናንጋ ጎዳሢዮ! ዬይ ቢያ ማዓዛ ኔ ኑ ባንሢ ሺሩዋዓዳ? ኔኤኒ ዚቲዮ ጌዒ ዑሣ ዓኣዼ ሜቶይዳ ኑና ጌጌልዛ?




\par }\Chap{65}{\SH ፆኦሲ ዎጋ ዎጎንታ ዓውሳ ዓውሲፆንታ
\par }
{\PP \VerseOne{1}ናንጊና ናንጋ ጎዳ ሂዚ ጋዓኔ፦ «ታና ዖኦጪባኣ ዓሶሞ ታ ፔጋዼኔ፤ ታና ኮዒባኣዞንሢም ታ ጴዼኔ፤ ታና ካኣሽካኒ ኮዒባኣ ዴሮም ‹ዮኦ፥ ታኣኒ ሃይካኬ› ጌዔኔ።
\XREF{}{{\XO 65:1 }{\XT{ሮሜ 10፡20።}}}

\VS{2}ፔኤኮ ፑርቶ ማሊፆ ጊንፆ ዓኣዺ ኮሺ ማዔ ጎይፆ ሃንቱዋ፥ ዋይዞዋ ዒፃ ዴራ ታ ባንሢ ሙካንዳጉዲ ሮኦሮ ጉቤ ኩጮ ታኣኒ ዔያቶም ቤኤዜኔ።
\XREF{}{{\XO 65:2 }{\XT{ሮሜ 10፡21።}}}

\VS{3}ዬይ ዓሳ ዔቦ ቱኮ ጎዦ ጋራ ሜሌ ፆኦዞም ዒንጎ ባኣዚ ሺኢሺሢና፥ ጊንሣ ሃሣ ዢኢጮ ዓጮና ኮሺንቴ ቤዞይዳ ዑንጆ ጩቢሺሢና ታና ዻጋሳያኬ።

\VS{4}ዬያጉዲ ሃሣ ዔያታ ዱኡፒ ቤስካ ዴዓያ፥ ዓኣሺንቴ ቤሲዳ ዋኣንቶ ዎርቃያ፥ ጉዱንሢ ዓሽኪ ሙዓያ፥ ዔያቶኮ ዖቶ ጋራ ዒኢቴ ዓሽኮ ዋኣፆ ጌሣያኬ።

\VS{5}ዔያታ ፔና ‹ኑኡኒ ዱማዼያ ማዔሢሮ ኑ ባንሢ ዑኪፖቴ!› ጋዓኔ፤ ዬይ ባካ ሮኦሮ ጉቤ ታሚጉዲ ዔኤታ ታኣኮ ዼኤፖ ዻጎ ዔቂሳኔ።


\par }{\PP \VS{6}«ዬይ ታ ቤርታ ፃኣፒንቲ ዓኣኔ፤ ጎኔና ጉቤ ታ ዔያቶም ማሂ ጪጋንዳኣፓዓቴም ዚቲ ጋዓዓኬ።

\VS{7}ዔያቶ ጎሞንታ ዔያቶኮ ዓዶንሢ ጎሞንታሮ ታ ኮሜ ኮፃንዳኔ፤ ዹኮ ዑፆይዳ ዒንጎ ባኮ ሜሌ ፆኦዞም ሺኢሼሢሮ፥ ጌሜሮ ዑፆይዳ ታና ዔያታ ጫሽኬሢሮ ዔያታ ማኬ ባኮና ዔያቶም ማኪንታንዳኔ፤ ዔያታ ማዼ ማዾጉዴያ ዔያታ ዔካንዳኔ» ጋዓኔ ናንጊና ናንጋ ጎዳሢ።


\par }{\PP \VS{8}ናንጊና ናንጋ ጎዳ ሂዚ ጋዓኔ፦ «ዎይና ዓሚ ዓኣንቴ ‹ኮሺ ማዔ ዎይኖ ዑዣ ዒኢፓ ኬስካንዳሢሮ ቲቂፖቴ› ጋዓሢጉዲ፥ ታኣኒያ ታኣኮ ማዻ ዓሶሮ ጌዒጋፓ ዴሮ ጉቤና ባይዛዓኬ።

\VS{9}ያይቆኦቤም ናይ ታ ዒንጋንዳኔ፤ ዪሁዳ ታኣኒ ታኣኮ ዹኮ ዓጮ ዻካልሳንዳኔ፤ ታኣኒ ዶኦሬዞንሢ ዓጬሎ ዔካንዳኔ፤ ታ ዓይላ ዒኢካ ናንጋንዳኔ።

\VS{10}ሳኣሮኔ ጌይንታ ቤዛ ታና ዒናፓ ኮዓ ዜርፆም ማራቶ ሄንቆ ቤሲ፥ ዓኮሬ ዶኦጫኣ ባኣቶ ሄንቆ ቤሲ ማዓንዳኔ።
\XREF{}{{\XO 65:10 }{\XT{ዒያ. 7፡24-25።}}}


\par }{\PP \VS{11}«ታና ናንጊና ናንጋ ጎዳ ዒንሢ ሃሺ፥ ታኣኮ ዱማዼ ዹኮዋ ዋሊ ‹ሎንሦ ኬኤዛ› ጌይንታ ሜሌ ፆኦዛሢም ሙኡዚ ዒንሢ ጊኢጊሼኔ፤ ሃሣ ‹ኮሺ ባሊቲ› ጌይንታ ፆኦዛሢም ሲኢሪንቴ ዎይኖ ዑዦና ዑዦ ዓንጎ ዒንሢ ኩንሤኔ።

\VS{12}ታኣኒ ዔኤሌ ዎዶና ዒንሢ ታኣም ዬሂባኣሢሮ፥ ታ ኬኤዜ ዎዶና ዒንሢ ዋይዚባኣሢሮ፥ ታኣም ዓይሢንቶ ሃሺ ፑርታ ማዻኒ ዒንሢ ዶኦሬሢሮ ዒንሢም ኮይሳማ ዎዻ ዓሲኮ ቤርታ ጉምዓቲ ጬንቾ ዓፓሮና ቲቂንቲሢኬ።»

\VS{13}ናንጊና ናንጋ ጎዳ ማዔ ፆኦዛሢ ሂዚ ጋዓኔ፦ «ታ ዓይላ ሙዓንዳኔ፥ ዒንሢ ጋዓንቴ ናይዺንታንዳኔ፤ ታ ዓይላ ዑሽካንዳኔ፥ ዒንሢ ጋዓንቴ ዼኤቢንታንዳኔ፤ ታ ዓይላ ዎዛዻንዳኔ፥ ዒንሢ ጋዓንቴ ቦርሲንታንዳኔ።

\VS{14}ታ ዓይላ ዔያቶኮ ዒኖ ዎዛፓ ዔቄያና ዓይናዻንዳኔ፤ ዒንሢ ጋዓንቴ ዒንሢኮ ዒና ዖያንዳሢሮ ዬኤካንዳኔ፤ ዓያና ዒንሢኮ ሜቃንዳሢሮ ‹ዉኡዉይ!› ጌዒ ዒንሢ ዒላታንዳኔ።

\VS{15}ታኣኒ ናንጊና ናንጋ ጎዳ ሃይቢም ዓኣሢ ዒንሢ ዒንጋንዳኔ፤ ዒንሢኮ ሱንፃ ታና ዶኦሬ ዓሶ ኮራ ጋዳማ ሱንሢ ማዓንዳኔ፤ ታ ዓይሎም ጋዓንቴ ሜሌ ሱንሢ ታ ጌሣንዳኔ።

\VS{16}ቤርታኣ ሜታ ዋሊንቴሢሮና ታ ዓኣፓፓ ዓኣሺንቴሢሮ ዓጬሎይዳ ዓንጆ ዓንጃ ዓሲ ታና ጉሙርቂንታ ፆኦዛሢ ሱንፆና ዓንጃንዳኔ፥ ጫኣቃሢያ ታ ሱንፆና ጫኣቃንዳኔ።»


\par }{\SH ዓኪ ጫሪንቺና ዓኪ ሳዓና
\par }
{\PP \VS{17}«ታኣኒ ዓኪ ጫሪንቺና ዓኪ ሳዓና ማዣንዳኔ፤ ሃያኮ ቤርታ ዓኣሢ ቢያ ዋሊንታንዳኔ፤ ማሊንቲያ ማሊንታዓኬ።
\XREF{}{{\XO 65:17 }{\XT{ዒሲ. 66፡22፤ 2ጴፂ. 3፡13፤ ዮሃ. ፆፔዻ 21፡1።}}}

\VS{18}ጋዓንቴ ታኣኒ ማዣ ባኮና ዎዛዹዋቴ፤ ናንጊና ዎዛዺ ናንጉዋቴ፤ ዬሩሳላሜ ዎዛም፥ ዒዞኮ ዴሮዋ ዎዛዺ ናንጋንዳጉዲ ታኣኒ ማዣንዳኔ።

\VS{19}ታኣኒ ታ ቶኦኪና ዬሩሳላሜና ታኣኮ ዴሮናሮ ዎዛዻንዳኔ፤ ሃካፓ ሴካ ዬኤፒታቴያ ዒላቲ ዑኡሲ ዒኢካ ዋይዚንታዓኬ።
\XREF{}{{\XO 65:19 }{\XT{ዮሃ. ፆፔዻ 21፡4።}}}

\VS{20}ዒኢካ ዻካ ዎዴ ሌሊ ሼምፔና ናንጋንዳ ናይ፥ ናንጎ ሌዖዋ ሚሽኪባኣ ጋርቺ ጴዻዓኬ፤ ፔቴ ፄኤታ ሌዔ ኩሜ ዓሲ ሃይቄቴ ቃሚሢና ሃይቄያ ማዒ ፓይዲንታንዳኔ፤ ፔቴ ዓሲኮ ፄኤታ ሌዔ ኩሚባኣንቴ ሃይቄያታቴ ጋዳማና ሃይቄያጉዲ ፓይዲንታንዳኔ።

\VS{21}ታኣኮ ዴራ ፔኤም ማኣሪ ማዢ ናንጋንዳኔ፤ ዎይኖ ቱኪ ዓኣፖዋ ሙዓንዳኔ።

\VS{22}ዔያታ ማዤ ማኣሮይዳ ሜሌ ዓሲ ጌላዓኬ፤ ዔያታ ቱኬ ዓይጎ ባኣዚያ ማዖም ሜሌ ፃንጎ ዓሲ ሙዓዓኬ፤ ታኣኮ ዴራ ሚሢጉዲ ዖዶሲ ሌዔ ናንጋንዳኔ፤ ታኣኒ ዶኦሬ ዓሳ ላቢንቲ ማዺ ዴንቄ ባኮና ሚርጌ ዎዴም ዎዛዻንዳኔ።

\VS{23}ማዻ ዔያቶኮ ጉሪ ማዓዓኬ፤ ዔያታ ሾዔ ናኣቶና ናኣቶኮዋ ናኣቶ ጎዳ ዓንጄያ ማዓንዳሢሮ ናኣቶ ዔያቶኮ ባይሲንታ ሄላዓኬ።

\VS{24}ሃጊ ዔያታ ታና ዔኤሉዋንቴ ታ ዬሃንዳኔ፤ ኬኤዚ ዔያታ ጋፑዋንቴ ታ ዋይዛንዳኔ።

\VS{25}ያኣዮና ማራናይና ዎላ ሄንቃንዳኔ፤ ዞቢ ጌማይጉዲ ሾዳ ሙዓንዳኔ፤ ሾኦሺያ ሲላሊ ሌሊ ላዓንዳኔ፤ ታኣኮ ዱማዼ ዹኮይዳ ዔያታ ፔቴታዖ ዔኤቢ ዎኦታዓኬ፤ ዓሲ ዔያታ ዻዓዓኬ፥ ሙዓዓኬ» ሃያ ኬኤዜሢ ታና ናንጊና ናንጋ ጎዳኬ።
\XREF{}{{\XO 65:25 }{\XT{ዒሲ. 11፡6-9።}}}




\par }\Chap{66}{\SH ፆኦሲ ጎኑሞና ካኣሽኪንታንዳያ ማዒፆ
\par }
{\PP \VerseOne{1}ናንጊና ናንጋ ጎዳ ሂዚ ጋዓኔ፦ «ጫሪንጫ ታኣኮ ካኣቱሞ ዖይቶኬ፤ ሳዓ ታኣኮ ቶካ ሄርቃ ቤዞኬ፤ ዓካሪ ታኣም ዒንሢ ዎዚጉዴ ማኣሪ ማዣንዳይ? ታኣኒ ሃውሻንዳ ቤዛኣ ዎዚጉዴያዳይ?
\XREF{}{{\XO 66:1 }{\XT{ማቲ. 5፡34-35፤ 23፡22።}}}

\VS{2}ቢያ ባኮ ማዤሢ ታናኬ፤ ዬያሮ ቢያሢ ታኣሮኬ፤ ታኣኒ ዛጋሢ ዒና ሼሌዔ ማዔ ዓሶና ታኣኮ ቃኣሎዋ ቦንቺ ዒጊጫ ዓሶ ባንሢኬ።»\XREF{}{{\XO 66:2 }{\XT{ዳኪ. ማዾ 7፡49-50።}}}


\par }{\PP \VS{3}«ጌማቶ ታኣም ሹኪ ሺኢሻ ዓሳ ዓሲ ዎዻ ዓሲጉዲኬ፤ ማራናኣቶ ታኣም ሺኢሻሢ ካኒኮ ባቃኖ ዺዺ ሜንሣያጉዲኬ፤ ሃኣኮ ዒንጊፆ ሺኢሻሢ ጉዱንሢ ሱጉሢ ሺኢሻያጉዲኬ፤ ዑንጆ ታኣም ጩቢሻሢ ሜሌ ፆኦዞ ካኣሽካ ዓሲጉዲኬ፤ ዔያታ ፔ ሼና ጌዔ ጎይፆ ጎይፆ ዶኦሬኔ፥ ዔያቶኮ ሼምፓሢ ዬያ ዒኢቴ ባኮና ዎዛዻኔ።

\VS{4}ታኣኒ ዔኤሊንታኣና ዖኦኒያ ዬሂባኣሢሮ፥ ታ ኬኤዛና ዖኦኒያ ዋይዚባኣሢሮ፥ ታ ቤርታ ፑርታ ማዔ ባኮ ማዺ ታና ዎዛሱዋ ባኣዚ ዔያታ ዶኦሬሢሮ ዔያቶ ዑፃ ሜቶ ታ ዓጋንዳኔ፤ ዔያታ ዓልቴ ባኮዋ ታ ዔያቶይዳ ዔኪ ሙካንዳኔ።»


\par }{\PP \VS{5}ዒዛኮ ቃኣሎ ዒጊጪ ቦንቻ ዓሳ ናንጊና ናንጋ ጎዳኮ ቃኣሎ ዋይዙዋቴ፦ «ታ ሱንፆሮ ጌዒ ዒንሢ ዒፃ ዓሶና ዱማሳ ዓሳ ዒንሢ ኮራ፥ ‹ዒንሢ ዎዛዻኣና ኑ ዛጋንዳጉዲ ሂንዳ ናንጊና ናንጋ ጎዳ ፔኤኮ ቦንቾ ፔጋሲ ዻዎንጎ› ጋዓኔ፤ ጋዓንቴ ቦርሲንታንዳ ዓሳ ዬያቶኬ።

\VS{6}ሂንዳ ካታማ ዒላቶ ዑኡዞ፥ ጌኤዦ ማኣራፓኣ ኬስካ ዑኡዞ ዋይዙዋቴ፤ ዬይ ዑኡዛ ታኣኒ ናንጊና ናንጋ ጎዳ ታ ሞርኮይዳ ሜታሢ ዓጋ ዑኡዞኬ።»

\VS{7}ሾይሢ ዓርቂንቲ ሜታዹዋዖ ዒዛ ሾዔኔ፥ ቆፂፆናኣ ሜታዹዋዖ ዓቲንቄ ናይ ሾዔኔ።
\XREF{}{{\XO 66:7 }{\XT{ዮሃ. ፆፔዻ 12፡5።}}}

\VS{8}ዬያጉዴ ባኣዚ ዋይዜያ፥ ሃሣ ዛጌያ ዖናዳይ? ፔቴ ዓጪ ፔቴ ኬሊዳ ዴሬ ዓኣፒ ጊኢጳማጉዴያና ሾዒ ኬሳኒ ዳንዳዓ? ጋዓንቴ ፂዮኔ ሾይፆ ባኒፃ ዓዓርቃማና ሾዓ ላኣሊጉዲኬ።

\VS{9}ናንጊና ናንጋ ጎዳ ሂዚ ጋዓኔ፦ «ሾይፆ ኬላ ሄላንዳጉዲ ታኣኒ ማሄ ላኣሌሎ ናይ ዒዛ ሾዑዋጉዲ ታኣኒ ላኣጋንዳ? ዒዛ ጎጳዻንዳጉዲ ማሄ ላኣሌሎኮ ሾይፆ ካሮ ታኣኒ ዎዻንዳ?


\par }{\Q \VS{10}ዒዞ ናሽካ ዓሳ ቢያ ዬሩሳላሜና ዎላ ዎዛዹዋቴ!

\par }{\QB ዒዞ ዛሎ ዎዛዹዋቴ!

\par }{\QB ዒዞ ዛሎ ዬኤኬ ዓሳ ቢያ ዒዞና ዎላ ሚርጌና ዎዛዹዋቴ!


\par }{\Q \VS{11}ዬያ ዒንሢ ማዻንዳሢ ዒዞኮ ዶዲሻ ዻንፆ ዻንቂ ሚሽካኒ፥ ዒዞኮ ቦንቺንቴ ዳዳፓኣ ኮሺ ሚርጌ ዲኢቆ ዻንቂ ዎዛዻኒኬ።»


\par }{\PP \VS{12}ናንጊና ናንጋ ጎዳ «ኮሹሞ ታ ዒዞኮ ዎሮ ዋኣፆጉዲ ሚርጊሻንዳኔ፤ ዴሮኮ ዖርጎቹሞ ዛሬ ዋኣሢጉዲ ታ ኩንሣንዳኔ፤ ዒዞኮ ኩጫ ጎዲንቲ ዒንሢ ዻንቃንዳኔ፤ ዒዛ ዒንሢ ፔኤኮ ጉባዛ ዓርቂ ጎዳንዳኔ።

\VS{13}ዒንዳ ፔኤኮ ናዖ ጌሻሢጉዲ ታኣኒያ ዒንሢ ዬሩሳላሜይዳ ጌሺ ዶዲሻንዳኔ።

\VS{14}ዬይ ማዔም ዛጋ ዎዶና ዒንሢ ዎዛዻንዳኔ፤ ዑፃኣ ዒንሢኮ ዓዳ ማኣቲጉዲ ዓኣዓንዳኔ፤ ናንጊና ናንጋ ጎዳኮ ዎልቃ ዒዛም ማዻ ዓሶና ዎላ፥ ዻጋ ዒዛኮ ጋዓንቴ ዒዛ ዒፃ ዓሶ ዑፃ ማዓንዳሢ ዔርቴያኬ» ጌዔኔ።

\VS{15}ናንጊና ናንጋ ጎዳ ፔኤኮ ዼኤፖ ዻጎና ኮሞ ኮፃኒ ታሞ ሎስታሢና ጎሪሮ ታሚና ማዒ ሙካንዳኔ፤ ሳርጌሎ ዖይታኣ ዒዛኮ ዓልጎ ዢባሬጉዲኬ።

\VS{16}ናንጊና ናንጋ ጎዳ ዓሶ ዑፃ ቢያ ታሚና ጬንቻ ዓፓሮና ዔኪ ኬዳንዳኔ፤ ዬያ ፆኦሲ ጬንቾ ዓፓሮና ሃይቃንዳ ዓሳ ሚርጌኬ።


\par }{\PP \VS{17}ናንጊና ናንጋ ጎዳ ሂዚ ጋዓኔ፦ «ጉዱንፆ ዓሽኮንታ ዒኢፆንታ፥ ዬያጉዲ ሜሌ ሻኣካ ባኮዋ ሙዓ ዓሳ ዔያቶ ባኣካ ዓኣ ፔቴሢ ጊንፆ ቱኮ ባኮ ቱኮ ጎዦ ጌላኒ ፔና ዱማሲ ጌኤሻ ዓሳ ፔቴና ባይቃኔ።

\VS{18}ታኣኒ ዔያቶኮ ማዾንታ ማሊፆንታ ዔራሢሮ ዱማ ዱማ ሙኡጮ ጌስታ ዴሮ ቢያ ታ ቡኩሳንዳኔ፤ ያታ ሙኪ ቦንቾ ታኣኮ ዛጋንዳኔ።

\VS{19}ዔያቶ ባኣኮይዳ ማላታ ታኣኒ ዻዋንዳኔ፤ ሃይባፓ ዓቴ ዓሶ ባኣካፓ ታ ዛሎ ዋይዚባኣ ዓሶና ታኣኮ ቦንቾዋ ዛጊባኣ ዴሮ ባንሢ ጌይፃ፦ ቴርሴሴ ዓጮ፥ ሊኢቢያ ዓጮ፥ ሂኢዦ ዱካ ሊኢዲያ ዓሶ ዓጮ፥ ቱባኣሌ ዓሶ ዓጮ፥ ጊሪኬ ዓሶንታ ዋኣፆ ሳዞይዳ ዓኣ ሃኬ ዓጮ ታ ዔያቶ ዳካንዳኔ፤ ዔያታኣ ዬያ ዴሮ ባኣካ ቦንቾ ታኣሲ ፔጋሲ ዻዋንዳኔ።

\VS{20}ዒንሢኮ ጌርሲንሢ ቢያ ዬሩሳላሜይዳ ዓኣ ታኣኮ ዱማዼ ዹኮ ባንሢ ፓራሢና፥ ሳርጌሎ ዖይቶና፥ ጋኣሮ ጌይንታ ባኮና፥ ባቁሎና፥ ጋኣላሢናኣ ጫኣኒ ዱማ ዱማ ዓጫፓ ናንጊና ናንጋ ጎዳም ዒንጎ ባኮ ሺኢሻንዳኔ፤ ዔያታ ዔኪ ሙካንዳሢ ዒስራዔኤሌ ዓሳ ሃኣኮ ዒንጊፆ ዳምቦ ጎይፆና ጌኤሽኬ ሜሄይዳ ታና ናንጊና ናንጋ ጎዳኮ ጌኤዦ ማኣራ ሺኢሻ ጎይፆኬ፤ ሃያ ኬኤዜሢ ታና ናንጊና ናንጋ ጎዳኬ።

\VS{21}ታኣኒያ ዔያቶይዳፓ ፔቴ ፔቴ ዓሲ ቄኤሴና ሌዊ ዓሲያ ማዒ ማዻንዳጉዲ ዶኦራንዳኔ፤ ጋዓኔ ናንጊና ናንጋ ጎዳሢ።


\par }{\PP \VS{22}«ታኣኒ ማዣ ዓኮ ጫሪንጮንታ ሳዖንታ ታ ቤርታ ዶዲ ናንጋንዳሢጉዲ ዒንሢኮ ዜርፆንታ ሱንፃኣ ባይቁዋዖ ዶዲ ናንጋንዳኔ፤ ጋዓኔ ናንጊና ናንጋ ጎዳሢ።
\XREF{}{{\XO 66:22 }{\XT{ዒሲ. 65፡17፤ 1ጴፂ. 3፡13፤ ዮሃ. ፆፔዻ 21፡1።}}}

\VS{23}ዓጊኖ ፄኤራ ፄኤራ፥ ጊንሣ ሃሣ ሃውሾ ኬላ ኬላ ዴራ ቢያ ዓኮ ዬሩሳላሜይዳ ታኣም ዚጋኒ ሙካንዳኔ» ጋዓኔ ሃያ ኬኤዜሢ ታና ናንጊና ናንጋ ጎዳኬ።

\VS{24}«ኬስኪ ዔያታ ሃንታኣና ታኣም ዋይዞ ዒፄሢሮ ዎዺንቴ ዓሶኮ ሌዞ ዛጋንዳኔ፤ ያቶ ሙዓ ዛኣላ ሃይቁዋያኬ፤ ሚቻ ታማኣ ባይቁዋያኬ፤ ዬያሮ ዔያቶ ዛጋ ዓሲኮ ቢያ ዑስካ ጌላንዳኔ» ጌዔኔ።
\XREF{}{{\XO 66:24 }{\XT{ማር. 9፡48።}}}

\par }